
PROLOG 


Ştiuse întotdeauna că era un hain. 

In ciuda faptului că fiii familiei Sterling aveau părinţi 
comuni şi creşteau în aceeaşi casă, de fapt, ei se deosebeau 
foarte mult. 

Fratele său mai mare, Sebastian, era responsabil, de 
neclintit şi de încredere, studios şi meditativ, şi întotdeauna 
curat. Sora lui mai mică, Julianna, avea o fire plăcută şi 
înflăcărată. 

Dar Justin... El semăna din cap până în picioare cu mama 
sa. 

Ah, da, el semăna cel mai mult cu mama lui, nu doar la 
înfăţişare - moştenise privirea aceea limpede de cristal, 
ochii aceia care străluceau precum cele mai fine smaralde, 
armonia trăsăturilor, părul ei de un negru intens - ci şi în 
alte privinţe. Într-adevăr, el era convins că sub toate 
aspectele... 

Incă îşi mai amintea de acei primi ani de după fuga 
mamei împreună cu iubitul ei. Mama avusese mulţi iubiţi, 
după cum bănuia el. Desigur, acesta reprezenta unul din 
acele lucruri despre care nimeni nu discuta deschis, dar 
care era comentat în secret şi pe şoptite. Şi în ciuda 
faptului că avea înclinații spre studiu, Justin fusese un 
băieţel precoce care absorbise fiecare cuvinţel din bârfa 
servitorilor - privirile lor întunecate care exprimau regretul 
faţă de modul în care marchiza îşi abandonase cei trei 
copii, lăsându-i în grija tatălui lor, un bărbat care lăsa 
impresia că ar fi în dezacord cu toată lumea. La urma 
urmei, se părea că papa nu plăcea pe nimeni. Nici pe 
Sebastian. Nici chiar pe dulcea şi adorabila Julianna, pe 
care toată lumea o iubea. Şi în mod special, nu pe 
năbădăiosul Justin. 

Tutorii lui îl declarară ca fiind fără speranţă. Indisciplinat 
şi distrugător. Neatent şi năbădăios. El nu excela la lecţii, 


spre deosebire de studiosul Sebastian. 

Incă din fragedă copilărie se bucurase că Sebastian 
fusese primul născut; Justian ştia că, după moartea tatălui 
său, el ar fi fost un groaznic marchiz de Thurston. Intr-un 
anume sens, el făcea întotdeauna lucruri ce nu erau 
necesare. Gândea ceea ce nu trebuia gândit. Spunea lucruri 
care ar fi fost bine să rămână nerostite... mai ales în faţa 
tatei. Nu era de mirare că nu se înţelesese niciodată cu 
tatăl său. Nu putea sta locului mai multe ceasuri. Se 
răsucea şi se foia pe scaun. Privea pe fereastră şi îşi dorea 
din tot sufletul să se afle în cu totul alt loc. 

Lui Justin nu-i plăcuseră cursurile încă din prima zi când 
îl însoţise pe fratele său în sala de clasă. Într-o zi, decisese 
pur şi simplu că se săturase. După prânz, el se furişase din 
sala de clasă fără să spună nimănui un cuvânt. Poate că ar 
fi trebuit să se aştepte ca tutorele lor, domnul Rutherford, 
să-l pârască lui papa, în clipa în care el nu se mai întorsese. 
Probabil o şi făcuse. 

Nu ştiuse niciodată cu certitudine dacă papa va catadicsi 
să-şi părăsească biroul. 

Desigur, pentru un băieţel fusese destul de amuzant să 
vadă că toată lumea pleacă în căutarea sa. Cocoţat între 
ramurile cele mai înalte ale unui pom din livadă, Justin 
ţinea privirea aţintită în jos, urmărind cum servitorii 
alergau cu frenezie către grajduri şi pe întinsele domenii de 
la Thurston Hall. El se ascunse în secunda în care papa se 
apropie şi apoi se învârti în jurul copacului. Însă, pe 
neaşteptate, papa se opri... şi ridică privirea. 

Faptul că marchizul nu era deloc mulţumit de cel de-al 
doilea fiu al său se putea ghici după privirea sa 
sfredelitoare. 

— De ce nu eşti în sala de clasă? întrebă marchizul. 

— Pentru că sunt aici, o întoarse puştiul. Nu-i evident? 

— Coboară imediat, micuţule mârşav! 

Băieţaşul simţi cum falca i se înţepeneşte. Ochii verzi îi 
sclipiră. 

— Nu, zise el. Tatăl lui îşi agită pumnii. 


— Coboară în secunda asta, îţi spun! 

Furia tatălui nu făcu altceva decât să sporească 
răzvrătirea băiatului. Intinzând braţul subţire, el apucă 
creanga noduroasă. Cu cât urca mai sus, cu atât se aştepta 
ca aceasta să pârâie sub piciorul lui. Fericit, el privi apoi în 
jos prin frunziş către chipul răvăşit al tatălui său. 

Creanga cedă. Justin încercă să împiedice alunecarea, 
aterizând cu toată greutatea pe încheietura mâinii. Auzi un 
zgomot, urmat de o flacără care-l pătrundea - o dâră 
fierbinte, stăruitoare asemenea unei duzini de săgeți care 
reverberau în adâncul fiinţei lui. Pentru o secundă de-a 
dreptul paralizantă, nu mai fu capabil să mişte. Nici măcar 
să respire. Durerea era atât de intensă, încât îşi închipui 
că-şi pierduse cunoştinţa. 

In cele din urmă se lasă pe spate. Tatăl se aplecă 
deasupra lui, cu chipul întunecat şi livid. 

— Ridică-te! îi ordonă el. Înfigându-şi degetele în celălalt 
braţ al băiatului, îl trase în picioare. 

Incheietura lui Justin se afla într-o poziţie ciudată faţă de 
braţul său. Tremura atât de tare, încât îi venea să vomite. 
Cu mult curaj, înghiţi bila ce-i ajunsese până în gât. El îşi 
înţepeni falca pentru a alunga durerea, uitându-se fix la 
tatăl lui. 

— Nu face asta! se auzi lătratul familiar al tatălui său. 

— Ce anume? Calmul băiatului nu făcu altceva decât să-l 
înfurie pe marchiz. 

— Nu te uita aşa la mine! 

— Aşa cum? 

— Aşa cum o făcea ea! 

Din adâncul fiinţei puştiului răbufni un resentiment care 
stătea să explodeze, un şir de emoţii pe care nu era capabil 
să le controleze - cu toate că nici nu şi-o dorea cu adevărat. 
În secunda aceea, îşi ura tatăl. Il ura pentru controlul strict 
pe care-l exercita asupra lui Sebastian. Il ura pentru că o 
ignora pe micuța Julianna. Nu-i păsa dacă tatăl lui îl izbea 
de mesteacăn. 

Işi ura tatăl... aşa cum simţea că şi tatăl îl ura pe el. 


— Cine? zise el pe un ton glacial. Te referi la mama? 
Râuri de furie se aprinseră în ochii tatălui său. 

— Taci din gură, băiete! Taci din gură! El îl pocni apoi 
peste faţă. 

Lovitura îl trânti din nou pe Justin la pământ. De data 
asta sări singur în picioare. Il privi pe tatăl lui cu doi ochi 
verzi, strălucitori. 

— N-am s-o fac! strigă el. Nici ea nu te plăcea mai mult 
ca mine, papa, mai mult ca Sebastian... sau ca oricare altă 
persoană, din unul şi acelaşi motiv! Probabil că de aceea te- 
a părăsit! 

Marchizul se răsti la el: 

— Cum îndrăzneşti să-mi vorbeşti aşa! Hainule! Hain, aşa 
eşti, băiete! Hain! 

De pe buzele sale ieşi un torent de blesteme. 

Nu era prima oară când tatăl lui îi atribuia fel şi fel de 
denumiri - şi nici n-avea să fie ultima dată. Nume pe care... 
în fine, el nu le mărturisise nimănui, nici măcar lui 
Sebastian. 

Pe neaşteptate puştiul îşi înfipse picioarele în pământ. 

— Cred că ai terminat, sir, n-am dreptate? 

Tonul lui era unul plin de dispreţ, exprimând o răceală 
care venea de dincolo de vârsta lui, de dincolo de 
experienţa sa. Marchizul îşi avântă din nou pumnul spre el. 

Brusc, apăru Sebastian. Îşi făcu loc între cei doi. 

— Papa, opreşte-te! strigă băiatul mai mare. Uită-te la 
încheietura lui Justin... nu e deloc în regulă! 

Şi într-adevăr aşa era. 

Fu chemat medicul. La venirea acestuia, Justin stătea 
întins în patul lui. 

— E rupt, anunţă el. Cred că pot pune osul la locul lui, 
băiete, dar trebuie să fiu sincer. O să te doară ca dracu’. 
Aşa că dacă vei simţi nevoia să urli... 

Marchizul apăru în spatele medicului. 

Privirea lui Justin se încrucişa cu aceea a marchizului, în 
gât simţea un nod de mărimea unui măr. Ochii lui ardeau... 
imaginea tatălui începu să tremure, apoi se stabiliza. 


Exact în secunda aceea percepu rânjetul satisfăcut al 
tatălui său, dându-şi seama că acesta se aştepta ca el să fie 
un laş, care geme şi se smiorcăie. Gura i se strânse. Mama 
lui nu făcuse asta. Nici Sebastian. Şi nici el n-are s-o facă. 
Sebastian îi puse mâna pe umăr. 

— Justin, îl auzi el şoptind, mă auzi? E în ordine dacă tu... 

— Nicidecum, îl respinse puştiul cu hotărâre. Privirea sa 
se opri asupra părintelui sau. N-am să plâng. Nu voi plânge 
niciodată! 

Medicul dădu aprobator din cap şi se îndreptă în direcţia 
lui. 

Se auzi o pârâitură groaznică în timp ce osul reveni în 
poziţia normală. Trupul mititel al lui Justin se zgâlţâi. 
Spatele i se arcui deasupra patului. Degetele micuţe ale 
mâinii ce-i rămăsese liberă se încleştară de cearşaf. Când 
totul luă sfârşit, el zăcea acolo, cu faţa albă ca varul şi cu 
răsuflarea tăiată. 

Dar nu plânsese. Niciun fel de sunet nu ieşise de pe 
buzele sale... 

Marchizul mârâi dezgustat. Fără un cuvânt, făcu stânga 
împrejur, părăsind încăperea. 


vyv 

Hain. 

De câte ori era posibil, ori de câte ori o putea face, 
marchizul îşi insulta cel de-al doilea fiu. Ţipa. Zbiera. 
Vorbea în şoaptă, atunci când nu era nimeni în preajmă. 

Nu doar o dată, în toţi anii tinereții sale, Justin Sterling 
avusese ocazia de a vedea cum pieptul tatălui său tresaltă 
datorită realizărilor sale, în timp ce ochii îi străluceau plini 
de mândrie. 

Era conştient că nici măcar nu merita să încerce. 
Marchizul îşi disprețuia fiul. 

Timpul se scurse, iar băieţelul acela firav crescu înalt, 
drept şi chipeş. In timpul studiilor la Eton s-au produs o 
mulţime de incidente urmate de scrisori adresate 


marchizului. Reproşurile tatălui se înmulţiră, într-o perfectă 
sincronizare cu sfidarea manifestată de Justin. 

Ah, da, mama sa distrusese numele familiei, în timp ce el 
era beleaua acesteia. Faptele lui erau condamnabile, iar 
comportamentul lui detestabil. Dacă îi displăcea tatălui, 
atunci se declara satisfăcut 

Bea. Juca. Mergea la bordel. Şi daca afla şi marchizul de 
isprăvile lui, cu atât mai bine. 

Intr-o noapte caldă, în anul în care împlinise 
şaptesprezece ani de viaţă, dădu buzna în casă chiar 
înainte de căderea nopţii. Tocmai petrecuse o noapte plină 
de plăceri alături de o sticlă de porto şi de fiica morarului, 
combinaţia dându-i o stare de dulce letargie. Faith însă era 
mai creativă depăşind aşteptările lui. 

— Pe unde dracu' ai umblat? Marchizul îi bară calea. 

Un zâmbet uşor arcui buzele lui Justin. 

— Ce e, stăpâne, doreşti o dare de seamă a activităţilor 
mele nocturne? Nu-şi făcea prea multe probleme în privinţa 
formulei de adresare. Nu-i mai spunea „papa” de ani de 
zile. Acum nici măcar nu mai catadicsea să-l numească tată 
atunci când era de faţă. 

Făcu un gest larg către uşa de la biroul părintelui său, 
care rămăsese întredeschisă. 

— Poate că ar fi cazul să ne aşezăm. Ar putea să dureze 
ceva timp, fiindcă distracţia nopţii a fost la înălţime, am 
putea spune. Te avertizez sincer însă, ar fi posibil să te 
şocheze... 

— Incetează! şuieră marchizul. N-am de gând să-ţi ascult 
porcăriile! Il scrută cu privirea din cap până-n picioare. 
Hristoase, eşti beat, nu-i aşa? 

In faţa zâmbetului batjocoritor al tatălui său, Justin 
execută o reverență politicoasă, cât de politicoasă era cu 
putinţă, ţinând seama de starea lui deplorabilă. 

Tatăl strâmbă din buze dezgustat. 

— Doamne, cât mi-aş dori să nu te mai văd. Aş vrea să 
pleci şi să nu te mai întorci! 


— Un motiv în plus pentru a rămâne, îi spuse Justin cu un 
zâmbet persiflant. 

Marchizul îşi încleşta pumnii. 

— In numele Cerului, aş putea trece la fapte. O să mă 
asigur că nu te vei mai întoarce niciodată aici! 

— Ah, dar ce i-ai spune lumii? Pe mama ai alungat-o, iar 
pe mine mă dai afară. Oricum, nu trebuie să mă suporţi 
decât o scurtă perioadă de timp. La sfârşitul verii voi pleca 
la Cambridge. 

— Ar trebui să fiu fericit, pentru că fiecare zi petrecută 
de tine aici se dovedeşte a fi un infern! 

Justin îşi înclină capul. 

— li împărtăşesc în totalitate sentimentele. 

— Uită-te la tine, eşti atât de beat că nu te poţi ţine pe 
picioare! izbucni marchizul. Şi duhneşti a parfum ieftin. 
Doamne, eşti cu adevărat fiul mamei tale! M-a făcut de râs, 
vrăjitoarea! Mi-a terfelit numele, aşa cum o faci şi tu! Şi 
toţi anii aceştia în care a trebuit să te privesc, în timp ce tu 
te holbai la mine cu ochii ei, cu zâmbetul ei. Amintindu-mi 
ce a făcut, ce era - o târfă care şi-ar fi desfăcut picioarele 
în faţa fiecărui bărbat care şi-ar fi dorit s-o aibă. Iar tu nu 
eşti cu nimic mai bun. Sângele tău e alterat, urlă el, aşa 
cum era şi al ei. Nicio femeie decentă nu s-ar încurca cu 
tine, băiete. _ 

Ochii lui Justin străluciră. In clipa aceea, el nu-şi dorea 
decât să lovească, să lovească din nou, să-şi rănească tatăl, 
aşa cum şi tatăl îl rănise pe el. 

— Dacă mama era o târfă, zise el tăios, atunci cum de ştii 
că noi suntem cu adevărat copiii tăi? 

Justin tăcu brusc. Se uită intens la tatăl său. 

— Doamne sfinte, şopti el. Nu eşti sigur, nu-i aşa? 
Marchizul nu răspunse. 

Tăcerea deveni brusc apăsătoare. Gura lui Justin se 
arcui. 

— Oh! Ce chestie nemaipomenită! Marchizul de 
Thurston... abandonat de către soţie, cea care a fost ucisă 
alături de iubitul său în drum către Franţa... rămânând să 


aibă pentru totdeauna grijă de copiii ei. Şi probabil că el s-a 
întrebat mereu dacă vreunul dintre ei e cumva copilul lui! 
Şi desigur tu nu ai putut să ne atribui nimănui, nu-i aşa? A 
trebuit să ne revendici, pentru că pur şi simplu nu ştiai 
adevărul. 

Marchizul era livid. 

— Taci din gură, băiete! 

Justin pufni în râs. Şi odată pornit, nu dădea semne că ar 
avea de gând să se oprească... 

— Taci! zbieră marchizul. Răutatea îi strălucea în priviri. 
Făcu un pas ameninţător în faţă. 

Brusc, se schimbă totul. Marchizul dădu semne că se 
îneacă. Ochii îi ieşiră din orbite. Incleşta mâna pe cravată... 
iar apoi căzu pe podea. 

Justin nu-şi putea lua ochii de la tatăl său, care zăcea cu 
faţa în jos pe podeaua lustruită. Pentru o secundă 
îngrozitoare, nu fu în stare să se mişte. N 

Apoi îşi reveni şi îngenunche lângă tatăl lui. Il apucă de 
braţul acela ezitant. 

— Tată? şopti el. 

Marchizul privea spre tavan cu ochi lipsiţi de expresie. 

Justin începu să  tremure. O senzație  oribilă, 
bolnăvicioasă puse stăpânire pe el. Se ridică în picioare 
clătinându-se. Apoi alergă spre camera lui, ca şi cum însuşi 
diavolul l-ar fi împins de la spate... 

Marchizul era mort. Mort. 

Justin nu va mărturisi niciodată ce se petrecuse între ei 
doi în noaptea asta. Va ţine totul secret, „încuiat” în 
adâncul fiinţei lui. Nimeni nu va afla că fusese prezent... că 
îşi ucisese tatăl. 


Capitolul 1 
Londra, 1817 


Atmosfera de la White nu se deosebea prea mult de 
aceea din celelalte seri. Un număr de domni bine îmbrăcaţi 
făcuseră cerc în jurul mesei norocului. Aerul era dens din 
pricina mirosului înţepător de brandy şi de ţigară. Cu 
trupul lui înalt ieşind cu mult în afara scaunului tapiţat cu 
catifea verde, Justin Sterling cerceta alene ediţia ziarului 
din acea zi, ca şi cum n-ar fi avut nicio grijă pe lumea asta - 
şi într-adevăr nici nu avea. Cu picioarele încrucişate în 
dreptul gleznelor, avea o atitudine ce sugera nonşalanţa. 

— Pe sufletul meu! se auzi o voce zeflemitoare. Deci, 
până la urmă, ai catadicsit să ne onorezi din nou cu 
prezenţa! 

Justin se uită peste marginea ziarului, ochii lui verzi 
întâlnindu-i pe cei ai prietenului său Gideon. 

Gideon puse ochii pe scaunul liber de lângă acesta. 

— Pot să iau loc? 

— Cum, ceri voie? Justin lăsă deoparte ziarul. Gideon era 
cunoscut drept un bărbat care făcea ceea ce-i plăcea, când 
îi plăcea, şi unde-i plăcea - un bărbat asemenea lui Justin, 
desigur. 

— Ei bine, având în vedere dispoziţia ta infernală în clipa 
când ai părăsit ţara, m-am gândit că aşa e mult mai bine. 

Era adevărat. Până şi cumnata sa, Devon, remarcase 
starea lui de spirit lamentabilă dinainte de plecare. De ce 
se simţea astfel, Justin habar nu avea. Nu ducea lipsă de 
companie, nici feminină, nici familială. Avea la dispoziţie tot 
ce şi-ar fi putut dori. Intr-adevăr, ce şi-ar mai putea dori 
oare un bărbat? 


Nu ştia. Aceasta era esenţa chestiunii. 

Prin urmare, el decisese cu trei luni mai devreme că se 
impunea o schimbare de decor, aşa că se mută singur pe 
Continent. La Paris, la Roma, la Viena... călătorise spre 
satisfacția sa, îndulcindu-şi propria inimă. 

Acum se întorsese. 

Şi nu era mai mulţumit decât înainte. 

Justin se întinse după paharul cu porto. 

— Salutări şi ţie, mormăi el sec. 

— Oh, în regulă atunci. Îndrăznesc să spun că arăţi 
deosebit de bine. Gideon fixă cu privirea tricotul strâmt din 
lână ce-i înconjura umerii. Probabil că e vorba de croitorul 
tău. Weston, nu-i aşa? 

Justin clătină din cap. Weston era primul - şi cel mai 
costisitor - croitor din oraş. 

— Presupunerea ta e corectă. 

În apropiere izbucni un cor gălăgios de râsete. 

— Două sute de lire pentru bărbatul care o poate avea. 
Justin privi într-acolo chiar în secunda în care Sir 

Ashton Bentley executa o reverență nesigură. Justin nu 
era deloc surprins; predispoziția lui Bentley pentru băutură 
i se părea intolerabilă. 

— Ridică mizele şi fă-le să fie într-adevăr meritorii, tună 
un alt individ. 

Vocile aparţineau unui grup aflat la doar câţiva paşi 
distanţă de fereastra faimoasei nişe de la White, acolo unde 
obişnuiau să se adune Beau Brummell şi amicii lui, cu toate 
ca în seara aceea lipseau. Se părea că discuţia devenise 
destul de animată. 

Hohotele de râs nu mai conteneau. 

— Nu va consimţi niciodată la pătuc înainte de căsătorie! 
strigă cineva. Intrebaţi-l pe Bentley! 

— Ha! Pe naiba, nu va fi vorba de căsătorie şi nici măcar 
de vreo promisiune în acest sens, pentru a fi a mea. Ori va 
purta halat de verdeață înainte de sfârşitul sezonului, ori eu 
nu mă mai numesc Charles Brentwood! 

Un alt bărbat interveni: 


— Ea? Tăvălită în iarbă? Nici pomeneală. 

— Pe două sute că eu voi putea să o pun la pământ! se 
făli Patrick Meelroy, cel de al doilea fiu al unui conte 
scoţian. lar soţul ei - dacă va îndrăzni vreodată să aleagă 
vreunul dintre bufonii care o curtează - nu va afla nicicând 
că nu ela fost primul! 

— Şi noi cum vom şti că fapta a fost comisă? urmă 
întrebarea inevitabilă. Să pretinzi e una, să ai succes e cu 
totul altceva. 

Şi Justin gândea exact la fel. 

— Are dreptate, se auzi un strigăt. Avem nevoie de o 
dovadă! 

— Un trofeu! pretinse cineva. _ 

— O şuviţă de păr ar fi de-ajuns! In Anglia nu există 
niciun suflet cu părul ca flacăra! 

Fără îndoială că era vorba de vreo debutantă care le 
înflăcărase imaginaţia. De aceea scoţianul Meelroy îşi 
permitea să fie vulgar. lar Brentwood nu dădea dovadă de 
delicateţe când era vorba despre o partidă de sex 
adevărată. Lui Justin îi fu milă de biata creatură, indiferent 
cine ar fi fost. 

Ţintui cu privirea grupul de bărbaţi. 

— Toţi par surescitaţi, îi şopti el lui Gideon. Dar trebuie 
să recunosc că mă roade o amarnică curiozitate. Cine e 
femeia aceasta care i-a fascinat atât de tare? 

Gideon îi adresă un zâmbet batjocoritor. 

— Cine alta? Inaccesibila. 

— Ce anume? 

— Nu ce, ci cine. Ai fost prea multă vreme plecat, amice. 
Din clipa în care ea a refuzat trei cereri în căsătorie în 
răstimp de două săptămâni - printre care şi cea a lui 
Bentley - a rămas cunoscută sub numele de Inaccesibila. A 
ajuns faimoasă. E de-ajuns să amintesc toastul de la 
Season. 

Justin îl privi cu un aer rugător. 

— Exact de asta are Londra nevoie. O altă debutantă 
ştearsă, plictisitoare, insipidă. 


— Nu tocmai o debutantă. Are aproape douăzeci şi unu 
de ani, deşi cred că până acum nu a fost prezentată oficial. 
Şi nu e nici pe departe insipidă. Gideon pufni în râs. Ah, 
acesta este ultimul cuvânt pe care l-aş utiliza pentru a o 
descrie pe Inaccesibila. 

— Şi ce cuvânt ai folosi pentru a o descrie? 

Justin sorbi din pahar, în timp ce Gideon îşi încreţi 
buzele. 

— Ştii, unul singur n-ar reuşi s-o facă! Ea e într-adevăr 
amuzantă, dar, oh, cum să-ţi spun? Nu e o femeie 
convenţională, cu toate că debordează de furie. Cu 
siguranţă că nu e niciodată plictisitoare, şi nu e nici pe 
departe ştearsă. Nu cred că am văzut-o până acum 
îmbrăcată în alb. Iar părul ei are într-adevăr nuanţa unei 
flăcări. El făcu semn către grup. Un trofeu cât se poate de 
potrivit. 

— Nu prea pare un diamant accesibil. 

— Nu e o debutantă ca toate celelalte. Dar probabil că 
asta o face atât de atractivă. E o femeie de... cum să-ţi 
spun? O femeie de proporţii statuare. Are graţia unui peşte 
scos din apă. lar ea nu poate dansa pentru a-şi salva 
sufletul. 

Justin îşi ridică o sprânceană neagră şi perfect arcuită. 
Apoi îşi cobori puţin paharul pentru a-l privi neîncrezător 
pe Gideon. 

— Şi spui că bucăţica asta a fost cerută de trei ori în 
căsătorie? 

— Chiar aşa, afirmă Gideon încet, şi nici măcar nu 
dispune de o avere considerabilă. 

— Doamne, au înnebunit toţi bărbaţii din oraş? Gideon 
râse uşor. 

— Da, sunt nebuni. Nebuni după ea. Nebuni pentru ea. 
Ar trebui să presupun... oh, probabil că jumătate sunt 
amorezaţi. Intraţi în transă, prosternaţi la picioarele ei şi 
declarându-se brusc îndrăgostiţi de ea. Cealaltă jumătate 
se află aici, la White - Gideon flutură din mână - dorindu-şi 
cu ardoare să intre în aşternuturile ei, după cum poţi auzi. 


— Pari şi tu la fel de ameţit, observă Justin. Ai căzut şi tu 
sub vraja ei? 

Singurul răspuns al lui Gideon fu un hohot de râs. Dar 
chiar înainte de a izbucni în râs, ochii lui alunecară uşor 
într-o parte pentru o fracțiune de secundă. Justin îl 
cunoştea de prea multă vreme şi mult prea bine pentru a 
nu-şi da seama ce anume încerca Gideon să ascundă. Justin 
se holbă la el, cu adevărat şocat. Gideon nu era genul de 
persoană care să se ruşineze cu una, cu două. 

— Să nu-mi spui că eşti şi tu unul dintre acei bufoni care 
o curtează. 

Judecând după privirea fioroasă pe care i-o aruncă 
prietenul său, înţelese că Gideon nu prea înghiţise băşcălia. 
Justin nu se putu abţine să nu-l tachineze. 

— Te-a pus la punct, nu-i aşa? 

— Nu mai jubila, îl repezi Gideon. Justin luă o înghiţitură 
de porto. 

— Te înşeli. El îşi contempla băutura în vreme ce mintea 
lui lucra cu febrilitate. Nu îi plăceau femeile cu părul 
roşcat, şi asta dintr-un motiv întemeiat. li aduceau aminte 
de... 

— Pari foarte abătut, Justin. Ce s-a întâmplat? 

— Dacă vrei să ştii, mă gândeam pur şi simplu la o femeie 
care mi-a dat papucii acum câţiva ani. 

— Cum, ţie? 

Nu-i făcea nicio plăcere să-şi amintească de acel 
incident. Ea îi călcase mândria în picioare; în mod sigur, la 
vremea respectivă fusese afectat. Habar n-avea de ce fata îl 
trimisese la plimbare. Desigur, Sebastian îi tot aducea 
aminte de planul micii ştrengărite ori de câte ori avea 
ocazia. Copil sau nu, el nu uitase niciodată - sau nu iertase! 
— că băieţoiul acela mic şi sălbatic încercase să-l 
umilească. 

El schiţă un zâmbet timid. 

— E de-ajuns să spunem că niciunul dintre noi nu suntem 
atât de ostentativi pe cât ne credem. El nu mărturisi că 
femeia fusese aproape o copilă - chiar dacă şi el fusese tot 


un puşti. Dumnezeu e martor că Gideon s-ar fi holbat 
neîncrezător la el. 

Redirecţionă conversaţia către subiectul care-i era la 
îndemână. 

— Trebuie să fie o bucăţică pe cinste femeia asta căreia i 
se spune Inaccesibila, dacă te-a trimis pe tine să adulmeci 
dincolo de fustele ei - cel mai faimos crai din oraş. 

— Oh, dar eu cred că ţie îţi revine onoarea asta. Gideon 
îşi recâştigă aplombul, dovedindu-şi sieşi că era la fel de 
bun ca de obicei. Oricum, dacă eşti de părere că te descurci 
mai bine, poate că ar trebui să te înscrii în cursă. El făcu 
semn către grupul care continua să discute despre 
Inaccesibila. 

Inainte ca Justin să poată răspunde, răsună din nou vocea 
lui Bentley: 

— Trei sute de lire pentru bărbatul care reuşeşte să o 
defloreze pe Inaccesibila! 

— Ah, zise Gideon. Creşte miza. Justin clătină din cap. 

— Doamne sfinte, Bentley e beat. Trebuie să-l scoată 
careva de aici înainte ca el să se întoarcă la masa 
norocului, pierzându-şi şi haina pe care o poartă. 

— Cine se înscrie? Imediat se ridicară câteva mâini, cinci 
în total - Meelroy, Brentwood, Lester Drummond, William 
Hardaway - un puşti care tocmai terminase şcoala! — şi 
Gregory Fitzroy. 

— S-a făcut, se auzi strigând. Trei sute de lire pentru 
acela dintre noi cinci care reuşeşte s-o aibă pe Inaccesibila! 

Urmară câteva hohote de râs, o risipă de bancnote, în 
timp ce un lacheu fu trimis după carnetul pentru pariuri. 
Justin nu era surprins de obiectul pariului, pentru că în 
această privinţă nu exista nimic sfânt la White - sau în alte 
cluburi asemănătoare. Erau nişte crai - fiecare în parte şi 
toţi laolaltă, concluziona Justin, el şi Gideon fiind probabil 
cei mai răi din grup. 

lar acum, aproape în ciuda propriei dorinţe, Justin se 
trezi întrebându-se ce anume făcea din Inaccesibila o 
femeie atât de captivantă. 


Privirea lui se aţinti din nou asupra lui Gideon. Nu-i făcea 
plăcere să constate că acesta se uita la el cu o licărire de 
amuzament în ochi. 

Parcă pentru a-i confirma presupunerea, Gideon înclină 
capul într-o parte. 

— Intrigat, nu-i aşa, Justin? Justin ridică din umeri, 
Gideon izbucni în râs. 

— Recunoaşte. Eşti, dacă nu din cauza sumei importante 
puse în joc, atunci pentru că eu am fost atras de 
Inaccesibila. 

Justin ridică din nou dintr-o sprânceană. 

— Ea trebuie să fie cu adevărat o fecioară de gheaţă ca 
să reziste unora ca tine. 7 

Gideon nici nu confirmă, nici nu negă. In schimb, îi 
sclipiră ochii. 

— Dacă aşa stau lucrurile, îți închipui probabil că tu ai s- 
o dezgheți. 

— Nu mă tentează să încerc, zise Justin. 

— Recunosc, mă dezamăgeşti. Gideon se prefăcu şocat. 
Tu, bărbatul cuceririlor fără număr. Ai fost plecat şi ai 
devenit... să îndrăznesc s-o spun? Aproape respectabil. Am 
impresia că te transformi într-un tăntălău. 

Ei, asta era chiar hazliu. 

Pe dinăuntru era un diavol, şi o ştia toată lumea... toată 
lumea, cu excepţia, poate, a lui Sebastian, căruia îi plăcea 
să-i  reamintească lipsurile sale în materie de 
respectabilitate. De exemplu, felul cum se lansase în unele 
afaceri, care se soldaseră cu anumite profituri pentru el. De 
asemenea, el părăsise cu doi ani în urmă casa din oraş a 
familiei, închiriindu-şi propria casă, chiar înainte de 
căsătoria lui Sebastian. Acestea erau, după presupunerea 
lui, capcanele respectabilităţii. 

Simţea o ameţeală plăcută datorită faptului că ajunsese 
deja la al treilea pahar de porto. Totuşi, zâmbetul lui era 
mai degrabă crispat. 

— Nu te strădui să mă muşti, Gideon, zise el prieteneşte. 
Gideon arătă către grupul care era încă adunat lângă 


carnetul pentru pariuri. 

— Atunci, de ce nu te avânţi? Justin era extrem de iritat. 

— Mi se pare de-a dreptul oribil, una la mână. Doi la 
mână, fără îndoială că e întruchiparea virtuţii... 

— Ah, fără îndoială! Nu ţi-am spus că e fiica unui vicar? 

Justin tresări. Fiică de vicar... cu părul de foc. Incă o 
dată, asta îi aminti... Dar nu. Alungă ideea imediat. Nu era 
posibil. 

— Am multe defecte, dar nu sunt un violator de femei 
nevinovate. li aruncă lui Gideon o privire condescendentă, 
genul de privire care-i făcuse pe mulţi să leşine. 

Asupra lui Gideon, ea nu avu însă acelaşi efect. 

— Iartă-mă, dar din câte ştiu eu tu eşti un violator de 
femei de orice soi. 

— Le detest pe roşcate, zise Justin pe un ton categoric. Şi 
am o adevărată aversiune faţă de virgine. 

— Cum, vrei să spui că nu ai avut niciodată o virgină? 

— Nu cred că am avut, spuse Justin dintr-o suflare. Ştii 
că mie îmi plac femeile sofisticate - mai ales blonde, palide 
şi delicate. 

— N-ai încredere în propriile tale talente? O femeie 
precum  lInaccesibila trebuie curtată cu delicateţe. 
Gândeşte-te, o virgină pe care s-o creezi şi s-o modelezi 
după bunul tău plac. Gideon îi aruncă o privire curioasă. 
Ori poate că, bătrâne, te temi că farmecul tău vândut la 
suprapreţ e în scădere? 

Justin schiţă un zâmbet slab. Amândoi ştiau că realitatea 
era cu totul alta. 

Gideon se aplecă în faţă. 

— Imi dau seama că ai nevoie de un stimulent mai 
puternic. Fără îndoială că pentru tine cele trei sute ale lui 
Bentley reprezintă o sumă derizorie. In acest caz, ce-ar fi să 
facem povestea asta mult mai interesantă? 

Justin îşi miji ochii. 

— La ce te gândeşti? Gideon nu-l slăbi din priviri. 

— Propun să dublăm miza, un pariu între noi doi. Un 
pariu privat între doi prieteni, dacă vrei. Zâmbi. M-am 


întrebat adesea... ce femeie poate rezista bărbatului cotat 
ca fiind cel mai chipeş din întreaga Anglie? Oare există? 
Şase sute de lire dovedesc că da. Şase sute de lire atestă că 
femeia aceea e Inaccesibila. 

Justin nu spuse nimic. Să seducă cu sânge rece o 
fecioară, să pornească pe un drum nebătătorit pentru a o 
determina să se îndrăgostească de el astfel ca el să poată... 

Doamne! Nici măcar nu putea susţine că lucrul acesta 
vorbea despre caracterul său - sau despre lipsa acestuia, 
într-adevăr, asta dovedea ceea ce ştiuse întotdeauna... 

Era departe de mântuire. 

Era hain, şi în ciuda protestelor lui Sebastian, el ştia că 
nu se va schimba niciodată. 

— Şase sute de lire, adăugă Gideon. Şi merită fiecare 
penny, te avertizez. Dar există o condiţie. 

— Şi care e aceea? 

— Trebuie să fie a ta într-o lună. Schiţă un zâmbet leneş. 

— Şi ce fel de dovadă doreşti? Gideon chicoti. 

— Oh, aş dori să aflu când se va îndrăgosti păpuşica de 
tine. 

Era beat, concluziona Justin, poate la fel de beat ca şi 
Bentley, altfel nu s-ar gândi de două ori la ideea aceea. 

Insă el era un bărbat care nu putea rezista la o provocare 
- iar Gideon o ştia. 

Existaseră multe femei în viaţa sa, reflectă Justin 
înnegurat. Ajunsese deja la vârsta de douăzeci şi nouă de 
ani, şi până acum nicio femeie nu-i stăruise interesul mai 
mult de câteva săptămâni. In privinţa asta, semăna cu 
mama sa. Într-adevăr, mai conta una în plus? 

Şi dacă tot ce se spusese despre Inaccesibila era 
adevărat... ar putea fi o poveste hazlie. 

Intâlni privirea ascuţită a lui Gideon. 

— Eşti conştient, murmură, că eu fac rareori un pariu 
dacă nu sunt în stare să-l câştig. 

— Eşti un lăudăros! Şi cu toate astea încă mai cred că va 
trebui să mă plăteşti tu pe mine. [ine minte, ai de parat 


loviturile celor din gloată. Gideon arătă către Brentwood şi 
către Meelroy. 

Justin îşi împinse scaunul şi se ridică în picioare. 

— Ceva îmi spune, zise el schiţând un zâmbet leneş, că tu 
ştii unde poate fi găsit acest far al frumuseţii. 

Ochii lui Gideon scânteiară. 

— Cred că e vorba de balul Farthingale. 


Capitolul 2 


Domnişoara Arabella Templeton se îngrijoră văzându-se 
înconjurată de coloanele din marmură de la capătul sălii de 
bal şi se strădui să rămână ascunsă. 

Sutele de lumânări se reflectau în candelabrul din sticlă 
ce domina centrul sălii de bal Farthingale. Deşi priveliştea 
era impresionantă, Arabella îşi dorea să se fi aflat în alta 
parte. Oriunde în altă parte ar fi fost cu mult mai plăcut. 
Insă până acum, mătuşa Grace şi unchiul Joseph nu dădeau 
semne că ar fi vrut să părăsească sala de bal. 

— A plecat deja? şopti ea. 

— Nu. Frumoasa Georgiana scrută marea de chipuri. Alţii 
au dispărut, dar pe Walter l-am zărit acum un minut lângă 
muzicieni. Acum mi-e teamă că l-am pierdut din nou. 

Arabella scoase un mormăit. E] era Walter Churchill, un 
individ destul de agreabil, bănui ea. Toţi erau, cu excepţia 
lui Ashton Bentley. Insă Walter se dovedise a fi cel mai 
insistent în această seară. 

Din momentul sosirii lor, fusese asaltată până în secunda 
în care crezuse că se va asfixia! Picioarele o dureau 
îngrozitor, fiind încălţată cu o pereche de pantofi nepotriviţi 
- asta pentru că picioarele ei aveau dimensiunea unui 
continent -, iar ea nu-şi dorea decât propriul pat şi un 
moment de singurătate. Dar carnetul ei de bal era plin 
până la vremea Judecăţii de Apoi. Reuşise să anuleze 
următoarele dansuri, dar mai rămâneau câţiva gentlemeni, 
care gravitau în jurul ei oferindu-se să pregătească 
limonada. Cel mai insistent era Walter, care trăncănea tot 
timpul, scoţând-o din minţi. Disperată, anunţă că trebuia să 
meargă la toaletă. Urmă tăcerea - ea ştia că ei vor fi şocaţi 
în faţa unei asemenea sincerităţi, însă Arabellei nu-i mai 
păsa. 

Noroc că Georgiana îi observase chinul. Arabella o 
cunoscuse pe Georgiana cu ani în urmă, la absolvirea şcolii 


pe care amândouă o frecventaseră. Arabella se îndrepta 
către masa din colţ, unde fetele obişnuiau să cineze 
singure. Tocmai trecea pe lângă un grup de fete, în clipa în 
care auzi comentariile inevitabile referitoare la părul ei şi 
la statura sa înaltă. Cu chipul în flăcări, Arabella îşi cobori 
privirea, ridicând din umeri. Oricum, nu avea cum să-şi 
ascundă braţele lungi şi, în afară de asta, mama o sfătuise 
întotdeauna să fie mândră de ceea ce era. Astfel că merse 
mai departe, hotărâtă să le ignore. Din nefericire, singurul 
drum câtre colţ o ducea direct către ele. 

Avu loc un comentariu cu totul nepoliticos - din partea 
răzbunătoarei Henrietta Carison şi a fetelor batjocoritoare. 
Arabella nu stătu pe gânduri - oh, dar aşa proceda 
întotdeauna - făcând primul lucru care-i trecu prin minte. 

Imaginea supei de mazăre care se scurgea din cârlionţii 
roz şi răvăşiţi ai Henriettei avu darul s-o reconforteze. 

Lunga întâlnire de a doua zi după-amiază a mătuşii Grace 
şi a unchiului Joseph cu directoarea avu ca rezultat 
menţinerea Arabellei în şcoală. 

Fu de asemenea ultima seară când ea mânca de una 
singură, într-un colţ. În seara următoare, Georgiana o 
întreba cu timiditate dacă putea să-i ţină companie. Se pare 
că nici Georgiana n-o plăcea prea mult pe Henrietta. 

Nu părea să conteze faptul că se deosebeau în multe 
privinţe. Aversiunea celorlalte fete se manifesta cu aceeaşi 
virulență ca şi înainte, dar, datorită prieteniei cu 
Georgiana, era mai uşor de suportat. Arabella îşi 
exterioriza întotdeauna sentimentele, în timp ce Georgiana 
era de-a dreptul rezervată, cu mult mai reflexivă. 
Georgiana rezumase situaţia cu multă vreme în urmă: 

— Diferenţa dintre noi, Arabella, e că tu ai curajul să spui 
ceea ce mie trebuie doar să-mi placă. 

Prietenia lor se menţinuse la fel de strânsă odată cu 
trecerea timpului. 

Intr-adevăr, educaţia Arabellei nu era obişnuită pentru o 
domnişoară cumsecade din Londra. Ea urmase şcoala mai 
întâi în Anglia, dar ulterior îndatoririle de misionar ale 


tatălui purtaseră paşii membrilor familiei în afara ţării, în 
locuri îndepărtate precum India sau Africa. Arabellei îi 
plăcuse întotdeauna Londra, dar uneori îi era greu să se 
adapteze regulilor stricte care i se impuneau unei 
adevărate lady. Altfel spus, Arabella nu îşi găsise niciodată 
locul. Când fusese departe, alături de părinţii săi, nu 
avusese nevoie să-l caute; de aceea crescuse mai degrabă 
obişnuită să-şi croiască propriul drum. 

Incă o dată, ea se nelinişti văzând coloanele de marmură 
din preajma Georgianei. 

— Georgiana? 

— Cred că poţi ieşi acum, spuse Georgiana după un 
minut. 

Prevăzătoare, Arabella păşi afară din spatele coloanei. 

— Georgiana, mă tem că un al patrulea proces este 
iminent. 

Prietena sa râse. 

— Nu râde, bodogăni Arabella. Tu ar trebui să respingi 
admiratorii nedoriți, nu eu. Micuţă, cu părul având reflexe 
de mătase şi cu un chip în formă de inimă, Georgiana era 
întruchiparea unei domnişoare londoneze cumsecade - aşa 
cum Arabella nu era. 

Într-adevăr, însăşi mama Arabellei, Catherine, alături de 
Grace, sora mai mare a lui Catherine, fuseseră la vremea 
lor nişte frumuseți. Arabella, pe de altă parte, semăna mult 
cu tatăl său. Nu numai că moştenise statura lui înaltă şi 
deşirată, dar şi claia sa de păr roşu şi des... toate acestea 
fiind nişte lucruri demodate într-o epocă dominată de 
frumuseţile mignone, palide ca Georgiana. 

— Ai o rochie splendidă, Georgiana. Pari o prinţesă. Un 
braţ zvelt şi înmănuşat atinse fusta alba a Georgianei. Mi-aş 
dori să pot purta alb, dar îmi face pielea să arate ca un clei. 
Aruncă o privire încărcată de regrete spre fusta de culoare 
albastră a rochiei ei de ocazie. 

—  Străluceşti asemenea unei bijuterii, zise afectuos 
Georgiana. De aceea e toată lumea atrasă de tine. 


Arabella avea unele rezerve. Nu putea să-şi ascundă 
culoarea stridentă a părului; învățase din propriile greşeli 
că nu prea avea rost să încerce. 

— Recunosc expresia asta, Arabella. Eşti plină de furie. 
Accept-o şi bucură-te. 

— Ştii la fel de bine ca mine că eu nu sunt aşa. Era la fel 
de stângace precum elefanții aceia pe care-i încălecase în 
India. În treburi de genul acesta, se simţea stângace şi 
neîndemânatică. Era obligată să-şi muşte constant limba 
pentru a nu-şi exprima deschis părerea. Pur şi simplu nu 
avea răbdarea necesară pentru a-şi aminti fiecare dintre 
regulile stricte ale societăţii. In ciuda tutelajului mătuşii 
Grace şi a Georgianei. 

Doamne, cât de mult detesta toate acele atenţii de care 
avusese parte în acest sezon! Toată viaţa ei încercase să 
evite privirile insistente. Până acum ar fi trebuit sa înveţe 
să scape de ele. Niciodată nu fusese în stare să decidă ce 
anume era mai rău - să aibă părul de culoarea focului, sau 
să fie cea mai înaltă femeie din regat (din întreaga lume, 
era ea convinsă). In mod straniu, societatea părea să 
accepte toate greşelile ei, şi asta probabil se datora faptului 
că mătuşa Grace şi unchiul Joseph erau nişte membri mai 
mult decât respectaţi ai comunităţii. 

Ea oftă. 

— Am avut pur şi simplu şansa de a primi prima cerere în 
căsătorie din acest sezon. 

— Şi pe a doua, şi pe a treia. Georgiana se strădui să 
rămână serioasă. De aceea, eu aş putea să fiu chiar 
geloasă, dar tu eşti inconştientă de propriul tău farmec. 

— Georgiana! E ceva cu adevărat enervant, pe cuvânt! 
M-am rugat sa nu fac vâlvă. Ar fi trebuit să-mi dau seama, 
înainte să mă dezmeticesc, întreaga Londră vorbea despre 
mine. lar acum se pare că întreaga Londră se uită la mine, 
iar toţi aceşti domni prostănaci îmi dau târcoale precum 
nişte vulturi. Ştii, i-am văzut în Africa, iar priveliştea e la fel 
de dezagreabilă. 


Georgiana nu rosti un cuvânt. Văzând-o că tace, Arabella 
îşi aţinti privirea asupra ei. 

— Ce e? Ce s-a întâmplat? 

Georgiana se uita cu gura căscată în colţul opus al sălii 
de bal. Clătină uşor din cap. 

— Arabella, el e aici, şopti ca. Ele aici! 

— Walter! Arabella oftă, având intenţia de a se ascunde 
din nou în spatele coloanei dacă Georgiana nu ar fi întins 
braţul, apucând-o de mânecă. 

— Nu, Arabella! E el, cel mai chipeş bărbat din întreaga 
Anglie! Şi se îndreaptă în direcţia asta! 

Cel mai chipeş bărbat din întreaga... In clipa aceea, în 
apropiere se afla un grup de femei care chicoteau strident. 

Arabella se încruntă, privind în mod intenţionat în altă 
direcţie. Indiferent cine era el, ea nu simţea nevoia să-l 
vadă. Avea impresia că fiecare femeie din preajma ei 
devenise un pachet de nervi, cu inima subjugată, însă ea nu 
era o idioată dezaxată pentru a leşina din cauza unui 
simplu bărbat. 

Georgiana îi atrase atenţia. 

— Arabella, priveşte, el e împreună cu văduva cea 
bogată, ducesa de Carrington. Ea îi oferă mâna pentru ca el 
să o sărute. 

— Georgiana, nu am nevoie de o dare de seamă detaliată. 
Dacă aş vrea să mă uit spre el, n-aş sta o clipă pe gânduri. 

— Oh, dar e chiar splendid. Nu l-am mai văzut niciodată 
de aproape. 

— Georgiana, nu cred că eşti genul de om care poate fi 
înşelat de un asemenea bărbat. Fără îndoială că e cea mai 
mare secâătură. 7 

Georgiana n-o contrazise. In schimb, rosti pe un ton 
ciudat: 

— Arabella, vine încoace. Gâfâi. Credea... da... da! Vine 
spre tine. 

— Probabil că te înşeli, preciza ea calmă. Presupun că se 
îndreaptă spre tine. 


Nu urmă niciun răspuns. Se lăsă o tăcere apăsătoare. 
Arabella bătu din picior. 

— Şi acum unde dracu’ e? 

Răspunsul tot nu veni. O cuprinse un sentiment ciudat şi 
nesuferit. Aproape că simţea cum perişorii de pe spinare se 
ridică în semn de avertizare. 

— Georgiana? 

Se întoarse impacientată... şi fără să vrea apucă nodul 
ireproşabil al unei cravate cu un design complicat. Privirea 
ei se ridică - şi se tot ridică! — fiind atrasă de o falcă 
masculină cu o formă pătrată, de un nas lung şi elegant şi 
de nişte buze bărbăteşti ce păreau a fi sculptate de un 
maestru, toate conducând către doi ochi limpezi şi cristalini 
în nuanţe de smarald, ascunşi sub o pereche de sprâncene 
subţiri, negre şi arcuite. 

Urmă ceva de neînchipuit. Ea, care avea întotdeauna la 
îndemână o replică insolentă pentru orice, înghiţi ceea ce 
tocmai se pregătea să spună - fiind pe punctul să-şi înghită 
şi limba. 

Era el. 

Justin Sterling. 

vyv 

Reşedinţa Farthingale era la câteva blocuri distanță faţă 
de strada St. James, După sosire, Justin şi Gideon rămaseră 
în picioare la capătul sălii de bal, 

— Destul de aglomerat, nu-i aşa? Aflat lângă el, Gideon 
ridică întrebător paharul. Lady Farthingale va jubila mâine. 
Am înţeles că a invitat jumătate din oraş. 

— Şi se pare că au refuzat-o foarte puţine persoane. 
Mulţi dintre invitaţi stăteau în picioare, umăr la umăr. 

Sute de bijuterii străluceau în lumina lumânărilor. Justin 
îşi plimbă privirea prin încăperea plină de petrecăreţi, 
asupra mării de rochii de seară strălucitoare şi de coafuri 
elegante... până în secunda în care se opri în partea opusă 
a sălii. 

— Văd că ai găsit-o. 

Justin ridică din sprânceană. 


— Îndrăznesc să spun că aveai dreptate, e imposibil s-o 
treci cu vederea. 

— Da, este exact aşa, nu? Şi văd că e înconjurată de 
asistenţa obişnuită. Gideon luă două pahare de şampanie 
de la un servitor ce purta mănuşi albe, apoi îi înmâna unul 
dintre ele. Căţeluşi tineri şi proşti! Nebuni cu toţi, decretă 
Gideon, pentru că îşi închipuie că sunt îndrăgostiţi. 

Dragoste. Preţ de o bătaie a inimii, fiinţa lui Justin fii 
străbătută de o emoție stranie. Nu se punea problema că el 
n-ar fi fost capabil de asemenea sentimente. Dar ştia că 
femeile erau cele care-l puteau iubi pe el. 

— Şi dacă nu e dragostea cea care te face să adulmeci pe 
sub fustele doamnei? se interesă el. 

Zâmbetul insinuant al lui Gideon îi risipi orice urmă de 
îndoială. 

Privirea lui Justin reveni asupra femeii aflate în colţul 
opus al încăperii. O observase din primul moment, şi ceea 
ce o deosebea de celelalte doamne prezente aici în această 
seară nu era doar strălucirea părului său. Gideon avea 
dreptate, constată el cu surprindere. Inaccesibila era 
nemaipomenit de înaltă pentru o femeie, dar ea nu se sfia şi 
nici nu încerca să mascheze acest lucru. Nu-şi putea 
reprima admiraţia. Ea se purta ca şi cum ar fi fost mândră 
de asta - şi Dumnezeu era martor că avea un 
comportament impecabil. 

Purta o rochie de satin în nuanţe de albastru-deschis, o 
nuanţă care ar fi trebuit să distoneze cu culoarea părului ei, 
dar nu era aşa. Corsetul bogat se prelungea în falduri moi 
şi delicate până la vârful pantofilor ei. Acesta îi punea în 
valoare sânii generoşi care erau poziţionaţi foarte sus faţă 
de torace. Dumnezeu îi era martor că el admira cu 
înflăcărare asemenea sâni generoşi, care se arcuiau 
ispititor. Umerii ei erau supli, dar şi destul de laţi pentru o 
femeie, ceea ce făcea într-un fel ca linia gâtului ei, lungă şi 
mlădioasă, să pară cu mult mai feminină, mai ales în 
momentul în care ea înălța capul, exact ca în clipa aceea. O 


mare de cârlionţi îi cădea peste umăr, peste pieptul său 
dezvoltat. 

Dorinţa se aprinse, un junghi întunecat în coloană. 
Probabil că picioarele ei erau pe potriva trupului, 
concluziona el, lungi, zvelte şi mlădioase, destul de 
puternice pentru a le înfăşură în jurul şoldurilor lui în timp 
ce el urma să o penetreze. Garantat, ar fi fost exact aşa 
cum îi spusese Gideon. Nu se dădea în vânt după roşcate. 
Şi evitase întotdeauna fecioarele ca şi cum ar fi fost o 
molimă. Dar aceasta... 

Fu nevoit să se abţină pentru a nu face un pas în faţa. Se 
opri la timp! Pentru prima oară în seara aceasta, el simţi 
fiorul anticipării. Reuşise deocamdată să-i zărească o parte 
a chipului, ceea ce era nespus de promiţător, figura ei fiind 
cu totul deosebită. Nu trebuia să fie îngrijorat. Era foarte 
exigent în materie de femei, ca şi în privinţa fiecărui lucru. 
Nu se culca cu o broască râioasă, iar Gideon ştia asta. Ah, 
da, îşi spuse el plin de satisfacţie, câştigarea acestui pariu 
nu va fi deloc un lucru greu. 

Gideon observase reacţia lui. 

— Splendidă, nu-i aşa? 

Nu era nevoie să răspundă. 

— In fine, şopti Justin aproape alene, cred că a venit 
vremea să trimit căţeluşii la plimbare. Pufni în râs pe 
neaşteptate. Condamnată la pătuţ! zise el. La urma urmei, 
nu trebuie să-ţi faci griji. E ascunsă în spatele coloanei, 
lângă sala de mese. Iar acum e în compania unei alte 
tinere... 

— Da, e Georgiana Larwood, cred. 

— Nu e de mirare că i se spune Inaccesibila. Se pare ca e 
hotărâtă să-i evite. Sau poate că doar pe cineva anume. 

— Probabil că pe tine, îl înţepă Gideon. 

— Puțin probabil, rosti Justin dintr-o suflare. Acum, 
urează-mi succes, amice. El îşi termină şampania, apoi 
aşeză paharul pe tava unui lacheu care tocmai trecea pe 
acolo. Oh, şi să nu cumva să te oboseşti să ceri amănunte 


mâine de dimineaţă. Mă tem că noaptea asta ar putea fi 
foarte lungă. 

Gideon se grăbi să-şi mai ia un pahar eu şampanie. 

— Ah, la treabă, maestre! Poate că ar fi cazul să iau 
notițe. 

— Oh, sunt sigur că-ţi vei găsi o altă distracţie. Justin 
traversă repede sala de bal, paşii purtându-l şi mai aproape 
de Inaccesibila. Se opri să stea de vorbă cu câteva 
cunoştinţe, printre care se număra şi ducesa de Carrington, 
văduva cea bogată. 

Ducesa ridică privirea către el, ochii ei fiind la fel de vii 
în ciuda vârstei. 

— Justin! exclamă ea, întinzându-i mâna. Justin îi sărută 
degetele. 

— Vă asigur, graţioasă doamnă, că plăcerea e de partea 
mea. 

Bătrâna chicoti zgomotos. 

— Să ştii că într-o vreme eram convinsă că eşti un crai 
irascibil. 

Justin se prefăcu uimit. 

— Cum! Vreţi să spuneţi că nu sunt? Umerii ei se 
scuturară din pricina râsului. 

— Să lăsăm deoparte reputaţia ta lamentabilă. Ştiu eu 
mai bine, băiete. Într-adevăr, m-am ataşat mult de tine în 
ultimii ani. 

— Un sentiment pe care îl împărtăşesc din toată inima, 
graţioasă doamnă, Justin vorbi cu sinceră afecţiune. 

—  Păstrează-ţi farmecul pentru doamnele ceva mai 
tinere, băiatul meu. Apropo de asta, le-am spus recent lui 
Sebastian şi lui Devon că ar fi timpul ca tu să te hotărăști 
să-ţi iei o nevastă. Aşa că dacă va fi nevoie, să ţii minte că 
eu aş fi fericită să-mi ofer serviciile de peţitoare... 

Justin râse uşor. 

— Vă place la nebunie să faceţi pe peţitoarea, nu-i aşa? 
Ducesa îşi sprijini ambele mâini pe baston. 

— Aşa e, zise ea în timp ce privirea îi strălucea ca a unei 
puştoaice. I-am spus odată fratelui tău că a venit vremea să 


se însoare, şi uite ce a ieşit. 

Justin se gândi la Sebastian, care era îndrăgostit cu 
adevărat de soţia şi de familia sa. In timp ce mâna 
destinului făcuse ca Devon să ajungă în braţele şi în viaţa 
lui Sebastian, ducesa avusese într-adevăr un rol important 
în reaprinderea pasiunii celor doi în momentul în care se 
părea că Sebastian se afla în impas. 

— Prin urmare, încheie ducesa agitându-şi viguros 
bastonul, dacă ai nevoie de serviciile mele, nu trebuie să 
rosteşti decât un singur cuvânt. 

Justin chicoti. Ducesa nu se exprima cu ajutorul braţelor, 
ci al bastonului. Adesea, un anumit cuvânt era subliniat 
printr-o lovitura a acestui obiect, şi Dumnezeu să-l 
păzească pe cel care îndrăznea să-i stea în cale în clipa în 
cure ca dorea să-şi susţină punctul de vedere. 

— Vă asigur, graţioasă doamnă, că dacă voi ajunge într-o 
asemenea situaţie, dumneavoastră aţi fi prima persoană la 
care aş apela. 

Ea zâmbi. 

— Excelent! _ 

li ură drum bun ducesei, înclinându-se. In clipa când se 
ridică, surprinse privirea lui Gideon. 

Gideon ridică paharul de şampanie, în semn de salut 
tacit. 

Justin zâmbi în sinea lui. Păpuşica stătea acum cu spatele 
la el, dar era încă acolo. Trebuia deja să-i vadă faţa, căci 
devenise brusc nerăbdător. 

Se aflau la doar trei paşi distanţă. O salută pe 
însoţitoarea ei printr-o mişcare uşoară a capului, în timp ce 
toată atenţia lui se îndrepta în întregime asupra ei... 

Apoi ea se răsuci - păpuşica cunoscută sub numele de 
Inaccesibila. 

Cu toate că o parte a fiinţei lui îşi dădea seama de faptul 
că ea era o adevărată încântare pentru ochi şi pentru 
simţuri, fu săgetat de o certitudine îngrozitoare. 

O sută de gânduri îi trecură prin minte în secunda aceea. 
Oh, Hristoase, ar fi trebuit să-şi asculte instinctele... ar fi 


trebuit să ştie. Poate că ştiuse. 

In secunda aceea Justin nu-i mulţumi lui Gideon. Nu-i 
mulţumi Providenţei. Pentru că nici în cele mai cumplite 
vise ale sale el nu-şi imaginase niciodată că lucrul acela 
putea fi adevărat. 

Dar era, fără nicio putinţă de tăgadă. 

Femeia din faţa lui nu era nimeni alta decât pacostea din 
tinereţea lui. Micuța nesuferită ce se dovedise a fi o 
adevărată belea în copilăria ei... 


Capitolul 3 


— Domnişoara Arabella Templeton, rosti el pe un ton 
neutru în timp ce-şi recăpăta capacitatea de a vorbi, într-un 
mod miraculos de rapid, slava Cerului. 

În realitate, încă se mai clătina. Dar pentru numele lui 
Dumnezeu, nu s-ar fi exteriorizat. Nu în faţa ei. 

Işi mută privirea către însoţitoarea ei. 

— Sunteţi domnişoara Larwood, murmură el, nu-i aşa? 
Georgiana roşi şi schiţă o plecăciune. 

— Aşa este, zise ea cu răsuflarea tăiată. 

— Domnişoară Larwood, îmi face o mare plăcere să mă 
prezint. Numele meu e Justin Sterling. Insă mi-aţi face o 
mare favoare dacă mi-aţi permite să schimb câteva vorbe 
cu vechea mea amică, domnişoara Templeton. 

Georgiana deschise şi apoi închise gura. 

— Vai! Domnişoara Templeton a uitat să vă spună că ne 
cunoaştem? El clătină din cap. Pentru ce, doar o cunosc de 
când era o copilită! 

Georgiana părea emoţionată. Se uită mai întâi la 
Arabella, apoi spre el. 

Justin schiţă un zâmbet abia perceptibil. 

— Eu nu muşc, zise el simplu. Vă promit că o voi lăsa 
întreagă. 

— Desigur, domnul meu. Georgiana se înclină din nou, 
făcându-se nevăzută. 

Justin îşi mută privirea către Arabella. O gratula cu 
acelaşi zâmbet care le făcea pe doamne să leşine - pe 
doamne da, pe ea nu, ăsta era adevărul. 

Lipsa ei de consideraţie faţă de el l-ar fi afectat până şi 
pe diavol, observă el. El o ignoră. 

— A trecut multă vreme, nu-i aşa? 

— Nu suficientă. Cuvintele fură rostite printre dinţi. 

— Încântătoare ca întotdeauna, observă el. 

— Ce doreşti? spuse ea laconic. El se prefăcu ofensat. 


— Oh, haide! Aşa se întâmpină un vechi prieten? 

O măsură cu privirea. Gideon avusese dreptate. Nu era o 
frumuseţe convenţională, dar avea o gură ca un păcat şi 
nişte ochi asemenea paradisului. Iisuse, oare el îi declarase 
într-adevăr lui Gideon că ca ar fi oribilă? Doamne, fusese 
cel mai mare nemernic de pe pământ! 

De aproape, ea era şi mai răvăşitoare decât părea din 
colţul opus al sălii de bal. Nu mai era deloc acea copilită 
slabă, stângace, ale cărei bucle de culoarea morcovului 
păreau să eclipseze orice altă trăsătură a fiinţei ei. In 
schimb, în faţa lui se afla o femeie care vibra de 
senzualitate, răscolindu-i simţurile. 

Pielea umerilor ei expuşi vederii strălucea asemenea 
porţelanului. Un safir prins de un lanţ fin din aur stătea 
ascuns în despicătura catifelată dintre sânii ei. În părul ei 
nu existau pene ori perle, şi nici brățări prinse la 
încheieturile mâinilor. El aprecie simplitatea vestimentaţiei 
sale. La drept vorbind, nu avea nevoie de alte ornamente 
care să-i confere strălucire. 

Iar ea strălucea cu adevărat. 

Privirea lui, fierbinte şi lacomă, alunecă în gropiţa 
tentantă dintre sânii ei. In timp ce ea trase aer în piept, el 
se simţi cuprins de o senzaţie de căldură. Doamne, gândi 
el, oricare altă femeie din încăpere pălea în prezenţa ei. 
Era coaptă precum o piersică bună şi zemoasă care aştepta 
să fie muşcată. 

Justin îşi mută privirea şovăitoare spre chipul ei, doar 
pentru a da peste ochii albaştri întunecaţi din pricina 
indignării. 

El decise ca pentru moment să rămână cam la un braţ 
distanţă. Dacă s-ar fi apropiat mai mult, era posibil ca ea 
să-şi înfigă degetele în gâtul lui. 

— De ce mă priveşti aşa? întrebă ea poruncitor. 

— Pur şi simplu mă minunez cât de mult ai crescut. Cred 
că te priveşti ochi în ochi cu oricare dintre bărbaţi. 

Arabella se crispa. Işi urase întotdeauna trupul. De când 
se ştia, fusese cu un cap mai înaltă decât oricare altă fată 


pe care o cunoştea. : 

Dar cu Justin Sterling nu se privea ochi în ochi. Intr- 
adevăr, dacă îşi ațintea privirea drept înainte, aceasta se 
focaliza asupra buzelor lui, care în clipa asta schiţau un 
zâmbet leneş şi poznaş. Şi, în plus, era chiar plăcut, la 
urma urmelor, să simtă şi ea măcar o dată că nu este un 
uriaş. 

Măcar dacă ar fi fost vorba de un alt bărbat! 

— Să nu-ţi baţi joc de mine, zise ea scurt. El îi făcu o 
reverență curtenitoare. 

— Nu-mi bat joc de tine. Privirea lui alunecă din nou 
peste ea, întârziind asupra ridicăturii formate de sânii ei pe 
dedesubtul corsajului. Ah, da, şopti el, cât de mult te-ai 
schimbat! 

— Iar eu observ că tu nu te-ai schimbat. Dar în realitate, 
o făcuse. Era mai masiv, poate chiar mai înalt decât fusese 
la optsprezece ani. Observase asta din primul moment. Sub 
jachetă, toracele lui era lat şi avea umerii mai largi decât 
şi-i amintea ea. 

Constatarea era de-a dreptul tulburătoare. 

El se apropie ceva mai mult. Ea rezistă tentaţiei de a se 
trage înapoi. 

— Ştii, continuă el, când prietenul meu Gideon a pomenit 
despre Inaccesibila, am fost săgetat de un gând straniu. Ce 
ciudat că trebuie să gândesc în felul acesta, nu crezi? El 
oftă. Ah, dar am nişte amintiri în ceea ce te priveşte, 
domnişoară Templeton. Deloc agreabile, dar totuşi amintiri. 

— Într-adevăr? întrebă ea privindu-l cu răceală. 

— Nu-ţi aminteşti? Ei bine, în cazul ăsta, dă-mi voie să-ţi 
împrospătez memoria. Ne aflam la reşedinţa ducesei de 
Carrington, văduva cea bogată, după câte îmi amintesc. 
Avea loc un soi de picnic... 

— Era vorba de o piesă, preciza ea. 

— Ah, da. In fine, atunci, dacă tot ţi-ai recăpătat 
memoria, poate îţi aminteşti cum mergeai în patru labe pe 
pământ, jucându-te de-a nu ştiu ce, sau cel puţin asta era 
convingerea mea. Imaginează-ţi surpriza mea când te-ai 


târât sub scaunul meu, ai luat un ac şi mi l-ai înfipt în 
pantof. 

— Poate că trebuia să porţi cizme, zise Arabella blând. 

— Asta spunea mereu şi Sebastian. Oh, dar năzbâtiile 
tale l-au amuzat pe fratele meu. 

Arabella clipi. Nu era mândră de purtarea ci din ziua 
aceea, dar nici nu-l putea lăsa să aibă un avantaj asupra ei. 

— Încep să-mi reamintesc. Când ai plecat, şchiopătai, nu- 
i aşa? 

— Într-adevăr. M-am străduit să te evit, dar tu mi-ai zărit 
calul şi ai venit alergând. Am crezut că vrei să-ţi ceri scuze, 
aşa că m-am oprit. Tu mi-ai oferit mâna ca să ţi-o sărut - ce 
micuță erai! — aşa ca eu am luat-o. Am crezut că era mai 
prudent să procedez astfel, fiindcă ducesa nu-şi lua ochii de 
la noi. 

In timp ce vorbea, păşi mai aproape. Arabella schiţă 
gestul de a face un pas înapoi, dar coloana se afla exact în 
spatele său. N-avea unde să se ducă pentru a scăpa de el. 

Nu se gândea decât la o posibilitate de evadare. Pentru 
că scânteia din ochii lui îi făcuse inima să tresară şi pulsul 
să i se accelereze. Ce naiba avea el de gând? 

Ea îl privi drept în ochi. Cel mai chipeş bărbat din Anglia. 
Unele femei îl considerau seducător. După părerea 
Arabellei, era rău şi infam. 

— Te rog, vrei să pleci? F 

— Domnişoară Templeton, ce lipsă de politeţe! Incă nu 
mi-am terminat povestea. 

— Cunosc urmarea. 

El vorbi mai departe ca şi cum n-ar fi auzit remarca ei: 

— Insă ducesa a plecat după aceea. Tu ţi-ai strâns 
pumnii, ţi-ai dat braţul pe spate, apoi m-ai pocnit cu toată 
puterea. M-ai lăsat acolo plin de sânge şi arătând ca şi cum 
aş fi fost rănit cu ocazia unui meci de box. In realitate, 
chiar asta le-am declarat prietenilor mei. 

— Deci ai minţit! Ea nu-şi ascunse disprețul. 

— Evident că nu ştii prea multe despre onoarea 
masculină. Să le fi spus că am fost pocnit de un copil? 


Arabella fornăi, scoțând un sunet care nu era deloc demn 
de o lady. Ce ştia un bărbat ca el despre onoare? El era o 
canalie egoistă, căruia nu-i păsa decât de ei însuşi şi de 
plăcerile sale. 

Reveni la sentimente mai bune în secunda în care el râse, 
nesuferitul! Nu-i plăcea să fie sursa lui de amuzament. 
Privirea ei alunecă pe lângă umărul lui. 

— Nu-l văd pe însoţitorul tău, zise ea pe un ton ascuţit. 
N-ar fi mai bine să-l cauţi? 

— Oh, dar nu pot să te las aici singură. Crede-mă, mă 
consider un gentleman. Te-am văzut ascunzându-te de 
admiratorii tăi, în special de dragul de Walter, şi m-am 
hotărât să te salvez. 

Arabella fierbea de mânie. La naiba! El era un observator 
mult prea dibaci, spre binele lui... şi pentru liniştea ei. 

— Mă surprinde până şi faptul că-ţi aduci aminte numele 
meu, spuse ea pe un ton glacial. Şi asta fiindcă ţi-am rănit 
orgoliul. 

Din nou îi aruncă o privire grăitoare. 

— Oh, dar eşti nedreaptă cu tine însăţi. Am petrecut trei 
luni de zile pe Continent. Şi ce găsesc când mă întorc? Un 
întreg oraş fermecat de Inaccesibila. Şi, trebuie s-o spun, 
pe bună dreptate. 

— Te-aş ruga să nu mă iei peste picior, spuse ea înţepat. 

— O simplă constatare. Prietenul meu Gideon m-a pus la 
curent în legătură cu isprăvile pretendenţilor tăi. Şi totul e 
adevărat, după câte am văzut, pentru că în seara asta am 
băgat de seama că bărbaţii au tendinţa să te privească cu 
mare atenţie. 

— Aşa cum şi femeile au tendinţa să te privească atent. 

— Şi dumneata, domnişoară Templeton? Te numeri 
printre acele femei? _ 

Tonul lui era măgulitor, aproape tandru... Insoţit de un 
surâs cu care se armoniza perfect. 

Arabella era uimită şi exasperată peste măsură. Oare el 
chiar îşi imagina că ea se va lăsa păcălită... de el? 


— Dă-mi voie să-ţi spun un lucru, my lord. Dacă te voi 
privi cu atenţie, asta se va datora doar obrăzniciei şi 
aroganţei tale. 

Spre surprinderea ei, zâmbetul lui cuceritor deveni şi mai 
larg. 

Asta o făcu să fie şi mai hotărâtă. 

— lar dacă mă voi simţi vreodată cutremurată din creştet 
până în tălpi la vederea ta, atunci acest lucru se va datora 
dezgustului. In ceea ce mă priveşte, sir, eu nu voi permite 
niciodată să mă las influenţată de un chip frumos şi de un 
zâmbet irezistibil. 

El se menţinu ferm pe poziţie. 

— Ei drăcie, ce ţâfnoasă eşti în seara asta. Poate că am 
greşit, iar tu nu te-ai schimbat deloc. 

— Nici tu, sir. Trecuseră unsprezece ani de când se 
văzuseră ultima oară. Unsprezece ani, iar el rămăsese 
acelaşi mascul tânăr şi ţanţoş. O vedetă. Un drăcuşor. Un 
sfărâmător de inimi, aşa cum ea o ştia prea bine. 

— Sunt flatat pentru faptul că îţi aminteşti de mine. 

— Nu e cazul, zise ea pe un ton categoric. Chiar dacă 
reputaţia nu te-ar fi precedat, eu am o memorie excelentă 
în privinţa chipurilor. 

Surâsul acela nesuferit încă persista pe buzele lui. 

— Iţi mărturisesc, draga mea domnişoară Templeton, că 
mă întreb ce anume îi face pe bărbaţi să roiască în jurul 
dumitale asemenea unor câini de vânătoare ce au luat urma 
unei vulpi. Cu siguranţă nu e vorba de capacitatea dumitale 
de a flirta. 

Inainte ca ea să-şi dea seama ce se întâmplă, el îi prinse 
mâna ca într-o menghină. Arabella încercă să şi-o elibereze, 
dar nu reuşi s-o smulgă din strânsoarea degetelor lui 
puternice. 

— Ar fi cazul să nu protestezi, draga mea. Suntem 
urmăriţi. 

Oh, Doamne, avea dreptate. Câteva capete erau întoarse 
în direcţia lor. Iar Walter stătea în picioare, undeva în urma 
lor, având înfăţişarea unui om biciuit. 


Justin se apropie mai mult de ea. 

— Domnişoară Templeton, întâlnirea noastră a fost - se 
prefăcu că socoteşte - o nouă ocazie memorabilă. 

— lar eu aş putea spune că a fost o plăcere, pară ea, dar 
nu e cazul. 

Presiunea degetelor lui deveni şi mai puternică. El se 
apropie atât de mult de ea, încât o împiedică să observe 
restul adunării. 

— Un cuvânt de avertizare, draga mea. Ia-o uşor, pentru 
că e în joc reputaţia mea. 

Replica ei fu rapidă precum o săgeată: 

— Ah, dar tu nu muşti, îţi aminteşti? 

— Poate că am minţit. In realitate, eram cunoscut ca un 
devorator al fetelor micuţe ca tine. 

Arabella se îndreptă de spate. 

— Nici măcar nu sunt o fată mică. Şi jur că tu mi-ai 
descoperi totuşi ascunzătoarea. 

El îşi dădu capul pe spate şi râse. Arabella spumega de 
furie. Nu-i plăcea să fie bătaia lui de joc. 

— Odată, nu mi-ai oferit şansa de a-ţi săruta mâna. Aşa 
că mă tem că va trebui s-o fac acum. 

Nu-l putea opri. Înainte ca ea să protesteze, el îi ridică 
mâna. Ochii lor se întâlniră înainte ca el să-şi aplece uşor 
capul negru. 

El o eliberă, se răsuci pe călcâie şi o porni calm din loc. 

Ochii ei se măriră. Buzele se întredeschiseră. Rămase 
nemişcată, surprinsă de gestul lui. Se aşteptase la un sărut 
uşor, aerian, deasupra încheieturilor. Însă primise cu totul 
altceva... 

Prin urmare, o muşcase, secătura! 

A doua zi, în primele ore ale după-amiezii, Georgiana 
dădu năvală în salon. Arabella era singură, şi tocmai se 
pregătea să-şi bea ceaiul. Mătuşa sa se afla la etaj, unde 
trăgea un pui de somn. 

— Arabella, trebuie să-mi spui ce s-a întâmplat! Oh, ce 
dezamăgită am fost fiindcă mama şi tata au hotărât să 
plecăm mai devreme! Foşnindu-şi volanele, Georgiana se 
aşeză lângă Arabella. 

Arabella puse o mână pe ceainicul de argint pe care 
servitoarea tocmai îl aşezase în faţa ei. 

— Ceai, Georgiana? o întreba ea. 

— Da, mulţumesc. Acum, trebuie să-mi spui tot. 

— Zahăr? O bucată sau două? Georgiana abia se stăpâni 
să nu ţipe. 

— Asta e tot ce ai de spus? 

Arabella îi întinse o ceaşcă delicată din argint şi fildeş. 

— Ce-ai vrea să-ţi spun? 

— În fine, aş vrea să-mi spui ce s-a întâmplat aseară cu 
Justin Sterling. Arabella, sunt uimită pentru că eşti atât de 
calmă. Te-a ales pe tine, dintre toate femeile care erau 
prezente acolo! 

Arabella presupuse că nu putea evita întrebările 
Georgianei decât răspunzând la ele. 

— Numai pentru că a fost plecat pe Continent şi abia a 
revenit la Londra. S-a întors doar pentru a o întâlni pe 
Inaccesibila. Buzele i se arcuiră. Doamne, cât dispreţuia 
acest nume, îl detesta la fel de mult cum detesta atenţia de 
care avusese parte în actualul sezon. 

Desigur, aşa cum spusese şi mătuşa Grace în dimineaţa 
aceasta, la micul dejun, totul ar înceta dacă ea ar accepta 
una dintre oferte. Iar când mătuşa Grace îi amintise cu 
blândeţe că avea aproape douăzeci şi unu de ani... 


Îşi mascase suferinţa aşa cum era deja învățată s-o facă. 
Nu fusese vorba de o rea intenţie, desigur. Mătuşa Grace şi 
unchiul Joseph o iubeau ca pe propriul lor copil. Arabella 
era conştientă de asemenea de faptul că mătuşa Grace şi 
unchiul Joseph voiau să o vadă căsătorită cu partenerul 
potrivit - în cazul celor trei fiice ale lor se descurcaseră 
destul de bine. Cu numai câteva zile în urmă, mătuşa Grace 
îi amintise că verişoarele reuşiseră să agate un conte, un 
viconte, şi pe cel de-al doilea fiu al unui duce. 

Insă Arabella nu dorea să „agate” un soţ. Nici măcar nu 
se grăbea să-şi găsească un soţ. 

Şi cu siguranţă nu se afla la Londra pentru a pune mâna 
pe unul. Într-adevăr, se afla aici din simplul motiv că, ultima 
dată când călătorise în Africa, căldura o îmbolnăvise de 
moarte; de aceea, mama şi tata insistaseră ca ea să 
locuiască cu mătuşa Grace şi cu unchiul Joseph, atunci 
când tata fusese trimis înapoi în Africa, luna trecută. 

Poate că datorită faptului că nu era o domnişoară 
londoneză tipică, ea nu consacra fiecare gând al zilei 
mariajului. Probabil că explicaţia rezida în aceea că ea nu-şi 
găsise nicăieri locul. Aspectul fizic o  evidenţiase 
întotdeauna într-un mod ciudat, ca să spunem aşa. Nici 
măcar un suflet de pe acest pământ, nici măcar Georgiana, 
şi cu atât mai puţin Arabella nu ştiau cu certitudine care 
era locul căruia îi aparţinea sau în care trebuia să se afle. 

Dacă va avea vreodată şansa să se căsătorească, va lua 
un bărbat care nu se va sinchisi că ea era lipsită de tact, 
sau care nu se va supăra că ea râde într-un moment 
nepotrivit sau pentru că spune ceea ce nu trebuie... un 
bărbat care s-o iubească pentru ea însăşi, care s-o iubească 
pentru felul ei dea fi... sălbatică, cu părul roşu, braţe 
costelive, pistruiată şi totalmente... 

Un bărbat care s-o iubească pentru felul cum nu era, şi 
nu va putea fi nicicând. 

Aşa cum tata o iubea pe mama. 

Se stârnise mare vâlvă în momentul în care frumoasa şi 
eleganta ei mamă se căsătorise cu un bărbat care semăna 


cu o sperietoare de ciori, şi pe deasupra era şi un om al 
Bisericii. Insă între părinţii Arabellei exista o iubire adâncă 
şi plină de toleranţă. 

Iar Arabella voia acelaşi lucru şi pentru ea. 

Cu adevărat o Inaccesibilă, reflectă ea ursuză. 

Mătuşa Grace se bucurase atunci când sosise prima 
cerere - de la un conte, nici mai mult, nici mai puţin! 
Mătuşa Grace fusese şocată în secunda în care Arabella 
refuzase cererea lordului Thomas Wilbury. Se holba la ca şi 
cum Arabella ar fi fost surdă. Probabil că mătuşa Grace se 
gândise că aceasta fusese unica ei şansă de a se căsători. 

In mod surprinzător, urmase o alta aproape imediat, din 
partea lui Phillip Wadsworth. Avusese un mare noroc, dar 
asta nu putea compensa faptul că el era cu un cap mai 
scund decât ea, un aspect în privinţa căruia Arabella 
dovedea o incredibilă sensibilitate. 

Când sosi cererea din partea lui Asthon Bentley - 
nesuferitul încercase de fapt să o sărute! — mătuşa Grace 
fusese de partea ei. Desigur, ea se simţea obligată s-o 
informeze pe mătuşa Grace că purtarea lui nu fusese 
demnă de un gentleman. 

— Arabella, mă auzi? 

Intrebarea Georgianei o trezi la realitate. 

— Care era subiectul discuţiei? se interesă ea, cu toate 
că n-avea nicio îndoială în această privinţă. 

— Justin Sterling, o informă cu promptitudine prietena 
sa. 

— Oh, el. Arabella ridică ceaşca de ceai. Georgiana făcu 
o grimasă. 

— Da, el. 

— El venise s-o vadă pe Inaccesibila, zise ea. Crede-mă, 
Georgiana, nu s-ar fi apropiat dacă ar fi ştiut că e vorba de 
mine. 

— De ce spui asta? 

— [i displac la fel de mult cum îmi displace şi el mie. 

— Arabella, trebuie să mărturisesc că am fost surprinsă 
când mi-am dat seama că-l cunoşti. De ce n-ai spus 


niciodată? 

— Ce să spun? Desigur, il ştiu de ani de zile. Dar nu l-am 
mai văzut de când eram un copil. Şi într-adevăr, recunosc, a 
existat o ocazie în care a influenţat comportamentul unuia 
faţă de celălalt. 

— Trebuie să-mi spui, o rugă Georgiana. Gura Arabellei 
se strânse. 

— Mai degrabă nu aş... 

— Oh, te rog, Arabella, o imploră Georgiana. 

— Foarte bine, atunci. S-a întâmplat la reşedinţa de la 
țară a ducesei de Carrington, o văduvă foarte bogată. 
Tocmai mă pregăteam să ies din casă, în secunda în care 
am avut ocazia de a trece pe lângă o încăpere unde două 
persoane stăteau de vorbă. Uşa era întredeschisă şi - oh, 
da, ştiu că e ceva neobişnuit pentru mine, dar m-am 
strecurat în spatele acesteia şi m-am oprit să ascult. 

— Cine era? Justin Sterling? Arabella dădu aprobator din 
cap. 

— Era cu o tânără numită Emmaline Winslow. N-am să 
uit niciodată, fiindcă eu credeam ca e cea mai divină 
creatură ce s-a născut pe acest pământ. Dar ea plângea, 
Georgiana, plângea. Însă lui Justin Sterling nu-i păsa defel 
de sentimentele ei. Nu voi uita niciodată vorbele lui. I-a 
spus că există şi alte femei la fel de încântătoare ca ea. 
Într-adevăr, aşa a declarat, că ea e o perlă între multe 
altele, iar el are de gând să le încerce pe toate! Şi nu a fost 
doar asta, Georgiana. E vorba de felul în care i-a spus acest 
lucru, cu atâta răceală, cu atâta nepăsare! 

— Oh, biata fată! Tonul Georgianei era plin de simpatie. 

— Ea nu reprezenta nimic pentru el, Georgiana, nimic în 
afară de faptul că era ultima sa cucerire. După aceea, a 
ieşit din încăpere cu pasul ţanţoş. Părea un păun gătit, care 
în mod evident se gândea mai mult la propria persoană! A 
părăsit-o pe Emmaline în timp ce ea plângea amarnic, 
singură în casă. Dar eu am hotărât că el trebuie să 
primească ceea ce merită. li relată cum îl urmase şi cum se 


târâse sub scaunul său. M-am hotărât asupra pantofului, 
zise ea, cu toate că ar fi trebuit să aleg ceva aflat mai sus. 

Georgiana se strădui să nu pufnească în râs. 

— Nu e de mirare că te ţine minte. 

Arabella îi mai turnă ceai. 

— In fine, a meritat-o. 

— O merita, încuviinţă Georgiana, dar, Arabella, tu spui 
uneori cele mai scandaloase chestii! 

Arabella se întinse după ceaşca ei. Ochii ei albaştri 
sclipeau peste marginea acesteia. 

— Ştiu, murmură ea, e o chestie aproape deplasată. Dar 
n-ai să spui, nu-i aşa? 

— Niciun cuvânt, promise Georgiana. 

— Acum ştii de ce îl consider pe Justin Sterling drept cea 
mai odioasă creatură în viaţă. Nu-i mărturisi însă că 
purtarea lui din scara trecută nu făcuse altceva decât să-i 
confirme opinia. O parte a fiinţei ei era şi acum îngrozită de 
îndrăzneala lui. 

Iar în secunda aceasta, ea îşi amintea, cu claritate, cum 
inima îi tresărise atunci când el se aplecase deasupra 
mâinii ei... 

— Sunt de acord, are cea mai oribilă reputaţie. Poate că 
ar avea nevoie de femeia potrivită care să-i tempereze 
maliţiozitatea... Georgiana tărăgăna cuvintele. 

Arabella îşi aţinti ochii spre ea. Pe trăsăturile frumoase 
ale Georgianei apăruse o expresie stranie, ceva între vină şi 
nelinişte. 

— Ce este? întrebă ea curioasă. 

— Nimic, murmură Georgiana. 

— Cu siguranţă e ceva, altfel nu ai arăta astfel. 
Câteodată, Georgiana avea nevoie de încurajare. Ea nu era 
asemenea Arabellei, nu exprima tot ceea ce avea în minte. 
Într-adevăr, conchise Arabella cu înţelepciune, ea şi-ar fi 
dorit să-i semene ceva mai mult Georgianei. Trebuia să facă 
un efort nemaipomenit pentru a-şi struni firea impetuoasă, 
şi uneori nu prea reuşea. 

— Georgiana? murmură ea. Georgiana trase aer în piept. 


— Pur şi simplu mă gândeam la voi doi scara trecută - 
Inaccesibila şi cel mai chipeş bărbat al Angliei. 

— Te rog să nu-mi spui aşa. Şi nici lui. 

— Iartă-mă. Ştiu că te deranjează... Dar recunoaşte, 
Arabella. Nu e el cel mai frumos bărbat pe care l-ai văzut 
vreodată? 

Arabella nu avea ce face. O viziune nedorită se 
implantase în mintea ei. Ochi de smarald strălucitori, două 
buze masculine care schiţau un zâmbet suav ce o făceau să 
simtă un gol în stomac numai amintindu-şi-le. 

— N-am observat, replică ea pe un ton detaşat. 

— Oh, Arabella. Ar fi trebuit să vezi, pe cuvânt. Felul în 
care arătaţi voi doi împreună avea în el ceva aproape 
spectaculos... el atât de ostentativ, staniolul perfect pentru 
tine şi pentru strălucirea ta. Şi felul în care se înălța 
deasupra ta. În realitate, tu abia dacă îi ajungeai până în 
dreptul bărbiei... 

Nu chiar. Ochii ei, Arabella era aproape sigură, se aflau 
exact la nivelul buzelor lui. 

—  Mărturisesc, continuă Georgiana, că era chiar 
romantic. 

Arabella lovi farfurioara atât de tare, încât lichidul dădu 
peste margine. Sări în picioare, în intenţia de a face rost de 
o cârpă cu care să şteargă mizeria. Dar în clipa în care 
reveni de la uşă precum o săgeată, genunchiul ei se izbi de 
măsuţa delicată pe care era aranjat serviciul pentru ceai. 

Măsuţa se zgâlţâi. Serviciul chinezesc zbură în toate 
direcţiile. O pată de culoare neagră începu să se împrăştie 
pe covorul preţios, un Aubusson, al mătuşii Grace. 

— Oh, ce belea, mormăi ea. Georgiana chicoti, 
îndreptându-se deja către uşă pentru a căuta o slujnică. 
Reveni cu o cârpă rece pentru a tampona cu ea genunchiul 
învineţit al Arabellei, apoi îşi reluă locul. 

— Îţi mulţumesc. Arabella îi adresă un zâmbet plin de 
afecţiune. Eşti o drăguță. 

Se opri, apoi spuse încet: 


— E uimitor cum am devenit prietene. Suntem atât de 
diferite, nu? Tu eşti graţioasă şi micuță asemenea unui 
strop de ploaie, în timp ce eu sunt lipsită de graţie şi 
neîndemânatică asemenea unui ţopârlan. 

— Incetează, Arabella. Nu ştii să te preţuieşti. Asta mi-a 
adus aminte de un lucru. Mergi diseară la gala Bennigton? 

Arabella dădu aprobator din cap. 

— Hmmm, zise Georgiana. Apoi urmă o pauză 
nevinovată: Crezi că va fi şi el acolo? 

Nu exista nicio îndoială cu privire ia persoana la care 
făcea referire. Arabella mârâi. 

— Acesta e un gând înspăimântător. 

Georgiana râse în timp ce Arabella îşi dorea să fie în 
stare să o facă. 

Oh, dar Georgiana putea fi atât de pisăloagă. Se ştia că 
atunci când venea vorba despre femei, Justin Sterling 
alegea doar „garoafele” oraşului. Până şi afirmaţia că ea şi 
Justin arătau spectaculos... friza ridicolul. 

Şi totuşi ea nu putea nega, într-un colţişor ascuns al 
fiinţei sale, că în parte se simţea flatată. 

Acolo, slavă Domnului, nu era nici urmă de el. Una peste 
alta, seara se scurse într-un mod destul de agreabil. In cele 
din urmă, rămasă fără suflare din pricina emoţiei, ea porni 
spre acea parte a încăperii unde se serveau băuturile 
răcoritoare. 

— Arabella! 

Se răsuci pe călcâie chiar în dreptul pragului. Walter 
Churchill se îndrepta în direcţia sa. 

— Walter, bună! Nu ştiam că eşti aici. 

Aproape că se detesta pe sine pentru felul în care inima 
ei tresărise. La drept vorbind, se simţise aproape uşurată 
văzând că nu se aflau pe acolo nici el... nici Justin Sterling, 
din unul şi acelaşi motiv. _ 

Il plăcea pe Walter. Il plăcea cu adevărat. In ce-l privea 
pe Justin, îşi spuse ea hotărâtă, el nu merita nici măcar să-i 


pomeneşti numele. 

— Abia am sosit, spuse Walter. Arabella, te rog, simt 
nevoia să stau o clipă de vorbă cu tine. El arătă în direcţia 
unei cămăruţe care era situată chiar lângă sala de bal. 
Arabella ezită, apoi îl urmă nehotărâtă. 

Acolo exista o sofa aşezată chiar în dreptul uşii. El o 
îndrumă exact spre locul respectiv, făcându-i semn să ia 
loc. În timp ce se aşeză alături de ea, aproape, dar fără s-o 
atingă, ochii lui o priveau cu gravitate. 

— Arabella, te rog, spune-mi că nu eşti îndrăgostită de el! 
Arabella clipi. Nu se aşteptase la o asemenea izbucnire din 
partea lui. 

— Poftim? 

— V-am văzut aseară împreună. le-am văzut cu el! 
Arabella inspiră. 

— Te referi la Justin Sterling? 

— Da. Ştii ce este el, nu? Un crai dat naibii. O canalie 
fără inimă. Are şase amante în acelaşi timp. Arabella... 
Walter o privi implorator. Dacă îi permiţi să se apropie de 
tine îţi va frânge inima. 

Arabella nu se putu abtine. Pufni în râs. Sfinte Doamne, 
Georgiana, iar acum Walter! 

— Nu-ţi mai bate capul, Walter. Crede-mă. Eu sunt ca o 
fortăreață. Un asemenea om nu ar trebui să mă păcălească 
niciodată. 

— Nici nu-ţi pot spune cât de fericit sunt să aud asta. El îi 
atinse uşor mâna. Arabella, te ador. Te divinizez. 

— Walter, te rog. Ea ştia ce avea să urmeze. O ştia pur şi 
simplu... 

— Mărită-te cu mine, Arabella. Pentru că, îţi jur, dacă nu 
o vei face, îmi vei frânge inima. 

Arabella oftă. Nu ştia dacă era cazul să râdă ori să 
plângă. 

— Walter. Walter, te rog, încetează! 

Expresia lui o făcu să amuţească. Oh, Doamne, reflectă 
ea exasperată, acum discursul ei trebuia să fie pregătit 
deja. 


Dar nu-l avea. Se bâlbâia, încercând să-i facă durerea cât 
mai suportabilă. 

— Walter, înţelege-mă. Eu ţin foarte mult la tine. Ţin cu 
adevărat la tine. 

Ea se simţea ataşată de el, dar ştia că niciodată nu ar fi 
putut fi atrasă de el ca bărbat. Şi asta era de fapt esenţa. 
Când avea să se mărite, dacă va face vreodată acest pas, ea 
voia să aibă parte de pasiune, de emoție... iar aceste lucruri 
nu le-ar fi descoperit nicicând alături de Walter. Acum, 
putea ea oare să-i spună acest lucru, fără a-i răni 
sentimentele? 

— Eşti un bărbat bun, dulce, zise ea mai departe, şi eu 
sunt onorată că te gândeşti astfel la mine. Crede-mă, 
prevăd că într-o bună zi vei fi soţul perfect al unei femei. Ea 
făcu o pauză, sperând că asta va fi suficient! 

Gura lui Walter mai întâi se deschise, iar apoi se închise. 

— Arabella, zise el cu o voce nesigură, ce încerci să spui? 
Eu simt ceva pentru tine. Şi credeam că şi tu simţi ceva 
pentru mine... 

— Dar nu genul acela de sentimente. Walter, ascultă-mă. 
Eu nu pot fi soţia ta. 

Dumnezeu s-o aibă în pază, el era gata să izbucnească în 
lacrimi. Arabella îl privea cu compasiune. Ea era genul de 
persoană care-şi afişa emoţiile în faţa tuturor, iar gândul ca 
îl rănise în asemenea măsură o deranja profund. _ 

— Walter, te rog să înţelegi cât îmi e de greu. Însă eu am 
făcut un legământ faţă de mine însămi, am jurat că, atunci 
când mă voi căsători, o voi face numai din dragoste. 

El înghiţi în sec. 

— Tu nu mă iubeşti? 

— Mă tem că nu, zise ea cu blândeţe. Cu timpul, cred îţi 
vei da seama şi tu că nu mă iubeşti. 

Urmă o tăcere apăsătoare. El se holbă la ea, având pe 
chip o expresie îndurerată, 

— Walter, îmi pare nespus de rău, dar aşa e cel mai bine. 
Este, într-adevăr. Strecurându-şi un braţ pe lângă cotul lui, 


ea se ridică şi o porni spre uşa care rămăsese 
întredeschisă. 

În dreptul pragului, el se întoarse şi o privi. Arabella 
tresări. 

— Dacă doreşti, îţi pot chema trăsura. El scutură din cap. 

— Nu e nevoie. In cele din urmă, el se răsuci pe călcâie şi 
o porni către sala de bal, cu umerii căzuţi, ca şi cum aceştia 
ar fi susţinut greutatea întregii planete. 

Mai degrabă  neliniştită, Arabella îl urmări cum 
traversează încăperea, stând apoi de vorbă cu un lacheu, în 
apropierea scării. Doamne! El nu se va da în spectacol. Nici 
nu-şi imaginase că o va face, dar oricum se simţea uşurată. 
Se îndoia că Walter va spune şi altora că îi ceruse mâna 
doar pentru a fi respins, un lucru care ei i se potrivea de 
minune. 

Netezindu-şi rochia galbenă de muselină, se reculese, 
pregătindu-se să se reîntoarcă în sala de bal. 

Cineva aplaudă. 

Ea îngheţă. Pielea de pe ceafă se încreţi în semn de 
avertisment. Ştia, chiar înainte de a se întoarce, cine se afla 
în spatele său. 

— Încă un pretendent de care ai scăpat, observă Justin. 
Probabil că în curând vor pune bazele unui club. 

Arabella nu scoase niciun cuvânt. O speriase, băgă el de 
seamă. 

— Drăguţ din partea ta că l-ai refuzat cu blândeţe, se 
amuză el. Mă întreb unde sunt oare ceilalţi norocoşi. 

Tăcerea ei nu dură prea mult-iar el nici nu se aşteptase 
să dureze. 

— Erai ascuns după uşă, nu-i aşa? îl acuză ea. Mă 
spionai. 

— Nu. Eram cu lordul Bennigton în biroul său. Mi-a oferit 
un brandy pe care tocmai l-a cumpărat, şi trebuie să 
recunosc că s-a nimerit tocmai bine. Dar îţi dau un sfat, 
Arabella. Dacă vrei ca discuţia să fie confidențială e 
preferabil să închizi uşa. 


— Nu ţi-am dat permisiunea să mi te adresezi pe numele 
de botez. Tonul ei afectat se potrivea perfect cu sclipirea 
feroce şi albastră a ochilor ei. Ar fi trebuit să-ţi anunţi 
prezenţa. 

— Spune-mi, te rog, care ar fi fost cel mai potrivit 
moment? Intre „te ador” şi „te divinizez”? 

Furia din privirea ei deveni şi mai puternică. Într-adevăr, 
concluziona Justin, ea se stăpânea într-un mod remarcabil. 
Unde era oare explozia la care se aşteptase? 

El continuă: 

— Cu toate acestea, e evident că el nu ştie de relaţiile 
tale anterioare, altfel n-ar mai fi presupus că eşti 
îndrăgostită de el. 

Ea îl privi drept în ochi. 

— Nesuferitule, zise ea pe un ton neutru. 

— Oh, dar chiar sunt de părere că eu ar trebui să fiu cel 
ofensat. Nu ai vorbit în termeni măgulitori despre persoana 
mea. Oricum, sunt obligat să te informez că partea aceea 
referitoare la cele şase amante e o exagerare. El ridică din 
umeri. Nu e vorba că nu mi-ar fi plăcut, recunosc. Însă îmi 
lipsesc resursele financiare. 

Ea îşi înălţă bărbia. 

— Tu nu ai niciun strop de decenţă, nu-i aşa? Ce fel de 
bărbat i-ar mărturisi un asemenea lucru unei doamne? 

Justin ştia foarte bine că temperamentul ei se potrivea 
perfect cu nuanţa de foc a părului său. Li trecu prin minte 
că o muşca - şi lucrul acesta îl bucură nespus. 

— Haide, Arabella. Ai jucat admirabil rolul unei femei 
grijulii, plină de compasiune. Locul tău e pe scenă. 

Eforturile sale începeau să dea roade. Ea deveni agitată. 

— Crezi că lucrul acela mi-a făcut plăcere? 

— N-a fost aşa? 

Arabella îşi ridică bărbia. 

— Eu nu sunt la fel ca tine, spuse ea cu răceală. 
Sentimentele lui mă sensibilizează. 

— Atunci de ce nu te măriţi cu el? Nu-i dădu ocazia să 
răspundă. Ah, da. Fiindcă vrei să te căsătoreşti exclusiv din 


dragoste. 

— E chiar atât de greu de crezut? Justin ridică din umeri. 

— Am auzit că fratele tău s-a căsătorit din dragoste. 

— Insă nu asta era intenţia lui. Căuta o mireasă care să-i 
îndeplinească cerinţele pe care le avea în privinţa unei 
soţii. A fost pur şi simplu suficient de norocos să descopere 
dragostea pe parcurs. Nici de astă dată nu-i dădu ocazia să 
răspundă. Insă ne abatem de la subiect. Ceea ce mie mi se 
pare greu de crezut e faptul că tu eşti capabilă de 
asemenea sentimente pline de tandreţe. 

Buzele ei se strânseră precum o menghină. Practic saliva, 
fiind pregătită să-şi lanseze tirada. El îşi înclină capul într-o 
parte. 

— Ce părere ai, Arabella? Ochii ei se îngustară. 

— Crede-mă, zise ea cu o politeţe forţată, că n-ai vrea s-o 
afli. 

— Şi dacă aş spune că vreau? 

— Iarbă în revărsat de zori, zise ea printre dinţi. Asta îţi 
sugerează ceva? 

— Un duel, preciza el. Ce deliciu! Oh, dar trebuia să îmi 
închipui că te vei gândi la nişte căi de atac. 

Şi într-adevăr, concluziona el extrem de amuzat, privirea 
ei nu îi lăsa niciun dubiu asupra faptului că examina o 
asemenea posibilitate. Dacă ea ar fi fost un prădător, l-ar fi 
devorat până la ultimul oscior. 

— Iartă-mă, dar nu ai pretins acum câteva clipe că eşti o 
femeie milostivă? Măi să fie, dar tu chiar l-ai dus de nas pe 
Walter, nu-i aşa? 

— Dumnezeule mare, zise ea curajoasă, dacă aş avea un 
pistol, cred că te-aş împuşca cât ai clipi din ochi! 

— Ah. E clar că îmi irosesc farmecul în ceea ce te 
priveşte. 

— N-ai pic de farmec. 

— Arabella! El se prefăcu şocat. Aşa se vorbeşte cu un 
gentleman? 

— Dumneata, sir, nu eşti un gentleman! 


Pe toţi zeii, ea era într-adevăr un băieţoi! La fel de 
impetuoasă şi voluntară ca întotdeauna, îşi spuse el. Şi pe 
deasupra, ultimele lor întâlniri îi oferiseră o distracţie de 
care el nu mai avusese parte de ceva vreme. Il amuzau 
isteţimea ei şi ciorovăiala dintre ei, în ciuda acelui pariu 
nechibzuit făcut cu Gideon. Işi propuse să-i vorbească 
despre asta la următoarea lor întâlnire... 

Era ciudat, însă el se simţi pe neaşteptate plin de viaţă 
aşa cum nu-şi mai amintea să fi fost de multă vreme. 

— E bine că ai refuzat cererea bietului Walter, zise el cu o 
mină veselă. E clar că el nu poate face faţă briciului tăios al 
limbii tale. Dar îţi promit că în mine vei găsi un adversar pe 
măsură. 

Ea îşi miji ochii. 

— Ce dracu” vrea să însemne asta? Şi de ce te hlizeşti de 
parcă ai ştii ceva ce eu nu ştiu? 

Ea era francheţea personificată, decise el. 

— Habar n-am. Cu siguranţă nu pot fi o companie 
plăcută. 

— Voi ignora acest aspect, anunţă ea. Acum, uite ce e. Aş 
vrea să discut despre faptul că mă spionai... 

— Nu spionam. Credeam că am stabilit asta. 

— N-am stabilit. Dar pot avea încredere că nu vei relata 
şi altora ceea ce ai auzit? 

— De ce? 

— Pentru că detest bârfa, de aceea. 

Sprâncenele lui se arcuiră. 

— Vrei să spui că nu te încântă statutul regal de 
Inaccesibila? 

— Nu mă încântă, mormăi ea. Şi dacă cineva îmi mai 
adresează acest nume îngrozitor, jur că voi ţipa. 

El făcu o grimasă. 

— Asta ar trebui să ducă la descurajarea bârfei. 

Ochii ei îi întâlniră pe ai lui. 

— Am asigurarea ta că nu vei spune nimic? întrebă ea 
poruncitor. 

— Ei bine, şopti el, aş putea fi convins. 


— În schimbul a ce? 

Al unui sărut, fu el pe punctul să declare. Abia în ultima 
clipă reuşi să-şi reprime acel impuls neaşteptat. 

Deodată, se simţi cuprins de furie. Un sărut cu 
domnișoara Arabella Templeton... cum de mintea lui 
sclipitoare născocise ceva atât de absurd? 

Constatarea îl surprindea cu atât mai mult cu cât ea era 
cea mai agasantă persoană de sex feminin pe care avusese 
ghinionul s-o întâlnească vreodată. Acum, dacă se gândea 
mai bine, poată că nu era nici surprinzător, nici absurd. 

Privirea lui alunecase în jos, către buzele ei. Ea avea o 
gură făcută să râdă, decise el. O gură creată pur şi simplu 
pentru plăcerea bărbatului, cărnoasă şi roză ca şi restul 
trupului ei. El era de acord cu alegerea făcută de ea în 
privinţa rochiei - galbenul acela untos dând strălucire pielii 
sale. 

I se părea provocatoare perspectiva de a o săruta... 
Doamne, oare ce se petrecea cu el? In zelul ei, Arabella 
veni ceva mai aproape. Asta nu modifica deloc lucrurile. Se 
uita în sus spre el cu un aer serios, în aşteptarea 
răspunsului său, cu buzele întredeschise, oferind o 
întrezărire a unor dinţi micuţi şi albi. Hristoase, se întrebă 
el înnebunit, oare ce gust o fi având ea? 

— Nu mi-ai răspuns. N-ai să spui, nu-i aşa? 

Hain. Aşa era el. E 

Se auzeau acordurile muzicii. In clipa aceea el ridică o 
sprânceană. 

— Dansează cu mine, fu singurul său comentariu, şi am 
să mă mai gândesc. 

Şi o conduse în grabă pe ringul de dans. 


Capitolul 5 


Se roteau atât de repede încât ea se agăţă brusc de 
umărul lui. 

— Justin! îşi dădu seama cu întârziere că îl strigase pe 
numele de botez. Ce faci? 

— Îmi închipui că e un lucru evident. 

Ei se rotiră prin dreptul domnişoarelor Wilmington, 
Abigail şi Lucinda, care îl priveau cu admiraţie 
nedisimulată. Justin înclină capul, adresându-le un surâs 
fermecător. Abigail chicoti în spatele evantaiului, în timp ce 
Lucinda îşi flutură genele în direcţia lui. 

Mazxilarul Arabellei deveni rigid. 

— Nu ţi-a spus nimeni că e revoltător să dansezi cu o 
femeie în timp ce-i faci alteia ochi dulci? 

— Suntem geloase, nu-i aşa? 

— In ochii unui porc! 

El îşi dădu capul pe spate şi râse. 

— Arabella, tu eşti cu adevărat încântătoare. 

Nu vorbea serios, bineînţeles. Într-adevăr, ea ştia foarte 
bine că el voise să afirme exact contrariul. 

— Nu te iert, să ştii, îi spuse ea hotărâtă. 

— Pentru ce? 

Ea strânse din dinţi. 

Işi ridică o sprânceană groasă şi neagră. 

— Draga mea, s-a întâmplat ceva? Te temi poate că a mai 
rămas ceva busuioc din sosul servit la cină? Ia-ţi gândul de 
la el. N-a mai rămas nimic. 

Arabella îşi dorea să ţipe din răsputeri. Era forţată să se 
rezume la o şoaptă. 

— Asta e o răzbunare, nu? Felul tău de a-ţi lua revanşa 
pentru festa pe care ţi-am jucat-o când eram mică? 

— Pe cuvânt, eşti extrem de suspicioasă! Cum e posibil 
să-ţi imaginezi aşa ceva? 


— Pentru că trebuia să-mi închipui că mă vei evita ca pe 
o ciumată. 

— Şi de ce te-aş fi evitat? Asta ar fi însemnat că mi-e 
teamă de tine. _ 

Privirile li se întâlniră. In ochii lui exista o strălucire 
anume... un lucru pe care ea nu-l putea descifra. Ştia doar 
că, indiferent ce-ar fi fost, ea nu se putea încrede în el. 

— Chiar e nevoie să te holbezi la mine? 

— Imi pare rău, zise el dintr-o suflare. N-am vrut. Numai 
că până acum n-am observat că ai pistrui. 

Fără îndoială că o compara cu femeile elegante şi 
sofisticate cu care obişnuia să aibă relaţii. Dar Arabella nu- 
şi detesta niciodată pistruii atât de tare ca în acel moment. 
Când era mică, se frecase până ce pielea se asprise. Când 
mai crescuse, aplicase cu generozitate loţiunea Gowland's, 
în fiecare noapte. Nimic nu funcţionase. 

Ea îşi plecă prima privirea. Deveni tăcută. Doamne, cât 
de ciudată era chestia asta. Ei nu-i plăcea să danseze. Mai 
bine zis, nu-i plăcea să danseze cu el. El era atractiv 
precum un drăcuşor. O umplea de amărăciune constatarea 
că nu putea să nu fie conştientă de prezenţa sa. 
Dumnezeule, nicio femeie sănătoasă la minte n-ar fi fost în 
stare de o asemenea performanţă. lar în prezent era 
conştientă de greutatea mâinii lui deasupra taliei ei. O 
simţea ca şi cum i-ar fi ars pielea. lar cealaltă mână, 
înfăşurată deasupra palmei ei, mare, brună şi puternică... 
Ceva cu totul nefamiliar o străbătu din cap până în 
picioare. 

El o răsuci din nou. Arabella se împiedică, fiind nevoită 
să se agate de el pentru a-şi menţine echilibrul. 

— Justin, încetează să mai faci asta! sâsâi ea. Chipul îi 
era ca de foc, nu avea nicio îndoială în această privinţă. 

— Draga mea, cum am putea dansa altfel? 

— Mă strângi prea tare! 

— Chiar aşa? 

Fu o întrebare blândă, însă privirea lui arunca văpăi. 
Cum spusese el seara trecută? Fram cunoscut ca un 


devorator de fetițe micuțe şi tandre ca tine. 

Arabella simţea o puternică aversiune faţă de propria 
persoană. Gâfâia de parcă ar fi alergat. În realitate, 
respiraţia ei întretăiată nu se datora faptului că braţul lui 
se strângea prea tare în jurul taliei ei. Nu, era vorba mai 
degrabă de proximitatea buzelor lui, ceea ce o făcea să 
simtă respiraţia lui caldă peste tâmpla ei. Iar înălţimea lui... 
una uluitoare, îi dădea senzaţia că este o fată delicată. Şi... 
oh, cât îi plăcea lucrul acesta! Dumnezeule Atotputernic, 
chiar că-i plăcea! 

Insă omul acesta era Justin Sterling. Craiul-crailor. 
Infamul-infamilor. 

Buimăcită de propria reacţie, deranjată de apropierea lui, 
ea îşi îndreptă spatele... călcându-l pe picior în timpul 
acestei operaţiuni. 

El mormăi. 

— Am auzit că dansul nu e unul din talentele tale. Dar ai 
făcut-o dinadins, nu-i aşa? 

— Nu-i adevărat, negă ea fără să-şi ascundă 
resentimentele. 

Strânsoarea mâinii lui deasupra palmei ei deveni şi mai 
puternică. 

— Justin! Fie-ţi milă... 

— Ştii că e a treia oara când îmi rosteşti numele în 
decurs de câteva minute? Cred într-adevăr că statutul meu 
creşte în ochii tăi. 

— N-am socotit, zise ea printre dinţi. Acum slăbeşte 
strânsoarea, dacă eşti drăguţ. 

El se menținea ferm pe poziţie. 

— Incă nu s-a terminat valsul. 

— Justin... 

— Patru, spuse el cu blândeţe. 

Capul Arabellei se înălţă atât de brusc încât fu pe punctul 
de a-i lovi bărbia. Ea îi aruncă o privire care i-ar fi 
spulberat pe mulţi bărbaţi. Fir-ar să fie, n-avea nicio putere 
asupra lui! El continua să o privească având pe buze un 
surâs abia perceptibil. 


— Acum, fii atent. Ea se strădui să adopte un ton sever. 
Nu vreau să provoc un scandal. Şi nici tu nu doreşti... 

El râse din toată inima. 

Arabella îi aruncă o privire iritată. 

— De ce găseşti chestia asta atât de amuzantă? 

— Fiindcă chiar este amuzantă. Scandal? Draga mea, tu 
ai petrecut prea mult timp în afara ţării, alături de părinţii 
tăi. Numele familiei Sterling e sinonim cu noţiunea de 
scandal. N-ai aflat? 

— Credeam că e vorba doar de numele tâu, spuse ea cu 
curaj. 

— Dacă vrei neapărat să mă răneşti, Arabella, trebuie să 
te străduieşti ceva mai mult. 

Doamne, dar el avea răspuns la absolut orice! Ea decise 
că cea mai bună armă a ei era tăcerea. El se învârti. 
Arabella se împiedică, evitând cu greu prăbuşirea peste o 
vază mare aflată pe o parte a ringului. 

El oftă. 

— Dacă te-ai relaxa pur şi simplu, lăsându-te condusă de 
mine, chestia asta n-ar mai fi un chin. Eu sunt un dansator 
desăvârşit. 

Arabella strânse din buze. Bineînţeles că era. Avea 
picioare subţiri şi se mişca cu uşurinţă. La ce altceva te 
puteai aştepta de la un bărbat perfect ca el? 

Ea îl călca din nou pe picior. 

— Dumnezeule, mormăi el, ce e cu dorinţa asta perversa 
de a vedea că nu mai pot merge niciodată? 

Arabella roşi. _ 

Muzica încetă o clipa mai târziu. Înainte ca ea să apuce 
să-şi tragă sufletul, lângă cei doi se ivi un bărbat. Cu păr 
blond şi obraji rumeni, el era aproape la fel de înalt şi bine 
făcut ca şi Justin. Arabella îl privi curioasă, fiindcă exista un 
soi de aroganță în maniera în care acesta înclină bărbia în 
direcţia lui Justin. 

— Sterling, salută el. Mă bucur să te văd. 

Vorbea cu un pronunţat accent scoţian, observă Arabella. 
Justin îi răspunse printr-o scurtă înclinare a capului. 


— Meelroy. 

Bărbatul numit Meelroy îşi mută privirea către Arabella. 

— Nu cred că am avut plăcerea să o cunosc pe partenera 
ta de dans. Poate că vei avea amabilitatea să ne faci 
cunoştinţă. 

— Desigur domnişoara Templeton, Lordul Patrick 
Meelroy. 

În mod straniu, Justin nu părea câtuşi de puţin mulţumit. 

Meelroy făcu o reverență. 

— Încântat de cunoştinţă. 

Arabella zâmbi, făcând o scurtă plecăciune. 

— Mă bucur să vă cunosc, my lord. 

In spatele lor, se auzi din nou sunetul muzicii. Meelroy se 
întoarse către ea. 

— Domnişoară Templeton, îmi acordaţi următorul... Nu 
avu şansa să termine. 

— Iertare, bătrâne, dar domnişoara Templeton mi-a 
promis deja mie următorul dans, i-o tâie Justin calm. 

Arabella nu avu altă soluţie decât să-l urmeze în secunda 
în care el o târî practic în mijlocul ringului de dans. Încă 
năucită, ea se holbă în sus la el. 

— De ce ai făcut asta? Poate că eu voiam să dansez eu el. 

— Crede-mă - tonul lui era tăios - că nu voiai. 

Arabella repetă propoziţia rostită de el în urmă cu câteva 
momente. 

— Ah, zise ea aproape torcând. Geloşi, nu-i aşa? Faptul că 
el nu negă cu vehemenţă, avu darul s-o năucească. Fa 
tocmai contempla lipsa lui totală de decenţă în secunda în 
care el o ţintui cu privirea. 

— Dă-mi voie s-o spun în felul următor, Arabella. Ţi-e mai 
bine cu mine decât cu el. 

— Cred că eu ar trebui să apreciez acest lucru. 

El făcu o mutră acră. Buzele lui deveniră ameninţător de 
subţiri, iar maxilarele îi erau ţepene. De ce naiba se simţea 
brusc atât de iritat? 

— Când e în joc soarta fetelor tinere, virgine şi inocente, 
zise el cu asprime, el e periculos. 


— Cum! mai mult decât tine? întrebă ea pe un ton 
muşcător.  Conversaţia lor aluneca pe o pantă 
surprinzătoare. Mai târziu se va întreba cum oare 
îndrăznise. Pentru un moment, n-o făcu. 

— Nu e o chestiune pe care ar fi trebuit s-o afli. El îşi 
apropie faţa de a sa. Eşti o fecioară inocentă, nu-i aşa? 

Arabella gâfâi. 

— Chestia asta, sir, nu te priveşte! 

El zâmbi brusc, recăpătându-şi buna dispoziţie. Dansară 
mai departe în tăcere, până ce muzica se opri. El îşi lăsă 
capul în jos. 

— De data asta a fost mult mai bine, şopti el. Nu m-ai 
călcat nici măcar o dată pe picior. 

O conduse până la marginea ringului de dans, dar fără a 
da drumul mâinii ei înmănuşate. Aducându-şi aminte de 
impertinenţa lui din seara trecută, Arabella nu îndrăzni să 
şi-o retragă, aşa cum îşi dorea. Însă pe buzele lui flutura un 
zâmbet viclean. Simţea că nu poate avea încredere în el, 
mai ales în secunda în care Justin îi duse mâna la buze. 

— Să nu îndrăzneşti să mă muşti din nou! şuieră ea. În 
caz contrar, jur că te voi muşca şi eu pe tine. 

O pereche de ochi verzi se uită surâzând spre ea. 

— Zău, aş vrea să văd şi eu una ca asta. f 

Capul lui brun se plecă. Şi într-adevăr, nu o muşcă. In 
ultima clipă, îi întoarse palma cu faţa în sus. Unul din 
degete îi zgârie încheietura mâini, acolo unde se termina 
mănuşa şi pielea rămânea descoperită. Apoi simţi vârful 
fierbinte şi umed al limbii lui traversând exact aceeaşi 
zonă... 

Arabella ramase fără cuvinte. Pe toţi sfinţii, el o linsese, 
în schimb! 


vyv 
De îndată ce Arabella ajunse acasă, îşi puse mănuşile 
albe din dantelă pe fundul sertarului - n-o să le mai poarte 
niciodată, îşi jură ea. De acolo, o luă direct spre lighean, 
unde îşi frecă mâna atinsă de el cu aceeaşi îndârjire cu care 


îşi frecase altădată pistruii. Dacă nu l-ar mai revedea 
niciodată pe bărbatul acela, s-ar declara încântată! 

Cu puţin noroc, decise ea tristă, poate că el se va 
reîntoarce pe Continent, sau pe unde o mai fi fost. Desigur, 
acest lucru era puţin probabil... 

In toate aceste nopţi, îl văzuse de doua ori. De două ori. 
Oare va fi atât de ghinionistă încât să-l întâlnească şi a 
treia oară? Îi era greu să-l evite în restul sezonului. Însă pe 
Arabella nu o încânta perspectiva unei noi întâlniri cu el, cu 
atât mai mult cu cât balul lui lady Melville urma să aibă loc 
în seara aceea la Grădinile Vauxhall. Mătuşa Grace fusese 
peste măsură de încântată în clipa în care sosiseră 
invitaţiile. Ea estima că la bal fuseseră invitaţi peste o sută 
de oaspeţi. Arabella se bucura să participe la acel 
eveniment; asistase la ascensiunea unui balon care plecase 
de la Vauxhall într-o după-amiază, nu cu multă vreme în 
urmă, însă nu avusese ocazia să admire frumuseţea 
Vauxhall-ul după căderea serii. 

Dar asta se petrecuse înainte de întoarcerea lui Justin. 

Oare va fi prezent? 

Spera că nu. Se ruga să nu fie. 

Ideea de a-l revedea, întrebându-se ce avea de gând în 
secunda următoare, o umplu de spaimă. Dansând cu el 
seara trecută... El nu minţise. Era un dansator desăvârşit, 
iar ea se simţise greoaie! De fapt, o ţinuse mult prea strâns. 
Işi amintea senzaţia mâinii lui sprijinite de talia ei, căldura 
ei care o pătrunsese până în adâncul fiinţei. Cât despre 
dâra caldă trasată de limba lui pe pielea ei... Dumnezeule 
din ceruri, limba lui! In plus, el era mult prea chipeş, iar 
comportarea lui, inacceptabilă. Şi încă ceva, privit în 
ansamblu, era mult prea imprevizibil. 

Nu avea încredere în el. Bănuia că lui îi plăcuse să o 
chinuie. 

Nu, în mod cert nu ardea de nerăbdare să-l revadă. În 
realitate, era aproape înspăimântată. 

Asta nu însemna că putea să şi-l scoată din minte - şi 
acesta era lucrul cel mai supărător dintre toate! 


Aruncând o privire în salon, ceva mai târziu în după- 
amiaza aceea, mătuşa Grace o surprinse stând pe dulapul 
lung aflat lângă fereastră, cu ochii aţintiţi asupra grădinii. 

— Trebuie să spun, draga mea, că arăţi cât se poate de 
nemulțumită. 

Arabella ridică privirea. 

— Mătuşă! Nu ştiam că te-ai întors. Mătuşa Grace fusese 
la cumpărături împreună cu câteva prietene. Arabella bătu 
cu palma peste perniţa de lângă ca, invitând-o să se aşeze. 

Mătuşa Grace i se alătură, aranjându-şi uşor fustele. 

— Draga mea, timp de cinci minute, te-am privit din 
colţul celălalt al încăperii şi am observat că te încruntai, te 
frământai şi te agitai. Ce anume te nelinişteşte? 

Arabella inspiră. 

— Nimic. 

Mătuşa Grace îi studie chipul pentru o clipă, ţuguindu-şi 
apoi buzele. 

— Te-a mai vizitat vreun gentleman în această după- 
amiază? 

Arabella clătină din cap. Ochii ei verzi se îmblânziră. 

— Ah, atunci de aceea... ; 

— Oh, nu acesta este motivul! In realitate, am avut un 
moment de singurătate - şi am savurat clipa. Şi fiecare 
secundă în care nu se gândise la Justin Sterling! 

Pe mātuşa Grace o uimi vehementa ei. 

— Nu mi-am dat seama că erai atât de nefericită, draga 
mea. 

— Oh, dar nu sunt nefericită! Arabella se grăbi s-o 
liniştească. Mă bucur să mă aflu aici, alături de tine şi de 
unchiul Joseph. In plus, ador Londra, distracţiile şi 
petrecerile. Dar faptul că sunt considerată drept 
Inaccesibila... ei bine, îmi displace. 

Mătuşa Grace îşi lăsă uşor capul într-o parte. 

— Nu ştiu dacă se poate face ceva, draga mea. Garantat, 
oraşul e nestatornic. Însă în clipa asta, tu eşti atracţia 
sezonului, şi s-ar putea să rămâi astfel, dacă nu cumva vei 
catadicsi să-ţi alegi un soţ. 


— Mătuşă Grace, în cazul în care anul acesta nu voi mai 
primi vizita unui alt gentleman, atunci voi simţi o fericire 
fără de sfârşit. 

— Draga mea, cred mai degrabă că te simţi copleşită. 
Arabella îi adresă un surâs stins. 

— Ştii, pe vremea noastră, mama ta şi cu mine am avut o 
coadă de vizitatori la uşă. Bunicul tău obişnuia să se plângă 
spunând că nu mai era stăpânul propriei sale case! Mătuşa 
ei aproape că chicoti, cu gândul la această plăcută 
amintire. Şi la fel s-a întâmplat şi cu verişoarele tale, ştii. 
De aceea, eu cred că e o trăsătură de familie! 

Arabella nu se putu abţine să nu zâmbească. Fără 
îndoială că mătuşa sa fusese la vremea ei o frumuseţe, 
obrajii săi fiind şi acum rozalii, iar ochii strălucitori şi plini 
de viaţă. Iar atunci când zâmbea, gropiţele din obraji o 
făceau să pară tânără. 

— Anii au fost blânzi cu dumneata, mătuşă Grace, pentru 
că eşti şi acum o femeie extrem de atrăgătoare. 

Mătuşa ei zâmbi cu sinceritate. 

— Mulţumesc, copilă. Eşti foarte amabilă. Dar, haide, ai 
putea să admiţi că e mai degrabă flatant să-i vezi pe domnii 
aceştia îngenunchind la picioarele tale? 

Arabella îşi muşcă buza. 

— Ei bine, admise ea, poate că ai dreptate. 

— Da, da, ştiam eu. Dar să ne întoarcem la problema 
găsirii unui soţ. 

Arabella inspiră adânc. 

— Mătuşă Grace, începu ea cu grijă, nu prea ştiu cum să 
o spun, dar... 

— Cred că ştiu ce vrei să spui, copilă. Mâtuşa Grace era 
din nou vioaie. Imi imaginez că am fost cam insistentă ca tu 
să alegi pe unul dintre pretendenţii tâi. Probabil că mult 
prea insistentă. 

Arabella se relaxa. 

— Recunosc, mi-am făcut prea multe griji. Asta datorită 
faptului că îmi place atât de mult să organizez o nuntă. S- 
au împlinit doi ani de când s-a măritat verişoara ta Edith, 


ştii bine. Însă eu bănuiesc că tu vei face la fel ca şi mama 
ta, alegându-ţi propriul drum. În privinţa viitorului tău soţ, 
îţi promit, draga mea, voi încerca să nu mai spun nimic. 

Arabella nu vorbi. Se simţea cuprinsă de o nelinişte pe 
care nu o înţelegea pe deplin, având senzaţia că îşi luase 
zborul pe neaşteptate... 

Nu o lăsa inima să o informeze pe mătuşa Grace că e 
foarte posibil ca ea să nu organizeze nicio nuntă deoarece 
s-ar putea ca Arabella să nu se mărite niciodată. Nu era 
nici frumoasă şi nici talentată precum verişoarele sale. Se 
simţea... diferită. Ştia din instinct că ea nu se va mulţumi 
cu o viaţă de misionar, la fel ca a părinţilor săi. Nu era o 
intelectuală ori un cruciat. Şi nici nu voia să fie un albatros 
ce stătea legat de gâtul părinţilor. 

Nu ştia nici ce voia, şi nici care îi era misiunea! Părea să 
ştie doar ceea ce nu-și dorea... 

Insă era norocoasă, îşi spuse ea îndurerată. Avusese 
şansa să fie iubită întreaga viaţă, de către toţi cei apropiaţi, 
în plus, îşi aduse aminte pe neaşteptate de ce preţuia atât 
de mult timpul petrecut în compania mătuşii sale. Niciodată 
nu o iubise mai mult ca în clipa de faţă. 

Ea se ridică brusc, prinzând mâinile mătuşii între 
palmele sale. 

— Ştii, pe vremea când mergeam la şcoală, iar mama şi 
tata erau plecaţi, existau momente când mi se făcea 
groaznic de dor de ei. Nodul din pieptul ei pricinuit de 
emoție era atât de puternic, încât abia mai putea vorbi. 
Insă ori de câte ori mă gândeam la tine, durerea devenea 
brusc ceva mai suportabilă. Nu mă mai simţeam atât de 
singură fiindcă te aveam pe tine, mătuşă Grace. Pentru că 
tu ai fost aici pentru a mă îmbrăţişa, pentru a mă susţine şi 
a mă îngriji atunci când mama nu era prezentă. Nu ţi-am 
spus niciodată cât de mult înseamnă lucrul acesta pentru 
mine. 

Din ochii mătuşii sale ţâşniră lacrimile, şi brusc şi ai ei se 
umeziră. Cu un gest plin de tandreţe, Grace îi aşeză un 
cârlionţ după ureche. 


— Arabella! Oh, Arabella! Nici nu-ţi pot spune cât de 
mult mă bucură să te aud spunând asta. Voi fi întotdeauna 
alături de tine, de câte ori vei avea nevoie. De aceea, eşti 
atât de dragă inimii mele, ca şi cum ai fi fetiţa mea. Ştii 
acest lucru, nu-i aşa? 

— Il ştiu, mătuşă Grace. Cuprinse de emoție, cele două se 
îmbrăţişară. 

Mătuşa Grace făcu un pas înapoi şi o mângâie pe obraz. 

— Dar trebuie să-mi promiţi, Arabella. De acum încolo, 
nici urmă de nelinişti. Nici urmă de îngrijorări. Acesta e un 
moment al vieţii în care tu trebuie să fii fericită şi veselă 
şi... oh, ştiu că nu e cazul s-o spun, mai ales că am jurat că 
nu voi aborda niciodată tema legată de soţi. Tu îţi vei da 
seama când anume va apărea în viaţa ta bărbatul potrivit. 
O vei simţi aici - îşi întinse palma deasupra inimii - aşa 
cum am simţit-o şi cu şi mama ta. 

Arabella clipi. 

— Dar dumneata şi unchiul Joseph... Eu întotdeauna mi- 
am imaginat că mariajul vostru a fost aranjat. 

— Oh, nu, draga mea! A fost o căsătorie din dragoste. 
Ochii mătuşii  deveniră iarăşi umezi. Ea  chicoti. 
Mărturisesc, am cam făcut pe cocheta, lăsându-l să alerge 
după mine înainte de căsătorie. A fost obligat să lupte 
pentru sentimentele mele, dar imediat ce a... 

Arabella o privi uimită. Mătuşa Grace roşise! 

Grace îşi drese glasul. 

— E suficient să spun că lucrul acesta nu s-a întâmplat cu 
mult înainte ca eu să descopăr că el e alesul. Ea se ridică, 
netezindu-şi cutele rochiei. Gropiţa din obraji i se adânci. 
Oh, dar unchiul tău Joseph a fost un crai pe cinste. 

Arabella era stupefiată. Având în vedere că unchiul 
Joseph manifestase şi în afara familiei un comportament 
impecabil, cu greu şi-l putea imagina ca pe un crai! 

Cu coada ochiului, ea observă că mătuşa Grace o pornise 
deja spre uşă. Arabella se ridică şi ea în picioare. La 
jumătatea încăperii, se opri. 


— N-ai uitat de balul mascat de diseară, nu-i aşa, 
scumpo? 

— Bineînţeles că nu. 

— Excelent. O să-i spun lui Armie să-ţi pregătească baia. 
Nu vrem să întârziem la un asemenea eveniment. 

Incă trei paşi, iar apoi se opri din nou, privind peste 
umăr. 

— Apropo, scumpo. Te-am văzut aseară valsând cu Justin 
Sterling. 

Arabella îşi ţinu respiraţia. 

— Cum? zise ea cu glas stins. Doamne, oare rostise cu 
voce tare numele lui Justin? Oh, da, mătuşă Grace, ştiu. 
Cred că ar trebui să-l aducem înapoi pe profesorul de dans. 

— De fapt, voiam să spun, draga mea, că voi doi alcătuiți 
o pereche fascinantă. Aş spune că nu numai eu am observat 
lucrul acesta. Ducesa de Carrington, văduva cea bogată, a 
fost de aceeaşi părere. Trăsăturile lui întunecate se 
potriveau perfect cu culoarea ta plină de viaţă. 

Arabella rămăsese fără grai. Georgiana spusese aproape 
acelaşi lucru... lar acum mătuşa Grace... 

— Aseară, am stat o clipă de vorbă cu el. Ţi-aduci aminte 
că acum câţiva ani l-am cunoscut pe fratele lui, marchizul. 
Acesta urmează să găzduiască o petrecere săptămâna 
viitoare... Dar Justin... în fine, aş îndrăzni să afirm că e un 
tânăr fermecător. 

— Mătuşă Grace, e un depravat! Reputația sa este... 

— Da, da, e de-a dreptul revoltătoare. Dar trebuie să 
admiţi, nu e el cel mai chipeş bărbat pe care l-ai văzut 
vreodată în viaţa ta? 

— Mătuşă Grace! gâfâi ea. 

Mătugşa ei ridică o sprânceană, cu un aer amuzat. 

— Haide, fetiţo. E drept ca am înaintat în vârstă, dar 
privirea nu mă înşală deocamdată. li făcu cu ochiul. Aş 
putea spune că mi-a adus aminte de unchiul tău Joseph, cel 
de acum treizeci de ani. 

Femeia continuă să chicotească în timp ce ieşi ca vântul 
din încăpere. Dar Arabella simţea nevoia să-şi revină în fire. 


În secunda în care uşa se închise, ea îşi mai holba ochii. 

Complet debusolată îşi reluă locul. 

Habar nu avea dacă trebuie să râdă ori să-şi îngroape 
capul în mâini şi să izbucnească în plâns. 

Georgiana şi... mătuşa Grace. Până şi ducesa de 
Carrington, văduva cea bogată, o femeie cât se poate de 
impunătoare, toate împărtăşeau aceeaşi părere. Tinere şi 
bătrâne, deopotrivă. Oare Justin Sterling era comandantul 
unui ordin al vrăjitorilor? Să fi existat pe undeva o femeie 
capabilă să reziste farmecului pe care-l exercita? 

Se părea că numai ea nu se lăsa impresionată. Doar ea 
nu avea să cedeze niciodată tentaţiei. 


Capitolul 6 


În timp ce cobora scara, Arabella fu pe punctul de a se 
opri la uşa mătuşii Grace, pentru a invoca o scuză în 
legătură cu participarea la balul mascat. Putea să 
pretexteze o durere de cap. Sau pur şi simplu că simte 
nevoia să rămână singură acasă. 

Insă în clipa în care intră în baie peste o jumătate de oră, 
ea găsi o altă rezolvare. Dacă va avea ocazia să-l vadă pe 
Justin, nu-i va permite să creadă că îi era superior. 

Şi nici nu-i va da voie să o transforme într-o singuratică, 
în felul acesta i-ar oferi prea multă satisfacţie. 

Şi într-adevăr, când ajunseră la Vauxhall, Arabella îşi 
spuse că n-ar fi lipsit pentru nimic în lume de la bal. 
Sosirea lor la Grand Walk avu loc la timp. Şi la scurtă 
vreme după aceea se auzi tempoul în crescendo al 
orchestrei. Noaptea explodă; în copaci erau ascunse 
felinare în culori strălucitoare, având formă de stea sau de 
semilună. 

Arabella nu-şi ascunse încântarea, fiindcă priveliştea era 
de-a dreptul magnifică. 

În ciuda hotărârii pe care o luase mai devreme, ea era 
nervoasă în timp ce-şi aşteptau intrarea în grădină. Dar în 
scurtă vreme starea ei de spirit se ameliora. Iar Justin nu se 
vedea pe nicăieri, aşa că seara se anunţa încântătoare. 

Aproape întreaga asistenţă purta mască, costumele fiind 
alese cu grijă. Era nespus de amuzant să încerci să ghiceşti 
identitatea fiecăruia. Se afla acolo şi o tânără drapată în 
veşmântul unei zeițe greceşti, şi un cuplu care venise 
îmbrăcat precum Romeo şi Julieta. Arabella purta o rochie 
confecţionată dintr-o mătase fină şi netedă, având o croială 
în stil spaniol. Cârlionţii erau ascunşi sub o mantilă fină de 
culoare neagră. 

După ce termină un dans popular, ea pufni în râs la 
vederea unui pirat plin de viaţă care îi trimisese o sărutare 


de pe partea opusă a ringului de dans, situat în apropierea 
rondului central. Ştia că nu era vorba despre Justin - 
pentru că nu avea statura lui înaltă şi zveltă. 

Cu inima bătându-i cu putere din cauza efortului, plecă 
spre turnul în miniatură, situat nu foarte departe de 
musafiri. 

Inăuntru, văzu o bancă şi i se pāru locul perfect pentru a 
se odihni şi a-şi trage sufletul. Lăsându-şi capul pe spate, 
ascultă clinchetul unei cascade aflate în apropiere. 

Tocmai se pregătea să se ridice în secunda în care un tril 
de glasuri femeieşti îi ajunse la urechi. 

— Ştii că nu va sta multă vreme fără o amantă, spuse una 
dintre ele. 

— Niciodată nu a stat, se declară de acord o alta. Dar mă 
întreb cine va fi norocoasa doamnă. 

Arabella îngheţă. Ele se opriseră chiar în spatele ei. 

— El chiar are tendinţa de a trece de la o iubită la alta. 
De aceea, vă jur, n-ar fi o exagerare dacă aş afirma că s-a 
culcat cu jumătate dintre femeile prezente aici în această 
scară, n-am dreptate? 

Vorbele acestea fură însoţite de un râs şi mai zgomotos. 

Buzele Arabellei se strânseră, dar ea nu îndrăzni să se 
mişte. Nu voia ca ele să-şi imagineze că le spiona. 

— A lăsat în urma lui multe inimi frânte. 

— Printre care şi pe a ta, zise prima femeie. Ah, da, 
inimile se vindecă, nu? Dar poate că ar trebui să arunci din 
nou pălăria în ring. 

— N-aş zice nu, dacă s-ar uita la mine, zise în treacăt cea 
de a doua femeie. Insă Agatha a pus din nou ochii pe el, ştii 
bine. Ei au fost amanți cu doar câţiva ani în urmă, dacă îţi 
aminteşti, imediat după ce ea s-a măritat cu Dunsbrook. 
Dar câţi a mai avut între timp? O duzină? 

— Ah, dar de el ce spui? Precis că au fost de trei ori mai 
multe. 

Arabella fremăta. Cu câtă vioiciune vorbeau ele despre 
relaţii şi despre infidelitate. Cu câtă frivolitate discutau 


despre dragoste şi despre amanți - Dumnezeule mare, era 
vorba de o desconsiderare a vorbelor. 

Ele reprezentau o lume pe care ea nu era în stare s-o 
înţeleagă, o lume pe care o repudia cu toată fiinţa ei. lar 
domnul în cauză - oh, dar ea folosise un termen mult prea 
generos, căci el era cea mai rea fiinţă de pe pământ! 

Dragostea însemna credinţă şi fidelitate, şi tot ce implica 
ca. Dragostea fusese împărtăşită de părinţii ei. Şi, după 
discuţia pe care o purtase cu mătuşa Grace, ea ştia că 
aceleaşi sentimente le nutreau mătuşa Grace şi unchiul 
Joseph. 

— Da, îmi amintesc cum a fost cu Agatha. [in minte că ea 
a fost cuprinsă de gelozie atunci când a descoperit că el s-a 
amorezat de lady Anne. Ai fi jurat că era prima şi ultima ei 
iubire. Eu nu neg faptul că Justin Sterling e un amant 
desăvârşit... dar nu e singurul bărbat care posedă un 
asemenea... talent. 

Bărbatul despre care discutau ele era Justin. Oh, dar ar fi 
trebuit să-şi dea seama! 

— In fine, zise prima voce pe un ton miorlăit, ştim cu 
siguranţă cine nu va fi următoarea amantă, nu-i adevărat? 

— Ah, aşa este, Inaccesibila! 

— Chiar ea. 

— Ai văzut-o aseară la petrecerea Bennington, cu mersul 
acela greoi ca de... cal? Sunt convinsă că el a dansat cu ea 
numai din milă, cu toate că nu-mi pot închipui ce l-a 
determinat să facă un asemenea gest. 

Cea de a doua exclamă cu o plăcere nedisimulată: 

— Sunt întru totul de acord. Numai Dumnezeu ştie ce văd 
domnii la ea. De aceea, eu cred că totul e o farsă, că ei râd 
în secret de ea! 

Oh, Doamne! Brusc Arabella uită de seara plăcută până 
în acel moment. Fericirea ei se făcu fărâme, aşa cum se 
sparge pe podea o ceaşcă fină din porțelan chinezesc. Se 
chirci, dezgustată până în adâncul sufletului. Îşi aminti 
ceea ce mătuşa Grace îi spusese nu mai departe de după- 
amiaza acelei zile cu privire la nestatornicia orașului. 


Atracția sezonului. Doamne sfinte, ar putea să ajungă şi 
bătaia de joc a tuturor. 

Nu mai suporta să audă nimic. Conşiientă doar pe 
jumătate, ea se ridică. Inaintând precum un orb, îşi simţea 
genunchii moi. Apoi, pe neaşteptate, ca aproape că o luă la 
fugă, incapabilă să-şi stăpânească lacrimile. 

Când în sfârşi se opri, cu inima bubuindu-i, luminile 
scuarului rămăseseră mult în urmă; ajunsese pe o alee 
împădurită. Privi în jur cu o oarecare teamă. Se depărtase 
prea mult de cei prezenţi la petrecere. Auzise poveşti cu 
hoţi care stăteau în aşteptarea femeilor lipsite de apărare, 
iar acestea erau fără îndoială adevărate! Oh, cum de 
ajunsese atât de departe! 

Auzi zgomot de paşi pe pietrişul din apropiere. Ochii ei 
săgetară întunericul. Îşi strânse fustele, pregătindu-se s-o 
ia la fugă. Brusc, nişte degete puternice o înhăţară. In faţa 
ei apăru o umbră întunecată, fără chip. Inspăimântată la 
culme, ea deschise gura. 

— Pentru numele lui Dumnezeu, nu ţipa. Sunt eu. Omul 
care o ţinea îşi dădu jos masca. _ 

Respirația ei deveni sacadată. Arabella se uită în sus. Li 
recunoscu ochii ageri şi verzi şi nasul lung şi elegant. 

— Poate că pentru asta ar trebui s-o fac! El o şfichiui cu 
privirea. _ 

— Ce cauţi aici? In asemenea locuri întâlneşti la tot pasul 
hoţi şi vagabonzi... 

— Şi crai bătrâni şi canalii? adăugă ea. 

El nu răspunse, însă buzele i se strânseră. 

— Mă urmăreai, nu-i aşa? Cum naiba m-ai recunoscut? 

— Draga mea Arabella, zise el pe un ton răspicat, bal 
mascat sau nu, nu există nimic în înfăţişarea ta care să nu 
rămână - privirea lui o măsură, întârziind o clipă asupra 
părului - „neobservat”. _ 

Arabella era îndurerată. Ştia la ce se referea el. Înălţimea 
ei. Părul ei. Justin Sterling, cu trăsăturile lui perfecte, 
habar nu avea ce îndurase ca toată viaţa! Nu ştia cât de 


dureros era să fii luat în râs, să ajungi obiect de batjocură, 
să fii ironizat. 

Se simţea precum o ciudăţenie prezentată într-un 
spectacol de circ - niciodată însă mai mult ca în clipa 
aceasta. 

Mantila îi alunecase pe umeri. Ea o trase în sus, peste 
marea de cârlionţi prinşi în coamă. Furia şi durerea amară 
o copleşeau. 

— E nevoie să mă insulţi? strigă ea. 

— Pentru numele lui Dumnezeu, n-am vrut să te insult. 

— Oh, dar ai făcut-o. Nu trebuie să-mi reamintească 
nimeni care sunt defectele mele. Ştiu că părul meu e 
inestetic, dar nu pot face nimic care să... 

— Inestetic!? Dimpotrivă. 

Era o afirmaţie uimitoare, sau poate că nu? Justin nu ştia 
cu certitudine. El era însă conştient de faptul că în această 
seară venise aici sperând s-o întâlnească. Ea se 
transformase într-o femeie înţeleaptă şi inteligentă - o 
femeie pe deplin capabilă să ofere răspunsuri prompte şi 
spirituale, pline de maliţiozitate, care să rivalizeze cu ale 
lui. Într-adevăr, prima lor întâlnire, ca şi a doua îl 
entuziasmaseră. Era de mirare că o aştepta nerăâbdător pe 
următoarea? 

— E... în fine, e ceea ce te face pe tine să fii... tu. 
Doamne, ce remarcă neinspirată! El, maestrul seducţiei, 
bărbatul care curtase şi descoperise drumul spre budoarul 
unui şir lung de doamne al căror număr nici nu-l mai ştia, 
constată cu surprindere că nu găsea cuvintele potrivite. 
Unde era oare obişnuita capacitate de a măguli, 
dezinvoltura sa care devenise a doua lui natură? 

Ea nu părea câtuşi de puţin impresionată. Cu ochii în 
flăcări, Arabella îşi înălţă bărbia. 

— Lasă-mă să trec, zise ea calm. 

— Nu încă. Avem multe de discutat. 

— N-aş crede. 

— Dacă îţi aduci aminte, avem o treabă de terminat, tu şi 
cu mine. 


— Ce treabă? întrebă ea cu asprime. 

— Ai uitat atât de repede? Aseară n-am apucat să 
stabilim care va fi preţul tăcerii mele în ceea ce-l priveşte 
pe Walter, marea ta dragoste. 

— El nu e dragostea mea, iar tu ştii asta. El schiţă un 
zâmbet. 

— Te-ai hotărât să mă hărţuieşti, nu-i aşa, Justin? E vorba 
despre o răzbunare pentru farsa pe care ţi-am jucat-o 
atunci când eram copil? 

— Măi, dar eşti tare supărată, nu-i aşa? 

Arabella îşi plecă capul fără să spună un cuvânt. El 
venise mai aproape. 

— Arabella? 

Prezenţa lui o debusola. Era de o masculinitate 
stânjenitoare, plină de tentaţii. Se simţea neajutorată în 
faţa lui! Brusc, nu mai fu în stare să gândească. Abia mai 
putea respira. 

— Nu mai ai aburi, aşa e? 

Amuzamentul din vocea lui o făcu să-şi ridice capul într-o 
clipă. 

— Eu nu am niciodată aburi, accentua ea. 

— Nu, probabil că nu ai. El o ţintui cu privirea. Tonul lui 
devenise vehement. De ce mă priveşti întotdeauna astfel? 

— Cum anume te privesc? 

— Ca şi cum ai vrea să mă răneşti. Când te uiţi la mine, 
nu văd altceva decât dispreţ. 

— Repulsia noastră e reciprocă, preciza ea cu sinceritate. 
Nu are sens să pretindem altceva. 

El îşi miji ochii. 

— Nu mi-ai răspuns la întrebare. 

— Nici n-o voi face. 

— De ce nu? Eşti laşă, Arabella? 

— Nu sunt! 

— Atunci de ce refuzi să-mi răspunzi? 

— Şi tu de ce nu mă laşi în pace? Dacă vede careva că te- 
ai luat după mine... 

— Şi ce dacă observă? 


Arabella strânse din buze. El o şicana, şi ea ştia lucrul 
acesta. Dar dacă el voia să audă răspunsul ei, o să-i facă pe 
plac! 

— Pentru că nu-mi doresc ca numele meu să fie asociat 
cu altău. 

El îi aruncă o privire glacială. 

— Intr-adevăr? 

— Într-adevăr. 

— De ce, Arabella? 

— Pur şi simplu pentru că eşti cine eşti! Eşti ceea ce eşti! 

— Te referi la reputaţia mea. 

Arabella avea să se întrebe mai târziu ce se întâmplase 
cu ea, de îndrăznise să-l provoace într-un asemenea hal. 

— Da, dispreţuiesc bărbaţii ca tine. 

— Arabella, cred că faci insinuări răutăcioase cu privire 
la caracterul meu. 

— Caracter? Ea îi aruncă o privire tăioasă. Tu nu ai aşa 
ceva! 

— Oh, haide. Nu sunt eu bărbatul care se remarcă printr- 
o distincţie aparte? 

Acum nu-şi bătea joc numai de ea, ci de el însuşi. 

— Sută la sută un bărbat dominat de obsesii. El îşi lăsă 
capul într-o parte. 

— Măi să fie, povestea asta devine de-a dreptul 
interesantă. Pe bune, ce crezi despre mine? 

— Cred că ai prefera mai degrabă să nu afli. 

— Oh, haide. Dă-i drumul. Arabella îl privi fix. 

— Eşti un crai. 

El se mulţumi să-şi ridice o sprânceană. 

— Cum? Asta e tot? Acesta e motivul pentru care nu mă 
placi? 

Urmă o altă privire fixă, mult mai grăitoare decât prima. 

— Asta ziceam şi eu. Te rog, continuă. Ochii ei se 
îngustară. 

— Eu ştiu ce eşti, Justin Sterling. 

— Tu pretinzi că ştii foarte multe despre mine. Mai exact, 
ce ştii? 


— Tot ceea ce trebuie să ştiu! 

— Cum ar fi? 

— Eşti un fustangiu. 

— Şi? 

— Un netrebnic. 

Pe buzele lui flutură un zâmbet uşor. 

— Haide, cu siguranţă eşti în stare de mai mult. 

— Crezi ca n-am aflat despre escapadele făcute în 
compania prietenelor tale? 

— Se vede clar că te-au necâjit. 

Oh, dar el era pur şi simplu revoltător. Totalmente lipsit 
de remuşcări. 

Arabella tocmai îşi aminti de biata Emmaline Winslow 
care plângea de ţi se rupea inima. Cum putea să fie atât de 
aspru? 

— Eşti o secătură. Un limitat. 

El ridică o sprânceană. 

— Eu n-am acordat atenţia mea unei femei care nu şi-a 
dorit acest lucru. 

— Fără îndoială, o performanţă nemaipomenită în ochii 
tăi. Arabella îşi înălţă şi mai mult bărbia. Dumneata, dragul 
meu vicelord... 

— Vicelord? Oh, asta e prea de tot, venind din partea 
dumitale, domnişoară Vicar! El îşi înălţă privirea spre cer. 
Ai terminat? 

Ea îl privi cu vioiciune. 

— N-am terminat! 

— In fine, atunci te rog să continui. 

— Eşti demn de dispreţ. 

— Te repeţi, draga mea. 

— Demn de dispreţ odios. Cu adevărat dezagreabil... 

— Ciudat. Se pare că tu eşti singura cu care am o 
asemenea problemă. 

Arabella scoase un sunet ascuţit. 

— Eşti infect. Mitocan... 

— Niciodată în faţa unei lady. 


— E clar că găseşti chestia asta ca fiind teribil de 
amuzantă. Dar te anunţ că, spre deosebire de acele femei 
care chicotesc în spatele evantaielor de fiecare dată când te 
spionează, eu văd lucrurile foarte limpede. Nicio femeie 
decentă nu se va încurca cu tine. Prin urmare, mă îndoiesc 
că există femei care să fie în stare să-ţi cucerească... 

Ea făcu un gest grăitor către pieptul lui. 

— Inima? adăugă el. 

— Cum! Tu ai inimă? 

— Asta e tot? zise el pe un ton glacial. Mă deteşti fiindcă 
îmi plac femeile frumoase? 

— Reputația ta e foarte proastă, iar tu ştii asta. 

— Trag foloase de pe urma plăcerilor care mi se oferă, 
deşi admit că mi-am cultivat această reputaţie. 

— Eşti un afemeiat şi un pierde-vară, Justin Sterling. Mai 
mult, îmi displaci profund! Aşa că hai s-o lăsăm baltă, da? 
Incercă să-l ocolească. 

El îi bară calea. 

— Dă-mi drumul, zise ca calmă. 

— Nu cred. 

Arabella îşi răsuci braţul. Fu străbătută de un fior. Abia 
atunci observă că zâmbetul lui dispăruse. Ochii lui o 
priveau cu răceală. 

Ea i se adresă pe un ton ascuţit. 

— Ce dracu' faci? 

Pe buzele lui flutură un surâs dezagreabil. 

— Cred că ar trebui să fie evident, draga mea. 

Ea nu avu şansa să răspundă. Inainte ca să poată face o 
mişcare, înainte ca ea să poată rosti un cuvânt, el îi trase 
mantila de pe cap. 

— Justin! De ce ai făcut asta? 

— Să spunem că e o dovadă de afecţiune. 

El se răsuci în aşa fel încât ei doi ajunseră să stea faţă în 
faţă. Cu braţul rămas liber, o lipi de pieptul lui. Respirația 
Arabellei deveni sacadată. Ea se holba la trăsăturile lui 
întunecate. Recunoscu prea târziu că făcuse un gest pripit; 
era prea târziu pentru regrete! Ea îl provocase, iar el nu 


era genul de bărbat care să trateze acest lucru cu 
nepăsare. Cert este că nu fusese înţelept din partea ei să-l 
insulte. 

In ochii lui persista o căldură arzătoare, dar mai desluşi o 
expresie greu de definit. Furie? Mai mult ea sigur. Dorinţă? 

Nu, reflecta ea. Cu siguranţă nu era vorba de dorinţă. Şi 
totuşi... 

— Las-o baltă, zise ea pe un ton ridicat. 

— Postura în care te afli nu îţi dă dreptul să ceri ceva. 

Într-adevăr, îşi spuse ea tulburată, se afla într-o poziţie în 
care nu şi-ar fi închipuit niciodată că va ajunge! Simţea 
cum toracele lui se ridica şi se lăsa deasupra sânilor ei. Era 
tare şi lat. Deveni conştientă de faptul că el o făcea să se 
simtă mică şi feminină. 

— Lasă-mă în pace. Se strădui să adopte un ton 
dispreţuitor. Dar avea impresia că reuşise să pară 
disperată. Ştiu ce încerci să faci, Justin. 

— Spune-mi, o invită el pe un ton mieros. Nervoasă, ea îşi 
umezi buzele, adunându-şi curajul pe care era departe de a- 
l simţi. 

— Incerci să mă sperii. El zâmbi răutăcios. 

— Reuşesc? 

— Nu! minţi ea. 

Iar el ştia lucrul acesta. Brusc, pe buzele lui flutură un 
zâmbet grăitor, iar ochii lui verzi începură să strălucească 
în noapte precum două smaralde de foc. 

— Poate că ar fi cazul să fii înspăimântată, zise el pe un 
ton catifelat. Ah, da, poate că ar trebui să fii. 

O măsură cu privirea, stăruind îndelung asupra spaţiului 
dintre sânii ei. Inima Arabellei tresări. Stomacul i se 
strânse. 

— Nu, zise ea şovăitor. Tu le foloseşti pe femei, Justin. Te 
descotoroseşti de ele ca de nişte pantofi vechi, fără să stai 
prea mult pe gânduri. Dar n-am să te las să procedezi astfel 
şi în cazul meu. 

— Draga mea, nu mă poţi împiedica. 

— Nu spune asta! 


— E nevoie să-ţi reamintesc propriile tale vorbe? Eu sunt 
o canalie. Un netrebnic. Aşa că nu te juca cu focul. Nu te 
juca cu mine! A cui reputaţie va avea de suferit în cazul în 
care numele noastre vor fi asociate unul cu celălalt, dacă se 
află că ai fost aici cu mine, pe întuneric - aici, pe Aleea 
îndrăgostiţilor - în braţele mele? Cu siguranţă nu a mea! A 
ta, în orice caz... 

Oh, Dumnezeule. Ce făcuse? Dezlănţuise ceva înăuntrul 
lui, ceva sălbatic şi primitiv... un lucru pe care ea nu era în 
stare să-l ţină sub control. El părea un animal de pradă ce 
plecase la vânătoare, reflectă tulburată. 

— N-ai s-o faci, şopti ea. 

— N-am s-o fac? Surâsul lui era aproape crud. Oh, da, 
Arabella, văd că mă înţelegi. Pot vedea şi eu cum 
perspectivele tale de căsătorie iau sfârşit chiar în noaptea 
asta. Tu spui că nicio femeie decentă nu se va încurca cu 
mine. Ai dreptate. Nu neg asta. Dar, crede-mă, niciun 
bărbat decent nu se va apropia de tine. Nici măcar bietul, 
prostănacul de Walter. 

Ochii lor se întâlniră. Tensiunea dintre ei ajunsese la 
paroxism. Chipul lui deveni o mască amenințătoare, 
exprimând ostilitate. 

Fiindcă, Dumnezeu s-o aibă în pază, era adevărat. Va fi 
definitiv discreditată. p 

Făcuse o mare greşeală, îşi dădu ea seama. Intr-un fel, 
ştiuse întotdeauna că Justin e periculos. Ceea ce nu ştiuse 
era cât de periculos se va dovedi în relația cu ea. 

O strābăātu un fior. Scutură uşor din cap. Privirea ei o 
întâlni pe a lui, apoi alunecă într-o parte. 

— Nu! zise ea cu o voce gâtuită. Te rog, nu mă distruge. 

Voia s-o facă, îşi dădu seama Justin. Voia să-i dezvăluie 
latura dezagreabilă a firii lui. Voia să o rănească. S-o 
biciuiască şi s-o pedepsească pentru că declarase că nicio 
femeie decentă nu se va încurca cu el. 

Şi tatăl lui spusese la fel. În noaptea în care murise. 
Noaptea în care el, Justin, îl omorâse. 


Să o ia naiba! îşi spuse el furios. La naiba cu credinţa ei. 
La naiba cu felul ei sobru şi mândru de a fi! Fiindcă ea era 
atât de înflăcărată, pentru că avea o voinţă de fier de-a 
dreptul sfidătoare şi pentru că era impetuoasă. Blestemată 
fie-i şi limba aceea ascuţită! 

Braţele lui îi cuprinseră şi mai strâns spatele. Ea era 
ţeapănă în îmbrăţişarea lui, dar nu i se putea împotrivi. El 
voia să dea frâu liber răutăţii ce zăcea în fiinţa lui, acelei 
nevoi puternice care-i făcea capul să vâjâie, înfierbântându- 
i sângele în vine. Ea îi trezise furia, sub imperiul căreia 
simţea nevoia să o aşeze pe pământ, să exploreze interiorul 
fierbinte şi mătăsos al gurii ei în timp ce ar fi spus, şi ar fi 
procedat în consecinţă, „la naiba cu fecioria ei”. El voia să- 
şi facă drum între coapsele ei iar şi iar, până ce lumea ar fi 
explodat într-un abur al plăcerii în tonuri de roşu-aprins. 

lisuse, ce mârşav era! 

— Uită-te la mine! îi porunci el. 

Ea ridică încet capul. Nu-şi feri chipul, cu toate că el 
simţi că ea ar fi vrut s-o facă. 

Observă  tremurul ei convulsiv, surprinse sclipirea 
lacrimilor din ochii ei larg deschişi, simţi cum se lupta să-şi 
controleze emoţiile. 

Ceva din fiinţa lui îi spuse cât de mult o costa să stea în 
faţa lui în timp ce era gata să izbucnească în plâns. Şi într- 
un fel, avea senzaţia că el era ultima fiinţă de pe pământ pe 
care ea ar fi tolerat-o ca martor al lacrimilor sale... 

— Te rog, şopti ea, atât de slab că el de-abia reuşi s-o 
audă. Te rog, nu mă dezonora. Asta ar ucide-o pe mătuşa 
Grace. 

In clipa aceea el o blestemă la fel cum se blestemă pe 
sine. O voise moale. Învinsă. Şi ea era întocmai. Pe 
neaşteptate, îi dădu drumul. 

— Pleacă, zise el cu asprime. Pleacă înainte să mă 
răzgândesc. 

Ea nu mai avu nevoie de încă un îndemn. Prinzându-şi 
fustele, zbură pe lângă el, şi se îndreptă către scuar. Nu 
privi nici măcar o dată înapoi. 


Capitolul 7 


Întors în casa din oraş, înghiţi conţinutul unei sticle 
întregi de brandy. Cu ochii  înceţoşaţi şi aproape 
inconştient, bâjbâi pe scară către dormitorul său. Complet 
îmbrăcat, se aruncă pe pat cu faţa în jos. 

Dimineaţa se trezi cu o duzină de ciocane bubuindu-i în 
creier... şi cu mantila Arabellei pe care o mai strângea şi 
acum în palmă. 

Se răsuci mormăind, cu măruntaiele răscolite de o 
senzaţie de greață. Doamne, era într-adevăr un ticălos. Se 
dădu anevoie jos din pat, întinzând totuşi mâna după sticlă. 
Poate că într-o zi, reflectă el cu amărăciune, va învăţa că 
băutura nu va schimba nimic în privinţa firii... sau a 
comportamentului său. 

Inaccesibila făcuse un lucru inimaginabil. 

Il lovise în orgoliu. Nu se ştie cum, păpuşica îi intrase pe 
sub piele! El nu avusese niciodată regrete pentru ceea ce 
era, sau pentru ceea ce făcea. Se împăcase cu ideea că era 
cea mai mare canalie de pe faţa pământului. Işi impusese 
să nu privească niciodată înapoi. Insă Arabella îl făcuse să 
se autodispreţuiască, ceea ce reuşea şi Sebastian, însă 
arareori. 

Şi nu-i era recunoscător pentru asta. 

În următoarele câteva zile, se strădui să-şi scoată 
incidentul - şi pe ea - din minte, însă eforturile lui se 
dovediră zadarnice. 

Supărat pe sine, sătul de propria lui companie, într-una 
din seri îşi chemă trăsura şi se îndreptă către White. Acolo 
se duse direct la masa de joc. 

Gideon îşi făcu la scurt timp apariţia, venind lângă el. 
Justin mormăi câteva cuvinte în semn de salut. 

— Ia te uită, ia te uită. Ne simţim întors pe dos faţă de 
întreaga lume, nu-i aşa? 

Mohorât, Justin se holbă la el. 


— Ce-ţi pasă ţie? Gideon se uită la zaruri. 

— N-ar trebui să-mi placă să te văd cum îţi pierzi averea. 
Eu, la urma urmei, aştept cu nerăbdare ca o mare parte a 
acesteia să treacă în posesia mea. 

Justin se uită pierdut la el. Fusese în stare de 
inconştienţă din pricina beţiei timp de două zile - sau să fi 
fost trei? — şi trebuia să facă un efort supraomenesc să se 
orienteze în harababura aceea din creierul său. 

— Despre ce naiba vorbeşti? Gideon ridică din umeri. 

— Pe bune, e în avantajul meu că tu te afli aici şi nu îţi 
faci apariţia în paşi de dans în faţa unei anume tinere 
doamne pe care tocmai am avut ocazia să o văd la gala 
Barrington. Probabil ştii deja că, în absenţa ta, adversarii 
tăi fac progrese în privinţa domniţei în cauză? Se zvoneşte 
chiar că ea a primit mai multe vizite, atât ieri cât şi astăzi. 

Făcând o mutră acră, Justin îl apucă pe Gideon de cot şi îl 
târî într-un colţ. El nu era un beţiv agreabil. Nu fusese şi 
nici nu avea să fie niciodată. 

— Pariul nostru se anulează, îl avertiză el scurt. Nu 
trebuia să-l fac niciodată. 

Gideon nu renunţă. 

— Acum e prea târziu pentru aşa ceva, prietene. N-ai să 
scapi atât de uşor. 

Justin expiră. 

— La naiba, Gideon! 

— E nevoie să-ţi reamintesc că un pariu e un pariu? N-am 
să te las să-ţi retragi cuvântul. 

— Iar eu nu am de gând să nu-l onorez, răspunse concis 
Justin. O să am grijă să primeşti un document mâine de 
dimineaţă. 

Gideon, după toate aparențele, avea cu totul alte intenţii. 

— Nu aşa ne-am înţeles, spuse el direct. Să fie a ta în 
decurs de o lună, aşa cred eu că am convenit. Eu sunt 
corect, zise el dând din umeri. Singurul meu regret e că voi 
fi plecat la Paris aproape o lună şi ceva, aşa că nu voi putea 
să-ţi supraveghez progresele - sau ghinionul, după caz. 


Justin îşi încleşta maxilarul. Păstră intenţionat tăcerea, 
conştient de privirea curioasă a lui Gideon. 

— Cum! Pierzi deja teren, eh? Doamna se opune cu atâta 
îndârjire urmăririi tale? Ah, mă tem că vei pierde 
mângâierea aceea de aur... 

Zâmbetul lui Gideon era total nepotrivit. Arabella avea 
să-l urască veşnic. Se convinsese de asta în noaptea aceea. 
Dar nu avea să i-o spună lui Gideon. 

— Asta nu e problema ta, zise el cu asprime. Cel puţin 
omul ştia când să bată în retragere. Gideon îşi lăsă capul 
într-o parte. 

— Atunci, adio. Aştept cu nerăbdare să te revăd la 
întoarcere. 

Justin se întoarse la masa de joc şi pierdu o sumă 
considerabilă. Îşi spuse că nu-i pasă câtuşi de puţin cine va 
fi prostul cu care avea să se cupleze Arabella, când o va 
face, sau de ce. Nu era treaba lui. 

Cu toate astea, în mai puţin de o oră, se afla la intrarea 
sălii de bal Barrington, salutându-se cu lordul Barrington. 

Şi iat-o şi pe ea... 

Stătea în apropierea mesei cu gustări. Purta o rochie 
verde cu un guler de formă dreptunghiulară, care-i scotea 
în evidenţă sânii. Părul era prins în partea de sus, 
încolăcindu-se lejer în jurul capului. Coafura sublinia linia 
lungă şi zveltă a gâtului ei. Justin se întrebă cum ar fi oare 
dacă ar da la o parte cârlionţii ce se rătăciseră pe ceafa ei, 
ca apoi să-şi înfigă gura acolo, în scobitura aceea 
vulnerabilă care-i delimita ceafa. Pielea ei ar fi caldă şi 
mătăsoasă, asemenea catifelei. 

Dumnezeule! reflectă el dezgustat. Ce naiba îl 
determinase să vină în locul acesta? De ce alerga după ea 
precum un adolescent nebun şi îndrăgostit lulea? El era un 
bărbat de la oraş, un bărbat care avea relaţii cu femei 
experimentate, femei care cunoşteau bine miza, şi care nu 
aşteptau de la el mai mult decât aştepta el din partea lor - 
o relaţie comodă care nu reprezenta altceva decât o dorinţă 


sexuală împărtăşită. Acesta era şi motivul pentru care se 
ferise întotdeauna de fecioare ca de ciumă! 

Lângă ea se aflau doi bărbaţi. Gideon avusese dreptate, 
observă el furios. li recunoscu ca fiind cei din seara aceea 
de la White, Drummond şi Gregory Fitzroy. Lupii 
începuseră să dea târcoale. Ticăloşii! Ei nu o voiau pe ea, 
nu-i interesa decât pariul acela blestemat! Aveau să se 
folosească de ea, să scape de ea fără pic de milă... aşa cum 
ar fi procedat şi el, dacă ar fi fost vorba de oricare altă 
femeie în afară de ea. 

Ar trebui s-o avertizeze. Oh, dar n-avea niciun rost, îl 
certă o voce ostilă din interior. Ea ar considera-o drept o 
nouă insultă. 

Un lacheu în trecere oferea vin. El îl luă, dându-l peste 
cap dintr-o singură înghiţitură. 

Când întoarse privirea, încă un bărbat se postase 
aproape de umărul ei drept - Charles Brentwood. Justin 
trânti paharul pe masa aflată lângă el. Brentwood stătea în 
picioare, având avantajul unei privelişti văzute de sus. Se 
holba cu o privire lascivă la umflătura aceea generoasă a 
despicăturii oferite de o rochie pe care Justin o consideră 
pe loc ca fiind mult prea provocatoare. Aceasta era tactica 
folosită de mulţi bărbaţi, dar pe el îl enerva la culme. 

Justin nu voia nimic altceva decât să şteargă rânjetul 
satisfăcut de pe mutra lui Brentwood. 

In secunda aceea avu o senzaţie neobişnuită. O otravă 
dogoritoare se infiltra în fiinţa lui făcându-l să vadă lumea 
ca prin ceaţă. Simţea un bubuit în urechi. Işi dorea să 
traverseze sala de bal şi să pună la pământ fiecare bărbat 
care se afla în preajma ei. La început îşi imagină că era 
vinul; astăzi băuse prea mult. Dar sentimentul acela era 
atât de străin de el încât îi trebui ceva timp până să-şi 
poată da seama despre ce e vorba. 

Simţea înţepătura usturătoare a geloziei. 

Oh, dar asta era prea de tot! îşi spuse el cu mintea 
înceţoşată. E] era gelos. El, Justin Sterling, cel mai faimos 


crai din oraş, care putea să-şi aleagă cea mai desăvârşită 
femeie din lume! Intr-adevăr, era nebun de gelozie. 

Cum dracu' se întâmplase una ca asta? Şi de ce Arabella? 
Cum putuse ea, o fecioară respectabilă din toate punctele 
de vedere, să-l fascineze într-o asemenea măsură? Cum de 
reuşise capul acela roşcat şi leonin ceea ce nimeni 
altcineva nu fusese în stare? Cea mai dorită şi mai 
frumoasă femeie din Europa se străduise să-l facă gelos. Nu 
izbutise nimeni. Nimeni... în afara Arabellei. 

O dorea. Aşa cum o dorise în noaptea aceea, în Vauxhall 
Gardens, cu o poftă nestăvilită şi neîmblânzită care ardea 
precum o flacără în sufletul lui. O voia atât de tare încât era 
nevoit să-şi încordeze pumnii pentru a se stăpâni. Şi dacă 
avea să mai stea mult timp în locul acela, violenta răbufnire 
a vintrelor sale avea să devină evidentă pentru toţi cei 
prezenţi în sala de bal. 

Dacă ar fi fost vorba de o altă femeie, el ar fi obţinut deja 
ceea ce-şi dorea. Ar fi pornit asediul împotriva ei cu o unică 
intenţie, până ar fi adus-o exact acolo unde voia ca ea să 
fie, leşinată şi pe jumătate înnebunită din pricina dorinţei. 
Justin nu era obişnuit să nege dorinţa pe care o simţea faţă 
de o femeie. Nu făcuse niciodată acest lucru. 

Insă era vorba de Arabella. Arabella. 

În plus, nu suporta să-l vadă în preajma ei. Fusese un 
nebun să vină aici. Dacă pleca în clipa aceea, ea nici măcar 
nu avea să afle vreodată că el a fost aici. Dar ştia bine că nu 
ar pleca. Nu încă. Poate că asta era porţia lui de pedeapsă - 
Dumnezeu ştia bine că o merită! — să asiste la momentul în 
care ea îşi risipea atenţiile asupra fanilor ei - nişte 
lepădături cu gânduri murdare! 

Insă tâmplele lui bubuiau. Acel ultim pahar de vin îl 
făcuse să... Aerul din sala de bal deveni brusc înăbuşitor. 

Fără un cuvânt, el se răsuci pe călcâie şi se îndreptă spre 
terasă. 


vyv 


Arabella ghici momentul în care Justin intră în sala de 
bal. Mai întâi inima ei începu să bată ceva mai tare. Apoi 
simţi un gâdilat uşor care-i mângâie ceafa, ca şi cum cineva 
ar fi atins-o exact acolo... 

lar ea ştiuse... ea ştiuse că Justin era acolo. 

Şi, Doamne Atotputernic, uite-l acolo, stând de vorbă cu 
lordul Barrington. Înalt, zvelt, purtând haine de seară, 
având la încheieturi o dantelă spumoasă de un alb imaculat. 
Niciun bărbat nu avea dreptul să fie atât de seducător, 
gândul acesta părându-i-se de-a dreptul enervant. 

Îşi mută privirea. Unul dintre gentlemeni îi adresă o 
întrebare. Se auzi răspunzând, dar ca nu îşi amintea nici 
răspunsul, nici întrebarea! Chipurile din faţa ei pluteau în 
ceaţă. Să fi fost George... sau era Gregory cel care se 
oferise să-i mai aducă un pahar cu vin? Doamne, nici măcar 
nu era în stare să-şi aducă aminte numele lor! 

În clipa în care îndrăzni să-şi îndrepte din nou privirea 
către Justin, el era deja cu spatele la ea. Se îndrepta către 
terasă, cu graţia aceea firească ce i se potrivea atât de 
bine. 

Ea aproape că sări în picioare. 

— Domnişoară Templeton! Ea se răsuci pe călcâie. 

— Domnilor, zise ea, nu doresc nici vin, nici limonada, 
nici ceva de mâncare. In secunda asta tânjesc după un 
moment de singurătate. 

li lăsă în picioare, de-a lungul încăperii. Nu ştia ce 
gândeau. Şi nici nu-i păsa. În realitate, nu era în stare să 
spună ce o apucase. Nu se putea gândi decât la Justin. De 
ce nu o băgase în scamă? O voce interioară îi atrase atenţia 
că nu era înţelept să-l urmărească, pentru că el era cu 
siguranţă un adevărat diavol. Totuşi, ea nu putu să-şi 
îndrepte paşii în altă direcţie aşa cum n-ar fi putut 
împiedica pământul să se rotească. 

Terasa era pustie. In spatele ei, muzicienii atacară un 
vals. Ghidându-se după luminile strălucitoare ale sălii de 
bal, ea porni pe una din aleile sinuoase ale grădinii, care se 
închidea pe partea străjuită de copaci printr-un perete înalt 


din piatră. Acolo, în colţul cel mai îndepărtat, ea îl zări în 
cele din urmă. El stătea în picioare în faţa unei fântâni, 
privând fix spre cer ca şi cum ar fi fost vrăjit. 

Vrăjită. Exact aşa se simţea ea. Oare ce nebunie o 
mânase să vină după el? 

La vederea lui, simţi că se înfioară, iar genunchii i se 
înmuiară. 

Cu toate astea, reuşi să imprime vocii sale un ton 
aproape calm. 

— Bună, Justin. 

— Ei bine, nimeni alta decât domnişoara Vicar. 

Domnişoara Vicar. Arabella roşi. 

El îi întoarse spatele în mod deliberat. Arabella rămase 
locului, debusolată. 

Se părea că el era hotărât să o ignore. Nu-l putea 
învinovăţi pentru asta, dar gestul lui o durea. 

— Măi să fie! N-ai plecat încă? El se uită o clipă peste 
umăr. 

Gura ei se întredeschise pe neaşteptate. 

— Eu... pur şi simplu... nu te-am mai văzut de câteva zile. 
Ai fost bolnav? 

— Nu. 

El se întoarse cu faţa spre ea. 

— Te-am văzut înăuntru, spuse ea pe un ton vag. Aveai de 
gând să pleci fără să spui nimic? 

— Da. 

Cu siguranţă avea un fel de a fi foarte direct. 

— Uite ce e, Justin. Bănuiesc că ne va fi greu să ne 
evităm unul pe altul. Aşa că va trebui pur şi simplu să 
încheiem un fel de acord. Să ne purtăm civilizat unul faţă 
de altul. 

— N-am nimic împotrivă. Aşa că dacă ai venit să te 
holbezi - n-o face. Dacă ai venit să lansezi o nouă diatribă, 
nu te obosi. Am fost pe deplin şi aspru pedepsit. 

Comportamentul lui era circumspect, tonul distant. Pe ea 
o sâcâia o vină mistuitoare. El nu putea şti cât de mult 
regreta ea răbufnirea din seara aceea. 


— Justin, spuse ea, cu o voce scăzută, atunci... am vorbit 
aiurea... 

— Ai spus ceea ce gândeai. 

— Dar nu am vrut să... 

— Ba ai vrut, i-o tăie el. O ştim amândoi. 

Ea îl privi fix. Umerii lui era încordaţi şi drepţi. De aceea, 
ea era aproape sigură că... 

— N-am spus niciodată că ai vrut să mă mâhneşti... Ea se 
întrerupse, holbându-se la el. Ce se întâmpla oare cu el? 
Vocea lui părea stranie. Avea o privire ciudată şi nu se 
simţea în apele lui. Doamne sfinte, era mahmur! 

— Te surprinde lucrul acesta, Arabella? Te sperie? Văd că 
aşa este. Cu toate că sunt o canalie, am şi eu sentimente. Şi 
contrar părerii tale, am într-adevăr o inimă. 

Arabella era mult prea înmărmurită ca să mai poată 
vorbi. 

— Cred că merit o explicaţie. Trebuie să existe un motiv 
pentru care mă deteşti într-o asemenea măsură. Asta s-a 
întâmplat încă de la început. Ba mai mult, de mică m-ai 
detestat! Dar eu nu ţi-am făcut niciodată nimic. 

— Nu, mie nu, dar... 

Ea se opri brusc. Nu era o discuţie pe care să dorească a 
o continua, mai ales având în vedere starea lui. 

— Justin, rosti ea neajutorată, nu e vorba că te detest... 

— Atunci de ce spui asemenea lucruri? Tonul lui suna 
aproape acuzator. 

El veni mai aproape. Ea simţi duhoarea sufocantă a 
vinului. 

Dumnezeule mare, era o minune că nu era şi ea beata 
criţă! 

— Ce-ar fi dacă ţi-aş spune că îmi placi? continuă el. Ce- 
ar fi dacă ţi-aş spune că ţin la tine? 

— Tu ţii la toate femeile! 

— Nu e adevărat. Se ştie că eu sunt foarte pretenţios. 
Altfel, n-aş mai fi dansat cu tine în prima seară. Sau în a 
doua. Doamne, n-aş mai fi acum aici. 


Arabella se holbă la el fără a scoate o vorbă. Era 
buimăcită. Ce trebuia oare să spună la auzul cuvintelor lui? 
Doamne sfinte, cum să interpreteze o asemenea declaraţie? 
Ea venise aici ca să-şi ceară scuze faţă de el. Se pregătise 
pentru batjocura lui. Pentru săgețile lui. Orice în afară de 
asta... 

Se simţi copleşită de o mulţime de emoţii. Dezamăgire. 
Alarmă. Era fermecată în clipa când nu voia să fie 
fermecată. Măgulită atunci când nu trebuia să fi fost 
măgulită. Oare aşa reuşise el să facă atât de multe 
cuceriri? Surprinzând femeile cu garda jos şi vulnerabile? 
Oh, ce întrebare stupidă! Un om cu înfăţişarea lui nu avea 
nevoie să măgulească o femeie în patul lui. 

— Şi dacă îţi spun că vreau să te sărut? Lucrurile se 
înrăutăţeau din ce în ce mai mult. Respirația i se întretaie. 
Poate că el nu-şi dădea seama ce spunea. 

— Justin, întrebă ea, cât ai băut în seara asta? 

— Prea mult. El răspunse ca şi cum ea l-ar fi întrebat 
care e ora exactă. Însă nu mi-ai răspuns la întrebare. 

— N-am nici cea mai mică intenţie să răspund! 

— De ce nu? Nu vrei să mă săruţi? 

— Nu. Eşti mahmur. De ce se delectau bărbaţii cu atâtea 
băuturi alcoolice, ca nu era în stare să priceapă. 

— Dar eu sunt cel mai chipeş bărbat din întreaga Anglie. 

Ea se prefăcu dezgustată. 

— In clipa asta eşti cel mai dezgustător bărbat din 
întreaga Anglie. Ca şi cum chestia asta ar putut fi vreodată 
adevărată. 

— Oh, haide. Se spune că eu... 

— Te rog să nu te lauzi, Justin! Ştiu foarte bine ce anume 
se spune despre tine! Tu îţi imaginezi că e suficient să intri 
într-o încăpere pentru ca toate privirile să se îndrepte spre 
tine. Chiar aşa se şi întâmpla, însă el nu avea nevoie de 
încurajare! 

— Şi în cazul tău, Arabella? 

— Ce e cu mine? 

— Te simţi atrasă de mine? 


Arabella păli. El veni şi mai aproape. Fiinţa ei fu 
străbătută de un fior. 

— Alte femei... începu ea. 

— Nu-mi pasă de alte femei. Imi pasă de tine. De ceea ce 
gândeşti. De ceea ce crezi despre mine. 

Ea făcu un pas înapoi, doar pentru a descoperi că era 
imobilizată într-unul dintre colţuri. Justin se afla chiar în 
faţa ei. Inalt. Puternic. Impunător. Fuga era imposibilă. 

Ochii li se întâlniră. El zâmbi, ridicând apoi un braţ. In 
stare de şoc, ea simţi vârfurile degetelor lui trasând o linie 
uşoară de la încheietură până la cot. La început focul 
lăuntric părea să ardă mocnit. 

Unghiile ei se înfipseră în palme. Chiar şi beat, el era al 
naibii de atrăgător. 

— Incetează, zise ea pe un ton şovâitor. 

El nu se conformă. Îşi plimbă privirea pe chipul ei. Oricât 
ar fi fost de ameţit, îşi dădea seama de atracţia pe care o 
exercita asupra ei! 

— Te-ai întrebat vreodată ce-ar fi dacă te-aş săruta? 

M-am întrebat ce-ar fi dacă m-ar săruta indiferent care 
bărbat, fu ea pe punctul să declare. 

— Ce te face să crezi că îţi voi permite să mă săruţi? se 
auzi ea spunând. Era o rugăminte? O provocare? Dumnezeu 
s-o aibă în pază, habar nu avea! 

— Ce te face să crezi că n-o voi face totuşi? La naiba, el 
avea un răspuns pentru orice! 

— Eşti un bărbat... dominat de dorinţă. 

— Iar tu eşti o femeie cu o reputaţie fără pată. Un deget 
pus sub bărbia ei îi lipi faţa de a lui. 

Arabella înghiţi în sec. Nu-şi putu lua ochii de la 
frumuseţea sculpturală a gurii lui. El îşi plecă capul în aşa 
fel încât buzele lor aproape că se atinseră. 

Inima ei bătea cu putere. Nu avea cum să se mişte nici 
dacă ar fi vrut s-o facă; surprinzător era că nu voia! 

Privirea lui căzu asupra buzelor ei. 

— Acum, clipa adevărului, Arabella. N-ai fost niciodată 
sărutată, nu-i aşa? 


Ea scutură capul în tăcere. 

Ochii lui se întunecară. 

— Atunci poate că ar fi timpul, şopti el. 

Nu mai avu timp de gândire. Pentru că gura lui se închise 
deasupra gurii ei, fierbinte şi leneşă, explorând-o pe 
îndelete. Dacă el nu i-ar fi înconjurat talia cu braţele, s-ar fi 
prăbuşit. 

Pentru că sărutul depăşi toate aşteptările sale... ba mai 
mult, tot ceea ce şi-ar fi dorit. Tot ceea ce nici măcar nu 
ştia că-şi doreşte. Sărutul lui era ameţitor şi puternic, iar 
Arabella avu senzaţia că ea fusese aceea care băuse prea 
mult. 

El mormăi ceva neinteligibil. Trupul ei fu străbătut de un 
fior în secunda în care el îşi încolăci limba în jurul limbii 
sale. Ea n-o respinse, nu voia să facă asta. Simţi... oh, 
Dumnezeu s-o aibă în pază. Fascinaţie, probabil. Orice ar fi 
fost, nu se compara cu nimic din ceea ce experimentase 
până atunci. Era ca şi cum nişte scântei i-ar fi aprins 
venele, chiar şi sfârcurile sânilor... 

Preţ de o fracțiune de secundă, ea sesiză înăuntrul lui o 
nerăbdare stranie. Nu o înţelese, aşa cum nu înţelese nici 
fiorul de nelinişte din pântecul ei. Ea îşi dorea aproape cu 
disperare să-i înlănţuie gâtul cu braţele, să se ridice pe 
vârfuri şi să se lipească de trupul lui înalt şi puternic. Dar, 
fiind o laşă, nu prea îndrăzni. Şi chiar în secunda în care 
simţi că erau gata să atingă ceva anume... oh, ea nu prea 
ştia ce anume, ci numai că era ceva... ceva mai mult, el 
înălţă capul. 

Ea scoase un sunet slab în semn de protest. Totul se 
sfârşise atât de repede? 

— Arabella? 

Incă puţin buimacă, ea deschise ochii. 

El îşi plimbă vârful degetului de-a lungul nasului ei. 

— Un avertisment, draga mea domnişoară Vicar. Te-am 
văzut în seara asta alături de amorezii tăi, flirtând şi 
râzând. Să nu ai încredere în niciunul dintre ei. Tot ceea ce- 
şi doresc e virtutea ta. 


Arabella clipi. 

— Iar data viitoare când voi încerca să te sărut... 

— Da? zise ea cu răsuflarea tăiată. 

— Să fugi, scumpo. Să fugi cât de repede eşti tu în 
stare... ca să nu te prind. 

— Arabella? Arabella, oare ce se petrece cu tine în 
dimineaţa asta? 

Vocea mătuşii sale părea să răzbată de la mare distanţă. 
Arabella arboră un zâmbet strălucitor. 

— Da, mătuşă? 

Mătuşa Grace făcu un gest larg către farfuria ei. 

— Draga mea, mai întâi ai săpat nişte „o”-uri în gemul de 
portocale de pe pâinea ta prăjită. Apoi ai făcut la fel cu 
gemul de zmeură - pe care bucătăreasa l-a pregătit 
excelent, aş îndrăzni să spun - însă după aceea l-ai acoperit 
din nou cu marmeladă. 

Arabella îşi coborî privirea în farfurie. Priveliştea o făcu 
aproape să pufnească în râs. Bucata ei de pâine prăjită 
semăna cu o movilă de terci siropos... 

Exact aşa se simţise şi ea atunci când o sărutase Justin. 

— Mai mult, cred că ai pus douăsprezece linguriţe cu 
zahăr în ciocolată. 

— Oh, mătuşă, mă îndoiesc. Arabella lua o înghiţitură şi 
fu gata să tuşească. Era greţos de dulce. 

Se aflau în salonul unde se servea micul dejun. Până şi 
unchiul Joseph, care de obicei stătea în spatele ziarului 
Times, făcându-şi siesta de dimineaţă, îl lăsă în jos pentru a 
se uita la ea ridicând din sprânceana-i stufoasă. 

— Arabella, zise el, e ceva în neregulă? 

— Nu, unchiule, negă ea la repezeală. Mi-e teamă că azi- 
noapte n-am dormit prea bine. 

Asta, cel puţin, era adevărat. 

Işi petrecuse toată noaptea răsucindu-se de pe o parte pe 
alta. De vreo şase ori se ridicase în şezut, nevenindu-i să 
creadă că trăise o asemenea experienţă. 

Primul ei sărut nu venise din partea bărbatului ce avea 
să-i fie soţ. Această ocazie extraordinară la care visează 
orice fată îi fusese oferită de cel mai faimos crai al Londrei. 


Cum naiba fusese posibil aşa ceva? Ar trebui să fie 
supărată. In primul rând, nu s-ar fi cuvenit să permită una 
ca asta! Şi într-adevăr, îi provoca amărăciune faptul că nu 
voinţa ei prevalase în cele din urmă, ci a lui Justin. Dacă ar 
fi depins de ea, i-ar fi dat voie să o sărute la nesfârşit. Oh, şi 
măcar dacă el ar fi ştiut ce gânduri neruşinate îi treceau 
Chiar şi acum prin minte... Senzaţia de căldură provocată 
de gura lui care se închisese deasupra buzelor ei era 
delicioasă precum păcatul... 

Retrăi amintirea cu o claritate neaşteptată. Obrajii i se 
îmbujorară. El o vrăjise. O ameţise. La urma urmelor, 
aseară fusese lună plină. Era o prostie, dar ea nu respinse 
această idee ca şi cum ar fi fost explicaţia perfectă pentru 
purtarea ei scandaloasă. 

Adevărul era că îi plăcuse să-l sărute pe Justin. Atingerea 
lui atât de puternică şi de masculină o înfiora de plăcere. 
Ea nu ştiuse că un simplu sărut putea să te îmbete într-un 
asemenea hal. li plăcuse atât de mult încât îşi dorea ca el s- 
o mai sărute măcar o dată... 

Degetele ei se crispară pe şervetul pe care îl avea în 
poală. Asta nu se va întâmpla niciodată, îşi zise ea aproape 
cu amărăciune. El o sărutase doar pentru că era beat. 

Beat ori nu, ea nu părea prea încântată la gândul că îl va 
înfrunta din nou. Fără îndoială că el ar privi lucrul acesta 
ea pe un fel de victorie. Oare ar tachina-o? Şi-ar bate joc de 
slăbiciunea ei, în stilul acela arogant şi enervant care pe ea 
o irita în cel mai înalt grad? 

Capitulase. Ea, care se crezuse a fi deasupra acelor 
copile care-şi fluturau genele, azvârlindu-se de bunăvoie în 
calea lui! 

Pentru el, nu însemnase nimic. Justin Sterling era un 
bărbat care sărutase probabil o sută de femei de-a lungul 
vieţii lui. Dar pentru Arabella... ea resimţise sărutarea lui 
cu fiecare fibră a fiinţei sale. Işi aminti de greutatea 
înspăimântătoare a toracelui lui, de felul în care respiraţia 
lui provoca o adevărată vâltoare în partea din spate a 
gâtului ei în timp ce buzele ei se deschideau sub gura lui. 


Toată această  avalanşă de gânduri se dovedea 
periculoasă. Unchiul Joseph citea din nou ziarul, însă 
mătuşa Grace o privea cu ochiul ager al unui vultur. 

— Arabella, zise ea cu severitate, te-ai plimbat în grădină 
fără bonetă? 

Nu! Insă am fost în grădină cu Justin. Simţea dorinţa 
imperioasă de a mărturisi adevărul. In schimb, ea spuse cu 
calm: 

— Nu, mătuşă Grace. 

— Eşti cam îmbujorată, draga mea. Şi n-ai mâncat mai 
nimic. Mătuşa Grace începu să se agite. Sper că nu vei face 
febră. Mătuşa Grace se apropie, aşezându-şi palma 
dolofană pe obrajii săi. Nu, nu ai febră, slavă Domnului. Noi 
va trebui să plecăm mâine de dimineaţă, sper că n-ai uitat. 

Arabella o privi lung. 

— Plecăm? se interesă ea pe un ton vesel. Oh, probabil că 
la Bath, îşi spuse ea plină de speranţă. Indreptă o 
rugăciune rapidă către ceruri. Adora Bath-ul. Mătuşa Grace 
şi unchiul Joseph aveau acolo o reşedinţă încântătoare, iar 
ei îi plăcea să facă plimbări lungi pe dealurile ce o 
înconjurau. Acum i se părea locul ideal pentru a-şi pune în 
ordine gândurile. 

Din fericire, ei vor fi departe de Justin Sterling. Nu vor 
mai avea loc întâlniri întâmplătoare sau de altă natură - 
spre marea ei satisfacţie. Arabella nu luă în seamă vocea 
aceea mică şi sâcâitoare care-i reaminti că ea fusese cea 
care îl căutase pe el în seara precedentă. 

— Da, drăguță, spuse mătuşa Grace. O să plecăm destul 
de devreme. 

Arabella surâse. 

— Unde mergem, mătuşă? Mătuşa Grace îşi termină 
ceaiul. 

— Marchizul de Thurston şi soţia sa vor fi gazdele unei 
petreceri, îţi aminteşti? Mergem la Thurston Hall, la 
reşedinţa lor din provincie. 

— Cum? Gândurile i se învălmăşiră. Fu pe punctul să-şi 
manifeste nedumerirea. Il cunoştea pe marchizul de 


Thurston, desigur. El era fratele mai mare al lui Justin, 
Sebastian. Doamne sfinte... 

— Da, dragă. Mătuşa Grace îşi împinse scaunul. Invitaţia 
a sosit săptămâna trecută. Sunt sigură că am vorbit despre 
ea. Probabil că ai uitat. Ea pāru aproape veselă. O 
săptămână la Thurston Hall... E un loc încântător. 
Mărturisesc că sunt nerăbdătoare să ajungem acolo. 

Nu acelaşi lucru se putea spune despre Arabella. Multă 
vreme după ce mătuşa Grace plecă de la masă, Arabella 
rămase la locul ei. Mătuşa Grace avea dreptate. Chiar 
uitase de invitaţie. Intr-un târziu, se ridică, expirând lung. 

Putea oare să spere că Justin nu va fi prezent? 

Ea râse. Ar putea să se resemneze încă de pe acum. 
Justin va fi acolo, fără îndoială, la fel de ostentativ, de 
periculos şi de cutezător ca întotdeauna. 

O deranja vocea aceea lăuntrică sâcâitoare şi slabă care 
îi reaminti pe neaşteptate discursul său din seara 
precedentă... 

Bănuiesc că ne va fi greu să ne evităm unul pe celălalt. 
Aşa că pur şi simplu va fi necesar să ajungem la un soi de 
înțelegere. Trebuie să ne purtăm civilizat unul cu altul. 

Oare la ce se gândise, când rostise o asemenea 
tâmpenie? De ce avea senzaţia că aceste vorbe se vor 
întoarce în cele din urmă împotriva ei? 

Ea era convinsă că el va găsi o altă cale de a o chinui. 

Dar cel puţin nu trebuia să-şi facă griji la gândul că el o 
va săruta din nou. Nu exista niciun fel de posibilitate ca 
lucrul acesta să se repete vreodată. 

S-ar putea ca într-o bună zi, dacă avea să se mărite 
vreodată, să le povestească nepoților ei că fusese sărutată 
de cel mai chipeş bărbat din întreaga Anglie... 

Ei nu o vor crede niciodată. Cum ar putea fi altfel, când 
ei însăşi i se părea greu de crezut? 

Trāsura Burwell era un vehicul rapid, ideal pentru o 
călătorie. Mătuşa Grace sporovăia întruna în timp ce lăsau 


în urină întinsa şi aglomerata Londră; Arabella şi unchiul 
Joseph o ascultau oarecum neatenţi. Se opriră pentru 
scurtă vreme ca să ia masa de prânz la un han întâlnit în 
drum, apoi îşi reluară călătoria. 

In această vreme, mătuşa Grace şi unchiul Joseph aţipiră. 
Arabella îi privea înduioşată. Mătuşa Grace sforăia uşor, cu 
gura deschisă, şi cu capul sprijinit de umărul unchiului 
Joseph. Acesta îşi trăsese ceva mai în faţă borul pălăriei 
pentru a se proteja de razele soarelui. În clipa în care 
mătuşa Grace se răsuci, el o strânse uşor de degetele 
dolofane. 

Se minună de faptul că putuse fi atât de oarbă. Oh, ea 
ştiuse întotdeauna că mătuşa Grace şi unchiul Joseph se 
iubeau unul pe celălalt. Ea presupusese că lucrul acesta se 
petrecuse după căsătorie. Însă în zilele din urmă, ea 
observase un lucru pe care până acum nu-l prea sesizase. O 
atingere uşoară, o privire, o şoaptă, o mişcare abia 
perceptibilă a capului, un schimb timid de surâsuri... toate 
erau semne ale iubirii dintre cei doi, cărora nu le păsa dacă 
şi alţii le observau. 

Ea simţi un nod în gât. Părinţii ei erau la fel, cu toate că 
aveau înfăţişări atât de diferite - mama ei atât de delicată 
şi de frumoasă, iar tatăl ei un uriaş masiv şi greoi. Cu toate 
astea, nu existau alte două fiinţe care să se potrivească mai 
bine una cu cealaltă. Era ca şi cum s-ar fi completat 
reciproc. De câte ori nu începuse mama o frază pentru ca 
tata să o continue? Apoi pufneau amândoi în râs, privindu- 
se unul pe altul într-un fel care o făcea adesea să creadă că 
ea fusese dată uitării. Dar ştia prea bine că ei o adorau. Nu 
se îndoise de asta nici măcar o dată. Şi totuşi, ea nu putea 
nega că în ocazii de felul acesta se simţise... singură. 
Singură şi invidioasă pe tot ceea ce-şi împărtăşeau ei... 

Oh, fir-ar să fie. La naiba! Ce era oare cu tristeţea asta 
care se furişase în sufletul ei? Nu ştia, numai că-şi dorea 
din toată inima să-i pună capăt. 

Hotărâtă să şi-o reprime, ea îşi aţinti privirea către geam, 
către regiunea întinsă de provincie aliată în partea de nord 


a Londrei. Morile de vânt erau presărate pe câmp din loc în 
loc, iar florile multicolore brăzdau fânețele. 

Următorul lucru de care deveni conştientă fu acela că 
mătuşa Grace o trezi din somn printr-un ghiont. 

— Arabella, şopti mătuşa, am ajuns, draga mea. 

Arabella se uită în sus. Ochii ei se măriră. Fațada 
impunătoare a reşedinţei Thurston Hali era dominată de 
coloane înalte, albe. Priveliştea i se păru extraordinară. 

Un lacheu vioi îmbrăcat în roşu aprins şi auriu le ajută să 
coboare, apoi fură îndrumați către casă. Nici nu păşiră bine 
înăuntru, că marchizul le ieşi în întâmpinare în holul de la 
intrare. Sebastian Sterling păşi în grabă către ei, cu o 
graţie care contrasta cu constituţia sa masivă. 

— Joseph. Grace. Bine aţi venit la Thurston Hall! 

— Mă bucur să te văd, Sebastian. Cei doi bărbaţi îşi 
strânseră mâinile, apoi Sebastian i se adresă lui Grace: 

— Grace, arăţi la fel de încântător ca întotdeauna. Se 
întoarse către Arabella şi o luă de mână. Şi Arabella! Au 
trecut deja câţiva ani, nu-i aşa? 

Arabella ridică privirea  zâmbindu-i. Admirase 
întotdeauna felul lui de a fi calm şi direct, încă de pe 
vremea când era abia un copil. 

— Bună ziua, my lord. 

— Aici nu e cazul să ne formalizăm. Spune-mi Sebastian. 

— Fie, Sebastian, şopti ea. 

— Am auzit spunându-se că eşti atracţia oraşului. Ştii, am 
prezis cu câţiva ani în urmă că tu vei provoca în oraş o 
adevărată furtună. 

— A provocat-o cu siguranţă, interveni mătuşa Grace. 
Ştiai că a primit deja trei cereri în căsătorie? 

Arabella scoase un mormăit gândindu-se la Walter. Oare 
ce-ar zice dacă ar afla că numărul lor se ridica în realitate 
la patru? 

Sebastian chicoti. 

— O femeie pretențioasă, prin urmare. Mi se pare firesc. 
Chiar în secunda aceea, o femeie îşi făcu apariţia, ieşind 
dintr-una dintre încăperile aflate la capătul holului de la 


intrare. Era mignonă, având un păr auriu şi strălucitor ce 
sclipea sub razele soarelui. Ochii ei, observă Arabella pe 
măsură ce aceasta se apropia, aveau aproape aceeaşi 
nuanţă ca şi părul. 

— Grace! Joseph! ciripi ea. Ce bine îmi pare să vă revăd. 
Întinzând mâinile, ea îi îmbrăţişa cu căldură, apoi îi zâmbi 
Arabellei. Cine este această tânără şi încântătoare lady? 

Sebastian făcu prezentările. 

— Arabella, soţia mea Devon. Devon, domnişoara 
Arabella Templeton. Mama ei, Catherine, este sora mai 
mică a lui Grace. 

Devon făcu ochii mari. 

— Arabella! exclamă ea. Se uită repede la Sebastian. E 
aceeaşi Arabella care acum câţiva ani i-a dat lui Justin ceea 
ce merita? 

Arabella îşi muşcă buza privind-o pe furiş pe mătuşa sa. 
Aceasta fusese probabil singura dintre  escapadele 
copilăriei ei despre care mătuşa ei nu aflase. 

— O femeie care a scos tot ce era mai bun din Justin. 
Devon aproape că ţipă, în vreme ce ochii ei aruncau 
scântei. Oh, ce n-aş fi dat să fiu acolo. Cred că noi două ne 
vom înţelege de minune. 

Arabella nu se putu abţine să nu zâmbească la rândul 
său. Fu cucerită de căldura şi sinceritatea lui Devon. Işi 
dădu însă seama că mătuşa Grace avea să-i adreseze mai 
târziu câteva întrebări... 

Pe moment, mătuşa Grace îşi îndreptă atenţia către 
Devon. 

— Nu prea te-am mai văzut la Londra după ce s-au 
născut cei mici, zise Grace. 

— Preferăm să stăm aici la ţară, zise Devon cu simplitate. 
Ne dorim ca gemenii să crească aici. 

Arabella nu se putu abţine să nu intervină: 

— Dumneata ai avut gemeni? zise ea neîncrezătoare. 
Măsură cu privirea de sus până jos silueta mignonă a lui 
Devon. Pe cuvânt, cum... Se îmbujora şi tăcu. lartă-mă. N- 
am vrut să te jignesc. 


— Şi nici nu ai făcut-o, răspunse Devon râzând. Crede- 
mă, eram mare cât o vacă. 

— Nu chiar, spuse soţul ei chicotind. Dar nu contează, ai 
purtat minunat sarcina. El se uita în jos spre ea în timp ce 
vorbea, iar în ochii lui strălucea o luminiţă. Devon îi aruncă 
în schimb un surâs ametitor. 

Arabella tresări. Un alt cuplu fericit. Oare ce se petrecea 
în aceste zile? 

Tocmai se pregătea să-şi dreagă glasul în secunda în care 
Devon îşi mută privirea de la soţul ei. 

— O s-o rog pe Jane să vă arate camerele voastre, zise 
marchiza. Vom cina la ora opt şi jumătate. Asta ar trebui să 
ofere tuturor invitaţilor şansa de a se odihni. Călătoria de la 
Londra a fost obositoare, nu? 

Intr-adevăr, mătuşa Grace căsca. 

— Un pui de somn ar fi foarte indicat, nu crezi, Arabella? 
Arabella nu-i împărtăşea părerea, însă n-o contrazise. Nu 
era deloc obosită. Dar nu o deranja să se retragă în camera 
ei până la ora cinei. Cu cât trecea mai mult timp până ce 
întâlnea fiara în propriul său bârlog, cu atât era mai bine. 
Poate că, decise ea precaut, norocul va fi în cele din urmă 
de partea ei, iar Justin nu va asista la petrecerea organizată 
de fratele său. 

Nu era deloc conştientă de faptul că Devon o urmărea 
urcând pe scara imensă cu o privire gânditoare. 

— Iubire, tu pui ceva la cale, zise Sebastian. Cunosc 
privirea asta. 

— Oh! Nu-i adevărat! Pur şi simplu mă gândeam că 
micuța Arabella e o fată spirituală. 

Sebastian ridică dintr-o sprânceană. 

— Micuța Arabella, o necăji el, probabil că nu e cu mult 
mai tânără decât tine, iubirea mea. Dar ai dreptate, este în 
mod cert o femeie spirituală. 

Pe buzele lui Devon flutură un zâmbet care îl puse pe 
gânduri pe soţul ei. 


Sebastian expiră lung. 

— Devon, ce e în mintea ta? Ea tăcu ochii mari. 

— Sebastian! Nu te mai uita aşa la mine. Eu doar mă 
gândeam... 

— Da? 

— ... că e posibil ca Justin să-şi fi întâlnit jumătatea. 

— Devon, spuse el sec, tu nu înţelegi. În timp ce eu am 
considerat farsa pe care Arabella i-a jucat-o lui Justin ca 
fiind nespus de amuzantă - acesta fiind şi motivul pentru 
care ţi-am povestit-o -, Justin nu a fost de aceeaşi părere. 
„Copila vicarului e copila diavolului”, a declarat el mereu. 
Şi dacă ai fi văzut mutra lui amenințătoare în momentul în 
care... 

— Dar ea nu mai e o copilă, Sebastian. Chiar tu ai 
remarcat asta. 

— Totuşi, crede-mă când îţi spun că Arabella Templeton e 
ultima femeie de pe pământ pe care Justian ar... 

— Tocmai de aceea ea ar putea fi cea potrivită. Doi ochi 
chihlimbarii puşi pe rele clipiră în sus spre el. Uită-te la noi 
doi. 

Sebastian îşi îngustă privirea. 

— Ducesa a sosit deja? întreba el pe neaşteptate. 

Se referea la ducesa de Carrington, văduva cea bogată. 

— Da, confirmă Devon. 

— lar voi două v-aţi pus pe treabă, nu-i aşa? 

— La ce te referi? 

— Mă refer la faptul că ei nu-i place nimic mai mult decât 
să facă pe peţitoarea, şi cred că tu te-ai decis să joci acelaşi 
rol. 

— Oh, haide! protestă Devon. Suntem căsătoriți de doi 
ani, şi până acum ar fi trebuit s-o fac şi în cazul surorii sau 
al fratelui tău. 

— Ei bine, ştim amândoi care e părerea Juliannei în 
privinţa mariajului. Cât despre Justin şi Arabella... El 
scutură din cap. Devon, el a privit-o întotdeauna ca pe un 
prădător veritabil. 

Ea ridică din sprâncene. 


— Acesta este exact termenul pe care l-aş folosi pentru a- 
l descrie pe fratele tău. 

— Adevărat. Insă... 

El se întrerupse în secunda în care soţia sa îşi ridică 
fustele şi îl ocoli. 

Acum venise rândul lui să o privească ameninţător. 

— Unde naiba te duci? strigă în urma ei. 


vyv 

Arabella încercă în cele din urmă să tragă un pui de 
somn, dar nu reuşi să adoarmă. Era mult prea neliniştită. 
Cu un ceas înaintea cinei, servitoarea ei veni să o ajute la 
îmbrăcat. În acel moment, Arabella aproape că terminase. 
Tot ce îi mai rămânea de făcut era să-şi prindă părul în 
creştetul capului, să-şi lege şireturile de la corset şi să-şi 
încheie nasturii din spate ai rochiei. 

Stând în faţa oglinzii, Arabella se uită fără să zâmbească 
la propria sa imagine. Arăta cât se poate de bine, îşi spuse 
ea. Rochia ei era confecţionată dintr-un voal vaporos în 
nuanţa piersicii, o culoare care îmblânzea nuanţa părului 
său. Avea o croială simplă şi lejeră, fiind garnisită cu un 
şirag de mărgele dispuse în jurul gâtului. O alesese în mod 
intenţionat, pentru că era una dintre favoritele sale. Voia să 
se simtă în largul ei. Avea nevoie de curaj pentru a-şi etala 
metodele de apărare în faţa inamicului. 

leşind din dormitorul său, ea se uită cu luare-aminte la 
dreapta, apoi la stânga. 

Pe partea opusă a coridorului se deschise o uşă. 

— Oh! Bună, spuse o voce muzicală. 

Arabella ridică privirea şi zări o femeie superbă, cu un 
păr bogat castaniu, stând în picioare chiar vizavi de ea. 

— Bună, spuse ea. Tu eşti Julianna, nu-i aşa? 

— Eu sunt. lar tu eşti... Arabella, da? 

Arabella confirmă. La fel ca şi marchiza, Julianna era 
mignonă; Arabella observă că ca abia îi ajungea până în 
dreptul bărbiei. Avea ochii la fel de vioi ca ai lui Justin, însă 
aceştia erau albaştri - şi nu aveau expresia lui glacială. 


— Mi-am imaginat. Te-am recunoscut după... 

— Da, ştiu. Părul meu. E inconfundabil. Ah, ăsta e preţul 
atunci când eşti roşcovană, bănuiesc. 

— De fapt, mă pregăteam să-ţi spun că îmi amintesc de 
tine de acum câţiva ani. Ochii Juliannei scânteiară. De un 
anume incident în care a fost implicat fratele meu Justin... 

— Oh, draga mea. Arabella nu se putu abţine să nu 
surâdă. Mi-e teamă că nu sunt bine văzută în casa ta. 

— Da, în fine, Justin poate fi uneori un prostănac 
încrezut. Câteva zile Justin a avut dificultăţi la mers, în 
timp ce eu şi Sebastian am râs săptămâni în şir! Julianna îşi 
înclină capul într-o parte. Putem să ne alăturăm celorlalţi? 

— Da, mulţumesc. 

Arabella acceptă recunoscătoare invitaţia. Dacă ar fi 
lăsat-o să se orienteze de una singură, cu siguranţă s-ar fi 
rătăcit. O cotiseră la stânga, iar acum traversau un coridor 
ce părea fără sfârşit. 

— Cât de mare e această casă? zise ea. 

Julianna izbucni într-un hohot de râs cristalin asemenea 
unor clopoței. 

— O sută două încăperi. O monstruozitate, nu-i aşa? Eu 
prefer reşedinţa mea micuță din Londra. 

Arabella o privi curios. 

— Tu locuieşti singură? Formulă întrebarea înainte de a 
reflecta mai bine asupra ei, dar Julianna nu păru deranjată 
de îndrăzneala ei. 

— Da. Sebastian, Justin şi mine am locuit împreună până 
ce Sebastian s-a însurat cu Devon. Apoi a sosit vremea ca 
eu şi Justin să pornim pe propriul nostru drum. Eu sunt, 
potrivit bârfelor, o fată bătrână. Ochii ei frumoşi se 
întunecară. Nu prea înţeleg de ce o femeie care trece de 
vârsta de douăzeci şi unu de ani este etichetată astfel. 
Faptul că eu am hotărât să nu mă căsătoresc este în 
exclusivitate problema mea. De ce trebuie să fac ceea ce 
aşteaptă toată lumea? Intrebarea e valabilă şi pentru tine şi 
pentru toate celelalte fete. 


Arabella clipi.  Vehemenţa  Juliannei o luă prin 
surprindere. 

Julianna păru să observe la rândul ei acest lucru. 

— Te rog să mă ierţi. Nu intenţionam să ţin o prelegere. 

— Nici nu mi-am imaginat aşa ceva, o asigură Arabella. E 
reconfortant să întâlneşti o femeie care nu se teme să 
gândească pentru sine. Mă tem că niciodată nu am fost în 
stare să-mi ţin gura închisă atunci când ar fi trebuit s-o fac, 
şi astfel am dobândit reputaţia unei fiinţe încăpăţânate, 
ceea ce mi se pare atât de... Ca de obicei, începu să-şi 
frământe mâinile. 

— Atât de nedrept, preciza Julianna. Şi atât de agasant! 

— Da. Da! Ca şi cum unicul scop al vieţii noastre ar fi 
acela de a ne mărita şi a avea... nu că ar fi ceva rău în asta 
- însă mi-ar plăcea să hotărăsc de una singură fără ca 
societatea să se amestece şi să dea verdicte. 

— Oh! exclamă Julianna. Fii binecuvântată, eşti o femeie 
pe gustul meu. Dar probabil că tu consideri că toată 
povestea aceasta despre Inacc... 

Arabella ridică unul din braţe. 

— Te implor, n-o spune! 

Când ajunseră în salon, cele două discutau ca şi cum ar fi 
fost prietene de ani de zile. Stânjeneala sa dispăru, şi, 
pentru prima dată de ieri încoace, îşi spuse că această 
petrecere nu se va dovedi un calvar, mai ales în secunda 
când observă că Georgiana şi părinţii săi erau de asemenea 
prezenţi. li făcu semn Georgianei, care se lumină la faţă 
când o văzu. 

— Arabella! Mă bucur atât de mult că ai venit! 
Mărturisesc, mi-a fost teamă că vei ţipa... Ea se întrerupse 
în clipa în care Arabella o avertiză din priviri. Dar se pare 
că am dat uitării bunele maniere. Cine e prietena ta, 
Arabella? Georgiana zâmbi către Julianna. Arabella făcu 
prezentările. 

— Georgiana Larwood, lady Julianna Sterling. Georgiana 
făcu o scurtă reverență. 


— Lady Julianna, sunt nespus de fericită să vă cunosc, 
zise ca în grabă. 

Insă privirea pe care o schimbară între ele Georgiana şi 
Arabella fu observată de agera Julianna. 

— Sper cu adevărat că nehotărârea ta în privinţa 
participării nu te va împiedica să te distrezi la această 
petrecere. 

— Nu e vorba că aş fi fost nehotărâtă, zise Arabella. Pur 
şi simplu am uitat de invitaţie până în clipa în care mătuşa 
Grace mi-a adus aminte ieri de dimineaţă. 

— Perfect, spuse Julianna. Pentru că nu mi-ar plăcea să 
cred că erai nehotărâtă. Sau că chestia asta are de-a face 
cu fratele meu Justin. Comportarea lui poate fi îngrozitoare, 
ştii bine. Sper că nu a fost necuviincios faţă de două 
domniţe atât de drăguţe cum sunteţi voi. 

— Oh, cu mine s-a purtat pur şi simplu încântător, preciza 
Georgiana cu vioiciune. 

Arabellei îi venea s-o sugrume. Nu rosti o vorbă. Privirea 
întrebătoare a Juliannei o evită totuşi pe Arabella. 

— Oh, măiculiţă, şopti Julianna. Arabella, nu-mi spune, te 
rog, că s-a purtat din nou necuviincios. 

Oh, dacă ar şti... Arabella se stăpâni să nu-şi ducă mâna 
la buze, pentru a domoli tremurul lor în amintirea sărutului 
din grădină. 

— În fine, preciza ea fără a sta pe gânduri, lucrurile nu se 
vor repeta, asta e cât se poate de sigur. 

Julianna chicoti. 

— Orice ar fi făcut, sper că nu a fost vorba despre ceva 
cu mult prea scandalos. Nu eşti o domnişoară fricoasă, 
slavă Cerului. Într-adevăr, cred că tu eşti singura femeie 
care îl poate pune la punct. 

Chiar în momentul acela Julianna fu strigată de către o 
persoană aflată în partea opusă a încăperii. Ea ridică o 
mână, uitându-se apoi din nou către Arabella şi Georgiana. 

— Mă cheamă ducesa de Carrington, văduva cea bogată. 
Ea le învălui pe amândouă într-un zâmbet. Doamnelor, mi-a 


făcut plăcere să vă cunosc. Fiţi bine venite la Thurston 
Hall. Sper ca şederea voastră să fie cât mai plăcută. 

Julianna plecă, iar Arabella şi Georgiana se uitară una la 
cealaltă. 

— Îmi place de ea, declarară amândouă la unison, apoi 
izbucniră în râs. 

— Mă întreb de ce oare nu e căsătorită, spuse Georgiana. 
Prin mintea Arabellei trecuse exact acelaşi gând. 

— Am coborât împreună de la etaj, şopti Arabella, iar ea 
mi-a mărturisit că e considerată drept o fată bătrână. Pare 
o fire extrem de independentă, nu-i aşa? Mi-a spus că are 
propria ei reşedinţă în Londra. Făcu o pauză, apoi spuse: 
Nu vreau să par răutăcioasă, dar ce vârstă crezi că are, 
după părerea ta? 

— Douăzeci şi cinci ori douăzeci şi şase, probabil. E atât 
de drăguță încât pare surprinzător că nu a fost niciodată 
căsătorită. Nici nu-mi pot închipui că nu a primit o mulţime 
de cereri în căsătorie încă de la prima ei ieşire în lume. 
Arabella îşi muşcă buza. 

— A precizat că ea a ales să nu se căsătorească, şi că 
lucrul acesta o priveşte doar pe ca. 

Pe chipul Georgianei apăru o expresie stranie. 

— Ce s-a întâmplat, Georgiana? 

— De fapt, i-am auzit pe mama şi pe tata pomenindu-i 
numele în timp ce veneam încoace, atunci când ei credeau 
că eu aţipisem. Georgiana adăugă pe un ton ceva mai 
scăzut: Papa a spus că e o ruşine ceea ce i s-a întâmplat. Iar 
mama a afirmat că asta a speriat-o pentru totdeauna. 

Arabella îşi aduse aminte că, în noaptea în care avusese 
loc gala Bennington, Justin pufnise în râs şi pomenise ceva 
despre faptul că numele familiei lui era sinonim cu 
scandalul. 

Brusc, resimţi un profund dezgust faţă de sine. 

— Uită-te la noi! exclamă ea. Amândouă detestăm bârfa, 
şi iată unde am ajuns! 

— Ai dreptate, desigur, zise pe loc Georgiana. 
Comportarea noastră e îngrozitoare. 


Conversaţia se îndreptă către alte subiecte, şi în timp ce 
discutau, Arabella îşi plimbă privirea prin încăpere. 

La petrecere participau în jur de treizeci de persoane. Pe 
majoritatea dintre ele le întâlnise cu o ocazie sau alta în 
Londra. În colţul opus al încăperii, un bărbat înalt, cu o 
constituţie solidă şi pār blond o salută scurt. Era Patrick 
Meelroy, bărbatul care o invitase la dans la gala 
Bennington. Ea înclină scurt din cap în semn de salut, apoi 
se întoarse spre Georgiana. 

În clipa următoare îl văzu pe el. Justin. 

Se simţi străbătută de un fior din creştet până în tălpi. 

El stătea în picioare lângă fratele lui. Aveau aceeaşi 
înălţime, fraţii Sterling. Dar Justin era mult mai zvelt, părul 
lui fiind ceva mai deschis decât al lui Sebastian. Dincolo de 
faptul că era un ticălos, părea la fel de elegant şi de chipeş 
ca întotdeauna. Purta haine de seară de culoare neagră, 
croiala jachetei sale punându-i în evidenţă linia spatelui şi a 
umerilor. El râse, apoi privi absent într-o parte. 

Ochii li se întâlniră... oh, dar numai pentru o singură 
clipă! 

Arabella înghiţi în sec. Inima ei bubui, pulsul i se 
acceleră. Netrebnicul îşi va închipui că ca îl căutase în mod 
intenţionat! 

Fetiţă proastă, o certă o voce lăuntrică. Asta făceai. 

Justin îi spuse ceva lui Sebastian, apoi o porni relaxat de- 
a curmezişul încăperii. 

Şi în clipa următoare se afla alături de ea. 

— Domnişoară Larwood, îmi pare bine să vă revăd. Iar 
dumneata, domnişoară Templeton, eşti fermecătoare ca 
întotdeauna. 

Ce voia să fie asta, un afront? Cunoscându-l, cu siguranţă 
că asta era. Încercând să-şi tempereze impulsurile pe care 
le resimțea, ea îşi ridică faţa. Ba chiar zâmbi. Numai că 
ceea ce se pregătea să spună nu avea să afle nicicând, 
fiindcă în acea clipă se auzi clopoţelul ce anunţa cina. 

— Domnişoară Templeton, te rog să-mi acorzi onoarea de 
a te conduce la masă. 


Înainte ca ea să poată rosti o vorbă, braţul său era deja 
strecurat în curbura cotului lui, degetele ei fiind prinse într- 
ale sale. 

Arabella fu incapabilă să scoată o vorbă. El n-o întrebase. 
Presupusese pur şi simplu că ea avea să accepte. 

Daca ar fi putut refuza, ar fi făcut-o. Dar nu era cazul să 
provoace o scenă. 

Fierbând de mânie, ea se văzu nevoită să-l însoţească în 
salonul unde urma să se servească cina. 


Capitolul 9 


Justin nu ştiuse până în ultima clipă că va sta alături de 
Arabella în timpul cinei. În timp ce ceilalţi se strecurau 
înăuntru venind dinspre salon, ea îl anunţă în termeni 
foarte clari că părerea sa era cu totul diferită. 

Ea îşi plecă uşor capul, rostind în şoapta: 

— Tu ai aranjat asta, nu-i aşa? Ca să mă sfidezi, bănuiesc. 
Ei bine, ai egalat scorul, chiar de câteva ori la rând, după 
părerea mea. 

— Draga mea domnişoară Vicar, bănuiesc că ar trebui să- 
i fim recunoscători cumnatei mele Devon pentru felul cum 
au fost stabilite locurile. Ea are ideea aceasta înnebunitor 
de romantică, cum că o soţie îmi va domestici firea 
sălbatică şi haină. 

— Nicio femeie respectabilă nu-şi va lega soarta de a ta! 
Ea îl detesta. Aproape că o auzi cum scrâşnea din dinţi. 
Făcând un efort, el îşi controla reacţia. 

— Cred într-adevăr că ţi-ai exprimat foarte clar părerea 
în această privinţă. 

Insă disprețul ei îi biciuia sufletul. Iar în clipa asta 
mănuşa fusese deja aruncată, zarurile fuseseră şi ele 
azvârlite. Ea nu manifestă îndurare, iar el nu avea de gând 
să cedeze. 

Justin se purta execrabil, asemenea unei secături. Fără 
niciun motiv, desigur, având în vedere că erau la vremea 
cinei. 

În timp ce în jurul lor conversaţia trecea de la timpul 
probabil la starea înfiorătoare a drumurilor spre Londra, el 
îşi atinse coapsa de a ei. lar şi iar. El descoperi pe parcurs 
că ea devenise rigidă. Când ea ceru vin, el îi turnă, 
aşteptând ca să ia paharul din mâna lui. Când o făcu, el îşi 
trecu vârful degetului peste degetele ei. 

Cu coada ochiului, observă cum obrajii ei se îmbujorează. 
Cu atât mai încântătoare, decise el distrat, pentru că se 


potrivea cu nuanţa rochiei sale. În secunda în care o văzuse 
intrând în încăpere alături de Julianna, remarcase că rochia 
îi scotea în evidenţă înălţimea, sânii rotunzi, răsucindu-se 
cu blândeţe în jurul formelor ei. N 

El nu fusese singurul care observase. Il străbătuse un fior 
de gelozie în clipa în care văzuse cum ochii lui Meelroy 
alunecaseră de-a lungul formelor sale în timp ce ea intra în 
salon. In clipa aceea, Meelroy era aşezat la o oarecare 
distanţă faţă de el şi de Arabella, pe aceeaşi parte a mesei; 
Meelroy nu-i putea zări, iar ei nu aveau cum să-l vadă pe el, 
ceea ce Îi convenea de minune lui Justin. 

El începuse să spumege de furie în clipa în care îl văzuse 
pe Meelroy coborând din propria trăsură la primele ore ale 
dimineţii. Il abordă imediat pe Sebastian. Se parea că 
Sebastian trimisese de fapt invitaţia tatălui lui Meelroy, 
contele; ei se aflau în toiul unor negocieri în privinţa unei 
tranzacţii, şi sperau ca totul să se încheie cu succes. 
Contele îi scrisese la rândul său, pentru a-l informa că în 
săptămâna aceea avea cu totul alte planuri, propunându-i 
ca fiul său să participe la petrecere în locul lui. Sebastian 
fusese de acord, pentru că îl cunoştea superficial pe 
Meelroy. 

Intr-adevăr, Meelroy putea să-i păcălească pe alţii cu 
manierele sale desăvârşite şi cu alura sa plăcută, însă 
exista o altă latură a sa pe care Justin nu o apreciase 
niciodată. Limbajul lui putea fi aspru şi vulgar. Avea o doză 
de răutate pe care nu se străduia s-o mascheze. Justin 
constatase acest lucru, cu câteva luni în urmă, cu ocazia 
unui meci de box. Meelroy l-a snopit în bătaie pe adversarul 
său, şi cu toate că bărbatul celălalt era plin de sânge, el a 
continuat să-l lovească până când a fost oprit de arbitru. 

Dar Meelroy se afla tocmai la colţul opus al mesei, iar 
Justin ar fi dorit să se concentreze mai degrabă asupra fetei 
ce stătea alături de el. 

Intre cel de-al treilea şi al patrulea fel de mâncare, ea 
scăpă jos şervetul. Justin îl recupera în locul ei, lăsându-şi 


mâna să zăbovească în poala ei. O luase prin surprindere? 
El aşa spera. 

Se convinse de acest lucru în clipa în care îşi plecă capul 
spre al său ca şi cum i-ar fi împărtăşit la ureche un secret. 
Ea aproape că se cutremura. 

Arabella întoarse capul şi ridică spre el o privire glacială. 

— Dacă intenţionezi să-mi faci avansuri... El îi adresă un 
zâmbet ambiguu. 

— Draga mea, şopti el, dacă ţi-aş face avansuri, ai şti şi 
tu. 

El sesiză respiraţia ci precipitată. Justin se apropie şi mai 
mult, astfel ca gura lui să-i atingă tâmplele. 

— Sau poate că greşesc? Poate că tu eşti aceea care 
încearcă să flirteze cu mine? 

— Bineînţeles că nu! Bărbia ei se înălţă. Ai auzit vreodată 
de scrupule, sir? 

— Bineînţeles că nu. El repetă propoziţia rostită de ea 
mai devreme. 

— Aşa mi-am închipuit şi eu. Plecându-şi privirea, ca se 
concentra asupra farfuriei sale. 

Starea lui de spirit se îmbunătăţi brusc. Doamne, când le 
gândeşti că îi fusese groază de petrecerea asta. Thurston 
Hall era mândria şi bucuria lui Sebastian, în timp ce 
pentru. lustin reprezenta un loc dezagreabil. Venea aici 
doar atunci când avea de rezolvat chestiuni presante de 
familie şi pleca apoi cât mai repede posibil. Reşedinţa îi 
reamintea de... de prea multe lucruri pe care prefera mai 
degrabă să le dea uitării. 

li sporea resentimentele şi îi stârnea o mulţime de alte 
emoţii care era mult mai bine să rămână îngropate. Dar în 
compania Arabellei cel puţin nu avea să se plictisească. 

Fusese o brută ca să o chinuiască în asemenea măsură. O 
speriase în noaptea balului mascat, apoi el fusese cel care 
se temuse. Insă în mod cert Arabella nu tolera un eşec. Ea 
spune ceea ce gândeşte şi în mintea ei există de obicei o 
mulţime de chestii, decise el cu o veselie forţată. Sincer 
vorbind, îi admira adaptabilitatea şi curajul. 


Şi Dumnezeule din ceruri, numai văzând-o simţea că i se 
taie respiraţia. Când ea intrase în salon, nu-şi putuse 
stăpâni emoția. Ea emana căldură şi lumină spre deosebire 
de palidele şi sclifositele domnişoare de la oraş. Dincolo de 
înfăţişarea ei cuviincioasă, se ascundea o femeie senzuală, 
cu care se potrivea de minune. 

Masa luă sfârşit, Sebastian se ridică şi anunţă că 
distracţia va avea loc în sala de muzică. 

— Puteţi fi liniştiţi, zise el privind-o cu tandreţe pe 
Devon, soţia mea nu va cânta. 

Devon îşi încreţi nasul într-un mod drăgălaş. 

Lângă el, Arabella se ridică. 

— Cred că mă voi duce să-mi iau şalul, spuse ea cu 
răceală. Aerul de aici e destul de rece. 

Ea se îndreptă imediat către uşă. Justin rămase o clipă 
locului, urmărind-o cu privirea în timp ce ea traversa 
încăperea. Nu alunecă, aşa cum ar fi făcut o adevărată lady, 
îşi spuse el. În schimb păşea cu capul ridicat cât se poate 
de sus, cu umerii drepţi şi ţinuta semeaţă. El fu de acord cu 
stratagema adoptată de ea: de vreme ce nu-şi putea 
ascunde înălţimea o utiliza în avantajul său. 

Se opri pentru a discuta cu mătuşa sa. Felinarul ardea 
chiar pe peretele aflat în spatele ei. Rochia sa vaporoasă 
punea în valoare picioarele lungi şi bine proporţionate. El 
îşi imagină cum acele picioare irezistibile şi lungi s-ar 
înfăşură în jurul taliei lui. Oh, cât de perfect i s-ar potrivi ea 
lui... 

Dumnezeule, a ajuns să aibă fantezii cu Arabella! 

Totuşi, imaginea aceasta îi stărui pe retină, vie precum o 
stea. Vedea parcă aievea cârlionţii ei răvăşiţi pe pernă, 
ochii aceia de culoarea cerului pe jumătate închişi într-o 
promisiune senzuală, braţele ce îl căutau... 

Arabella... să-l caute? Asta chiar că era o fantezie. Făcu o 
grimasă dispreţuitoare, autopersiflându-se, apoi se ridică şi 
se îndreptă către sala de muzică. 


vyv 


Printr-un adevărat miracol, Arabella reuşi să-şi găsească 
camera în noianul acela de coridoare. Acolo, se opri un 
moment, presându-şi palmele peste obrajii în flăcări. Nu-i 
era frig. Nu voia să-şi ia şalul. Avea nevoie doar de un 
moment de respiro pentru a-şi recăpăta calmul. Oh, dar 
Justin era incorigibil! Se uitase încă o dată la el în timp ce 
părăsea salonul. Privirea lui o măsura din cap până în 
picioare şi ea avu senzaţia că el era capabil să vadă dincolo 
de rochia ei. Şi cum de îndrăznea să insinueze că ea era 
cea care flirta cu el? 

Ca şi cum ea ar fi avut vreo şansă să pună mâna pe o 
secătură ca el... 

Ca şi cum ea măcar și-ar dori o secătură ca el! 

Nu avea importanţă nici acea voce interioară atât de 
sâcâitoare care îi reaminti că el era bărbatul cel mai chipeş 
de pe faţa pământului. 

Pentru o secundă primejdioasă, atunci când el îşi 

aplecase capul spre al său, ei îi trecuse prin minte că el o 
va săruta. Uitase totalmente unde se aflau, că erau 
înconjurați de mai mult de douăzeci de invitaţi. Uitase totul 
în afară de căldura umedă a gurii lui care era atât de 
aproape de a ei. Dacă şi-ar fi mişcat puţin capul... Din 
fericire, furia fusese mai puternică decât dorinţa. 
__ Ea păşi de-a lungul încăperii, încercând să se liniştească. 
In preajma lui, ea nu ştia ce avea de făcut, ce să spună ori 
să gândească. Cum reuşea oare să o înnebunească într-un 
asemenea hal? Dar ea n-o să-i dea de înţeles acest lucru. 
Niciodată. Cumva, ea trebuia să înveţe să-l ignore. Lui îi 
făcea o mare plăcere s-o tortureze, n-avea nicio îndoială în 
privinţa asta. Şi reuşise mereu să joace cum îi cânta el! 

Alegând un şal din dantelă, strânse hotărâtă din buze. 
Data viitoare, îşi spuse ea, va fi cu totul altfel. Nu-i va 
permite să o tulbure, indiferent care ar fi provocarea. 

Cu aceste gânduri, îşi părăsi dormitorul. 

Salonul era gol. Întârziase prea mult, îşi dădu ea seama, 
şi neglijase să întrebe unde se afla sala de muzică. Păşind 
pe coridor, se uită mai întâi într-o direcţie, apoi în cealaltă. 


La urechile ei ajunse sunetul slab al unor hohote de râs, 
însă vastitatea coridorului de la intrare o făcea să se simtă 
împresurată de ecou din toate părţile. 

— Cauţi ceva? se interesă o voce masculină de undeva 
din spatele ei. 

Arabella se răsuci pe călcâie. 

— My lord. Dumnezeule, m-ai speriat. El întinse braţele. 

— În cazul acesta, îmi cer scuze. Ea arboră un zâmbet 
strălucitor. 

— Ştii unde se află sala de muzică? Sau te-ai rătăcit la fel 
ca şi mine? 

El făcu un pas înainte, cu mâna pe cotul ei. 

— Permite-mi să te conduc, zise el pe un ton catifelat. O 
îndrumă de-a lungul coridorului, luând-o apoi la dreapta, 
acolo unde deschise o uşă. După dumneata, murmură el, 
politicos. 

Arabella păşi înăuntru. Se trezi într-o cameră spațioasă, 
întunecată şi goală. a 

— Mi-e teamă că aţi greşit. Aceasta nu este... In spatele 
ei, uşa se închise cu zgomot. 

Arabella se întoarse. Patrick Meelroy stătea în picioare, 
sprijinit de o uşă lată din mahon, cu braţele încrucişate 
peste piept. 

— Ce înseamnă asta? întrebă ea pe un ton ridicat. Pe 
buzele lui apăru un surâs vag. 

— E destul de greu să fiu singur cu tine, zise el cu 
blândeţe, dar mă îndoiesc că vom rata ocazia. 

El veni mai în faţă. 

Arabella făcu un pas înapoi. Se simţi străbătută de un 
fior. Îşi aminti mult prea târziu despre ceea ce-i spusese 
Justin în noaptea aceea, la familia Bennington. 

In privința securităţii fetelor tinere şi inocente, el e 
periculos. 

El nu părea să aibă o înfăţişare periculoasă. Dar ei îi 
displăcu scânteia aceea din privirea lui. 

— Draga mea Arabella, te-am adus aici doar pentru a mă 
declara... 


— Cum să te declari? Nebun? Fiindcă exact aşa eşti! 

— Haide, nu te simţi deloc atrasă de mine? 

— Atrasă de tine... Bădăranul era cu mult mai infatuat 
decât Justin. Pulsul ei se acceleră. Ar fi trebuit să fie atentă, 
pentru că netrebnicul o dusese cu siguranţă departe de 
ceilalţi. Se lăsase păcălită de şiretlicul lui. 

Ea se uită spre uşă. Nu era încuiată. Mişcându-se repede, 
încercă să se strecoare pe lângă el. 

Meelroy îi apucă braţul ca într-o menghină. 

— Nu e nevoie să te grăbeşti, iubire. O sărutare e tot 
ceea ce îţi cer. Pufni într-un râs satisfăcut. In fine, o 
sărutare şi poate ceva mai mult. 

Arabella gâfâi, luptându-se să se elibereze. 

— Dă-mi drumul, prostănacule! 

— Aşa vorbeşti cu unul dintre cei mai înfocaţi admiratori 
ai tăi? Cu podul palmelor, el o ţintui la peretele aflat lângă 
uşă. Arabella fu cuprinsă de panică. Pentru o femeie era 
puternică, dar nu putea face faţă unui bărbat. Pentru prima 
oară, era cu adevărat alarmată. 

— Lasă-mă să plec! încercă să-şi ridice mâinile, dar el le 
prinse într-ale sale, răsucindu-i-le la spate. Imobilizată de 
greutatea trupului său, ea nu se putu mişca. 

Nu avu cum să evite buzele lui jilave. [i trecu repede prin 
minte că sărutarea lui nu se compara defel cu a lui Justin. 
Sărutul lui Justin fusese ameţitor. Nu simţi nimic altceva 
decât repulsie în secunda în care o limbă insistentă se 
strecură între marginile strânse ale buzelor ei. 

Arabella îl muşcă tare de buza inferioară. 

El înjură, sărind înapoi. 

— Vrăjitoare mică! O apucă încă o dată de braţ, dar 
mişcarea respectivă îi oferi Arabellei suficient spaţiu pentru 
a acţiona. Ridică genunchiul, lovindu-l cu putere peste 
testicule. 

Meelroy se îndoi în faţă, gemând. Arabella se strecură pe 
sub braţele lui, deschizând larg uşa. 

Ea se izbi de un torace bine dezvoltat. 


Capitolul 10 


Pe umerii ei coborâră două mâini puternice, ţintuind-o 
locului cu toate că ea zburase în direcţia lui. Lui Justin nu-i 
fu necesară decât o secundă pentru a evalua situaţia. Işi 
plimbă privirea dinspre chipul crispat al Arabellei către 
Meelroy. Bărbatul era cocoşat, cu o mână presată deasupra 
buzei sângerânde, iar cu cealaltă ţinându-şi strâns organele 
vitale. 

— Păpuşica e o vicioasă! şuieră Meelroy. Uite ce mi-a 
făcut! 

Justin îl privi cu un chip împietrit. 

— Strânge-ţi lucrurile şi pleacă, rosti el printre dinţi. 
Acum. 

Meelroy încercă să se îndrepte de spate. 

— Nu voi face asta, mârâi el. Am fost invitat de către 
fratele tău. 

— lar invitaţia tocmai a fost retrasă. Sebastian păşi 
înăuntru, ochii lui cenușii fiind reci, glaciali. Inhăţându-l de 
guler, el îl târî pe Meelroy afară din încăpere. 

Sebastian se opri în prag. 

— Pot conta pe tine că vei avea grijă de domniţă? 

— Voi avea, spuse el ameninţător. Dar după petrecere îţi 
sugerez să o informezi pe mătuşa ei că ea a decis să se 
retragă. 

Auzind cum uşa se închide, Arabella mişcă uşor din cap. 

— El a plecat? Continua să-şi ţină degetele înfipte în 
marginea vestei lui. 

Justin dădu aprobator din cap. Era atât de furios încât 
abia vedea în faţa ochilor. Arabella ridică privirea, şi-i zări 
doar maxilarul încleştat. 

— De ce faci figura asta? Nu a fost vina mea. Ela 
încercat să mă sărute! A 

Privirea lui Justin se întunecă. Nu pe ea o învinovăţea. Il 
subestimase pe Meelroy. Nu-şi imaginase niciodată că 


bărbatul va avea tupeul să se apropie de Arabella chiar aici, 
în casă. El însuşi îşi găsise un loc pe ultimul rând de scaune 
pentru a aştepta reîntoarcerea Arabellei. Julianna tocmai 
începuse să cânte în clipa când el observase că Meelroy 
lipsea de asemenea. Sebastian îl văzuse sărind în sus şi îl 
urmase. Apoi simţise acea frică nebunească în secunda în 
care zărise chipul ei pentru prima dată... 

Arabella încercă să se elibereze. El nu o lăsă. Braţele lui 
se strânseră în jurul ei, într-o îmbrăţişare tandră. 

— Nu te învinuiesc pe tine, Arabella. Nu fac asta, 
accentua el, strângând-o cu putere şi mângâindu-i spatele 
până ce simţi că o parte din încordarea ei dispare. 

Indoindu-şi degetele sub bărbia ei, el îi apropie ochii de 
ai lui, cercetându-i încet chipul. Cu degetul mare îi atinse 
uşor obrazul. 

— Ţi-a făcut ceva rău? întrebă el, pe un ton scăzut. Ea 
inspiră adânc şi întretăiat, apoi scutură din cap. 

— N-a avut ocazia, spuse ea. L-am muşcat şi apoi... Se 
înroşi. 

Justin observă uşurat că tulburarea din frumoşii ei ochi 
albaştri începuse deja să pălească. La auzul vorbelor ei, 
unul din colţurile gurii lui se ridică. El îşi imagină postura 
în care se afla Meelroy în clipa în care ei dăduseră buzna 
înăuntru. Poate că ticălosul avea să se gândească de două 
ori înainte de a mai face avansuri altei femei. 

— Trebuie să spun, zise el sec, că acum încep să înţeleg 
de ce ţi se spune Inaccesibila. 

— Oh! ţipă ca. Eşti un nesuferit. Tu chiar nu iei nimic în 
serios? 

— Linişteşte-te, Arabella. Ai fost foarte curajoasă. Ea 
înclină capul şi se uită lung la el. 

După un moment Justin simţi cum ea îl îndepărtează. El 
slăbi strânsoarea, lăsând braţele să-i alunece pe lângă corp. 
Ea se uită împrejur. 

— Ce reprezintă încăperea asta? 

— Tat... Se opri la timp. Biroul lui Sebastian, zise el în 
final. Avu senzaţia că se sufocă. Se întâmplase chiar dincolo 


de această încăpere, la numai câţiva paşi distanţă. 

Pe neaşteptate, alungă cu hotărâre gândul. Nu ar fi 
trebuit să vină acolo. Doisprezece ani de vinovăţie nu erau 
de ajuns se pare. 

Numai într-o viaţă de om ar fi putut îndrepta lucrurile. 

Lumina lunii se revărsa prin ferestrele înalte. Draperiile 
nu fuseseră trase. Arabella se postă în dreptul uneia dintre 
ele. Justin aprinse câteva lumânări, apoi reveni alături de 
ea. 

— Arabella, zise el. 

Ea se răsuci pe călcâie mângâind alene țesătura grea în 
nuanţe de roşu-aprins. 

— Cred că ar trebui să ştii un lucru, zise el cu asprime. 
Există un motiv pentru care Meelroy s-a comportat astfel în 
seara asta. 

Ochii ei scânteiară. 

— Da, ştiu. Fără îndoială că este o canalie. 

— E ceva mai mult de atât. 

— Cum e posibil să fie mai... Ea se opri în secunda în 
care îl văzu clătinând din cap. 

— In noaptea balului Farthingale cinci bărbaţi au făcut 
un pariu la White, un pariu care are legătură cu tine. 
Meelroy era unul dintre bărbaţii aceia. 

— Ce fel de pariu? 

— Îţi aminteşti ce ţi-am spus în noaptea aceea, cu ocazia 
galei Barrington? In legătură cu amorezii tâi? 

— Fitzroy era acolo. Şi Brentwood şi Drummond, zise ea 
încet. Ai spus... să nu am încredere în ei, în niciunul dintre 
ei. Ea se îmbujora. Pentru că ei vor doar... Se înroşi, 
incapabilă să continue. 

—  Fecioria ta, completă el calm. Pariul, Arabella, 
reprezenta trei sute de lire oferite bărbatului care va reuşi 
s-o defloreze pe Inaccesibila. 

Ea păli îngrozitor. 

— Vrei să spui... 

— Da, confirmă el. 

În încăpere se aşternu tăcerea. 


— Sunt doar patru, zise ea într-un târziu. Cum rămâne cu 
cel de-al cincilea bărbat, Justin? Acesta era motivul pentru 
care ai venit la balul Farthingale în noaptea aceea? Ca s-o 
vezi pe Inaccesibila? Ea stătea în picioare, în spatele unui 
scaun. Strânse spătarul acestuia atât de tare încât 
încheieturile degetelor ei se albiră. Vocea ei deveni 
glacială. Era vorba despre tine? 

El simţi cum i se încordează maxilarul. Da... nu. Oh, 
Hristoase. Nu era în stare să-i mărturisească despre pariul 
celălalt - pariul acela prostesc făcut cu Gideon. Doamne, 
era un adevărat ticălos. Nu putea! Se simţea atras de ea 
aşa cum nu visase niciodată că ar fi posibil. Ce ironie 
blestemată, păcătosul şi sfânta, reflectă el. Era o atitudine 
egoistă, dar n avea încotro. Ea o să-l urască mai mult decât 
ar fi putut suporta el. 

Arabella nu se înşelase în privinţa lui. El nu avea deloc 
scrupule. Pentru că în secunda asta, încerca să se protejeze 
pe sine. 

— Nu, se auzi el rostind. Era vorba de William Mardaway. 

— Hardaway. Da, bineînţeles. M-a căutat de două ori în 
cursul acestei săptămâni. 

Justin îşi miji ochii. 

— Arabella? 

— Da? Tonul ei părea perfect normal. 

— Nu ai de gând să spui nimic? 

— Ce te aştepţi să spun? 

Ea se întoarse pentru a-l privi în faţă. Mâinile i se 
strânseră spasmodic, însă îşi păstră calmul: 

— Se pare că trebuie să-ţi mulţumesc pentru că-mi 
păzeşti virtutea. La urma urmelor, e vorba de o sumă 
frumuşică, nu-i aşa? In mod garantat, tu eşti ultimul bărbat 
de pe lumea asta din partea căruia m-aş fi aşteptat să facă 
un asemenea gest, având în vedere sentimentele noastre 
unul faţă de celălalt. Cu toate acestea, e posibil ca ţie să ţi 
se pară un soi de glumă straşnică. 

Justin inspiră adânc. Oare ea îl credea atât de meschin? 


— Ţi-am spus asta doar pentru a-ţi atrage atenţia. Cu 
siguranţă n-am intenţionat să te rânesc. 

— Bineînţeles că nu. Ea se îndreptă către o masă situată 
într-un colţ al încăperii, acolo unde o carafă şi două pahare 
stăteau aşezate pe o tavă din argint, se opri, apoi îi aruncă 
o privire întrebătoare. 

— Pot? se interesă ea. 

El ridică dintr-o sprânceană. 

— Desigur. 

Mâna ei ezită deasupra paharelor. 

— Vrei şi tu? El refuză. E 

— Whisky-ul nu este băutura mea preferată. In schimb 
brandy-ul e pe gustul meu. 

Se aştepta ca ea să ia aminte la avertismentul său. Fără 
să ţină seama de aceasta, ea înclină gâtul carafei înăuntrul 
paharului şi îşi turnă o cantitate apreciabilă. Il duse la 
buze, la fel de delicat ca şi cum s-ar fi pregătit să 
îngurgiteze o înghiţitură de ceai. 

După ce sorbi licoarea, ea îşi presă podul palmei 
deasupra gurii. Ochii ei lăcrimară, însă nici nu tuşi, nici nu 
scuipă şi nici nu se sufocă. Din fericire, era vorba de o 
marfă scumpă. Lui Sebastian îi plăceau doar lucrurile de 
calitate. 

Ea se pregăti să-şi mai toarne un pahar. Sprâncenele lui 
se arcuiră şi mai tare. 

— Măi, măi, murmură el. Domnişoara Vicar are un viciu. 
Ochii ei scânteiau. 

— Cum îndrăzneşti să mă iei peste picior, Justin Sterling? 

El ridică ambele mâini într-un gest defensiv. 

— Nici nu mă gândesc să-ţi răpesc această plăcere. Ea se 
mută în locul aflat lângă fereastră, privind fix afară, în 
noapte. Justin se uită la ea fără să scoată un cuvânt. Starea 
ei de spirit era ciudată. Nici el nu se simţea în apele sale, 
de parca ar fi fost prins pe picior greşit. El îi sesiză 
suferinţa, şi îşi dădu seama că nu e în măsură să i-o aline. 
Se simţi răscolit pe dinăuntru. Doamne, reflectă el trist, 
cine era el pentru a da sfaturi? In afară de asta, ea nu le-ar 


accepta. Nu din partea lui. Dar nici nu avea de gând să o 
lase singură. 

— Justin? 

— Da? 

Ea ridică paharul. 

— Imi mai torni unul? 

Justin aruncă o privire rapidă în direcţia carafei. Pe toţi 
sfinţii, aceasta era pe jumătate goală! lar Sebastian l-ar 
învinovăţi pe el... 

— Cred că a fost suficient, Arabella. 

— Perfect, zise ea punându-l la încercare. Am să-mi torn 
singură. 

Cu mâinile în şolduri, el nu o scăpă din priviri. Nu se 
ţinea prea bine pe picioare. A 

El se aşeză în dreptul mesei. În secunda în care ea 
încercă să-l ocolească, Justin se întinse după paharul ei, dar 
Arabella părea hotărâtă să nu renunţe. El sfârşi prin a-i 
smulge paharul din mână. 

— Mai vreau unul, protestă ea. 

— Nu. 

Ea îi aruncă o privire sfidătoare. 

— De ce nu? 

— Doamnele nu beau, spuse el cu un aer sever. 

— Tu bei, zise ea pe un ton acuzator. Când ai venit la gala 
Barrington erai beat. 

— Eu sunt bărbat. Ea pufni zgomotos. 

— Şi? 

— Pentru un bărbat e altceva. 

— De ce bărbaţii pot face ceea ce femeile n-au voie? 
întrebă ea. E de-o nedreptate evidentă faptul că regulile 
sunt atât de diferite în cazul femeilor şi al bărbaţilor! Eu şi 
Julianna am ajuns exact la aceeaşi concluzie în timp ce 
coboram la parter. 

Julianna. El aproape că mârâi. Dincolo de înfăţişarea sa 
fragilă, sora lui se dovedea adesea  încăpăţânată, 
exuberantă şi exclusivistă. 


Ea clipi în sus către el, încercând să se concentreze, 
bănui el. Brusc, Arabella ridică o mână. 

— Ai gura strâmbă, zise ea, izbucnind într-un hohot de 
râs. La urma urmei, nu eşti cel mai chipeş bărbat din 
întreaga Anglie, nu-i aşa, Justin? 

La atingerea ei, Justin îngheţă. Era tentat să-i 
îndepărteze imediat mâna. El nu permitea nimănui să-i 
atingă faţa. Niciodată. El niciodată nu... îşi reprimă acel 
impuls. 

— Scumpo, aceea nu e gura mea. Acela e nasul meu. 

Degetele ei  alunecară într-o parte. Ea îl privi 
ameninţător. 

— De ce îmi spui astfel? Le spui „scumpo” tuturor 
femeilor tale? Ei bine, eu nu sunt una dintre târfele tale, 
Justin Sterling. 

Nu, se gândi el. În niciun caz. 

Ea se legăna, incapabilă să se ţină pe picioare. El o 
prinse de mijloc. 

— Dă-mi drumul, protestă ca zgomotos. Nu sunt o femeie 
neajutorată. N-am leşinat niciodată. Simt doar un profund 
dispreţ faţă de femeile care leşină. 

Ea nu era pe punctul să leşine. Ea mergea clătinându-se. 
Arabella, fiică de vicar, era o beţivă! Şi, după toate 
aparențele, una care făcea scandal, când bea un pahar în 
plus. Pentru prima dată, el aprecie grija pe care o 
manifestase faţă de el Sebastian de-a lungul anilor. 

Privirea ei se fixă asupra uşii care se afla în spatele lui. 

— Unde sunt cei prezenţi la petrecere? 

— Sunt în salonul de muzică. Petrecerea era în toi. 
Cineva interpreta o melodie la pian. El bănui că avea să mai 
dureze cel puţin câteva ceasuri. 

— Cred că tu nu ai dispoziţia necesară pentru a participa 
la o petrecere. 

Il surprinse prin faptul că îi dădu dreptate. 

— Nu. Bănuiesc că nu. Ochii ei se plimbară pe chipul lui. 
Aşa te simţi atunci când eşti pilit? 


— Da, scumpo, spuse el în şoaptă. Şi cred că a venit 
vremea să mergi în camera ta. Stai la etajul al treilea? 

Ea dădu aprobator din cap. 

— Pe coridor, vizavi de sora ta. 

— O să trecem pe lângă salonul de muzică. Trebuie să 
fim liniştiţi, bine? 

Peste chipul ei trecu o umbră. El sesiză schimbarea stării 
ei de spirit, nesiguranța ei. 

Inconjurându-i cu un braţ talia zveltă, el o conduse afară, 
pe coridor. Ea se împiedica tot timpul, stând lipită de el. 
Treptele puteau constitui o problemă; el se temea ca nu 
cumva ea să cadă şi să sufere o entorsă. Cu blândeţe, îşi 
strecură unul din braţe sub genunchii ei şi o ridică cât mai 
sus cu putinţă. 

Ea gâfâi, agăţându-se de el cu toată greutatea. 

— Lasă-mă jos. N-ai să mă poţi căra până acolo. 

— Vorbeşti prostii. Ea îl strângea de gât. Totuşi, cred că 
sunt în pericol să fiu strangulat. 

— Oh, şopti ea. Strânsoarea din jurul gâtului său slăbi 
uşor. 

El o purtă în sus pe trepte cu uşurinţă. La uşa 
dormitorului ei, el se opri, pipăind ivărul. 

— Justin, aşteaptă. 

— Ce este? 

— Menajera mea, zise ea cu voce scăzută. Annie. Mă 
aşteaptă. Eu... eu nu-mi doresc ca ea să mă vadă în starea 
asta. 

— O să rezolv eu problema. 

Într-adevăr, menajera se ridică de pe scaunul aflat în colţ 
în secunda în care se deschise uşa. 

— Stăpâna ta e indispusă, zise Justin, dar tu poţi pleca, în 
scurt timp va veni cineva să aibă grijă de ea. 

Menajera făcu o scurtă reverență şi părăsi încăperea. 

Lumânările amplasate în nişele din pereţi pâlpâiră. Justin 
traversă camera, îndreptându-se spre pat. Ea se aşeză, cu o 
mână sprijinită de pat. 


Chipul ei exprima o consternare evidentă. Justin se aşeză 
alături de ea. 

— Ce este? întrebă el repede Ce s-a întâmplat? Ea îşi 
înălţă faţa către el. Era nespus de palidă. 

— Să nu spui nimănui, Justin. Te rog să nu povesteşti 
despre fapta lui Meelroy. Acel pariu oribil... Ea se înfiora. 
Toată lumea se va amuza pe seama mea. 

— Arabella, spuse el neajutorat. Ştiu cum trebuie să te 
simţi. 

— Nu ştii! răbufni ea. Cum ai putea? De tine n-a râs 
niciodată nimeni. Tu... tu eşti mult prea perfect! 

__Ea îşi acoperi chipul cu palmele. Umerii îi tresăriră. 
Incepu să plângă. 

Justin era şocat. Îşi petrecu un braţ în jurul taliei ei. 
Arabella, ce prostie mai e şi asta? Tu eşti pata de culoare a 
oraşului. Nu râde nimeni de tine. 

— Ba da! strigă ea. Au făcut-o întotdeauna. O vor face 
întotdeauna! I-am auzit pe oameni vorbind. Şuşotind. Toată 
viaţa mea. Nu e de ajuns că am părul acesta oribil şi roşcat, 
pe care nu am cum să-l ascund. Nu e suficient că sunt la fel 
de înaltă ca majoritatea bărbaţilor! Mereu a fost aşa, 
mereu. Şi, m-am prefăcut că nu observ, că nu-mi pasă că 
ceilalţi se holbează ca şi cum... ca şi cum aş fi o ciudăţenie! 
lar acum toata lumea bârfeşte şi îmi adresează numele 
acela îngrozitor Inaccesibila. 

Ea scoase un oftat adânc care străpunse pieptul lui 
precum un vârf de lance. 

— Toată viaţa mea nu mi-am dorit decât să fiu ca ceilalţi 
să arăt la fel ca toată lumea. Ştii cum e să te uiţi în oglindă 
şi să urăşti ceea ce vezi, conştientă de faptul că nu poţi 
schimba cu nimic lucrurile? 

Braţele lui se încordară. Suspinele ei îi frângeau sufletul. 

Fusese whisky-ul, fără îndoială, cel care declanşase 
noianul de emoţii ascunse în forul ei lăuntric, combinat cu 
şocul produs de atacul lui Meelroy şi cu dezvăluirea lui în 
privinţa pariului. La naiba, fuseseră toate acestea! 


El o îmbrăţişa în timp ce ea se lipi de trupul lui. Ştia că 
mândria ei nu i-ar fi permis să i se confeseze în alte 
circumstanţe. El întrezărise doar o părticică a fiinţei ei 
despre care nici măcar nu visase că ar exista, o faţetă 
surprinzător de vulnerabilă. 

Se simţi străbătut de o durere puternică. Niciodată nu 
mai avusese o asemenea senzaţie. 

— Ascultă-mă, Arabella. Tu eşti frumoasă. Da, tu eşti 
diferită. Dar nu-ţi dai seama că asta te face atât de 
atrăgătoare. Tocmai de aceea, atunci când intri într-o 
încăpere, toate privirile bărbaţilor se îndreaptă spre tine. 
Tu eşti asemenea unei flori strălucitoare şi exotice. 

Capul ei era cuibărit în curbura făcută de gâtul şi umărul 
lui. 

— Nu spune lucruri pe care nu le gândeşti în realitate, 
împotrivirea ei îi trezi dorinţa de a zâmbi. Chiar şi acum, ea 
discuta aprins cu el. Printre altele şi aceasta îl atrăsese la 
ea. Cel puţin acum nu mai plângea. 

Unul din colţurile gurii se ridică. El o sărută pe una 
dintre sprâncene. 

— Scumpo, stai liniştită, eu nu sunt genul de bărbat care 
să-i spună unei lady ceea ce gândeşte în realitate. 

— In numele Cerului, bodogăni ea, nu-mi mai spune aşa. 
Brusc, presă vârful degetelor deasupra buzelor. Nu mă simt 
prea bine. Alunecă din braţele lui şi îngenunche lângă pat. 

Cât ai clipi Justin fu lângă ea. 

În secunda următoare, ea zăcea întinsă pe podea. 

— Cred că sunt pe punctul să mă îmbolnăvesc! Ridică 
către el doi ochi îndureraţi. 

— Ba nu, zise el cu hotărâre. Trage lung şi adânc aer în 
piept şi nici măcar nu te mai gândi la asta, şi cu atât mai 
puţin nu vorbi despre asta... Aşa, scumpo. Încă de câteva 
ori, exact aşa... După numai câteva clipe, el îşi plimbă unul 
dintre degete de-a lungul obrazului ei. Cum te simţi acum? 
Poţi să te ridici? 

Ea scutură vehement din cap, încă ameţită. Justin se 
răsuci, îşi rezemă spatele de pat şi îi aşeză cu grijă capul în 


poala lui. 

Arabella făcu o grimasă. Mă doare capul, gemu ea. 

— E din pricina blestematelor astea de ace. Unul câte 
unul, el scoase acele din părul ei, lăsându-le să alunece 
lângă el. Apoi îşi strecură degetele prin claia aceea grea, 
răsfirând cu blândeţe firele mătăsoase lipite de piele, cu o 
mişcare calmă şi monotonă. 

— Mai bine? şopti el. 

— Da. Mulţumesc. Ea zăcea apatică, lipită de el. Buzele 
sule abia se mişcară. 

Pântecul i se contractă în timp ce se uita în jos. Părul ei 
era incredibil de lung şi de moale, o cascadă magnifică din 
fire roşii şi strălucitoare. Impotriva propriei voințe, 
împotriva bunelor sale intenţii, el îşi simţi bărbăţia rigidă. 
Dorinţa se aprinse nemiloasă, săgetându-l în vintre. Părea 
că timpul lui se ghida după propriile sale reguli. Işi ţinu 
respiraţia în secunda când ea îşi schimbă poziţia capului. 
Sprânceana ei se încreţi, iar ea îşi aşeză capul chiar în 
partea de sus a unei coapse întărite. Bunule Dumnezeu, în 
clipa asta gura ei era periculos de aproape de bărbăţia lui. 
Ea oftă. Chiar şi prin pantaloni, el crezu că e capabil să-i 
simtă respiraţia fierbinte şi... Oh, Dumnezeule! Toate 
acestea la un loc reprezentau o tentaţie cu mult mai mare 
decât cea pe care ar fi fost în stare s-o ţină sub control. 

— Arabella. Arabella. Simt nevoia să te duc în pat. 

— Nu. Nu vreau acolo, Justin. Nu mă pot mişca. 

— Trebuie s-o facem, Arabella. Ar fi o grea încercare 
pentru mine să fiu surprins în camera ta, de dimineaţă, nu-i 
adevărat? 

— Mă înţeapă totul. 

— Ştiu, dulceaţă. Am mai multă experienţă în chestiunile 
de felul acesta, îţi aminteşti? 

— Da, presupun că ai, nu? O să treacă curând? 

— Da, minţi el. Era convins că ea n-avea să-şi amintească 
spusele lui. 

Ea era moale precum o cârpă, însă el reuşi s-o ridice în 
picioare, îi descheie rapid nasturii aflaţi în partea din spate 


a rochiei, apoi îi desfăcu şi corsetul, lăsându-le să cadă 
grămadă la picioarele ei. Ea stătea nemişcată înaintea lui, 
îmbrăcată doar în combinezon. 

— Am nevoie de cămaşa mea de noapte, se nelinişti ea. 

— Nu, dulceaţă, nu ai. Poţi să dormi aşa cum eşti doar în 
noaptea asta. El o luă din nou în braţe. Combinezonul pe 
care-l purta nu reprezenta defel o barieră; ar fi putut să fie 
pur şi simplu goală. In spatele ei, lumânările ardeau, 
scoțând la iveală conturul trupului ei seducător. Sânii ei era 
rotunzi precum nişte pepeni, delicios de plini. Sfârcurile 
împungeau prin mătasea subţire, apetisante şi întunecate. 
El dorea să sfâşie acel combinezon blestemat şi s-o 
dezbrace de tot. Işi dorea să-şi rotească limba, iar şi iar, în 
jurul sfârcurilor ei, convins că ea avea gustul mierii 
fierbinţi. Incapabil să reziste, privirea lui se plimbă de-a 
lungul trupului ei. El se întrebă în treacăt dacă triunghiul 
întunecat aflat la joncţiunea coapselor sale era la fel de 
roşu şi de cârlionţat ca şi părul ei. 

— Haide, zise el pe neaşteptate. In pat cu tine. O aşeză 
pe saltea, îi scoase pantofii şi ciorapii, apoi o înveli în 
aşternuturi. 

Ea le trase în jos, până în dreptul taliei. 

— Mi-e cald, se plânse ea. Şi fără cămaşa de noapte, am 
o senzaţie ciudată. 

— Te vei obişnui, Arabella. E vorba doar de noaptea asta. 

— N-am s-o fac, preciză ea. Tu nu te simţi ciudat atunci 
când te bagi în pat fără cămaşa de noapte? 

— Eu nu dorm în cămaşă de noapte. 

— Atunci, ce porţi când dormi? 

— Nimic. 

Pupilele ei se măriră. 

— Ce? zise ea abia auzit. Vrei să spui că dormi... 
dezbrăcat? O rosti ca şi cum ar fi fost o ocară. 

— Da, dragă, zise el pe un ton neutru. Eu dorm 
dezbrăcat. 

— Oh! Asta e rău, Justin. 


Îi venea să râdă de observaţia ei. Dar, într-un fel, nu se 
simţea capabil. 

In schimb, el avea respiraţia întretăiată. Nu mai pusese 
niciodată în pat vreo femeie într-o manieră atât de 
nevinovată, iar acum tocmai o făcuse. Oh, dar nu l-ar huidui 
masculii oraşului dacă ar şti! 

Avu nevoie de un efort de voinţă supraomenesc pentru a 
învinge izbucnirea aceea fierbinte din vintrele lui. 
Niciodată până acum nu fusese atât de dureros conştient 
de prezenţa unei femei. Nu dorise niciodată vreo femeie 
cum o dorise pe aceasta - singura pe care nu o putea avea! 

Asta era ispita? Sau poate că explicaţia o constituia 
faptul că ea era singura femeie care i se împotrivea. 

— Justin? 

— Ce e, scumpo? 

— Ai spus că nu vei povesti nimănui despre Meelroy. Nu 
o vei face, nu-i aşa? 

— Bineînţeles că nu. 

— Nu ai promis. 

— Promit, zise el cu gravitate. 

— Şi Walter. N-ai promis niciodată că nu vei spune 
nimănui despre cererea lui în căsătorie. 

— Promit acum. Nu voi vorbi nimănui despre Walter. 

— Mă întreb dacă pot avea încredere în tine, zise ea 
suspicioasă. N-ar trebui să am, ştii bine. Nimeni nu trebuie 
să se încreadă vreodată într-o secătură. 

— Ai dreptate, Arabella. Probabil că n-ar trebui să ai. Dar 
îţi jur că îţi voi păstra secretele. 

Lucrul acesta păru să o satisfacă. Ea se lasă pe spate, 
sprijinindu-se de perne. El o prinse de mână, jucându-se 
alene cu vârful degetelor ei. Curând, ochii ei prinseră a se 
închide, dar pe neaşteptate se deschiseră larg. 

— M-ai întrebat de ce, rosti ea brusc. 

— De ce... ce? 

— Noaptea balului mascat. M-ai întrebat de ce nu te plac. 

Justin simţi că înţepeneşte. 


— De ce nu mă placi? Doamne, era aproape dureros s-o 
rosteşti cu voce tare. 

— Era vorba despre Emmaline Winslow. 

— Emmaline Winslow? El rămase blocat. Cine dracu’ era 
Emmaline Winslow? 

Ea îşi înclină uşor capul. 

— Ziua aceea petrecută la reşedinţa de provincie a 
ducesei de Carrington, văduva cea bogată... când eu m-am 
strecurat sub scaunul tău şi te-am înţepat cu unul din acele 
mele de păr. Eu... eu v-am auzit pe amândoi în casă. Tu i-ai 
spus că mai existau şi alte femei la fel de fermecătoare ca 
ea. Într-adevăr, ai spus-o, că ea era doar o perlă între alte 
perle, iar tu aveai de gând să le probezi pe toate! Ai făcut-o 
să plângă, Justin. Ai fost atât de aspru! Ai plecat şi... şi ai 
lăsat-o plângând. 

Inţelegerea îşi făcu loc în mintea lui. Pentru o secundă, 
Justin nu fu capabil să se mişte. Mintea lui zbură în trecut. 
Brusc, el pricepu o mulţime de lucruri. 

— Dar acum nu-mi mai eşti antipatic, mărturisi ea cu 
seriozitate. Nu te superi, nu? 

— Nu, zise el răguşit. La naiba, doar atât era capabil să 
spună. 

— Perfect. O să rămâi până adorm? 

El dădu aprobator din cap, urmărind cum ea îşi strecoară 
degetele printre ale sale, închide ochii, apoi aşază mâinile 
lor reunite pe pântecul ei, pentru a se odihni acolo. 

El se uită fix până ce ochii lui deveniră uscați, iar luna se 
ridică sus pe cer. Şi în tot acest timp, se simţi străbătut de 
sute de sentimente diferite. 

Intre ei se schimbase ceva. Se schimbase absolut totul. 
El nu ştia ce anume. Şi nu-i plăcea deloc să nu ştie. 

Iar asta îl îngrozea. Îl îngrozea mai mult decât orice alt 
lucru care-l înspăimântase vreodată. 

Arabella se trezi târziu a doua zi de dimineaţă. Lumina 
soarelui se prelinse dincolo de draperii. Mormăind, ea se 
întoarse pe partea cealaltă, căutând să evite lumina. Chiar 
şi cu pleoapele strânse, aceasta părea că o frige. Gâtul îi 
era uscat precum nisipurile din Sahara. Capul îi bubuia ca 
şi cum acolo s-ar fi aflat un fierar. Voia să-şi tragă perna 
peste cap şi să adoarmă din nou. Dar ceva supărător de 
insistent o împiedică să facă acest lucru. 

Frânturi de amintiri i se perindau prin minte. Meelroy. 
Apariţia lui Justin în birou. Restul era neclar. Îşi aminti cum 
stătea la fereastră, având în mână un pahar de cristal... 

Oh, Dumnezeule, de aceea se simţea atât de groaznic. 
Niciodată, îşi jură Arabella, nu va mai consuma o băutură 
atât de tare. De fapt, n-avea să mai consume niciodată orice 
tip de băuturi alcoolice. 

Chiar în secunda aceea se auzi o bătaie în uşă. 

— Intră. Cuvintele fură rostite pe un ton răguşit. Era 
mătuşa Grace, cu ochii plini de strălucire şi voioasă. 

— Bună dimineaţa, Arabella, ciripi ea. [i-am adus la 
micul dejun o cană cu ciocolată şi câteva plăcintele. 

Grace lăsă o tavă pe măsuţa aflată lângă pat, apoi se 
aşeză pe pat. 

— Cum te simţi în dimineaţa asta? 

Arabella mai întâi se răsuci, apoi se ridică, arborând un 
zâmbet stins. 

— Bine, murmură ea. 

— Arăţi îngrozitor. 

Grace îi întinse o ceşcuţă delicată din porțelan. 

— Regret că te simţi atât de rău. Poate că e de la 
mâncare... 

Oh, dacă ar şti... 

— Din nefericire, nu eşti singura care te-ai îmbolnăvit. Şi 
Patrick Meelroy a fost nevoit să plece pe neaşteptate. Poate 


că e vorba de aceeaşi boală. 

Meelroy! Doar gândul la el o făcu să clocotească de furie. 
Cu voce tare rosti: 

— Imi pare rău că am pierdut petrecerea. Mătuşa Grace 
o bătu pe mână. 

— În fine, cel mai important e ca tu să te însănătoşeşti. 
Odihneşte-te pur şi simplu, draga mea, şi poate că diseară 
te vei simţi îndeajuns de bine pentru a cobori la cină. 

Arabella zâmbi, recunoscătoare. 

— Iţi mulţumesc, mătuşă. Vrei să le transmiţi scuzele 
mele marchizului şi soţiei sale? Sper într-adevăr că nu le- 
am stricat niciunul dintre planuri. 

— Nicidecum, drăguță. Am stat chiar acum de vorbă cu 
Devon, şi m-a rugat să-ţi transmit că îşi face griji pentru 
tine. 

— E foarte drăguţ din partea ei, murmură Arabella. Te 
superi dacă atunci când pleci apropii puţin draperiile? 
Mărturisesc, lumina e de-a dreptul orbitoare. 

— S-a făcut, draga mea. In dreptul ferestrei, Grace trase 
de draperii, privind înapoi. Aseară a plouat cu găleata. Ai 
auzit? 

— Nu, mă tem că nu prea am auzit mare lucru. Doamne 
sfinte, nu-i venea să creadă! 

— N-ai zice, dacă te uiţi acum afară. Mătuşa ei practic 
ciripi. Vremea e caldă şi însorită. Grace se opri în dreptul 
patului, sărutând-o uşor pe una dintre sprâncene. Sper că 
în curând te vei simţi mai bine, draga mea. Mătuşa Grace 
se încruntă brusc. Annie a uitat să-ţi pună în bagaje cămaşa 
de noapte? 

Arabella se uită mai întâi în jos, apoi îngheţă. Până în 
secunda aceea, ea nu-şi dăduse seama că era îmbrăcată 
doar în combinezon. Amintirile o asaltară din nou. 
Amintirea unor mâini subţiri, masculine alunecând pe 
pielea goală a spatelui ei... Mâinile lui Justin. Ea îşi aminti 
îndemânarea cu care el îi descheiase rochia. Ceea ce era 
cât se poate de logic, bineînţeles - evident el dezbrăcase o 
mulţime de femei la viaţa lui. 


Însă mătuşa Grace încă mai aştepta un răspuns. 

— Oh, nu, mătuşă. Cred că eram prea obosită ca să-mi 
pun cămaşa de noapte. Ea tresări. Ce scuză jalnică! 

Dar mătuşa Grace se mulţumi să aprobe, plecând 
imediat. Singură fiind, Arabella se strecură iarăşi în 
aşternuturi, ruşinată peste măsură. De data asta, ea chiar 
îşi trase perna deasupra capului. Habar nu avea dacă era 
cazul să râdă ori să plângă. Justin fusese acela care o 
aşezase în pat. Justin. Oare va veni şi ziua în care să nu se 
sperie când va da cu ochii de el? 

Părea puţin probabil. 

Cu toate acestea, nu avea de gând să zacă în pat cât era 
ziua de lungă. Deşi mătuşa Grace o asigurase de contrariu, 
ea considera că era groaznic de nepoliticos, având în 
vedere că era oaspete în casa altcuiva. Totuşi, în mod 
miraculos, înainte să bage de seamă, ea deja picotea. 

Când se trezi, era deja după-amiază. Işi ridică precaut 
capul de pe pernă. Duduitul din capul ei dispăruse, slavă 
Cerului. După ce mâncă plăcinţelele pe care i le lăsase 
mătuşa Grace, se simţi cu mult mai bine decât acum câteva 
ceasuri. Spălându-se la repezeală, ea îşi perie părul, 
îmbrăcând o rochie din muselină în nuanţe de albastru- 
deschis. 

Casa părea să fie goală. Află, de la o menajeră care îi 
ieşise în drum, că majoritatea celorlalţi ieşiseră la o partidă 
de echitație. Ceaiul, fu ea informată, urma să fie servit 
afară, lângă grădinile de trandafiri. 

Sosise vremea unei mici explorări, hotărî Arabella. 
Gândul că trebuia să facă din nou atâţia paşi o obosea, dar 
dacă mătuşa Grace o vedea fără bonetă şi mănuşi, o să-i 
tragă un perdaf pe cinste. Întorcându-se, ea scoase o 
bonetă din cufăr, dispreţuitele mănuşi, apoi se aventură 
afară. 

Mătuşa Grace avea dreptate. Era o zi frumoasă, caldă 
cum nu mai fusese de multă vreme. Terenurile din jurul 
moşiei Thurston Hall erau încă şi mai frumoase. Hoinări 
după pofta inimii, urcând pe coama unui deal, apoi 


coborând la poalele celui de-al doilea. Soarele se apropia 
de asfinţit. Nu se aşteptase să fie atât de cald. Coborând 
anevoie pe panta dealului, ajunse în dreptul unui pârâu 
care ţâşnea furios printre copaci înainte de a se face 
nevăzut la prima cotitură. 

Raze de soare difuze se roteau printre vârfurile copacilor, 
formând în jur o plasă aurie. Arabella se opri. Pe fruntea ei 
se adunaseră broboane de sudoare pe care ea şi le şterse 
cu dosul palmei. 

Muşcându-şi buza, aruncă o privire fugară în jur. Se afla 
la o distanţă considerabilă faţă de reşedinţă. In preajmă nu 
era nimeni. Ispita era irezistibilă. Stând pe gânduri doar o 
fracțiune de secundă, ea îşi trase boneta de pe cap, 
aruncând-o pe iarbă. Urmară pantofii fără toc, ciorapii şi 
jartierele. Se aplecă şi apucă tivul fustei, apoi îl prinse de 
corsaj, dezgolindu-şi picioarele până la genunchi. 

Fără nici cea mai mică ezitare, se avântă în pârâu. Apa 
era rece, dar reconfortantă. Se opri, urmărind aproape 
fascinată cum apa se strecura printre gambele ei. Ah, se 
presupunea că ea ar trebui să fie o domnişoară cumsecade. 
Fără îndoială că era cât se poate de nepotrivit să traversezi 
un pârâu într-un asemenea fel... 

Gândul acela fu urmat de un altul. Un surâs răutăcios îi 
înflori pe buze. Ea îşi reaminti o vară pe care o petrecuse în 
Africa alături de mama şi de tatăl său. La vremea aceea 
avea în jur de cincisprezece ani, iar căldura fusese 
insuportabilă. Intr-o noapte, ea se târâse de la coliba lor 
către malurile râului. Şi fără s-o vadă nimeni, fără să-i pese 
nimănui, ea îşi lepădase hainele... 

Şi înotase în pielea goală. 

Oare ce-ar spune lumea dacă ar afla că ea, Arabella 
Templeton, fiică de vicar, se bălăcise şi înotase goală după 
pofta inimii... aceasta fiind doar prima din alte multe dăţi? 
Biata mătuşă Grace ar fi fost cea mai scandalizată. Tocmai 
de aceea, mătuşa Grace s-ar scandaliza dacă ar vedea-o 
acum, cu picioarele dezgolite! Dându-şi capul pe spate, 


râse zgomotos, scoțând un sunet asemenea unui clinchet de 
clopoței. 

Şi chiar atunci, exact în momentul acela, ea îşi dădu 
seama că... 

Nu era singură. 

Era vorba de Justin, bineînțeles. Bineînțeles, repetă 
mintea ei. Cine altcineva ar fi putut fi? Oh, măcar dacă ar 
putea să se prefacă că nu l-a văzut! La naiba, el stătea în 
dreptul malului unde ea îşi lăsase boneta, pantofii şi 
ciorapii. Inima ei tresări. Era îmbrăcat lejer, într-o cămaşă 
largă înflorată, pantaloni până la genunchi din piele de 
bivol şi cizme. Ea fu nevoită să-şi domolească bătăile inimii. 

La dracu’! El surâdea în timp ce privirea lui alunecă de la 
chipul ei către curba zveltă a picioarelor ei dezgolite, în 
clipa aceea, prin mintea ei trecură câteva idei. Modestia îi 
cerea să-şi lase imediat fustele în jos, luând-o apoi la 
sănătoasa. Cu toate acestea, dacă o făcea, ele s-ar fi udat 
pe loc. Şi când se va întoarce în casă, lucru care era 
inevitabil cu excepţia cazului în care ar fi rămas afară până 
la lăsarea întunericului, cum naiba avea ea să explice lucrul 
acesta? 

lar el o ştia. Era pe deplin conştient de impasul ei, 
deoarece pe buzele lui înflori un zâmbet radios. El scutură 
din cap. 

— Ah, Arabella, ştii, aproape că sunt în stare să-ţi ating şi 
să-ţi fac prizoniere gândurile. 

— În cazul acesta, spune-mi la ce anume mă gândesc. 

— Te întrebi dacă ar trebui s-o iei la fugă. Sau dacă n-ar 
fi mai bine să-ţi laşi fustele în jos, pentru a te ascunde de 
mine. 

— Mi-e teamă, sir, că nu pot face niciuna, nici alta. 
Zâmbetul lui deveni şi mai larg. 

— Asta aşa e. 

Obrajii Arabellei se îmbujorară. 

— Mi se pare, sir, că ai talentul de a mă urmări în 
momentele cele mai nepotrivite. 


Tonul ei sobru îi stârni lui Justin pofta de a râde în 
hohote. Doamne, cât de dulce era! 

— Mi se pare ciudat că vezi lucrurile în felul acesta. Eu 
am început să mă văd în postura de salvator al tău. Nu apar 
eu în momentele de cumpănă din viaţa ta? 

— Tu? Ea era în mod evident stupefiată. El ridică o 
sprânceană. 

— Prin urmare, o idee preconcepută? 

— Într-adevăr! Cred că ţi-ai propus ca singurul scop al 
vieţii tale să fie acela de a mă chinui. 

— Ce motiv ai avea să-ţi închipui una ca asta? El îşi lăsă 
privirea să alunece de-a lungul picioarelor ci. 

— Nu te mai holba aşa la mine! îl repezi ca. 

— Aşa cum? 

Ea îl fixă cu o privire rugătoare şi neliniştită. De bună 
seamă avea dreptate, decise el în cele din urmă. El chiar o 
chinuia. Dar, Dumnezeule bun, nu se putea abţine să n-o 
tachineze măcar puţin. 

— Draga mea Arabella, nu poţi rămâne acolo o veşnicie. 
Oricum, dacă asta e alegerea ta, atunci mă văd obligat să te 
informez că nu am fost niciodată atât de dornic să mă 
bucur de o privelişte care e cât se poate de plăcută pentru 
ochi. 

— Oh! Obrajii ei se îmbujorară căpătând aproape aceeaşi 
nuanţă ca şi părul ei. 

Lui i se făcu milă de ea. 

— Acum, vino aici. leşi de acolo înainte să mori. Avea 
dreptate. Ea nu putea rămâne acolo o veşnicie. 

Picioarele îi amorţiseră deja. 

— Intoarce-te cu spatele, îl rugă ea. 

Spre marea ei surpriză, nu urmă niciun protest. El se 
răsuci într-o parte. 

Muşcându-şi buza, Arabella începu să înainteze în 
direcţia lui. Insă pietrele aflate sub picioarele sale erau 
alunecoase. Concentrându-se asupra propriilor picioare, ea 
se îndreptă cu grijă spre el, fără a băga de seamă că Justin 


se uita peste umăr. Doi ochi avizi şi verzi îi urmăreau 
înaintarea. Ea aproape că ajunsese în clipa în care alunecă. 

— Ohhh! ţipă Arabella. 

Un braţ se repezi, încolăcindu-se în jurul taliei ei, 
balansând-o în sus. În clipa următoare, ea simţi sub 
picioare uscatul. 

El izbucni într-un hohot de râs răguşit. 

— Gata - în siguranţă, sănătoasă şi aproape fără niciun 
sirop de apă pe rochia ta cea frumoasă. Nu eşti fericită că, 
la urma urmei, n-am fost un gentleman? 

Preţ de o secundă, ea îşi odihni vârful degetelor pe 
suprafaţa cămăşii lui. Simţea o forţă masculină plină de 
încordare care o cutremură până în adâncul fiinţei. 

Se reculese cu repeziciune, retrăgându-şi palmele. 

— Eşti o secătură, îl acuză ca fără patimă. Dar oricum îţi 
mulţumesc. 

El se înclină galant. 

— Rămân, ca întotdeauna, cel mai umil dintre servitorii 
tăi. 

Justin Sterling umil? Ea zâmbi. 

— Asta chiar că mi-ar plăcea s-o văd. 

— Iar acesta este cel mai încântător surâs pe care l-am 
văzut în acest sezon, declară el. Cu atât mai încântător, cu 
cât eu cred că e primul pe care mi l-ai adresat vreodată. 

Arabella strâmbă din nas în direcţia lui. Se mişcă pentru 
a se aşeza pe iarbă, lângă pantofii şi ciorapii ei. Picioarele îi 
erau încă ude, observă ca absentă. Ar fi trebuit să aştepte 
ca briza să le usuce înainte de a-şi pune la loc ciorapii. In 
secunda aceea îi trecu prin minte un gând... şi anume că o 
lady nu-şi expune niciodată mâinile în faţa unui bărbat cu 
excepţia cazului în care ia masa. Şi iat-o acum pe ca, fără 
mănuşi, stând acolo, în picioarele goale, în faţa lui Justin... 
şi era ca şi cum ar fi făcut asta în fiecare zi a existenţei 
sale. Il urmări cum se trânteşte în iarbă alături de ea. 

— De câtă vreme te uitai la mine? murmură ea. 

— De suficient timp pentru a-mi da seama că aş fi dat o 
avere ca să aflu la ce naiba te gândeai înainte de a-mi 


remarca prezenţa. Expresia chipului tău mi s-a părut a fi 
cât se poate de interesantă, Arabella. Mi-ai reamintit de un 
drăcuşor perfid şi pus pe rele. 

Arabella nu se putu stăpâni. O roşeaţă demascatoare îi 
acoperi obrajii. _ 

— Ah, roşeşti, zise el atotştiutor. Indrăznesc să spun că te 
gândeai la un lucru care era neplăcut într-un mod de-a 
dreptul şocant. 

— Mă îndoiesc că ar exista un lucru care ar fi în stare să 
te şocheze, i-o întoarse ea prompt. 

— Probabil că e adevărat. El se lăsă pe spate, sprijinindu- 
se pe unul dintre braţe. Semănăm mult, noi doi. 

Arabella gâfâi. 

— Ba nu! 

El smulse o mână de iarbă, frecând-o între degete. Se 
uită la ea, având o anume strălucire în privire. 

— Chiar nu? zise el pe un ton egal. 

Arabella îşi înălţă bărbia cu hotărâre. 

— Bănuiesc că te referi la seara trecută. Ea îşi feri 
privirea. Acum, uite ce e. Eu nu sunt obişnuită să beau. 

— Dacă te consolează cumva, te asigur că nu ai fost mai 
certăreaţă ca de obicei. 

— În fine, acesta e un amănunt liniştitor, îl repezi ea. Şi 
te rog să nu-ţi baţi joc de mine. 

— Nici nu mă gândesc să fac asta. Dar tu ai o latură 
sălbatică, Arabella. Am simţit-o. Noi suntem... două spirite 
înrudite, dacă vrei. 

Ea scrâşni din dinţi. 

— Nu suntem. : 

— Faci pe grozava. Insă eu te cunosc, fată dragă. Tu 
traversai pârâul pentru că nu era nimeni prin preajmă, 
fiindcă ţi-ai imaginat că nu o să te surprindă nimeni. 
Bănuiesc că a fost doar o chestiune de noroc faptul că te-ai 
rezumat doar la pantofi şi la ciorapi. Într-adevăr, dacă să 
întâmpla să te surprind înotând... goală... să zicem, oare ce- 
ar fi gândit lumea despre drăguţa Arabella, fiică de vicar... 


Gura ei se deschise şi se închise la loc. Era ca şi cum el i- 
ar fi ghicit gândurile! Avea el dreptate? Era ea oare 
sălbatică aşa cum credea el? Tresări, aducându-şi aminte 
de toate încurcăturile în care intrase în anii copilăriei sale. 

— Oh, măiculiţă, cred într-adevăr că am realizat 
imposibilul. Ai rămas fără replică, Arabella. Dar spune-mi. 
Asta se întâmplă fiindcă am dreptate? Sau pentru că 
greşesc? 

— Refuz să te învrednicesc cu un răspuns, zise ea cu 
asprime. 

— Fie cum o fi, eu, cel puţin, sunt sincer. Sunt ceea ce 
sunt. Sunt, pe rând, exact aşa cum m-ai definit tu odată. Un 
afemeiat. Un pierde-vară. O secătură. 

— Fii serios, Justin. 

— Sunt serios. 

Fa îl privi de sus. 

— Dar dacă ştii cum eşti, atunci cu siguranţă îţi poţi 
schimba felul de a fi. 

— Pot? Tu poţi? Ah, Arabella, cred că nu. 

Pe neaşteptate, Justin îşi aminti de lipsa de loialitate a 
mamei sale. De infidelităţile ei. Se simţi copleşit de 
amărăciune, dar încerca să şi-o reprime. Arabella scutură 
din cap. 

— Cred că te înşeli, Justin. 

— Dumnezeule îndurător! se maimuţări el. Ai grijă, 
Arabella! Ori tu încerci cumva să mă corectezi? 

— Nu ştiu, zise ea cu seriozitate. Poate că o fac. 

El se aplecă, venind mai aproape. Ochii lui aruncau 
văpăi. 

— Aş putea să mă las convins, să ştii. 

Tonul lui era scăzut. Uşor seducător. Arabella simţi un 
nod în gât. Ea îi susţinu privirea. Briza îi răvăşi părul 
negru. Frumuseţea bărbatului o frapa pe ea, care se credea 
imună la farmecele lui! Observă trăsăturile lui armonioase, 
nasul uşor acvilin, buza inferioară care era ceva mai plină 
decât cea superioară, falca lui întunecată din pricina bărbii. 


Erau atât de aproape unul de celălalt încât umerii lor se 
atingeau. Cum reuşea oare bărbatul acesta să-i accelereze 
bătăile inimii? Se simţea cuprinsă de dorinţe interzise, în 
ciuda tuturor acelor lucruri pe care le ştia în privinţa lui. 

— Justin, zise ea într-o doară, tu ai avut relaţii cu multe 
femei, nu-i adevărat? 

Reuşise să-l sperie. Işi dădu ea seama. El o privi lung. 

— De unde dracu' ai mai scos-o şi pe asta? 

Ea îşi umezi buzele cu limba. 

— În noaptea în care a avut loc balul mascat de la 
Vauxhall Gardens, le-am surprins pe câteva doamne 
discutând despre tine. Una dintre ele spunea că ai fost un 
amant de o superbă eleganţă 

Preţ de câteva secunde, el se uită direct în ochii ei. Ea 
avea vaga senzaţia că el se întreba dacă o auzise bine. 
Insăşi Arabella se mira de cutezanţa sa. Era posibil ea el să 
aibă dreptate. Poate că în forul ei lăuntric exista o doză de 
sălbăticie şi de imoralitate. 

— Înţeleg, zise el după o clipă. Iar tu te întrebi dacă e 
adevărat. 

— În fine... dacă tu eşti atât de hain, de depravat şi de 
imoral, atunci de ce te doresc femeile? Le-am văzut, să ştii. 
Buzele lor spun una, însă atunci când te privesc, de ce oare 
pare ca şi cum de aproape că şi-ar dori să fie seduse? 

Justin se strădui să nu izbucnească în râs. Simpla idee că 
Arabella cea serioasă şi cuminte îndrăznise să abordeze 
acest subiect era năucitoare. In clipa când el o urmărise 
până aici, nu şi-ar fi închipuit în veci ce turnură avea să ia 
conversaţia lor. 

După toate aparențele, ea nici măcar nu terminase ce 
avea de spus. 

— Ai comis chestii licenţioase? se interesă ea. 

— Şi dacă răspunsul meu e da? 

— Atunci te-aş întreba dacă... dacă chestiile licenţioase 
îţi provoacă plăcere. 

El ridică o sprânceană. 


— De ce mă întrebi un lucru ca acesta? Aseară pretindeai 
că nu flirtezi cu mine. 

— Şi nici n-o fac. Sunt pur şi simplu... Ea se fâstâci. 

— Curioasă? 

— Da, zise ea ţinându-şi respiraţia. Şi nu cunosc pe 
nimeni pe care să-l întreb. 

— Mulţumesc, zise el sec. Mă simt flatat. 

— N-ai de gând să răspunzi? 

— Nu. El se ridica în picioare, întinzându-i un braţ. 

— De ce nu? 

Ea îşi rezemase spatele de trunchiul arborelui sub care 
stătuseră. În mod deliberat. Justul plasă întâi o mână, apoi 
pe cealaltă pe scoarţa aspră de lângă ea. 

Privirea ei alunecă de la un braţ la celalalt, se fixă asupra 
ochilor lui. El sesiză momentul în care ea îşi dădu seama că 
e prinsă în capcană. 

— Draga mea Arabella. Zise el blând, sunt singur cu o 
femeie frumoasă. Nu e nimeni aici care să ne vadă. Tu vrei 
să discuţi despre chestiile licenţioase, în timp ce eu aş 
prefera mai degrabă să comit gesturi licenţioase. In timp ce 
vorbea, el se aplecă şi mai mult. 

Ea se strecură fără întârziere pe sub braţul lui. El se 
răsuci în timp ce ea îşi ridică de jos pantofii şi ciorapii, 
ţinându-le la piept ca pe un fel de scut Expresia ei, un 
amestec de incertitudine şi de indignare îndreptăţită, 
aproape că-l puse pe fugă. 

El ridică din sprâncene. 

— Credeai că o să te sărut? Ea respira anevoie. 

— De parcă eu aş fi permis! Cu toate acestea, se 
precipită spre partea opusă a arborelui. Începând să-şi 
pună ciorapii şi pantofii. 

— In realitate eşti şocată? 

— Aproape, mormăi ea. 

El zâmbi. 

— Te asigur. Arabella, că indiferent de chestiunile 
licenţioasei care ar fi posibil să mă implic, ele nu au nimic 
de-a face cu fecioarele tinere şi inocente. 


El aruncă o privire în direcţia reşedinţei. 

— Ar trebui să ne întoarcem. Se apropie ora ceaiului. 

Arabella acceptă braţul pe care i-l oferi, răsucind boneta 
între degete. Înaintară la pas în direcţia casei. 

— Pentru un om cu o asemenea experienţă, eşti 
remarcabil de discret. Credeam că bărbaţii obişnuiesc să se 
fălească cu lucruri de genul acesta. 

El o ajută să treacă peste rădăcina ieşita la suprafaţa a 
unui arbore. 

— Probabil majoritatea celorlalţi. Nu în cazul... 

— Da, ştiu. Ea îşi dădu ochii peste cap. Nu în cazul 
fecioarelor tinere şi inocente. Dar eu nu sunt tânără, să ştii. 
Am aproape douăzeci şi unu de ani. Aşa că le asigur că nu 
mă va şoca absolut nimic din ceea ce vei decide să-mi spui. 

El râse încet. 

— Crede-mă, Arabella. Ţi-aş zgâria urechile tale delicate. 

— Am fost mereu un copil precoce. Ea nu avu nicio 
problemă să-şi potrivească paşii după ai lui. Brusc, ea făcu 
semn cu degetul. Oh, priveşte! Ce e acela? 

Justin urmări direcţia degetului ei. 

— Este foişorul 

— Oh! exclamă ea. Ne putem opri? Fără să aştepte 
răspunsul, ea îşi ridică fustele şi începu să alerge spre 
construcţia mică şi albă situată în vârful dealului. 

Justin mări pusul. 

— Oh, cât e de frumos! ciripi ea. Aruncându-i un zâmbet 
pieziş, ea se înclină pentru a adulmeca parfumul delicaţilor 
trandafiri roz care se căţărau pe cele două coloane identice 
poziţionate la intrare. Ador trandafirii! 

Justin se opri la capătul scării. In realitate, ea este cea 
frumoasă, îşi spuse el. I se părea de-a dreptul încântătoare 
nepăsarea ei faţa de convenţii. Şireturile bonetei erau încă 
agăţate de degetele ei. Efortul sau probabil soarele pictase 
obrajii ei în cea mai frumoasă nuanţă de roz. El îşi impuse 
să nu-i mai privească buzele care efectiv cereau să fie 
sărutate. Doamne, ce se ascundea de fapt dincolo de 
atracţia aceasta blestemată pe care o simţea faţă de 


Arabella? Ea nu era deloc potrivită pentru el. Cu toate 
acestea, stând alături de ea în această după-amiază se 
simţea atât de bine... 

Ea se întoarse spre el. De acolo de unde stătea el, pe 
prima treaptă, se priveau ochi în ochi. 

— Acum, zise ea pe un ton vioi, unde rămăsesem? Oh, tu 
urma să-mi împărtăşeşti toate secretele tale. 

— Prin urmare, tranzacţionăm secrete? 

— Aşa e, tu îmi cunoşti toate secretele, zise ea 
nemulțumită. Sau cel puţin pe cele care contează. 

El chicoti. 

— Asta e chiar enervant, nu-i aşa? 

Arabella îşi ţuguie buzele. 

— Da, mormăi ea. Mă gândesc că ar fi cinstit să aflu 
măcar unul dintre secretele tale. 

— Un secret de natură licenţioasă, nu? 

— In fine, da... e logic, nu? Licenţios. Lasciv. Libertin. Ce 
au toate acestea în comun? 

— Pe mine, presupun. 

Ochii ei se îngustară. 

— Foarte inteligent, aprecie ea. Cu un surâs strălucitor 
pe buze, menit să anticipeze victoria, ea se postă pe treapta 
cea mai de sus, uitându-se de acolo în jos spre el, cu mare 
atenţie. Oh, el era un om infatuat, care îşi dădea acre de 
superioritate! Ea tânjea ca măcar odată să aibă ultimul 
cuvânt 

Victoria ei fu de scurtă durată. 

El îşi arcui una dintre sprâncene. 

— Ştiu ce faci, Arabella, şi nu o să-ţi meargă cu mine. 

Punându-şi palmele pe talia ei, o trase de pe stinghie în 
direcţia lui. 

— Netrebnicule, îl acuză ea, _ 

— Scorpie, i-o întoarse el. Însă e drept, câştigi puncte 
pentru că eşti insistentă. Te anunţ că oricât de mult m-ai 
descoase, n-am să-ţi spun ceea ce doreşti să afli. 

— De ce nu? Băânuiesc că acum a devenit o chestiune de 
principiu. 


— Blestemat fie principiul. N-am de gând să cobor şi mai 
mult în ochii tăi, aşa că buzele mele sunt pecetluite. Pe de 
altă parte, mă întreb dacă nu cumva insistența nu se 
datorează exclusiv curiozităţii. 

Ea se încruntă. 

— Nu înţeleg ce vrei să spui. 

El se uita lung la ca. 

— Ştii cel puţin cum se realizează actul procreării? 

— Bineînţeles că ştiu. Mi-a spus-o mama. La fel ca şi 
mătuşa Grace. Şi... Ea se întrerupse. 

Justin îşi duse un deget la buze. Chipul ei exprima 
vinovăţie. 

— Şi? insistă el. 

Ea se îmbujora la faţă. 

— Cu o noapte înainte ca verişoara mea Harriet să se 
căsătorească, mătuşa Grace i-a spus ce anume... Ea îşi 
plimbă vârful limbii de-a lungul buzelor. La ce să se aştepte 
în patul conjugal. 

Justin izbucni într-un hohot de râs. 

— Trebuia să-mi închipui! Ai spionat din nou în spatele 
uşilor închise! 

Arabella făcu o mutră acra. 

— N-am spionat. 

El râse cu poftă. 

— Zise diavolul! 

— Îmi cer iertare că vă întrerup distracţia, sir. Ea făcu un 
gest larg către cărarea dinaintea lor, pe care ploaia din 
noaptea trecută o transformase într-un mic iaz. 

— Ce este? 

— Avem în fata noastră o băltoacă, îl lămuri ea. 

— Intocmai, admise el. 

Privirea ei deveni furioasă. 

— Un gentleman ar observa că aceasta e prea mare 
pentru ca eu să o traversez de una singură, şi având în 
vedere faptul că el poartă cizme, iar eu am în picioare o 
simplă pereche de pantofi fără toc, s-ar oferi să mă ia în 
braţe ca să mă treacă pe partea cealaltă. 


— Draga mea, tu mi-ai spus în multe feluri, dar niciodată 
nu m-ai numit gentleman. Zâmbetul lui deveni şi mai larg. 
Totuşi, din moment ce insişti... 

Aplecându-se, el o azvârli pe umărul său, apoi traversă 
băltoaca cu paşi mari. Ea încă mai vocifera în clipa în care 
el o aşeza în picioare pe partea opusă. 

Arabella îşi înălţă bărbia. 

— Iar în clipa asta îmi dau seama, îl informă ea cu 
răceală. Dumneata, sir, nu eşti un gentleman, şi nici nu vei 
fi vreodată. 

Justin îşi dădu capul pe spate, pufnind în râs în timp ce 
ea păşi demnă înainte. La drept vorbind, îşi spuse Justin, 
aceasta era Arabella pe care o cunoştea el... 


Capitolul 12 


Tocmai se servea ceaiul în clipa în care sosiră cei doi. 
Arabella pălăvrăgi o vreme cu Georgiana şi cu Julianna, 
înainte de a se aşeza lângă mătuşa Grace şi lângă unchiul 
ei, în cele din urmă, plecă într-o scurtă plimbare, nu 
departe de ceilalţi. Văzu două şezlonguri îmbietoare, 
aşezate la umbra unui arbore, aşa că îşi îndreptă paşii într- 
acolo. Unchiul Joseph stătea de vorbă cu Sebastian, iar 
mătuşa Grace se plimba de la un invitat la altul. 

În tot acest timp, nu trecu nicio secundă în care ea să nu- 
şi pună întrebări în legătură cu Justin - unde se afla, în 
compania cui era. 

Acest lucru i se părea supărător şi mai ales tulburător. 

Fiindcă noaptea trecută se schimbase ceva... iar ea avea 
strania senzaţie că se îndrăgostea de el... 

Ceea ce i se părea un act necugetat. 

Pe de altă parte, se întreba cum e oare să fii dorită - să fii 
urmărită - de către Justin Sterling. 

Captivant, cu siguranţă. 

Periculos, fără îndoială. 

El a frânt jumătate din inimile femeilor din Londra, o 
avertiză o voce. Dacă nu opui rezistenţă, o va frânge şi pe a 
ta. 

El era genul de bărbat pe care ea îl dispreţuise 
întotdeauna, antiteza tuturor lucrurilor în care credea, a 
tutun lucrurilor ce contau pentru ea. 

Totuşi, era suficient să-i arunce doar o singură privire, şi 
în mod curios i se tăia respiraţia. Când voia reuşea să fie 
captivant şi încântător! 

Ea tresări, gândindu-se la ceea ce se petrecuse cu o 
seară în urmă. Avansurile lui Meelroy - nemernicul! Şi apoi 
urmase chestiunea referitoare la pariul acela dezgustător 
de la White. Doar gândindu-se la el, simţi cum se 
cutremura din nou. 


Însă Justin nu-i dezvăluise lucrul acesta mânat de o 

pornire răutăcioasă într-un fel, ea îşi dădu seama, de o 
manieră stranie, pe care n-o înţelegea pe deplin, ci el 
încercase să o protejeze - un lucru ce nu se potrivea defel 
cu părerea pe care şi-o formase despre el. 
__Nu era logic ca ea să se încreadă în el aşa cum o făcea. 
Işi aminti cum îşi pusese sufletul pe tava, dând la iveală 
cele mai ascunse temeri şi slăbiciuni, plângând pe umărul 
lui. 

lar el cum reacţionase? Nu se îngrozise Nu fusese 
dezgustat O îmbrăţişase pur şi simplu, iar asta o făcuse să 
se simtă aşa de bine. Şi... ea îşi dorise ca el s-o ia din nou în 
braţe în după-amiaza aceea, acolo, la pârâu. Ar fi vrut ca el 
să o sărute ca şi cum ziua de mâine nu ar mai fi existat... 

Oh, cât de proastă era! El o sărutase o dată - o dată! — 
iar lucrul acesta cu siguranţă că nu avea să se mai repete. 
Se ştia că nu exista pe lumea aceasta vreo femeie capabilă 
să pună stăpânire pe inima lui. 

Atunci de ce spusese că e frumoasă? Oare vorbise serios? 
Bineînţeles că nu. Inima ei se strânse. Aşa cum el singur o 
declarase, era un afemeiat, îi reaminti o voce agasantă. 
Fără îndoială că el era un om de nimic, un om cu greşeli de 
exprimare, de genul aceleia pe care o făcuse când îi 
spusese „dulceaţă”. 

In pieptul ei se cuibări o tristeţe curioasă. Ah, dacă cel 
puţin... 

Emoţiile o copleşiră. Dar el avea dreptate într-o singură 
privinţă. Ea era o zvăpăiată. O imorală, o neruşinată mică. 
Doamne, dar ce ipocrită fusese! Când te gândeşti că lui îi 
făcuse morală, în timp ce ea odată... Era uluită de 
îndrăzneala de care dăduse dovadă atunci când se aflaseră 
la pârâu. De ce îl iscodise în felul acela? 

Oh, într-adevăr, ea nu avea nici cea mai mică îndoială că 
multe din poveştile referitoare la purtarea lui scandaloasă 
erau adevărate. El recunoscuse, nu mai departe de după- 
amiaza aceasta. Nu pretinsese niciodată că ar fi altceva 
decât era. O secătură şi o puşlama. Un libertin... 


Şi totuşi... o parte a fiinţei ei îi şopti că el nu era acel om 
lipsit de inimă ce pretindea a fi, cu toate că toată lumea îl 
considera astfel. 

Observă cu coada ochiului cum el o săruta afectuos pe 
Julianna pe obraz. Ea simţi un nod în gât. Atunci când se 
afla alături de familia lui, el era... cu totul altfel. Faţă de ei, 
părea lipsit de griji, nu nepăsător El nu era nepăsător şi 
insensibil aşa cum crezuse ea la prima vedere. Noaptea 
trecută, reflectă ea tulburată, dovedise acest lucru. 

Ea nu ştia cum să procedeze în privinţa lui. 

Aerul fu străpuns de un țipăt ascuţit, urmat apoi de un 
altul. Copiii lui Sebastian şi ai lui Devon alergau clătinându- 
se de-a lungul terenului, cât de repede îi puteau duce 
picioruşele lor dolofane. Se uitau adesea peste umăr, la 
urmăritorul lor, Justin. O femeie, despre care Arabella 
presupuse ca era bona lor, venea încet în urma lor. Arabella 
scutură din cap ca şi cum ar fi dorit să-şi limpezească 
mintea. 

Chiar în timp ce ea îi urmărea cu privirea, el îi înşfăcă pe 
fiecare într-o mână. Era o privelişte atât de neaşteptată, 
atât de uimitor de diferită faţă de părerea pe care şi-o 
făcuse despre el, încât ea rămase aproape cu gura 
întredeschisă. Exact în secunda aceea el îşi înălţă capul. 

Ochii li se întâlniră. Arabella n-ar fi fost în stare să-şi 
mute privirea nici dacă pământul s-ar fi fărâmiţat sub 
picioarele ei. 

Micuţii încă mai chicoteau de încântare în timp ce el se 
apropie, oprindu-se chiar înaintea ei. Pe buzele lui flutură 
un surâs abia schiţat, un surâs care într-un anume fel reuşi 
să o surprindă şi s-o dezarmeze în acelaşi timp. 

— Nu cred că ai avut ocazia să faci cunoştinţă cu nepoata 
şi nepotul meu. 

— Într-adevăr, nu am avut. Vocea ei era gâtuită. Oare el 
băgase de seamă? 

— Atunci dă-mi voie să ţi-i prezint pe Geoffrey Alain 
Sterling şi pe sora lui Sophia Amalia - sau Sophie, aşa cum 
îi spunem noi. Putem să ne aşezăm alături de tine? 


— Bineînţeles 

Arabella le zâmbi copiilor. Erau drăgălaşi, cu obrăjorii lor 
dolofani şi cu nasurile lor mititele. 

— Oh, Doamne! Ce îngeraşi! Ea îşi înclină capul şi îi privi 

— Geoffrey are părul tatălui său şi ochii mamei. lar 
Sophie are părul mamei sale şi ochii tatălui. 

Ea scutură din cap. 

— Par atât de diferiţi, încât nici nu-ţi vine a crede că sunt 
gemeni. 

— Aşa spune toată lumea. Justin vru să se aşeze pe unul 
dintre scaune, ceea ce era imposibil cu cei doi nepoți în 
braţe. 

— Hai, dă-mi voie să-l iau pe unul dintre ei. Ea bătu uşor 
în propria poală. Băieţelul sări rapid din poala lui Justin în a 
sa. În schimb, Sophie se agăţă şi mai strâns de gâtul lui 
Justin, nevrând să părăsească braţele protectoare ale 
unchiului sau. 

— Abia au împlinit un an şi ceva, comenta Justin, aşa că 
bineînţeles că nu spun prea multe, în afară de „mama”, 
„tata” - şi „unchiul Justin”, desigur. 

— Desigur, repetă Arabella reprimându-şi un zâmbet. Ea 
arară către Sophie care-şi strecurase un deget în gură, 
uitându-se spre ea cu doi ochi mari şi verzi. E adorabilă. 

Zâmbetul lui Justin deveni ceva mai larg. El îi aruncă o 
privire rapidă nepoatei sale. 

— Prevăd, Sophie, că, într-o bună zi, vei fi o frumuseţe 
care va tulbura întregul oraş, la fel ca domnişoara Vicar, 
aici de faţă. 

Arabella îşi muşcă buza, ferindu-şi privirea. El afirmase 
din nou că ea era frumoasă. Şi-ar fi dorit ca el să nu susţină 
lucruri în care nu credea, care nu erau adevărate. Neştiind 
cum să răspundă, ea nu spuse nimic. Nu observă că 
Geoffrey îşi făcea de lucru jucându-se cu panglica ce 
închidea partea din faţă a corsajului ei. Brusc, Justin îşi 
drese gâtul. Privirea lui alunecă mai întâi în jos, apoi într-o 
parte. Arabella băgă de seamă că micuțul desfăcuse 
panglica. Deschizătura corsajului începu să se lărgească. 


— Oh, strigă ea, înroşindu-se. Oh! 

— Are doar un an, glumi Justin, şi deja se simte atras de 
femei. 

Arabella reînnodă rapid şireturile. Nici ea nu se putu 
abţine să nu râdă. 

— Poale că a fost prea mult influenţat de compania 
unchiului său! 

Justul chicoti. 

— Poate. Dar hai să vedem dacă îi găsim o altă distracţie 
micuţului. El îşi scoase ceasul din buzunarul pantalonilor, 
legănându-l în faţa lui Geoffrey, care-l apucă într-o clipă. 

Intre timp, Sophie îşi plecă privirea. Tăcerea îi învălui, 
ţinându-le companie. Geoffrey se juca cu ceasul său, în timp 
ce Sophie era pe punctul să adoarmă. 

Se observa o uşoară încordare a braţelor lui Justin în 
jurul fetiţei. Ori ochii ei îi jucau o festă? Chiar în momentul 
în care ei îi trecea ideea asta prin minte, el depuse o 
sărutare abia perceptibilă pe buclele copilei. Inima ei 
tresări într-un mod straniu văzându-l pe Justin, atât de 
brunet şi de frapant, în timp ce capul cu păr auriu al lui 
Sophie se vârâse sub bărbia lui. 

Cu numai o săptămână înainte, ea ar fi decretat că un 
crai de teapa lui e incapabil să dea dovadă de loialitate şi 
devotament! Dar văzându-l cu un copil în braţe... Dragostea 
faţă de nepoata şi de nepotul său era evidentă. Faptul că ei 
îl adorau nu putea fi pus la îndoială. Aceasta ora o nouă 
faţetă a lui pe care ea nu-şi imaginase niciodată că o va 
descoperi. 

Oare se înşelase în privinţa lui? Oare în acest bărbat 
exista ceva mai mult decât acea faţadă de cavaler pe care 
el o afişa în faţa întregii lumi? Era oare posibil ca aroganţa 
lui să fie doar o simplă mască, iar cinismul lui un scut? 

La naiba, nu avu timp să cântărească lucrurile. Ducesa 
de Carington, văduva cea bogată se oprise în faţa lor. Capul 
ei alb ca neaua se înclină mai întâi într-o direcţie, apoi în 
cealaltă, în timp ce-i cântări din priviri. Inainte ca Arabella 
sau Justin să rostească o vorbă, ducesa spuse: 


— Ştiam eu. Sub şal, umerii ei uscăţivi se scuturară de 
râs. Am ştiut din prima seară, atunci când voi doi aţi dansat 
împreună la balul Farthingale. 

Justin ridică o sprânceană. 

— Doamnă? şopti el. 

Ducesa o privea fix pe Arabella. 

— Walter n-a fost niciodată bărbatul potrivit pentru tine, 
drăguță. Aş îndrăzni să spun că într-o lună te-ai fi plictisit 
de moarte alături de el. 

Arabella gâfâi. 

Ducesa continuă, sprijinindu-se în baston: 

— Însă tu şi Justin... în fine, este exact aşa cum i-am spus 
şi mătuşii tale Voi doi arătaţi foarte bine împreună. Aproape 
că pot auzi clopotele de nuntă, chiar în clipa asta. Zâmbi în 
timp ce-şi mută privirea către Justin. Ridicându-și bastonul, 
ea îl clătină uşor în direcţia sa. Nu ne mai rămâne decât să- 
i găsim un bărbat potrivit Juliannei. Ah, ea însă sa dovedit 
până în prezent nemaipomenit de încăpăţânată, nu-i aşa? 

Arabella amuţi în timp ce ducesa o porni încet mai 
departe. Spre surprinderea ei, în clipa în care îşi întoarse 
privirea către Justin, descoperi o licărire amuzată în ochii 
lui. Oh, cum de îndrăznea să râdă! Mai mult, cum de putea, 
ţinând seama de afirmaţia ducesei cu privire la clopotele de 
nuntă? 

Se părea că Justin nu se pierduse cu firea. 

— După cum vezi, zise el cu blândeţe, ducesa e o femeie 
care nu ezită să spună ceea ce gândeşte. În plus, îşi 
imaginează că ar fi o peţitoare extraordinară. 

Arabella îl ţintui cu privirea pe deasupra capului lui 
Geoffrey. 

— Cum a aflat despre Walter? Ai promis că nu vei povesti 
nimănui despre cererea lui! 

— Şi nici n-am făcut-o. 

— Atunci cum a fost posibil ca ea... 

— Draga mea Arabella, oricine şi-a dat seama că scumpul 
de Walter e îndrăgostit lulea de tine. 


Dar Justin nu era nici pe departe îndrăgostit lulea de ea. 
Prin urmare, de ce oare rostise ducesa acele cuvinte? Şi de 
ce Justin nu precizase cum stau lucrurile între ei doi? 
Dumnezeule milostiv, de ce n-o făcuse ea însăşi? 

Privirea ei alunecă într-o parte. Înghiţi în sec, nefiind în 
stare să-i susţină privirea amuzată. 

Se simţi copleşită de o senzaţie de neputinţă. Oh, 
Doamne. Ea nu putea... Ea nu ar fi... nu trebuia să se 
îndrăgostească de un bărbat ca el. 

Cu toate acestea, un gând cât se poate de ciudat nu-i 
dădea pace. Dacă era deja prea târziu? 


vyv 

Ocupară aceleaşi locuri la cină ca şi în seara precedentă, 
fără a ţine seama de absenţa lui Meelroy. După aceea, 
domnii s-au strâns laolaltă pentru un porto şi ţigări, iar 
doamnele s-au retras în salon. Arabella se simţea 
neliniştită. Ea şi Georgiana se plimbarā pe afară o vreme, 
iar când reveniră înăuntru, se opriră să admire portretele 
impunătoare, purtând rame de cea mai bună calitate, ce 
erau expuse în galeria de portrete. Trecură în revistă 
generaţiile familiei Sterling. Arabella nu lua în seamă 
pălăvrăgeala Georgianei. Mintea ei era în altă parte. Însă 
Georgiana exclamă pe neaşteptate: 

— Priveşte, aici sunt Sebastian, Justin şi Julianna! 
Arabella se apropie ceva mai mult. Trăsăturile celor trei 
fraţi Sterling erau uşor de recunoscut, având în vedere că 
se schimbaseră foarte puţin faţă de vremea copilăriei lor. 

— Pe cuvânt, uită-te la Justin! Asemănarea cu mama lui e 
uimitoare. 

Arabella îşi ţinu respiraţia. Georgiana avea dreptate. 
Mama lor era o frumuseţe. Nu încăpea nicio îndoială că 
Justin îi moştenise trăsăturile. Fiecare dintre ei avea 
aceeaşi conformaţie de-o eleganţă perfectă, acelaşi păr 
negru strălucitor, aceleaşi trăsături desăvârşite. Dar ochii 
mamei lor fură cei care îi atraseră în mod special atenţia 
Arabellei pentru mai multă vreme. Verdele lor avea o 


vivacitate înspăimântătoare, contrastând cu părul ei... era 
ca şi cum s-ar fi oglindit în ochii lui Justin. 

Insă tatăl lor, precedentul marchiz... Ea fu străbătută de 
un fior. Acesta avea buze subţiri şi o figură austeră, iar ea 
simţi o repulsie instantanee faţă de el. 

— Bună seara, doamnelor. 

Absorbite de portret, ele tresăriră în acelaşi timp. 

Era Justin, îmbrăcat în haine de seară de culoare neagră. 
Frumuseţea lui era atât de izbitoare, încât o făcu pe 
Arabella să-şi simtă respiraţia întretăiată. Privirea lui se 
opri pentru o clipă tulburătoare asupra Arabellei, 
alunecând apoi către Georgiana. El îşi înclină capul. 

—  Domnişoară Larwood, prezenţa dumitale a fost 
solicitată în salon. Ceva legat de un joc al farselor. 

Georgiana bătu din palme. 

— Oh, îmi plac la nebunie farsele! O luă din loc, dar se 
opri o secundă mai târziu. Dar tu, Arabella? 

Arabella scutură uşor din cap. 

— Poate mai târziu. Privirea ei reveni la Justin. Ea se 
încruntă, mai degrabă dezorientată. In timpul cinei el 
fusese fermecător, vesel şi pus pe glume. Dar căldura aceea 
pe care o remarcase la el pe parcursul întregii zile se 
evaporase. Pe neaşteptate, părea distant. Aproape rece. 

Ea încercă să spună ceva, simțindu-se brusc stingherita. 

— Eu şi Georgiana tocmai comentam cât de mult semeni 
cu mama ta. 

— Da, sunt perfect conştient de lucrul acesta. Dar cu toţii 
avem blestemele noastre, nu-i aşa? 

El se uită la portret fără nicio urmă de zâmbet. 

Arabella roşi. 

— Imi pare rău. Eu şi Georgiana nu am avut intenţia să 
ne amestecăm acolo unde nu ar fi trebuit... 

— Nu fi prostuţă. Galeria e la dispoziţia oaspeţilor. El 
ridică din umeri, fără să-şi ascundă încordarea. Imi pare 
rău, Arabella. Am o aversiune specială faţă de portretul 
acesta. Sebastian e de părere că locul lui e aici. Familia şi 
datoria şi tot soiul de chestii de genul acesta. Făcu o 


grimasă. Tatăl meu l-a mutat ulterior. A fost pictat chiar 
înainte de scandal, iar el nu suporta să dea cu ochii de el. 

Arabella se încruntă. 

— Scandal? 

— Oh, haide. Nu trebuie să fii politicoasă, pretinzând că 
nu ştii că mama mea a fugit cu amantul ei. 

Arabella clipi. 

— Amantul ei? 

Justin izbucni într-un hohot de râs batjocoritor. 

— Inocenta Arabella. Da, mama mea a avut amanți - un 
număr considerabil, bănuiesc. A murit în timp ce traversa 
Canalul, împreună cu amantul ei din acel moment. 

— Oh! exclamă ea. N-am ştiut. El o ţintui eu privirea. 

— Intr-adevăr? 

— Într-adevăr. Dar ea îşi reaminti pe neaşteptate cum, în 
seara în care avusese loc balul Bennington, el îi pomenise 
despre familia lui şi despre scandal. 

— Sunt surprins că nu ştiai. Lucrurile de genul acesta 
revin, într-un fel sau altul, la suprafaţă. 

— Ei bine, eu n-am ştiut. Nici măcar nu mă născusem, îi 
reaminti ea. Şi, când eram mică, am fost adesea plecată în 
străinătate împreună cu părinţii mei. 

— Am uitat, recunoscu el. E suficient să spun că 
Sebastian a jucat mult mai bine rolul de tată şi mamă 
pentru mine şi pentru Julianna, atunci când eram mici, 
decât oricare dintre părinţii noştri. 

— Imi pare rău, şopti Arabella. 

— Nu e cazul, spuse el pe un ton repezit. Justin se uită 
lung la imaginea mamei sale. 

— Prin urmare, cred că asta explică apropierea dintre 
voi, zise ea cu blândeţe. Când eram o copilă, mi-amintesc 
că îmi doream cu atâta disperare un frăţior sau o surioară, 
încât a trebuit să-i implor pe mama şi pe tata să-mi 
dăruiască unul. Dar mama a avut o infecţie imediat după 
naşterea mea, astfel că nu a mai putut avea copii. 
Bineînţeles, a trecut ceva vreme până să înţeleg motivul. 


El continua să tacă. Nu-şi luase ochii de la portret. Îl 
privea înlemnit, cu un amestec de durere şi furie. Arabella 
avu strania senzaţie că el nu era conştient de prezenţa ei. 

Tăcerea lui începea s-o irite. 

Ea privi îngândurată portretele din galerie. 

— Cu toate acestea, ai avut mare noroc să creşti într-un 
asemenea loc. Slujba de misionar a tatei ne-a purtat paşii 
peste hotare, şi era un lucru incitant să călătoreşti în India 
şi în Africa, dar noi nu am avut niciodată un loc căruia să-i 
spunem cămin. Am locuit cu mătuşa Grace atâta vreme cât 
am rămas în Anglia, şi în perioada când eu am mers la 
şcoală. Era plăcut, dar, verişoarele mele fiind mai mari 
decât mine, eu a trebuit întotdeauna să-mi ţin singură de 
urât. Mi-ar fi plăcut să am o reşedinţă de provincie ca 
aceasta. Nu atât de mare, desigur, însă ceva confortabil... 

Deodată, se opri. Cel puţin, reuşise să-i distragă atenţia. 

— Bat câmpii, nu-i aşa? 

— Aşa e, spuse el. 

El încercă să-şi controleze starea de încordare. Cuvintele 
păreau să i se oprească în gât. Ea se simţi îndurerată. 

— Şi pe deasupra rostesc şi nişte vorbe nepotrivite, nu? 
Ea îl auzi cum inhalează mai întâi aerul, dându-l apoi afară 
ca şi cum s-ar fi străduit din răsputeri să se calmeze. El 
scutură din cap; privirea lui o evită pe a ei. 

— Nu e vina ta. E vina mea, Arabella. De multe ori mă 
comport ca o brută. 

— Da, dragul meu vicelord, admise ea cu blândeţe. 

El o luă prin surprindere, cuprinzându-i ambele mâini 
între palmele sale. Se întoarse apoi pentru a o privi în ochi. 

— Vrei să vii cu mine pe terasă? Dacă mai stau mult 
înăuntru, simt că o să mă sufoc. 

Buzele Arabellei se întredeschiseră. Ea ridică privirea 
către el. Părea neobişnuit de neliniştit. Arabella nu avea 
pretenţia să-i descifreze comportamentul, dar simţea 
încordarea lui. Ce era dincolo de ea, habar nu avea. Nu-i 
păsa. Ştia doar că în cazul în care simpla ei prezenţă ar 


reuşi să-i aline suferinţa, atunci ea avea să-l ajute. Ea îi 
strânse degetele. 

— Dacă asta e ceea ce-ţi doreşti. 

— Da. Ea se agăţă de mâna lui în timp ce el o conduse 
rapid spre capătul galeriei cu portrete, de-a lungul 
coridorului, iar apoi dincolo de uşa care îi duse în partea 
din spate a casei. Pentru a ţine pasul cu el, ea aproape că o 
luase la fugă. Numai în secunda în care ieşiră afară, 
încetini ritmul. 

Terasa se întindea de-a lungul întregii reşedinţe. Mâna ei 
era încleştată de a lui. Doar gândindu-se la asta, simţi cum 
pulsul i se accelerează. Oare Justin era cel puţin conştient 
de lucrul acesta? se întrebă ea. Ignoră înţepătura 
dezamăgirii. Fără îndoială că el uitase, fiind prea preocupat 
pentru a observa măcar. Dar ei îi plăcu senzaţia provocată 
de strângerea fierbinte şi puternică a mâinii lui. 

Era o noapte limpede şi minunată, temperatura fiind atât 
de ridicată încât ea nu avea nevoie de un şal. Cu toate că 
nu mai era lună plină, luminile din interior le indicau 
cărarea pe care trebuiau să o urmeze. 

— Oh, priveşte! Ea arătă la orizont, către un cireş aflat la 
capătul livezii. La drept vorbind, acela e copacul perfect 
pentru a te căţăra în el. Ramurile lui sunt destul de joase, 
aşa că e uşor să sari, să te agăţi zdravăn şi să ridici piciorul 
cât mai sus. 

Justin se opri. 

— Draga mea domnişoară Vicar, n-ai spus niciodată că 
atunci când erai mică te căţărai în copaci. El îşi înălţă o 
sprânceană. Tu? 

Arabella strâmbă din nas. 

— Oh, nu te mai preface că eşti surprins. Urmă o scurtă 
tăcere. 

— De fapt, voiam să spun că odată am căzut din copacul 
acela şi mi-am scrântit glezna. 

Arabella nu băgă de seamă umbra ce trecu rapid peste 
chipul lui. 


— În fine, eu n-am fost niciodată atât de neîndemânatică, 
continuă ea. Există un copac asemănător cu acesta la 
reşedinţa de lângă Yorkshire. Nu voi uita niciodată ziua îu 
care mama a ieşit afară şi m-a găsit atârnată cu capul în 
jos, în timp ce fustele se învolburau deasupra capului meu. 

— Aş îndrăzni să afirm că aceasta nu era probabil 
postura în care vreo mamă ar vrea să-şi vadă fiica. 

Arabella aruncă o privire în direcţia lui. Constată că 
expresia întipărită pe chipul lui se îmblânzise. 

— Da. Mama era de-a dreptul îngrozită. Iar tatăl meu... 
jur că e cel mai blând om de pe faţa pământului. Din câte 
îmi amintesc, aceea a fost singura dată când l-am auzit 
ţipând la mine. Cu toate că erau îndreptăţiţi să reacționeze 
astfel, adăugă ea pierdută în gânduri. 

— Ei ştiu că eşti preferata oraşului? 

Arabella ridică privirea spre cer. 

— Ei bine, n-am pomenit despre asta în scrisori, zise ea 
sec, deşi sunt sigură că mătuşa Grace a făcut-o. 

Merseră puţin mai departe, trecând dincolo de un zid 
înalt din piatră. Aerul era impregnat de aroma trandafirilor. 
Justin se opri în dreptul unei bănci mari din piatră. 

În clipa în care el îi eliberă mâna, ea se simţi în mod 
curios frustrată. Dar ei stăteau atât de aproape unul de 
altul, încât mirosul lui părea chiar mai puternic decât acela 
al trandafirilor. Mascul. Mugşchi. Căldură. Toate acestea o 
înfiorau de plăcere. Oh, Doamne, el era atât de chipeş încât 
îi provoca o senzaţie dureroasă. 

Pe buzele lui înflori un surâs abia schiţat. 

— Ce e? murmură ca. 

— Mă gândeam la o noapte în care mă întorceam de la 
Londra, cu ceva timp în urmă. Sebastian şi Devon se aflau 
chiar aici. Şi cred - nu, sunt aproape convins, că se sărutau 
aici, afară, când am sosit eu. 

— Şi de ce e lucrul acesta atât de neobişnuit? La urma 
urmelor, au doi copii. 

Zâmbetul lui se lărgi. 

— La vremea aceea nu erau căsătoriţi. 


— Oh. Arabella simţi cum se îmbujorează la faţa. 

Justin scoase un hohot de râs răguşit. 

— Nu pari şocată, domnişoară Vicar. Aminteşte-mi să-ţi 
relatez cu altă ocazie cum au ajuns să-şi unească destinele. 
E o poveste pe cinste. 

— Chiar aşa? Alcătuiesc un cuplu perfect. E evident că se 
iubesc nespus de mult. 

— Aşa e, admise el. Ochii ei se măriră. 

— Sunt surprinsă să te aud declarând asta. 

— De ce? 

— Ei bine, eu... eu am presupus că tu nu crezi în 
dragoste. 

Justin nu făcu niciun comentariu. 

— Tot aşa sunt şi părinţii mei, mărturisi ea. Se privesc 
unul pe celălalt - şi e ca şi cum pe lumea asta n-ar mai 
exista nimeni altcineva, în afară de ei doi. Şi totuşi, 
adevărul este... că părinţii mei sunt atât de îndrăgostiţi 
unul de celălalt încât eu - mă simt adesea aproape ca o 
străină. 

— Sunt convins că ei te iubesc foarte mult, Arabella. 

— Oh, mă iubesc. Stiu asta! Dar... bânuiesc că nu sunt 
prea logică. Ea pufni într-un râs stânjenit. Habar nu am ce 
voiam să spun. 

— I-ai declarat lui Walter că te vei căsători exclusiv din 
dragoste, rosti Justin pe neaşteptate. Acesta e motivul? 

Ea îşi ridică braţele, lăsându-le apoi să cadă pe lângă 
corp. 

— Da. Nu mă văd căsătorită cu cineva pe care să nu-l 
iubesc. Tu poţi? 

El îşi înălţă sprâncenele. Arabella îşi muşcă buza. 

— Da, da, ştiu. Tu nu eşti persoana potrivită pentru a-i 
adresa o asemenea întrebare. Bărbaţii de felul tău îşi 
petrec majoritatea vieţii lor de adulţi încercând să evite 
mariajul. 

Justin îşi încrucişa braţele peste piept. 

— Ah, domnişoara Vicar devine ţâfnoasă. Haide să 
discutăm despre cerinţele impuse unei soţii. 


— Evident, ea va fi o prospătură. 

— Fără îndoială. 

— Ah, arunci... Atunci preferi o fecioară frumoasă şi 
docilă. 

— Frumoasă şi docilă, poate. Dar o fecioară? 

— Oh, deci tu preferi bunurile uzate? ripostă ea. El îi 
adresă un surâs ironic. 

— Nu uzate. Chestia asta sună pur şi simplu sordid. Să 
spunem... experimentate. 

În fine, cel puţin ea reuşise să-l facă să surâdă. 

— Ah, da, ca să poţi trece la acţiunile tale licenţioase. 
Dar eu aş îndrăzni să declar că ai fi un mire îngrozitor. 

— Fratele meu a făcut cândva aceeaşi afirmaţie. 

Arabella continuă fără a lua în seamă spusele lui. 

— Cu toate acestea, sunt convinsă că ai fi un tată 
excelent. 

— Cum? Să fie oare adevărat? El se prefăcu uimit. Prin 
urmare, domnişoara Vicar tocmai m-a măgulit! 

— Oh, încetează, îi ordonă ea. Eşti bun cu copiii. Am 
văzut azi cum te-ai comportat cu Geoffrey şi Sophie. 

— Acum e rândul tău. Tonul lui era sobru, dar ochii îi 
străluceau. Ce fel de bărbat ai prefera drept soţ? 

— Ei bine, o femeie nu se mulţumeşte doar ca un bărbat 
să fie chipeş. Era rândul ei să-l împungă. Işi doreşte un 
bărbat cu ambiţii, nu un pierde-vară. 

— Cum, la capitolul acesta s-a dovedit Walter cam 
„mărunt”? 

— Nu, acela era Phillip Wadsworth. 

— Poftim? 

Ea strânse din dinţi. 

— Era mai mărunt decât mine, Justin. Chiar trebuie să 
mă faci s-o spun? Imi venea doar până aici. Arătă aproape 
de bărbie. 

Justin râse. 

Ochii ei scânteiară. 

— Chiar trebuie să faci haz de chestia asta? 

Ea se îndepărtă, pentru a nu-i vedea surâsul batjocoritor. 


— Îmi pare rău, zise el într-un târziu. N-am vrut să fiu 
crud. Văzând că ea nu spune nimic, el veni mai aproape. Nu 
plângi din nou, nu-i aşa? 

Ea scutură tăcută din cap. 

— Atunci, uită-te la mine. Te rog, scumpo, uită-te la mine. 

Iarăşi „scumpo”, rostit pe un ton răguşit şi tandru care o 
făcu să tremure. Ea îl privi în ochi. Surâsul lui dispăruse. 

Braţele lui fierbinţi, sprijinite pe talia ei, o trăgeau mai 
aproape. 

— Justin, zise ea dintr-o suflare. Ce faci? 

— 'Tremuri. Nu-ţi fie teamă, Arabella. 

Tremurul se răspândi prin tot corpul ei. Ameţită, ea 
ridică privirea spre el. Îşi aminti cum îi declarase că în 
cazul în care el va avea ocazia s-o facă să tremure din 
creştet până în tălpi, atunci motivul va fi dezgustul. Dar în 
clipa asta, mintea ei nu se putea gândi la aşa ceva. 

Capul lui se apleca. Ca şi cum... ca şi când... 

— Probabil că sunt nebun, mormăi el. 

— De ce? 

— Pentru că îmi trece prin minte să te sărut din nou. 
Ochii lui arzători păreau că o străpung. 

— Oh, măiculiţă, zise ea slab. 

— De ce spui asta? întrebă el pe un ton încrâncenat. De 
ce arâţi astfel? 

Işi simţea pielea înfierbântată în locul unde se odihneau 
palmele lui. 

— Fiindcă eu... cred că vreau s-o faci. 

El îşi aţinti asupra ei privirea fierbinte. 

— N-ar trebui. Eu sunt un crai bătrân. O canalie. Tot ce ai 
spus tu că aş fi. 

Prinse cu degetele partea din faţă a jachetei lui. 

— Nu-mi pasă, Justin. Mie nu-mi pasă. 

Doamne, n-ar fi trebuit s-o aducă niciodată aici. Ea era 
atât de contradictorie - o inocenţă desăvârşită combinată 
cu o senzualitate debordantă. Şi vulnerabilă... nespus de 
vulnerabilă. El uitase cât de sensibilă era ea în privinţa 
părului şi a înălţimii ei. Într-adevăr, noaptea trecută 
plânsese din această pricină. Amintirea aceea îl îndurera. 
Mândra, încăpăţânata Arabella... oare nu ştia cât e de 
frumoasă? 

Ochii ei erau asemenea unor safire, strălucind în lumina 
difuză a lunii. Buclele roşcat-argintii i se revărsau peste 
umăr. 

El simţise nevoia să le prindă în palme şi s-o tragă mai 
aproape. lar gura ei... avea nuanţa trandafirilor striviţi şi 
părea stropită cu rouă. 

Se simţea mistuit de patimă. Zilele din urmă fuseseră pur 
şi simplu insuportabile. Era din ce în ce mai greu să fie 
lângă ea şi să nu o atingă. Să nu tânjească după ea. Iar 
acum, aici, în întuneric, sub lumina lunii, el ştia că nicio 
rugăminte nu l-ar putea determina să se oprească. Diavolul 
n-avea decât să-i ia sufletul, însă nimic nu-l putea opri. 

Mormăind, el o trase mai aproape. Gura lui o acoperi pe 
a ei. 

Oftând uşor, ca îşi desfăcu buzele. El retrăi acel moment 
magic când o sărutase prima dată. Dar acum era cu mult 
mai bine decât îşi putea el aminti. El nu era beat, iar ea nu 
părea şocată. In schimb, era dulce, insuportabil de dulce. 

El aruncă o privire spre chipul ei. Ochii ei erau închişi, cu 
genele lungi şi dese, nişte semiluni negre pe obrajii ei. Dar 


el ştia că dacă i-ar deschide, ar fi de un albastru strălucitor, 
ceresc şi... Doamne, ea avea un gust dumnezeiesc, delicios 
precum păcatul. 

Sângele lui începu să fiarbă şi nu exista nicio rugăminte 
capabilă să-l oprească. Dar Arabellei părea să nu-i pese. 

Dacă ar fi fost vorba de o altă femeie, el ar fi avut-o chiar 
acolo, pe bancă. Şi-ar fi deschis repede pantalonii pentru a- 
şi scoate la iveală bărbăţia, şi ar fi aşezat-o pe ea dedesubt, 
călărind-o cuprins de fervoare, până ce amândoi ar fi ţipat 
cuprinşi de extaz. Imaginea aceea erotică îl zgudui până în 
străfundul sufletului. 

Insă nu-şi pierduse cu desăvârşire minţile. Aceasta era 
Arabella, tânără şi naivă într-un mod atât de dulce. Dar lui 
nici că îi păsa de glasul conştiinţei. 

O mână puternică se prinse în jurul cefei ei, pentru a-i 
ridica şi mai mult faţa către el. El o sărută din nou cu 
lăcomie. Vârful obraznic al unuia dintre degete alunecă de- 
a lungul părţii superioare a corsajului ei din dantelă. 
Dumnezeule, el putu atinge curba tentantă a sânilor ei. 

Un scâncet scăpă de pe buzele ei, reverberând apoi în 
adâncul gâtului lui. Limba lui o încolăci pe a ei, urmând 
apoi linia dinţilor ei. Ea se arcui, şi în acel moment sânii i 
se lipiră şi mai mult de toracele lui. Rotunzi şi plini. 
Catifelaţi şi fermi. Contradicţia era încântătoare. Dorinţa 
explodă în venele lui. Simţea o nevoie dureroasă de a o 
gusta, de a o atinge... de a o simți. El îi şopti numele pe un 
ton implorator şi răguşit. 

— Dă-mi voie să te ating, Arabella. Lasă-mă să te văd. 
Mâna lui pătrunse înăuntrul corsajului ei, cuprinzându-i 
sânul. El apăsă plinătatea aceea delicioasă, conştient de 
felul în care sfârcul ei îi împungea palma, tare şi umflat la 
maximum. Ea tremura toată, reflectă el confuz. O sărută pe 
gât. 

— Arabella, mormăi el furios, tu mă faci să uit de mine. 
Fă-mă să mă opresc. 

Ea gemu. 

— De ce? 


El o muşcă de lobul urechii. 

— Tu eşti o inocentă. 

— Da... 

— Şi dacă vom continua astfel mult timp, nu vei mai fi. 

— Atunci probabil că ar trebui să ne oprim, zise ca pe un 
ton slab. 

Dar el nu se opri. Fa nu se opri. 

Gura lui o acoperi din nou pe a ei. Ea se legăna lipită de 
el. Nemaifiind mulţumit doar s-o atingă, el îi trase corsajul 
peste umăr, pentru a-i dezgoli pielea. Voia s-o atingă. S-o 
sărute până ce ea îşi va striga plăcerea. 

Lângă terasă se întredeschise o uşă. Se auziră paşi pe 
dalele din piatră. 

— Arabella? strigă o voce veselă şi feminină. Eşti aici? 
Noi am fost bătuţi zdravân, aşa că avem mare nevoie de 
tine... 

Arabella îngheţă în braţele lui. Ochii ei se deschiseră 
larg. 

— Georgiana! gâfâi ea. Făcu un pas într-o parte, 
trăgându-şi corsetul peste umăr. 

Era prea târziu. Georgiana se afla în spatele lor, la mai 
puţin de trei paşi distanţă, holbându-se la ei cu ochii mari şi 
îngroziţi. 

Insă, la naiba, asta nu era partea cea mai groaznică. 
Chiar în spatele ei o văzu pe Grace. 

În comparaţie cu toate belelele în care intrase ea de-a 
lungul anilor, niciuna nu egala felul în care se simţea 
Arabella în momentul acela. 

Mătuşa Grace făcu stânga împrejur fără o vorbă. Cu ochii 
mari şi rămasă fără grai, Georgiana îşi vâri capul între 
umeri, pornind-o grăbită în urma acesteia pentru a reintra 
în salon. 

— Mătuşă Grace! 

Ea vru să se năpustească înainte. 

Justin o prinse de cot, trăgând-o înapoi. 

— Aşteaptă, o avertiză el. Aşteaptă aici. 


În secunda următoare, mătuşa Grace îşi făcu din nou 
apariţia. Unchiul Joseph se afla alături de ea, expresia sa 
fiind la fel de întunecată precum un nor aducător de 
furtună. 

— Arabella! Dumnezeule, fetiţo, nu ai bun-simţ? Trebuie 
să te dai mereu în spectacol? 

El nu obişnuia să urle şi să se înfurie - rarele lui ieşiri 
făcând-o să se cutremure. 

Ea era vag conştientă de faptul că Justin înlemnise lângă 
ea. 

— Dacă cineva se dă în spectacol, my lord, aş îndrăzni să 
spun că acela eşti dumneata. Vă sugerez să vă moderați 
tonul. 

Chipul lui Joseph deveni purpuriu. 

— Iar eu îţi sugerez să iei mâna de pe nepoata mea. 

— Desigur. Mâna lui Justin se îndepărtă de pe braţul ei. 

— Deci. Voi doi aveţi ceva de spus în apărarea voastră? 

Justin făcu o grimasă. 

— Cum, explicaţiile sunt cu adevărat necesare? 

— Scuteşte-mă de sarcasmul tău, băiete! îl repezi Joseph. 

Ochii lui Justin scânteiară. 

— Nu s-a întâmplat nimic, spuse Justin pe un ton repezit. 

— Într-adevăr? Eu am înţeles că îţi ţineai mâinile pe sânii 
nepoatei mele... 

— Unchiule Joseph! strigă Arabella. 

Se simţea ruşinată. Voia să moară. Dorea să intre în 
pământ, să n-o mai vadă şi să n-o mai audă nimeni 
vreodată. Se simţea copleşită de o ruşine fără margini. lar 
mătuşa Grace arăta de parcă ar fi fost gata să leşine. 

În secunda aceea îşi făcu apariţia şi Sebastian. 

— E vreo problemă? întrebă el, uitându-se când la 
Joseph, când la Justin. 

— Un incident regretabil, preciză Justin cu calm. 

Joseph mormăi înfundat. Părea gata să explodeze. 

Sebastian se interpuse între cei doi. 

— Băânuiesc că nimeni dintre cei de faţă nu vrea să 
provoace un scandal, preciză el calm, aşa că probabil toţi 


patru veţi dori să continuaţi discuţia în biroul meu. 

— Nu acum. Vorbele fură rostite de Grace, cu o voce 
înlăcrimată. Joseph, nu pot face asta acum. Poate mâine de 
dimineaţă. 

— Grace, aceasta e o idee excelentă. Sebastian se 
dovedea a fi un arbitru plin de graţie. O noapte de somn 
sănătos va reuşi să îmbunătăţească starea de spirit a 
tuturor. Să spunem... ora şapte fix? Ceilalţi oaspeţi nu vor 
lua micul dejun până la ora opt şi jumătate. Asta ar trebui 
să vă garanteze intimitatea. 

— Bănuiesc că aşa vom face, spuse Joseph pe un ton 
glacial. 

Grace se agăţă de braţul soţului ei. 

— Joseph, te rog, condu-mă în camera noastră. Joseph îi 
strânse mâna soţiei sale. 

— Bineînţeles, iubire. Ridicându-şi capul, îl privi ţintă pe 
Justin. Sper că vei fi prezent pentru a rezolva această 
chestiune, tinere. 

— Oh, nu trebuie să vă faceţi griji, my lord, zise Justin pe 
un ton glacial. Voi fi acolo. 

Arabella îşi muşcă buza. Mătuşa Grace n-o învrednici nici 
măcar cu o privire. Nehotărâtă, Arabella se uită la Justin. 
Chipul lui era împietrit. El rămase locului. 

— Arabella! Unchiul îi rosti numele cu forţa unui tunet. 
Simţindu-se strivită, Arabella nu avu altă soluţie decât să-l 
urmeze. 

In salon, jocul farselor era în plină desfăşurare. Cu toate 
acestea, în momentul intrării lor, acesta se opri. Fiecare 
privire din încăpere fu aţintită asupra lor. Joseph îşi drese 
glasul: 

— Din păcate, ziua aceasta s-a dovedit extrem de 
obositoare pentru soţia şi pentru nepoata mea. Suntem 
nevoiţi să ne retragem ceva mai devreme. 

II crezuse oare careva? Arabellei îi fu teamă să-i 
privească. La plecare, ea era conştientă că îi urmăreau mai 
mult de câteva perechi de ochi suspicioase. Cineva șușoti. 


Ea nu putu spune cine anume. Cât despre Georgiana, 
prietena ei nu se zărea nicăieri. 

Senzaţia de gol din stomac deveni şi mai puternică în 
timp ce urcară scara. Reputația ei fusese distrusă. 
Intoarcerea mătuşii Grace în salon pentru a-l căuta pe 
unchiul Joseph şi ieşirea lor ulterioară pe terasă nu 
trecuseră neobservate... Toți remarcaseră plecarea lor 
bruscă de la petrecere. Era normal să existe o mulţime de 
întrebări. Zvonuri... Un râs aproape isteric îi gâlgâi în gât 
în timp ce pătrunse în camera ei. 

Oh, Doamne, îşi zise ea în gând, dar ar trebui să mă 
bucur. Inaccesibila tocmai a fost detronată... 

Ea tocmai intrase în cameră în clipa când cineva bătu la 
uşă. Arabella o deschise cu grijă. 

Era Georgiana. 

— Arabella! Eşti bine? Ce s-a întâmplat? Georgiana o luă 
de mână şi o trase apoi în partea opusă, spre pat. Am văzut- 
o pe mătuşa ta vorbindu-i în şoaptă unchiului tău, după 
care i-am zărit ieşind împreună pe terasă. Eram atât de 
şocată încât am plecat de-acolo. 

Arabella simţi un nod în gât. 

— Unchiul Joseph era furios, recunoscu ea. Apoi 
Sebastian a observat probabil ca ceva nu e în regulă, 
fiindcă a venit şi al afară. Vom avea o discuţie înainte de 
micul dejun. Scutură din cap, disperată. Sunt atât de 
proastă! Nici nu m-am gândit... N-ar fi trebuit să mă duc pe 
terasă cu Justin. Mătuşa Grace părea distrusă. Nici măcar 
nu s-a uitat la mine. Niciunul dintre ei nu mi-a adresat o 
vorbă după ce am părăsit terasa. Mă simt ruşinată, 
mărturisi ea. Toată lumea ştie că ceva nu e în regulă... Oh, 
Georgiana, mi-e teamă că mi-am dezonorat familia. 

Georgiana o strânse de mână. 

— E numai vina mea. Nu trebuia să plec aşa cum am 
făcut-o. Dacă aş fi ştiut că... că... 

Arabella schiţă un zâmbet. 

— Că îl sărutam pe Justin. Obrajii Georgianei se 
îmbujorară. 


— În fine, da... dacă aş fi ştiut, Arabella, v-aş fi lăsat 
singuri. Imi pare nespus de rău! E doar vina mea. 

— Bineînţeles că nu! o asigură Arabella. Doamne, oare la 
ce se gândise? Să-i permită lui Justin să o sărute în felul 
acela pasional care o făcuse să se simtă ca şi cum ar fi fost 
gata-gata să se topească? Nu numai atât, i-a permis să-i 
dezgolească sânii. Carnea ei părea că ia foc; ea îşi dorise 
să-i simtă degetele, acolo, chiar pe vârful... 

— Arabella? 

După expresia întipărită pe figura Georgianei, era clar că 
făcuse încercări repetate să-i atragă atenţia. Georgiana îi 
cercetă chipul. 

— Te-am întrebat cum e. 

— Ce anume? 

— Ştii tu, zise Georgiana. Să fii sărutată! 

Să fii sărutată? Sau să fii sărutată de Justin Sterling? 
Pentru că Arabella era convinsă că sărutul lui Justin nu 
putea fi comparat cu acela al oricărui alt bărbat. Acesta 
fusese de-a dreptul magic. 

Georgiana se lovi cu palmele peste obraji, îngrozită. 

— Oh! Oh! strigă ea. Nu-mi vine să cred că te-am întrebat 
una ca asta! Oh, iartă-mă, Arabella! 

În mod surprinzător, Arabella pufni în râs. Georgiana 
făcu acelaşi lucru, iar Arabella o conduse până la uşă peste 
alte câteva minute. Acolo Georgiana o îmbrăţişa cu putere. 

— Nu te frământa, Arabella. Orice s-ar întâmpla mâine de 
dimineaţă, va fi cea mai bună soluţie. O ştiu pur şi simplu. 

Privirea Arabellei se îmblânzi. li ură noapte bună 
prietenei sale, închise uşa şi se lipi de ea, oftând. Dacă ar 
putea fi la fel de sigură precum Georgiana... 

Ce-i spusese Justin lui Sebastian? Un incident regretabil, 
aşa îl numise. O durere surdă şi ciudată îi străpunse inima. 
Ce anume regreta el? Că o sărutase? Sau că fuseseră 
surprinşi asupra faptului? 

Ea nu avea un răspuns. Şi, pe neaşteptate, nu mai ştia 
dacă îşi dorea un răspuns. 


Faptul era împlinit. Nu mai putea schimba nimic. Cât 
despre ziua de mâine, nu-i mai rămânea altceva de făcut 
decât să spere că Georgiana avusese dreptate... că totul va 
fi bine. 

Ceva mai târziu, într-o altă parte a casei, Justin tocmai 
trăsese draperiile de la dormitorul său, în secunda în care 
auzi o bătaie în uşă. O deschise şi descoperi că cel care se 
afla în pragul acesteia era Sebastian. Aducea o tavă pe care 
erau aşezate o sticlă şi două pahare din cristal cu o 
lucrătură extrem de fină. 

Justin deschise uşa ceva mai mult, făcându-i lui Sebastian 
semn să intre. 

— Lasă-mă să ghicesc, spuse el. Ai venit să dai sfaturi. 

Sebastian puse tava pe măsuţa aşezată între cele două 
scaune ce încadrau şemineul. 

— Nu chiar sfaturi. Dar m-am gândit că poate ai vrea să 
stăm de vorbă. 

Dându-şi ochii peste cap, Justin se aşeză pe unul din 
scaune. 

— Sfaturile nu sunt neapărat necesare, dar nu pot refuza 
un brandy. 

Sebastian chicoti. 

— Mi-am imaginat că nu poţi. E favoritul tău - şi cel mai 
bun pe care îl am. 

Scoţându-şi cravata, Justin o aruncă într-o parte, 
urmărind cum Sebastian înclină gâtul sticlei şi turnă în 
fiecare pahar o porţie cât se poate de generoasă de brandy. 
Sebastian îi întinse un pahar lui Justin, apoi se aşeză în 
scaunul său. 

Justin îl goli dintr-o înghiţitură, balansându-l apoi pe 
genunchi în timp ce aruncă o privire scurtă către fratele 
lui. 

— Bănuiesc că acum vrei să afli care sunt intenţiile mele 
în privinţa zilei de mâine. 


— N-o să-ţi spun ce ai de făcut mâine, zise Sebastian 
politicos, cu toate că sunt obligat să precizez - el îşi 
întoarse capul pe fereastră - că e ceva legat de terasa 
aceea... şi de femeia potrivită, nu-i aşa? 

Justin mormâăi. 

— Hristoase, acum ai început să vorbeşti la fel ca ducesa. 
Gura lui Sebastian făcu o grimasă. 

— Şi ca soţia mea, adăugă el. 

— Bănuiesc că tu găseşti chestia asta ca fiind deosebit de 
amuzantă, nu? Făcând o mutră acră, Justin ridică paharul 
gol. Sebastian se grăbi să i-l umple din nou. 

— Nicidecum. 

Justin îşi aţinti privirea asupra băuturii. 

— Mi-am pierdut capul, mormăi el. Nu pot învinovăţi pe 
nimeni altcineva în afara mea. 

— Din nefericire, aceasta nu e o problemă ce poate fi 
trecută cu vederea. Pentru că bănuiesc că Arabella nu e o 
femeie oarecare, am putea spune. 

— Nu este, recunoscu Justin. 

— Şi la asta se adaugă faptul că familia Burwell este 
foarte respectată. 

Justin făcu o grimasă. 

— Trebuie să fii întotdeauna atât de logic? Sebastian 
ridică din umeri. 

— După cum văd eu lucrurile, ori te însori cu ea, ori ba. E 
cât se poate de simplu. 

Nu e simplu deloc! vru Justin să-l contrazică. 

— Dar dacă tu nu ai de gând să te însori cu ea, adăugă 
Sebastian pe un ton vesel, bănuiesc că nu va trece mult 
înainte să o facă un altul. Am auzit că a fost cerută de trei 
ori în căsătorie. 

Nu de trei, ci de patru ori! Justin îşi înghiţi vorbele, 
aruncându-i lui Sebastian o privire absentă. 

Scrâşni din dinţi. La naiba, nu-i plăcea să i se forţeze 
mâna. Cărui bărbat i-ar fi plăcut? Dar se întâmplase exact 
aşa cum îi declarase lui Sebastian. Îşi pierduse capul. Şi nu 
putea decât să fie sincer faţă de sine însuşi! In momentul 


acela, la lumina lunii, în timp ce erau înconjurați de 
întuneric, nicio putere de pe lumea asta nu l-ar fi 
împiedicat să o cuprindă în braţe pe Arabella. Să-şi aplece 
capul către al ei şi să-i sărute buzele atât de provocator de 
dulci şi de moi. lar dacă Georgiana şi Grace n-ar fi dat 
buzna peste ei, el ar fi continuat să o sărute. Ar fi continuat 
s-o mângâie, incapabil să se oprească... 

El mai luă o înghiţitură de brandy. 

— Sebastian. Vorbi fără a se uita în ochii fratelui său, pe 
un ton scăzut. Şi dacă am rânit-o? 

— Nu poţi gândi în felul acesta, îl admonestă Sebastian. 

Justin scutură din cap. 

— Nu mă pot abţine. Sebastian, eu... Tăcu, în timp ce 
mintea lui începu să lucreze febril. 

In ochii lui Sebastian apăru o sclipire. 

— Te gândeşti la tata, nu-i aşa? zise el încet. 

— Da. Cuvântul aproape că îl sufocă. Ar trebui să-i spună 
lui Sebastian, îşi dădu seama el. Doamne sfinte, nu venise 
momentul ca Sebastian să afle că el - Justin - îl omorâse pe 
tatăl lor? Se simţi cuprins de amărăciune, iar cuvintele 
refuzară să prindă contur. 

— Indiferent la ce te-ai gândi, observă Sebastian, e mai 
bine să nu o faci. Tata şi mama şi-au creat propriul lor 
infern. Asta nu are nimic de-a face cu noi. Desigur că tu ştii 
asta. 

Asta nu are nimic de-a face cu noi. Simţi o împunsătură 
în inimă. Şi dacă Sebastian se înşela? Dacă avea legătură? 

— Sebastian, rosti el slab. Te-ai întrebat vreodată... dacă 
mama... dacă tata... dacă noi, noi trei - tu, Julianna şi eu... 
Maxilarul i se încleşta. Oh, drace. Las-o baltă. Uită că am 
spus ceva. 

Sebastian îl privi lung. 

— Oricare ar fi lucrul care te frământă, Justin, noi nu 
putem să-l anulăm. Când eram tineri, existau zile pe care 
preferam să le uit, zile pe care nu le voi uita niciodată. Insă 
atunci când mă gândesc la copilăria noastră, singurul lucru 
care persistă în mintea mea e că am fost norocoşi, toţi trei, 


să ne avem unul pe altul. El surâse uşor. Trecutul e 
încheiat. E momentul să priveşti spre viitor. Viitorul tău. Tu 
meriţi să fii fericit, Justin. Nu ai aflat asta deja? Justin îşi 
simţi gâtul uscat. 

— Şi cum rămâne cu Julianna? Şi ea merită să fie fericită. 
Şi după tot ce pretinde ea a fi, mă întreb dacă chestia asta 
este adevărată. 

Chipul lui Sebastian se adumbri. 

— Ştiu, murmură el. 

— Când mă gândesc la ce i-a făcut nemernicul ăla de 
Thomas... mi-aş dori să-i fac o vizită. 

— Asta nu ar rezolva absolut nimic, îi reaminti Sebastian. 
Dar eu înţeleg ce vrei să spui. Cu toate astea, sunt 
încredinţat că şi ea va avea parte de fericire, Justin. Sunt 
momente când trebuie să avem încredere într-o putere mai 
mare decât a noastră. 

Justin ridică o sprânceană. 

— Răbdarea ta n-a încetat niciodată să mă uimească. 
Sebastian chicoti. 

— Dacă soţia mea ar fi aici, cred că n-ar împărtăşi 
această părere. El se ridică, întinzându-se după tavă. 

Justin ridică paharul pe care îl golise. 

— Lasă sticla, îl sfătui el. Sebastian pufni în râs. 

— Ai grijă, frate. Dacă nu vei fi în biroul meu la ora şapte 
fix, sunt aproape convins că Joseph nu va da dovadă de 
generozitate. Iar pe mine nu mă încântă prea tare ideea de 
a-ţi fi secund. 

Nu se va ajunge la asta, decise Justin, privind către uşa 
care se închidea. Dincolo de ce era el, de ceea ce fusese, el 
nu putea... el nu avea s-o mai facă... pe Arabella de râs. 

Pe de altă parte însă Sebastian avea dreptate. Dacă el nu 
se însura cu ea, atunci avea s-o facă altcineva. Iar 
perspectiva unei Arabella măritată cu un alt bărbat era... în 
fine, de neimaginat. 

Mariaj, reflectă el, întorcând cuvântul pe toate feţele în 
mintea sa. Mariaj. 


Se simţea împietrit. Şi totuşi, ea aprinsese un foc 
înăuntrul lui, în sângele lui, în adâncul inimii lui. Era tot 
timpul conştient de prezenţa ei. Parfumul ei. Căldura ei. Nu 
putea să stea aproape de ea fără a-şi dori s-o atingă aşa 
cum o făcuse în această seară. Voia mai mult. 

De când o văzuse pentru prima dată la balul Farthingale, 
nu trecuse nici măcar o zi în care să nu se gândească la ea. 
Dorindu-şi să fie cu ea, aşa cum fusese în această seară. 
Voia să fie a lui, să-i aparţină, să simtă atingerea pielii ei 
catifelate. Simplul gând de a fi cu ea în felul acesta - aşa 
cum îşi dorea - îi făcu sângele să clocotească în vene. Dar 
oare cât ar dura? 

Credinţă şi fidelitate... cum să nu fie îngrozit? Avea foarte 
puţină experienţă în privinţa unor asemenea virtuţi - în 
privinţa oricărei virtuţi! lar el nu era Sebastian. El semăna 
cu mama lui. Mama lui... 

Dar nu suporta gândul de a o răni pe Arabella. 

Pasiunea lui era reală, îşi reaminti sieşi. O dorea pe 
Arabella cu fiecare fibră a sufletului său. El nu putea să-i 
câştige dragostea. Trebuia să fie practic, aşadar. Arabella 
nu va iubi niciodată o secătură ca el. Dar dacă el nu putea 
avea dragoste, nu-i mai rămânea decât dorinţa şi pasiunea 
şi lucrul acesta era realizabil. 

Şi odată cu revelaţia aceasta veni şi răspunsul pe care îl 
căuta. 

Justin ştia acum cu precizie ce avea de făcut. 


Capitolul 14 


Cu cinci minute înainte de ora şapte a dimineţii 
următoare, Arabella, mătuşa Grace şi unchiul Joseph se 
adunaseră în biroul lui Sebastian. Atmosfera era încărcată. 
Arabella stătea pe marginea unui scaun, ţinând mâinile 
strânse în poală. Mătuşa Grace şi unchiul Joseph şedeau pe 
sofaua care era amplasată vizavi de ea. Unchiul Joseph 
adoptase o atitudine rigidă. El nu obişnuia să vocifereze şi 
să se înfurie - deşi ea aproape că-şi dorea acest lucru! lar 
mătuşa Grace... avea ochii roşii, umflaţi. Plânsese. 

Şi totul din vina ei. 

Uşa se deschise. Justin intră cu paşi mari. Se aşeză în 
scaunul cu braţe aflat lângă Arabella. 

Unchiul Joseph nu pierdu vremea cu amabilităţile. I se 
adresă lui Justin: 

— In absenţa părinţilor Arabellei, mătuşa ei şi cu mine le 
ţinem locul. Şi se pare că ne confruntăm cu o dilemă. 

Arabella se aplecă în faţă. 

—  Unchiule, Georgiana nu va relata nimănui ce s-a 
întâmplat. Ea e prietena mea... 

— Indiferent de ce va face ori nu va face ea, nu are 
importanţă! spuse acesta pe un ton ridicat. Eu ştiu, 
Arabella. Mâătuşa ta ştie! Aceasta nu e una din 
năzdrăvăniile mărunte din copilăria ta, care poate fi iertată 
şi dată uitării. 

— N-a fost vina ei, my lord, interveni Justin. Vina e în 
totalitate a mea, preciza el. Eu am sedus-o. 

Arabella făcu ochii mari. 

— Ce! strigă ea. Dar tu... 

— Linişte! Amândoi, Justin şi unchiul Joseph, izbucniră în 
acelaşi timp. 

Arabella se aşeză mai bine în scaun. Privirea ei alunecă 
uşor în direcţia lui Justin. Calmul lui era imperturbabil. 


Unchiul Joseph îşi mută privirea acuzatoare asupra lui 
Justin. 

— Nepoata mea a fost compromisă de tine, sir. Unchiul 
Joseph bâtu darabana pe braţul sofalei. Cer satisfacţie. 

Justin îşi înclină capul. 

— Şi o veţi avea, my lord. 

Arabella scoase un sunet slab, înăbuşit. Nu, îşi spuse ca 
îngrozită. Cu siguranţă nu trebuie să aibă loc un duel... 

— Am dezonorat-o pe nepoata dumneavoastră şi i-am 
distrus reputaţia. În mod clar, nu se poate acţiona decât 
într-un singur mod. Deci, mă voi căsători cu ea. 

Unchiul Joseph i se adresă pe un ton vehement: 

— Cel mai bine ar fi ca asta să se petreacă cât mai 
curând fiindcă, te avertizez, nu admit niciun fel de 
întârzieri. 

Gura Arabellei se deschise pentru ca în clipa următoare 
să se închidă. Cei doi discutau ca şi cum ea nici măcar n-ar 
fi fost prezentă. Ori ea era pe cale să înnebunească, ori ei. 
Copleşită de emoţii, simţea că nu mai poate respira. Nici 
măcar să vorbească nu era în stare. 

Oare auzise bine? Cu siguranţă că Justin nu rostise acum 
câteva secunde acele cuvinte. 

— Mă voi ocupa de obţinerea unui permis special, my 
lord. Nepoata dumneavoastră şi cu mine ne vom căsători 
imediat ce vom soluţiona acest aspect. 

Stupefiată, ea îi urmări pe cei doi bărbaţi cum se ridică şi 
îşi strâng mâinile. 

La amiazā, toți cei prezenți la petrecere aflaserā despre 
logodnă. Când vestea fu anunţată, Devon o îmbrăţişa cu 
căldură pe Arabella. 
— Oh, ştiam eu! Ştiam pur şi simplu că tu eşti aleasa. 
Sebastian nu fu la fel exuberant. El se înclină deasupra 
mâinii ei, însă ochii lui cenușii erau cât se poate de grăitori. 
— Mă bucur că eşti tu, spuse el simplu. 


În timpul felicitărilor, Justin se mulţumi să zâmbească, 
însă vorbi foarte puţin. Arabella îşi simţea inima grea. Se 
dojeni cu promptitudine. Nu era ca şi cum el ar fi fost 
îndrăgostit de ea. Doamne sfinte, altădată se întrebase 
dacă el măcar o simpatiza! Era o prostie ca ea să-i pretindă 
să se poarte ca şi cum ar fi îndrăgostit lulea de ea. 

Cerându-şi mii de scuze, membrii familiei Berwell o 
porniră imediat înapoi către Londra - pentru a face 
pregătirile de nuntă, aşa cum declară mătuşa Grace. Pentru 
Arabella, totul părea a fi asemenea unui vis. Ca şi cum ceea 
ce se întâmpla n-avea nicio legătură cu fiinţa ei. 

Două zile mai târziu, unchiul Joseph o informă că 
permisul a fost obţinut. Ceremonia fu stabilită peste trei 
zile. 

Cu o zi înaintea nunţii, Arabella stătea în salon, cu 
mintea golită de gânduri. Mătuşa ei era în oraş, pentru a 
comanda florile. In realitate, reflectă ea cu simţurile 
amorţite, mătuşa Grace era singura persoană încântată în 
privinţa nunţii ce urma să aibă loc. Ceaiul pe care şi-l 
turnase rămase pe tavă. Era greu de crezut că doar cu o 
săptămână în urmă sosiseră la Thurston Hall... 

Urmă o bătaie uşoară în uşă. Era Ames, valetul. 

— Domnişoară, aveţi un musafir. 

— Prefer mai degrabă să nu văd pe nimeni, Ames. El fu 
neobişnuit de insistent. 

— Înclin să cred că vă veţi răzgândi, domnişoară. 

Arabella oftă. 

— Ames, te rog... 

— E logodnicul dumneavoastră, domnişoară. 

Logodnic. Ea îşi simţi gura uscată. Niciodată, cât e lumea 
asta de mare, ea nu-şi imaginase că Justin putea fi numit 
astfel. Brusc, simţi cum îi tresaltă inima în piept. 

— Domnişoară? i se adresă Ames. Dacă doriţi, îi pot 
transmite că sunteţi indispusă. 

Fi îi trecu prin minte că Justin nu s-ar mulţumi cu un 
asemenea răspuns. El ar pătrunde probabil în încăpere fără 
să ia în seamă interdicţia. 


Inspiră adânc. 

— Te rog, condu-l înăuntru, Ames. 

— Prea bine, domnişoară. 

O secundă mai târziu, Justin intră în încăpere cu paşi 
mari. Purta veşminte de călărie, cizmele lui negre 
strângându-i gambele, iar pantalonii din piele de bivol fiind 
lipiţi de picioarele sale musculoase. 

— Sper că nu te superi fiindcă am venit în vizită 
neanunţat. _ 

— Nicidecum, murmură ea. li făcu semn către scaunul 
tapiţat în mătase de Damasc, aflat chiar vizavi de ea. Ia loc, 
te rog. 

— M-am gândit că ar fi bine să ne vedem măcar o dată 
până mâine. El îşi scoase mănuşile de călărie şi le aşeză pe 
măsuţa din lemn de trandafir. 

Ea se simţea cuprinsă de nelinişte. Mâinile lui, observă 
ca în treacăt, erau asemenea restului fiinţei lui: lungi, 
subţiri, elegante, şi cu toate acestea atât de masculine. 
Chipul i se îmbujoră. Cum oare, se întrebă ea curioasă, o fi 
arătând restul trupului său, dincolo de aparenţa civilizată a 
hainelor? El era surprinzător de puternic. In noaptea aceea 
petrecută la Thurston Hall, când el o cărase până în camera 
ei, ea fusese uimită de faptul că o ridicase cu atâta 
uşurinţă... 

— Arabella? 

Ea îşi întoarse privirea către chipul lui. 

— Da? 

Vocea ei era slabă şi subţire. El o privea fix. 

— Te întrebam dacă eşti pregătită pentru nunta de 
mâine. 

Arabella nu răspunse. Nu fu în stare. Mâine, la vremea 
asta, ea şi Justin aveau să fie soţ şi soţie. Soția lui. Oh, 
Doamne, va fi un adevărat paradis... Nu, avea să fie un 
infern. Soţie ori ba, el va dori să aibă orice femeie... 

— Da... Nu. Eu... nu ştiu ce vreau să spun. Doamne, era o 
idioată. Totul e atât de ireal. Atât de neaşteptat. Tonul ei 
era nesigur. Ea îşi adună tot curajul pentru a-i susţine 


privirea. De ce? întrebă ea simplu. De ce faci asta? De ce ai 
fost de acord să te însori cu mine? 

Justin îşi arcui o sprânceană. 

— De acord? zise el cu blândeţe. Arabella, poate că n-ai 
băgat de seamă, însă a fost ideea mea, nu a unchiului tău, 
să ne căsătorim. 

Cum putea el oare să fie atât de liniştit, de nepăsător, 
când ea se simţea sfâşiată lăuntric? 

— Ar fi trebuit să-mi închipui că o vei lua la sănătoasa la 
gândul căsătoriei! zise ea cu o voce voalată. 

El o privi lung înainte de a rosti: 

— Eu sunt în multe feluri, Arabella, dar laş nu sunt. 

Ea inspiră adânc. 

— Cum s-a ajuns aici? întrebă ea pe un ton scăzut. Noi... 
noi nu ne potrivim. Tu o ştii la fel de bine ca şi mine. lar eu 
ştiu că tu nu intenţionezi să te căsătoreşti cu nimeni, cu 
atât mai puţin cu mine. 

Justin se încorda. 

— De ce spui asta? 

— Eşti cel mai faimos crai al Londrei. Toată lumea ştie că 
cei asemenea ţie fac tot posibilul pentru a evita să fie prinşi 
în capcana pentru şoareci a preotului. 

Justin se lăsă pe spate. Făcu un efort suprem pentru a-şi 
păstra calmul. Era atât de evidentă absenţa dorinţei ei de a 
se căsători cu el. Poate că îşi merita soarta având în vedere 
păcatele lui cele multe. 

— Tu eşti o lady, Arabella. Faptul că eu, în trecut, am ales 
să am de-a face cu femei care nu erau la fel de cumsecade 
nu are nicio legătură cu relaţia dintre noi doi. Eu te-am 
dezonorat şi... 

— Dar nu m-ai dezonorat, nu cu adevarat! Noi... noi pur 
şi simplu ne-am sărutat. 

— Am făcut mai mult de atât. Ţi-am atins... 

Chipul ei se îmbujoră. 

— Chiar e necesar să-mi aminteşti? 

— Comportamentul meu nu a fost demn de un 
gentleman. Am fost surprinşi într-o postură 


compromiţătoare, iar eu nu-mi voi permite să-ţi distrug 
reputaţia. Te respect prea mult pentru a proceda astfel. 

Tonul lui era repezit. Arabella clipi. Ea îşi imaginase că el 
nu avea respect pentru nimic şi pentru nimeni. In fine, asta 
nu era adevărat în totalitate. El îşi respecta fratele, 
cumnata, sau cel puţin ea îşi imagina că o face... Pentru 
prima dată, ea îşi dădu seama că nu ştia totul. 

Existau multe lucruri pe care ea nu le aflase. Bune sau 
rele, asta rămâne de văzut. 

— Imi pare rău, murmură ea. N-am vrut să te insult. 

El nu părea foarte convins de bunele ei intenţii. Ea se 
precipită: 

— Eu pur şi simplu... eu nu vreau ca tu să mă urâşti, 
Justin. Nu vreau ca tu să-mi porţi pică. 

Expresia întipărită pe chipul lui se schimbă. Până să-şi 
dea ea seama ce avea de gând să facă, el era deja lângă ea, 
pe canapea, prinzându-i mâinile într-ale sale. p 

— Exact acelaşi lucru voiam să ţi-l spun eu ție. li adresă 
un surâs generos. De fapt, acesta este adevăratul motiv 
pentru care am venit aici. 

Senzaţia mâinilor lui care le acopereau pe ale ei era una 
extrem de liniştitoare. Li se intersectară privirile, dar ea 
mai simţi şi altceva. Nu ştia cu precizie despre ce anume 
era vorba, însă acest ceva îi făcu inima să tresară. 

Dar în secunda următoare, ea oftă îngândurată. 

— Numai că mi-aş fi dorit ca mama şi tata să poată fi 
prezenţi aici. Mă îndoiesc că au primit între timp 
scrisoarea. 

El o strânse de degete. 

— Ştiu. Şi pentru asta îmi pare într-adevăr rău. Dar 
unchiul tău nu admite niciun fel de întârziere. N-o să scap 
cu viaţă dacă mai aşteptăm. In plus... cred că prefer 
varianta asta. 

Arabella se încruntă. 

— De ce? Oh, fără îndoială că lui îi era teamă că în cazul 
în care ar mai aştepta, s-ar putea răzgândi. Şi atunci ce s-ar 
întâmpla cu ea? 


Pe buzele lui înflori un surâs. 

— Cu siguranţă e mult mai simplu să mă însor cu tine 
decât să-ţi fac curte. Acum, cel puţin, nu va trebui să parez 
loviturile hoardei tale de admiratori ce te înconjoară la 
fiecare petrecere. 

Ea strâmbă din nas. 

— Asta este prima dată când mă vizitezi, spuse ea ironic. 

— Şi după ceremonia de mâine, nu va mai fi nevoie. Vei fi 
chiar acolo, în propria mea casă, de câte ori te voi dori. 

De câte ori te voi dori. 

Arabella nu ştia ce voia să spună cu asta. Şi nici nu era 
pregătită să facă speculaţii. 

— Nici măcar nu ştiu unde locuieşti, şopti ea. 

— Am o reşedinţă de oraş pe Berkeley Square. Cred că ţi 
se va părea de-a dreptul fermecătoare. Afară, în foaier, 
ceasornicul încastrat într-o casetă bătu ora exactă. Oricât 
mi-ar plăcea să mai rămân şi să mai stăm de vorbă, sunt 
obligat să plec. În curând am programată o întâlnire de 
afaceri. 

Sprâncenele ei se arcuiră. 

— Tu? O întâlnire de afaceri? 

El chicoti văzând îndoiala întipărită pe chipul ei. 

— De fapt, chiar am obţinut un important succes. Cea 
mai recentă dintre achiziţiile mele este o bancă din Scoţia. 
Deci vezi tu, la urma urmelor, te măriţi cu un domn 
respectabil şi anost. 

Anost? Acesta era ultimul cuvânt pe care Arabella l-ar fi 
folosit pentru a-l descrie pe Justin Sterling. 

— Mare păcat, replică ea cu blândeţe, pentru că eu 
aşteptam cu nerăbdare să domesticesc o canalie. 

— Oh, în mine sunt suficiente rămăşiţe ale unei canalii, 
veni răspunsul lui prompt şi obraznic. Sclipirea aceea 
maliţioasă din ochii lui ar fi trebuit să-i servească drept 
avertisment. Ar fi trebuit să-şi dea seama că nu era bine să 
provoace un bărbat ca el! 

In clipa următoare, două braţe puternice se strecura că 
în jurul taliei ei, trăgând-o apoi pe genunchii lui. Buzele ei 


se întredeschiseră plăcut surprinse în vreme ce gura lui o 
acoperi pe a sa. El o sărută cu o fervoare făcând-o să-şi 
piardă respiraţia. 

Capul ei încă vâjâia în secunda în care el se ridică şi o 
aşeză în picioare cu un gest atât de brusc, încât ea fu 
nevoită să se agate de antebraţele lui pentru a nu-şi pierde 
echilibrul. 

El o susţinu, aşezându-şi mâinile mari şi fierbinţi pe talia 
ei. 

— Acum e bine? 

Arabella încuviinţă, deschizând şovăitoare ochii. A 

Spre surprinderea ei, surâsul lui uşor se evaporase. In 
locul lui apăruse o expresie atât de intensă, încât ea îşi ţinu 
respiraţia. 

— Ce s-a întâmplat? 

— Pur şi simplu mă gândeam. 

— La ce? 

Privirea lui lungă îi scrută atent trăsăturile, una câte una, 
oprindu-se în cele din urmă asupra buzelor ei, 

— Data viitoare când te voi săruta, vei fi soţia mea. 


Capitolul 15 


Ceremonia începu a doua zi, fix la ora trei după-amiaza, 
la reşedinţa din oraş a mătuşii şi a unchiului ei. In afara 
Georgianei, care era domnişoara sa de onoare, şi de părinţii 
acesteia, cei prezenţi făceau parte din familie - Sebastian, 
Devon, Julianna, gemenii, mătuşa Arabellei, verişoarele sale 
alături de familiile acestora. Singura excepţie o reprezenta 
ducesa de Carrington, văduva cea bogată. Sebastian era 
cavalerul de onoare al lui Justin. Reverendul Lynch, care 
fusese mulţi ani de zile prietenul tatălui ei, şi pe care 
Arabella îl cunoştea încă din copilărie, oficia ceremonia. 

Ea păşi în salon la braţul unchiului ei Joseph. Genunchii îi 
tremurau atât de tare, încât se minuna că mai era în stare 
să meargă. Arabella făcu ochii mari în clipa în care ei doi se 
opriră în prag. Mătuşa Grace decorase încăperea cu mai 
multe duzini de trandafiri proaspeţi în nuanţe de roşu şi 
alb. 

În secunda următoare, ochii ei se îndreptară inevitabil 
către Justin, care era îmbrăcat într-un costum de nuanţa 
ciocolatei negre ce făcea ca ochii săi luminoşi şi verzi să 
strălucească precum două smaralde. 

Nici nu zâmbea, nici nu era încruntat. Se străduia să 
afişeze o mină solemnă, iar ea descoperi brusc că plonjează 
într-un abis. Nici nu se căsătoriseră încă... iar el avea deja 
regrete? 

Să-şi petreacă viaţa alături de cineva care nu o va iubi 
niciodată... oh, Dumnezeule, cum putea să facă una ca 
asta? se gândi ea disperată. Aceasta era ziua nunţii ei. Ziua 
nunţii ei. Din clipa când fusese suficient de mare pentru a 
face speculaţii pe marginea propriei sale căsătorii, ea 
nutrise convingerea că ziua aceea avea să vină, iar ea o să 
fie îndrăgostită până peste cap de soţul ei... şi el la rândul 
său de ea. Dar acesta nu era partenerul pe care şi-l dorea. 
Nimic nu se petrecuse aşa cum ar fi trebuit, iar ea se afla 


acum aici, la numai câţiva centimetri distanţă de bărbatul 
ce avea să-i devină soţ pentru restul vieţii ei, gândindu-se la 
zilele pe care le va mai avea de trăit... 

Cu o săptămână în urmă, ar fi jurat că n-ar putea iubi 
niciodată un bărbat precum Justin Sterling. Dar, dintr- 
odată, ea nu mai fusese atât de convinsă... Chiar îl iubea? TI 
iubea? Inima ei tresări. Prinsă în vâltoarea unor emoţii 
copleşitoare, nu era sigură că putea deosebi partea de sus 
faţă de cea de jos, dreapta de stânga, luna şi stelele. 

Şi totuşi exista un lucru mai presus de toate celelalte. 
Gândul că ar fi posibil ca Justin să nu o iubească niciodată 
îi provocă o durere zdrobitoare. 

Simţea dorinţa nestăvilită de a se răsuci pe călcâie, ca 
apoi să iasă în fugă din casă ţipând. 

Dar între ea şi Justin exista o distanţă de trei paşi. Trei 
paşi mici şi viaţa ei avea să se schimbe pentru totdeauna. 
Ei erau, în acelaşi timp, cei mai dificili şi cei mai simpli paşi 
pe care îi făcuse vreodată. 

Reverendul Lynch îşi drese vocea. 

— Dragii mei, spuse el, ne-am adunat cu toţii aici, în faţa 
lui Dumnezeu... 

Restul ceremoniei se pierdu în ceaţă. Următorul lucru de 
care ea deveni conştientă fu clipa în care reverendul Lynch 
se întoarse către Justin. 

— Iei în căsătorie pe femeia aceasta pentru a-ţi fi o soţie 
credincioasă, pentru a trăi împreună după voia lui 
Dumnezeu, în sfântă căsătorie? Promiţi că o vei iubi, că o 
vei proteja şi onora lăsându-le la o parte pe toate celelalte, 
păstrând-o alături doar pe ea, câte zile veţi avea? 

— Da. 

Tonul lui calm părea atât de convingător, încât Arabella 
fu pentru moment năucită. Reverendul Lynch vorbi iarăşi, 
dar ea abia dacă îl auzi. Prin urmare, dacă nu ar fi cunoscut 
nici bărbatul şi nici reputaţia acestuia, atunci i-ar fi fost 
uşor să creadă ca el vorbise cât se poate de serios! 

Reverendul Lynch se oprise. 


Aproape cu întârziere, ea îşi dădu seama că era rândul ei. 
Mâinile începură să-i tremure atât de tare încât micul ei 
buchet de trandafiri alunecă de-a lungul rochiei sale de 
mătase. 

Fu unicul zgomot din încăpere. 

Arabella nu se putu abţine şi se întoarse repede către 
Justin. Una din sprâncenele lui negre era ridicată arogant, 
iar ochii lui verzi o priveau ţinta. 

Ea îşi înălţă bărbia. 

— Da, se auzi ea rostind în grabă, apoi se întrebă dacă 
răspunsul ei sunase la fel de tremurat şi îngrozit şi 
entuziast cum îl percepuse în forul său lăuntric. 

Urmă anunţul reverendului: 

— Poţi săruta mireasa. 

Justin se întoarse spre ea. 

Mintea ei înregistra o pereche de ochi verzi şi înflăcăraţi, 
şi două braţe tari ce o cuprinseră. El îi pecetlui gura cu un 
sărut care o făcu să-şi piardă răsuflarea. Oare avea să fie 
mereu la fel? Ea se rugă să fie aşa. 

Pământul se învârtea încă în secunda în care el îşi dezlipi 
buzele de ale ei. Ea clipi în sus către el. 

— Oh, măiculiţă, şopti ea fără să stea pe gânduri. 

El îşi dădu capul pe spate, pufnind în râs, secătura, după 
cum putea ea vedea şi auzi! Arabella îl fixă imediat cu o 
privire încruntată. 

Spre surprinderea ei, el o sărută din nou - la fel de 
provocator. 

De această dată, în clipa când deschise ochii, auzi 
zgomotul aplauzelor! 

Arabella simţi cum o roşeaţă dogoritoare se întinde 
dinspre gât pe toată faţa. 

— Eşti o canalie, îi spuse ca pe un ton acuzator. El îşi 
strecură mâna în curbura cotului ei. 

— Ei bine, te-am prevenit, nu? 

Urmă o cină festivă. Comportamentul distant al unchiului 
Joseph faţă de Justin dispăru până la servirea felului 
principal de mâncare şi Arabella respiră uşurată. Dar 


aproape înainte ca ea să-şi poată da seama, cina se 
termină, iar momentul plecării sosi şi el. 

Lângă uşă, familia se adună în jurul lor pentru a le face 
urări. Domnea o agitaţie generală. Gemenii ţipau şi se 
învârteau de colo-colo, alături de micuţii verişoarei sale. 
Mătuşa Grace fu ultima care păşi în faţă. Surâdea, însă 
ochii îi străluceau. În mână ţinea o batistă delicată. 

La vederea lacrimilor mătuşii ei, o durere fierbinte îi 
inundă pieptul. Arabella se repezi înainte şi îşi îngropa faţa 
în capa mătuşii Grace. 

— Mătuşă Grace, zise ea suspinând, îmi pare rău că nu ai 
apucat să organizezi o nuntă ca la carte. 

Grace o îmbrăţişa cu putere. 

— E în regulă, draga mea. Te poţi revanşa permiţându-mi 
să pregătesc botezul primului tău copil. 

Justin se retrăsese câţiva paşi pentru a discuta cu 
Sebastian. El alese chiar clipa aceea pentru a se uita lung 
la ea. Peste umărul mătuşii ei, ochii lor se întâlniră. Ai lui 
erau inexpresivi, dar Arabella fu convinsă că ai ei erau 
enormi, înghiţi în sec, ferindu-şi privirea. In ce-o priveşte, 
abia îndrăznise să se gândească la nuntă, darămite la copii. 
Oare Justin chiar îşi dorea copii? Gândurile îi zburară la 
noaptea ce avea să vină. Tocmai din acest motiv, o să-şi 
ceară el drepturile de soţ? 

Justin era un bărbat extrem de sănătos şi viril, bine 
cunoscut pentru apetitul lui sexual. Dacă nu cumva se 
înşela, decise ea prevăzătoare, probabil că el va... 

Subiectul era încă prezent în mintea sa în secunda în 
care trăsura întoarse în faţa unei case cu faţada din 
cărămidă, aflată pe Berkeley Square. 

Justin se răsuci în direcţia ei. 

— M-am gândit să ne petrecem noaptea aici, rosti el 
nonşalant. Din cauza grabei cu care ne-am căsătorit nu am 
avut timp să plănuim un voiaj de nuntă ceva mai lung. Dar 
dacă vrei, putem pleca mâine de dimineaţă, pentru o 
săptămână şi ceva, la Bath. Sper că vei fi de acord cu asta. 


— Oh, eu ador Bath-ul, zise Arabella încântată. În această 
perioadă a anului are o frumuseţe aparte. 

Nu, reflectă Justin. Cea care avea o frumuseţe aparte era 
ea... 

Un lacheu deschise portiera trăsurii. 

El îşi întoarse privirea de la buzele ei. 

— Vino. Dă-mi voie să-ţi arăt... El se întrerupse brusc. 
Noua ta casă. Trupul Arabellei fu scuturat de un fior 
straniu. O parte din nerăâbdarea ei dispăru. 

Cu degetele sprijinite de umărul ei, el o prezentă 
personalului, apoi o conduse prin casă. Aceasta era 
confortabilă, fiind prevăzută cu mai multe încăperi decât s- 
ar fi aşteptat ea, fără a fi însă ostentativă. Arabella fu 
încântată la vederea pieselor elegante de mobilier, şi cu 
toate că Justin nu rosti o vorbă, ea îşi dădu seama că el era 
satisfăcut. 

Ajunseră în cele din urmă în dormitor, o cameră 
încăpătoare, decorată în nuanţe de castaniu şi maro, 
dominată de un pat imens. 

Ea încercă să nu se holbeze la acesta, dar în acelaşi timp 
nu se putu stăpâni. 

— Ţi-e foame? 

Tresări speriată. 

— Oh, nu. Avea o voce stranie. N-aş putea înghiţi nici 
măcar o bucăţică după cina aceea copioasă. In cele din 
urmă reuşi să-şi mute privirea de la pat. 

Ea era emoţionată, îşi dădu seama Justin. O trăda vocea 
ei, felul în care privirea ei lungă se intersecta cu a sa, doar 
pentru a se muta imediat într-o altă direcţie. li venea să 
râdă, însă nu era sigur că ar îndrăzni. Se însurase cu o fată 
binecrescută, la urma urmei, deşi ea susţinea că ar 
cunoaşte foarte bine cum are loc actul procreării. In 
realitate, el avea serioase îndoieli în această privinţă. 

— Ei bine, atunci, nădăjduiesc că ai nevoie de puţină 
intimitate, O voi trimite pe Annie înăuntru. 

Arabella clipi. 

— Annie? Annie este aici? 


El dădu aprobator din cap. 

— Am reuşit s-o conving pe mătuşa ta s-o lase să intre în 
serviciul meu. 

— Îţi mulţumesc, Justin. Ea se opri, impresionată într-un 
mod straniu de gestul lui. A fost foarte drăguţ din partea ta. 

El înclină din cap. 

— A fost plăcerea mea. 

El plecă, iar Annie veni s-o ajute să-şi scoată rochia de 
mireasă. Un cufăr de mici dimensiuni ce conţinea o parte 
din lucrurile ei se pare că fusese mutat aici în decursul zilei 
respective. De acolo scoase Annie cămaşa de noapte şi 
lenjeria pe care avea să le poarte în noaptea aceea. 
Prezenţa ei era reconfortantă, însă, după ce îi perie părul, 
Annie se retrase în grabă. 

Rămasă singură, Arabella se ridică de la măsuţa de 
toaletă, făcând câţiva paşi, doar pentru a se admira în 
oglinda ovală care era aşezată într-un colţ. Ceea ce văzu 
nu-i fu pe plac. O străină se holba la ea, o străină peste 
umerii şi spatele căreia părul cădea în valuri roşii. Cămaşa 
de noapte din dantelă subţire - merita prea puţin preţul 
exorbitant pe care ştia că îl plătise mătuşa Grace. Întregul 
ei trup era perfect vizibil, de la nuanţa de fildeş a pielii, 
rozul sfârcurilor, până la triunghiul aflat ceva mai jos, 
format din cârlionţii roşcat-aurii dintre coapse. 

Era o cămaşă de noapte menită să ademenească. Să 
ispitească. Să... Doamne, dar mintea ei aproape refuză să 
formuleze expresia... să încânte. Ea se simţi... oh, sfinte 
Dumnezeule, de-a dreptul scandalos! Gândul acela fu urmat 
rapid de un altul. 

Oare o să-i placă tui Justin? Şi ea îl dorea, îşi dădu ea 
seama, resimţind o durere ascuţită. Voia ca el să fie vrăjit. 
Tânjea după asta cu o intensitate de-a dreptul dureroasă. 

Tocmai formula acest gând în secunda în care uşa se 
deschise, pentru ca după aceea să se închidă. 

Arabella se răsuci pe călcâie. Îşi reprimă impulsul de a-şi 
acoperi trupul cu braţele. Privirea lui Justin alunecă de-a 
lungul ei din creştet până în tălpi, nelăsând nici măcar o 


părticică neexplorată. '[inându-şi respiraţia, ea rămase 
locului, aşteptând împlinirea sutelor de rugăciuni şi visuri 
care se înălţau din sufletul său. 


Capitolul 16 


Justin nu se mişcă. Nu putea nici măcar să respire. Ea 
arăta ca un înger înveşmântat în alb, ochii ei fiind 
strălucitori, albaştri şi luminoşi precum cerul. Aerul acela 
de puritate nespusă care o înconjura îl îngheţă. 

Oh, Dumnezeule! Ce făcuse? Ea era soţia lui. Soția lui. 
lar ea nu merita o asemenea soartă. Nu ar fi trebuit să-şi 
unească destinul cu un ticălos ca el. Durerea îi crestă 
trupul ca tăişul unei lame. Se simţea înfricoşat şi în acelaşi 
timp se dispreţuia. El era negru pe dinăuntru, tot atât de 
negru pe cât era ea de dulce şi de inocentă. Şi cu toate că 
s-ar putea ca ea să nu vadă asta în acea noapte, tot are să 
observe într-o zi. L-ar uri dacă ar afla ce este, ce a făcut. L- 
ar uri, iar el nu putea suporta ideea. 

Făcând un mare efort de voinţă, el îşi mută privirea de la 
imaginea aflată în faţa sa. 

Arabella nu ştia ce anume nu era în regulă, însă observă 
cum ochii lui se întunecă, precum un nor care trece pe 
deasupra soarelui, cum muşchii feţei lui par să 
înţepenească. 

Surâsul ei păli brusc. 

Oare ce fel de nebunie pusese stăpânire pe ea? Soţul ei 
era cel mai chipeş bărbat din Anglia. Iar ea nu era decât o 
femeie lipsită de graţie şi neîndemânatică, ce nu s-ar fi 
căsătorit niciodată dacă mătuşa Grace şi Georgiana nu i-ar 
fi surprins sărutându-se. 

Se simţi ca şi cum un cerc bolnăvicios al groazei ar fi 
strangulat-o încetul cu încetul. Strângându-şi palmele cu 
putere în faţa ei, până ce i se albiră încheieturile, ea vorbi: 

— Imi pare rău. Eu am presupus pur şi simplu că fiind 
noaptea nunţii noastre... Dar nu va trebui să afle nimeni 
dacă tu preferi ca noi să nu... nu... avem relaţii intime. 

— Arabella... 


— Ştiu că o căsătorie trebuie să fie consumată pentru a fi 
valabilă, dar asta e doar problema noastră, nu a altora... 

Justin înţepenise. 

— Arabella, ce naiba bălmâăjeşti tu acolo? 

Gâtul începu s-o doară din cauza efortului de a-şi reţine 
lacrimile. Nu are să plângă, îşi spuse ea. În mod cert nu 
avea să facă asta. 

Işi făcu curaj. 

— Înţeleg. Ştiu că nu sunt la fel de frumoasă precum 
celelalte femei cu care ai avut de-a face. Sunt conştientă de 
faptul că nu pot spera să mă compari cu... 

— La naiba! înjură el. Ce prostie e asta? 

— Te-am văzut, Justin. Am văzut! Te uitai la mine ca şi 
cum nici nu suportai să mă vezi! 

El scoase un sunet slab. 

— Vino aici, îi porunci el. 

— Nu vin. Printr-un miracol, ea reuşi să-şi păstreze 
ultima fărâmă de demnitate. Spune-mi doar ce trebuie să 
fac. Unde pot să dorm... 

El veni spre ea. Mâinile ei se strânseră în pumni; el 
aproape că se chinui să-i desfacă. Pielea ei era rece ca 
gheaţa, dar el îi strânse cu putere degetele într-ale sale. 
Expresia chipului ei era pe jumătate sfidătoare, pe jumătate 
rănită. 

Asta se întâmpla numai din vina lui, îşi spuse Justin. Cum 
putea să-i explice? Nu era sigur că ar fi găsit cuvintele 
potrivite. Nu se punea problema că l-ar înspăimânta - era 
vorba de frica de a nu o dezamăgi. El nu ştia exact cum şi 
când anume se întâmplase, dar, într-un fel anume, ea 
devenise foarte prețioasă pentru el. Era îngrozit că ar 
putea comite vreun gest care s-o alunge de lângă el. 

Dacă ar fi fost înţelept, i-ar fi dat drumul să plece chiar în 
secunda aceasta. Dar el era un nemernic lacom şi egoist. 
Şi, în plus, ştia că, sub niciun motiv, nu o va lăsa să iasă din 
acea încăpere. 

Respiră adânc, prins în vâltoarea unei emoţii puternice. 
Ştia care fusese motivul pentru care se însurase cu ea: asta 


era ceea ce dorea. Ceea ce dorise în tot acest timp. 
Noaptea asta. Clipa asta. Pe această femeie. 

— Nu e vorba de tine, zise el încet. E vorba de mine. Am 
intrat şi te-am văzut aici, semănând atât de mult cu un 
înger încât... în fine, îmi cunoşti trecutul. Îmi cunoşti 
reputaţia. Sunt un diavol. O ştie toată lumea. Inclusiv tu. Şi 
ştiu că ţi-ai fi dorit alt fel de nuntă. Ştiu că nu sunt eu soţul 
la care visai. Dar nu am să... nu am să te dezamăgesc. 

Tonul vocii lui era foarte scăzut. 

— Nu putem desface ce e deja făcut. Nu acum. E mult 
prea târziu. Suntem căsătoriţi. Tu eşti soţia mea, Arabella. 
Şi oricât de ciudat ar părea, cred că am fost împinşi unul 
spre celălalt aproape din secunda în care am intrat în sala 
de bal a familiei Farthingale şi te-am văzut din nou. 

In timp ce vorbea palma lui alunecă uşor peste a ei, lată, 
puternică şi fierbinte. Degetele lui subţiri şi puternice le 
cuprinseră pe ale sale. Ea înghiţi în sec. 

— Uită-te la mine, scumpo. 

Scumpo. Inima Arabellei se strânse. Ea ridică spre el doi 
ochi înrouraţi. 

Tandreţea neaşteptată pe care o exprima chipul lui o 
frapa. Oh, Doamne, până la urmă el o va face să plângă... 

— Justin, rosti ea pe un ton inegal. Oh, Justin... 

— Ascultă, scumpete. Te rog să asculţi. Tu eşti... Nu 
cunosc un alt cuvânt prin care să te descriu în afară de... 
desăvârşită. Nu ştii lucrul acesta? Degetele lui se 
strecurară printr-ale sale. 

— Oh, dar eu nu sunt... 

— Oh, ba da, eşti. Iar în seara asta, când mă voi culca cu 
tine, nu o voi face din datorie, sau pentru că mariajul 
nostru trebuie să fie consumat, sau dintr-un alt motiv la fel 
de prostesc. O voi face fiindcă te doresc. Pe tine, draga mea 
Arabella. Pentru că te doresc cu fiecare fibră a fiinţei mele. 
S-a înţeles? 

— Da. Fu un sunet ca o părere. 

Incertitudinea ei acţiona precum o săgeată înfiptă în 
inimă. El decise imediat că poate ar fi mult mai bine să-i 


demonstreze prin fapte ceea ce îi spusese. 

Işi sprijini fruntea de a ei. 

— Ah, spuse el răguşit, dar tu nu pari teribil de convinsă 
că soţul tău intenţionează într-adevăr sa fie una cu soţia sa. 
O pauză. Poate că vorbim prea mult şi... facem prea puţin. 

Năucită, Arabella se uită lung în ochii aceia verzi în care 
desluşi o licărire veselă. 

— Ce? 

__ Mâinile lui erau aşezate pe şnururile veşmântului ei. 
Inainte ca ea să-l poată opri, îmbrăcămintea se îngrămădi 
în jurul picioarelor ei. Evaluarea lui francă o făcu să devină 
conştientă de sine. I se părea oarecum deconcertant să stea 
acolo aproape goală în timp ce el era încă complet 
îmbrăcat. 

— O cămaşă cât se poate de încântătoare, remarcă el în 
treacăt, dar bănuiesc că nu e veşmântul pe care îl porţi de 
obicei la culcare. E nouă? 

— Mătuşa Grace a ales-o, zise ea slab. 

El surâse uşor. 

— Să-mi aduci aminte să-i mulţumesc mătuşii Grace 
pentru gustul ei desăvârşit. Două mâini puternice coborâră 
pe umerii ei. Deocamdată, cred că ne descurcăm fără 
acest... veşmânt exterior. 

Inainte ca el să-şi termine fraza, ea era deja goală. 
Gâfâitul ei provocat de faptul că se găsea într-o asemenea 
postură fu acoperit de două buze puternice care se 
suprapuseră fierbinţi peste ale ei, într-un sărut lung care o 
înfiora de plăcere. Era aproape inconştientă în clipa în care 
el o ridică şi o purtă către pat. Realitatea înconjurătoare 
dispărea de fiecare dată când el o săruta. Inlănţuindu-i 
gâtul cu braţele, se lipi de el, însă un nasture dur, care se 
înfipse în carnea delicată a sânilor ei, o făcu să se retragă. 

— Ce s-a întâmplat? 

— E cât se poate de tulburător să zac aici goală, când tu 
eşti complet îmbrăcat. 

Justin chicoti. Doamne, ea rostea cele mai scandaloase 
lucruri! El avusese de gând să nu se grăbească, deşi 


Dumnezeu îi era martor - vederea ei într-o cămaşă ca aceea 
îi pusese la grea încercare autocontrolul. Gustul gurii ei era 
îmbătător, iar parfumul ei ameţitor. [inându-i trupul 
mlădios lipit de pieptul lui şi continuând s-o exploreze cu 
mâinile şi gura se abţinea deocamdată să-şi scoată 
pantalonii, dezgolindu-şi bărbăţia şi penetrând-o în grabă. 

Nu era un stil adecvat pentru a poseda o inocentă, şi cu 
atât mai puţin pe soţia sa. 

— O mireasă nemulțumită, glumi el. Câtă neglijenţă din 
partea mea! 

Ridicându-se, ei îşi scoase rapid jacheta, cămaşa şi 
cizmele. Cu spatele la pat, el îşi trase în jos pantalonii, se 
îndreptă şi se răsuci pe călcâie... 

Mişcarea îi expuse membrul privirii curioase a soţiei sale. 

Ea făcu ochii mari. Gura ei se deschise, formând un „o” 
surprins. Işi umezi buzele cu limba. Oh, bunule Dumnezeu, 
priveliştea aceea era tulburătoare. 

Intinzându-se lângă ea, el se strădui să adopte un ton 
degajat. 

— Mireasa mea cea nerăbdătoare devine brusc mai puţin 
nerăbdătoare. N-ai mai văzut până acum un bărbat gol, nu-i 
aşa, scumpo? Ca să nu mai vorbim de unul care e 
nerâbdător să se familiarizeze cu intimitatea primului act 
sexual în compania soţiei sale? 

Arabella îşi îngropa capul în perişorul creţ de pe pieptul 
lui, murmurând ceva de neînțeles. El nu ştiuse că o roşeaţi 
e capabilă să cuprindă întregul trup al cuiva, dar asta i se 
întâmplă lui în secunda aceea. N 

Justin trase adânc aer în piept. Infrânarea propriilor sale 
pofte constituia o experienţă cu totul nouă pentru el. Bucle 
de foc se revărsau peste umerii şi peste sânii ei. Ivindu-se 
dintre şuviţele mătăsoase, carnea palidă şi rozalie se ridica 
şi se lăsa odată cu fiecare respiraţie întretăiată, o privelişte 
care îl fascina. 

— Te-am văzut cu părul desfăcut, acolo, la Thurston Hall, 
în noaptea în care te-a acostat Meelroy. Am crezut atunci că 
nu există nimic mai frumos, zise el cu blândeţe. Ridicând o 


şuviţă de păr ca focul prinsă în pumn, el o duse la buze, 
inhalând adânc parfumul de trandafiri şi de levănţică, 
aranjând-o apoi cu grijă în spatele unui umăr ca mătasea. E 
magnific, murmură. 

— Iţi mulţumesc, şopti ea. 

Arabella făcu un efort de voinţă pentru a nu tresări în 
secunda în care el îşi trecu braţul peste unul din şoldurile 
ei, dar el nu făcu altceva decât să traseze o linie pe pielea 
ei. Era adevărat că, văzându-l gol pe Justin, simţise un gol 
în stomac. Dar trupul lui era... tot atât de perfect ca şi 
trăsăturile lui. Aceeaşi perfecţiune extraordinară ca a 
trăsăturilor lui. Contururile umerilor săi erau sculpturale şi 
tari, pielea sa era strălucitoare şi netedă, muşchii braţelor 
sale reliefaţi. Un perişor sârmos, des şi negricios îi 
acoperea pieptul şi pântecul. 

Privirea ei atentă alunecă încet în sus, de la linia dreaptă 
a gâtului său către faţă. li admiră frumuseţea trăsăturilor, 
una câte una. 

— Şi tu eşti deosebit de frumos, şopti ea. Pe buzele ei 
flutură un zâmbet uşor. Până şi mătuşa Grace e de aceeaşi 
părere. 

Sprâncenele lui se arcuiră brusc. 

— Mătuşa Grace? repetă el. 

— Oh, da, îl asigură ea. A spus că e posibil să fi înaintat 
în vârstă, însă privirea nu o înşală deocamdată. 

El râse răguşit, un sunet care făcu ca inima ei să tresalte. 
Arabella întinse un braţ pentru a-i mângâia chipul. 

Degete puternice se strânseră în jurul taliei «i, 
zădărnicindu-i intenţia. Arabella avu senzaţia ciudată că 
făcuse ceva necuvenit, dar el o sărută în palmă, apoi o 
aşeză în centrul toracelui său. Mâna ei părea foarte mică şi 
nespus de delicată în mijlocul acelei blăniţe dese. Apoi 
braţul lui Justin, aşezat pe talia ei, o trase mai aproape. 
Celălalt se strecură prin părul ei despletit, apropiindu-i 
gura de a sa. 

El o sărută îndelung, languros, făcând-o să se înfioare de 
plăcere. Degetele ei se prinseră de umerii lui. Sub vârful 


degetelor ei, carnea lui era tare şi fierbinte. Ea oftă în 
secunda în care el îşi plimbă limba în spatele cochiliei 
urechii ei. 

— Imi place la nebunie atunci când mă săruţi, mărturisi 
ea cu respiraţia tăiată. Săruţi foarte bine. Dar la urma 
urmei, bănuiesc că ştii lucrul acesta. 

— Mulţumesc, spuse el, cu buzele lipite de ale ei. Nu 
cred că mi-a mai spus-o cineva vreodată. Dar pot săruta 
ceva mai mult decât atât - el o sărută în fiecare colţ al gurii 
- aici... Şi aici. 

Arabella deveni brusc imprudentă. 

— Poate că ar trebui să-mi demonstrezi. 

— O idee excelentă. Capul lui se aplecă mult. El îşi apăsă 
gura întredeschisă pe linia zveltă şi graţioasă a gâtului ei, 
permițându-i limbii sale să testeze ritmul alert al pulsului 
el. 

— Mmm. E foarte plăcut, Justin. 

Plăcut? îşi zise Justin uimit. El voia să fie mai mult 
decât... plăcut. 

Lăsându-se pe spate, el îşi plimbă privirea de-a lungul 
corpului ei armonios, zăbovind asupra perişorului dintre 
coapse, asupra pielii sânilor ei rotunzi şi de o plinătate 
încântătoare, ascunşi dincolo de paravanul şuviţelor de foc. 
Surâzând viclean, el îi dădu părul la o parte. Sfârcurile 
acelea rozalii care se întrezăreau reprezentau o tentaţie pe 
care el nu o mai putea ignora. Arabella se înroşi puternic, 
dar nu se feri nici de atingerea, nici de examinarea lui 
atentă. A 

Surâzând în continuare, el îşi plecă capul. li plăcu la 
nebunie felul cum pupilele ei se dilatară în momentul când 
limba lui trasă forma ţuguiată a unuia dintre sânii ei. 
Respirația ei se acceleră în clipa în care el se opri la 
protuberanta din vârful acestuia. 

El îl atinse cu buzele, mângâindu-l uşor. 

Ea îşi ţinu respiraţia. 

Intr-un fel, el ştiuse întotdeauna că dincolo de înfăţişarea 
ei de fată cuminte se ascundea un trup ispititor. Era 


perfectă. Absolut perfectă. Cuprins de lăcomie, el îşi 
strânse palmele în jurul sânilor ei ispititori. Palmele lui se 
umplură cu carnea ce ieşea în afară în aşa fel încât 
sfârcurile ei obraznice se ofereau privirii. 

Sărută întâi pe unul, apoi pe celălalt. La cel de al doilea, 
el îşi plimbă limba iar şi iar în jurul centrul lui roşcat, cu o 
mişcare circulară lentă, lăsându-l umed, strălucitor, tare şi 
fremătător. 

Ea gâfâi zgomotos. 

— Mai mult? întrebă el mieros. . 

Buzele ei se întredeschiseră. IÎncuviinţă cu un gest al 
capului. 

Lucrul acesta îl excită peste măsură, ştiind că ea 
urmărea fascinată cum gura lui se strângea în jurul 
protuberanţei întărite şi închise la culoare, lingând-o. Mâna 
ei se ridică, pentru a se agăța de ceafa lui; el simţi cum 
degetele ei se fixară strâns, ca şi cum ar fi vrut să-l prindă 
şi să-l ţină pe loc. 

Arabella nu putu vorbi. Nici măcar nu fu în stare să 
respire. Era extaziată. Avea senzaţia că o săgeată 
luminoasă îi străpungea carnea, acolo, în vârful sânilor ei. 
Căldura se scurse de-a lungul trupului ei. Picioarele se 
depărtară cuprinse de nelinişte. Lipsea ceva... Ea nu ştia 
prea bine ce anume... 

Însă Justin ştia. Sângele îi bubui în vene, bărbăţia lui 
pulsa, iar el o cuprinse, lipind-o de trupul lui. li pecetlui 
gura cu un sărut fierbinte şi extenuant care aprinse fiecare 
părticică a fiinţei lui. Dar în momentul când unul din 
degetele lui trasă o dungă uşoară pe pântecul ei, ea îşi 
îndepărtă gura de a lui. 

— Aşteaptă, îl opri ea. Aşteaptă! 

Capul lui se înălţă brusc. Strigătul ei slab şi îndurerat 
aproape că nu reuşi să treacă dincolo de cercul roşu aprins 
al pasiunii ce-l cuprinsese. 

El închise ochii, domolindu-şi dorinţa ce-i pulsa în vene. 

— Pentru tine e mult prea rapid, nu-i aşa? 


— Puțin, admise ea. Era neliniştită, ruşinată, cuprinsă 
brusc de îndoială. li plăcuse ceea ce făcuse el, însă... Mi-e 
teamă, Justin. 

El îndepărtă o şuviţă de păr rătăcită pe obrazul ei 
îmbujorat. Pe neaşteptate, el fu acela care ezită. 

— Nu îţi promit că nu are să doară. Dar te voi înţelege 
dacă... 

— Nu. Nu e asta. Ea era înverşunată. 

— Atunci, ce? Buimăcit, el îi cercetă trăsăturile. 

Tu le faci pe femei să se indrăgostească de tine, fu ea 
gata să izbucnească. Mă faci să mă îndrăgostesc de tine. 

— Ştiu că ai fost cu multe femei. O durere ascuţită îi 
săgeta inima, însă ea şi-o reprimă cu curaj. Cu propria-ţi 
gură ai declarat că preferi femeile cu experienţă. lar eu nu 
am deloc. Nici măcar n-am mai fost vreodată sărutată de 
altcineva în afară de tine. Mă simt nelalocul meu. Stupidă, 
ca să fiu sinceră. Şi dacă nu sunt o fire pasională? Nu vreau 
să te dezamăgesc. 

Gata. O rostise. Îşi ţinu respiraţia şi aşteptă. Justin se 
înfurie pe neaşteptate pe el însuşi. Iisuse, oare exista ceva 
din ceea ce declarase sau făcuse care nu avea să se 
întoarcă împotriva sa? 

Se uită la ea, la buzele ei care tremurau, la frumogşii ei 
ochi albaştri care erau pe jumătate imploratori şi pe 
jumătate îndureraţi. Valul umflat al unei emoţii puternice şi 
posesive crescu înăuntrul lui asemenea unei maree, în 
momentul în care şi-o imagină pe Arabella sărutând un alt 
bărbat. El nu mai avusese acest simţ al posesiei în privinţa 
nici unei femei - nici nu-şi imaginase că îl va avea - acesta 
fiind la fel de surprinzător ca gelozia sa. Oare toţi tinerii 
însurăţei simțeau asta? Şi totuşi... el descoperi ca îi plăcea 
să fie posesiv în privinţa ei. li plăcea să ştie că ea îi 
aparţine. 

Plimbă buricul degetului mare pe deasupra buzelor ei. 

— Îţi faci griji degeaba, Arabella. 

__— Chiar aşa? Mi-a... mi-a plăcut ceea ce făceai, Justin. 
Intr-adevăr. Dar vreau să te satisfac şi eu. 


Degetul lui aşezat în mijlocul buzelor ei o reduse la 
tăcere. 

— O vei face. O faci. 

— Dar cum poţi fi sigur? 

Pentru o secundă, în colţul buzelor lui se ivi un surâs. 

— Pentru că te pot simţi aici, scumpo. Luând-o de mână, 
îi ghidă intenţionat degetele îngheţate de-a lungul 
membrului său rigid, ţinându-le acolo, în timp ce le presă 
cu ale sale, preţ de câteva secunde. El surâse văzând-o că 
face ochii mari. 

Pe neaşteptate, surâsul lui se stinse. Privirea lui atentă se 
oglindi în ochii ei. 

— Însă mai mult decât orice, zise el pe un ton învăluitor, 
te pot simţi aici. Sărutându-i vârful degetelor, el îi conduse 
cealaltă mână direct deasupra inimii. Şi trebuie să fiu 
sincer, scumpa mea. Asta nu s-a întâmplat cu nicio altă 
femeie în afară de tine. 

Lacrimile îi înceţoşară privirea. 

— Justin, rosti ea cu o voce gâtuită de emotie. Oh, Justin. 
Două braţe zvelte se agăţară într-o clipă de gâtul lui. Ea îl 
sărută cu toată pasiunea aceea vibrantă ce zăcea în 
adâncul sufletului ei. 

Când ea se retrase în cele din urmă, el îi netezi părul. 
Schiţă un surâs ciudat. 

— Am şi eu ceva de mărturisit. 

— Ce? 

— Şi mie îmi este teamă. 

— Tu? Nu cred una ca asta. 

— Oh, dar îmi este într-adevăr, o asigură el cu gravitate. 
Vezi tu, nu am avut niciodată relaţii cu o virgină. Vreau ca 
noaptea aceasta să fie una de neuitat. Pentru amândoi. 

Arabella se uită lung la el, fascinată de expresia chipului 
lui, uimită de tandreţea ce-i răzbătea din voce. Se simţea ca 
şi cum el ar fi ajuns direct în inima ei. 

— Justin, rosti ea emoţionată. Mă faci să mă simt 
deosebită. 


— Eşti deosebită. Unică şi... crede-mă, n-am mai 
cunoscut o femeie asemenea ţie, draga mea Arabella. 

Draga mea Arabella. li plăcea tonul scăzut cu care el îi 
rostise numele. 

— Mă bucur că nu ai sărutat niciodată un alt bărbat, 
vorbi el mai departe, timbrul aspru al vocii sale înfiorând-o 
din cap până în picioare. Mă bucur că nu ai mai văzut 
vreodată un alt bărbat gol. Imi place să ştiu că sunt primul 
bărbat care are relaţii intime cu tine. Urmă o pauză 
semnificativă. lar acum, cred că ar fi timpul să continuăm 
de unde am rămas. Am aprobarea ta, draga mea soţie? 

Ochii ei străluceau. 

— Da, my lord. Oh, da. 

Cuvintele acţionară precum un stăvilar deschis pe 
neaşteptate. Strecurându-şi degetele prin părul ei, îi 
pecetlui gura cu un sărut ce le umplu sufletul de fericire. 
Respirația lui îi invada gura... aşa cum avea să-i invadeze şi 
trupul. 

El se jucă cu vârfurile sânilor ei, făcând-o să strige de 
plăcere. O mână subţire alunecă în adâncitura pântecului 
ei, afundându-se în claia de păr moale dintre coapsele ei. 
Ea gâfâi fără a se opune. Era o senzaţie mult prea plăcută. 
Coapsele ei se desfăcură neajutorate. 

Nu se terminase încă. Degete cutezătoare explorară 
despicătura feminităţii ei, iar şi iar. Degetul lui cel mare se 
alătură şi el acelui joc ameţitor, alunecând circular pe o 
părticică de carne amorţită care pāru că se umflă, creşte şi 
se umezeşte. Era sensibilă într-un mod dureros. Ea gâfâi în 
clipa în care unul din degetele lui se strecură adânc 
înăuntrul ei, ca o sâcâitoare şi haină parodiere a actului ce 
avea să urmeze, începu să respire anevoie, zvârcolindu-se 
şi răsucindu-se, căutând ceva... nu ştia ce anume. Când 
acel ceva sosi, strigăte slabe, asemenea unor scâncete, 
erupseră din gâtlejul ei. 

Ochii ei se deschiseră, înceţoşaţi şi buimăciţi. Prizonieră 
a privirii arzătoare a lui Justin, ea simţi că inima îi bate mai 
tare în clipa în care el îi desfăcu coapsele, stând în 


genunchi în faţa ei. Cu o mână pe bărbăţia sa, el se aplecă 
în faţă, lipindu-se de cârlionţii ei roşcaţi. Arabella nu fu în 
stare să-şi desprindă privirea de pe membrul lui. Acesta 
avea o erecţie rigidă. Chiar în secunda în care gândul cu 
pricina îi zbură prin minte, el fu înăuntrul ei. 

Ea gâfâi. _ 

La auzul acelui sunet, Justin îngheţă. În clipa aceea putu 
să-i simtă himenul, membrana fragilă care-i pecetluia 
virginitatea, lipită de cea mai sensibilă parte a trupului lui. 
El mormăi, pentru că se simţea copleşit de nevoia de a se 
înfige adânc şi cu putere, de a se pierde în cochilia ei 
fierbinte şi umedă. Insă acesta era testul, momentul care-l 
îngrozea. Nu ştia cum e să fii lent şi lipsit de grabă, nu ştia 
dacă era în stare. 

Strânse din dinţi şi se retrase. Inocenta şi micuța sa soţie 
părea pe jumătate îngrozită, pe jumătate fascinată. Capătul 
rotund al sexului său era lucios, umed, din pricina cochiliei 
sale lichide. Se lăsă purtat pe aripile pasiunii. 

Sprijinindu-se într-un cot, el îi sărută buzele. 

— Să-mi spui dacă te doare, mormăi el, pe un ton 
oarecum sever. El împinse din nou înainte, încetul cu 
încetul, până ce se sprijini iarăşi de himenul ei. Doamne, 
era atât de plăcut... pereţii cavernei ei strângându-se cu 
putere în jurul erecţiei lui bombate. 

— O să-ţi spun, promise ea cu un surâs vag. Te rog, 
Justin, ia-mă pur şi simplu în secunda asta. Fă-mă soţia ta... 
fă-mă a ta. 

El gemu. Acum nu mai avea ce face. Era atâta dorinţă 
pură în rugămintea ei fierbinte încât el nu se mai putu 
abtine. Orbit de pasiune, se avântă înainte până ce reuşi s-o 
penetreze. 

— Oh, Doamne, şopti ea. Justin respira anevoie. 

— Să nu înjuri. 

Totuşi, dincolo de aceste vorbe se afla o lume a 
frustrării... o lume a pasiunii... o lume a senzaţiilor, 
îngropându-şi faţa în umărul ei, el îşi domoli bătăile inimii, 


permiţând în acelaşi timp trupului ei să se adapteze 
senzaţiei de a-l şti pe el adânc împlântat în cochilia ei. 

— Nu mă pot abţine. Ea scutură uşor din cap. Justin, eo 
senzaţie atât de... 

El îi sărută gâtul, apoi îşi înălţă capul, ţintuind-o cu 
privirea. 

— Nu ţi-am făcut rău? Faptul că putea vorbi era un 
miracol. 

— Nu, şopti ea surâzătoare. Doamne, nu... 

Ea îşi apropie gura de buzele lui, răsucindu-şi limba în 
jurul limbii lui, scoţându-l aproape din minţi. 

El începu să se mişte uşor. Mâinile lui se strecurară pe 
sub fesele ei, aducând-o şi mai aproape. Incapabil să se 
stăpânească, el îşi împinse bărbăţia încântat de felul în 
care ea se agăța de el, înfigându-şi unghiile în pielea 
umerilor săi. Şoldurile ei se arcuiau, căutându-le pe ale lui. 
Din ce în ce mai repede, el plonja impetuos, în vreme ce ea 
îşi arcui braţele şi picioarele în jurul lui, lipindu-se de el. 

El îşi lăsă capul pe spate, simţindu-şi gâtul încordat. 

— Arabella, zise el slab. Iar apoi încă o dată: Arabella! 

Intr-un colţişor îndepărtat al minţii, el retrăi acea primă 
noapte de la Vauxhall Gardens când o sărutase pentru 
prima dată... îşi spusese că ceea ce simţise fusese dorinţă 
sexuală. Pasiune. Că ea era singura femeie care-l refuza şi, 
tocmai de aceea, o dorea cu fiecare fibră a fiinţei sale. 

Insă nimic nu-l pregătise pentru această clipă. Pentru 
această noapte. Nimic nu-l pregătise pentru ea. Pentru că 
ea era surprinzător de dulce. 

Noaptea exploda... şi la fel şi el. 


Capitolul 17 


O săptămână mai târziu, ei se întoarseră la Londra, 
venind de la Bath. 

Din momentul în care Justin o făcuse a lui, Arabella nu 
mai avusese niciun fel de regrete, niciun fel de îndoieli. 
Căsătoria cu Justin fusese opţiunea potrivită - cu toate că 
nu prea avusese de ales în privinţa respectivă. Dar sincer 
vorbind, lucrul acesta era lipsit de importanţă. Pentru ea nu 
va mai exista un alt bărbat, niciodată pe lumea asta. Işi 
promisese sieşi că se va mărita numai din dragoste... Şi aşa 
făcuse. 

Ştia, în străfundul inimii sale, că Justin Sterling era 
singurul bărbat pe care-l va iubi vreodată. 

Dar acesta era un secret pe care îl ţinea ascuns în inima 
ei, un secret care deocamdată rămânea nedezvăluit. Intre 
ei exista o camaraderie lejeră despre care ea bănuia că 
reprezentase o plăcută surpriză pentru amândoi. Arabella 
nu putea suporta gândul de a comite vreun gest care ar 
afecta acest echilibru. Nu ştia dacă Justin îşi dorea iubirea 
ei; nu ştia dacă el îi putea oferi aceeaşi dragoste. 

Dar el o dorea - ea învățase măcar atât în cele aproape 
două săptămâni de mariaj. Nu trecuse nici măcar o noapte 
în care el să nu facă dragoste cu ea. Datorită lui, Arabella 
descoperise că actul dragostei avea mai multe aspecte: 
jucăuş, fierbinte, tandru. 

Ea le  experimentase pe toate sub îndrumarea 
proaspătului ei soţ, iar Justin păru de-a dreptul satisfăcut 
de răspunsul ei. In unele nopţi o revendica cu o intensitate 
arzătoare, cu o frenezie aproape sălbatică şi posesivă care 
o înfiora peste măsură. În alte nopţi fusese de o răbdare 
aproape dureroasă, atât de dulce şi de tandru în acelaşi 
timp încât ei îi venea să plângă. Insă întotdeauna... 
întotdeauna el o făcuse să se simtă ca şi cum ar fi fost 
singura femeie de pe pământ. 


Încă din acea primă noapte, sperase că seminţele iubirii 
ar putea da roade. lar ea avea să nutrească în continuare 
speranţa că iubirea ei ar reuşi să atenueze sălbăticia ce 
zăcea în el. 

In realitate, avea toate motivele să creadă că lucrul 
acesta se înfăptuise deja. După revenirea lor de la Bath, 
Arabella fu mai degrabă speriată descoperind că lucrurile 
ei fuseseră deja transferate în dormitorul lui Justin. Exista o 
cameră alăturată, iar ea îi spusese că aceasta era camera 
pe care o va ocupa. Arabella ştia că, potrivit normelor 
sociale, soţul şi soţia dispuneau de dormitoare separate, cu 
toate că părinţii ei dormeau în acelaşi pat, aşa cum 
procedaseră dintotdeauna, la fel ca şi mătuşa Grace şi 
unchiul Joseph. Poate că în felul acesta încercase să-şi 
ascundă dezamăgirea, pentru că nu dorise să spere atât de 
mult... într-un timp atât de scurt. 

Ea se răsuci pe călcâie, descoperind că el o privea, cu 
braţele încrucişate peste piept. 

— Sper că nu ai nimic împotrivă, zise el ridicând arogant 
o sprânceană, dar am descoperit că îmi displace ideea ca 
soţul şi soţia să ocupe dormitoare separate. In ciuda tonului 
său formal, în ochii lui se aprinse un licăr slab. 

Ai ei prinseră a străluci ghiduş. 

— Sir, sunt totalmente de acord. 

Reveniră la parter, acolo unde pentru prânz fusese 
pregătit un meniu rapid. Tocmai terminaseră în secunda în 
care Arthur, majordomul lui Justin, îşi făcu apariţia cu o 
tavă de argint. 

Se postă în faţa stăpânului său, roşind uşor. 

— Vi s-a simţit lipsa, my lord. Justin începu să răsfoiască 
teancul de invitaţii. 

— Se pare că ştirea nunţii noastre s-a răspândit cu 
repeziciune, comentă el. Prezenţa noastră e solicitată 
asiduu. El studie teancul înalt de invitaţii din mâna sa. 
Familia Farthingale dă o petrecere în această seară. O să 
vină multă lume. Ar trebui să ne facem acolo debutul ca soţ 
şi soţie? 


Reşedinţa familiei Farthingale fusese locul unde ei doi se 
întâlniseră pentru a doua oară. Oare el îşi amintea? 
Arabella nu putea fi sigură deoarece el părea oarecum 
blazat. Işi mască în grabă dezamăgirea. 

— Trebuie s-o facem? şopti ea. 

Justin o privi întrebător. 

— Tocmai ai declarat că va fi multă lume. 

— Ah, da. Lady Farthingale nu precupeţeşte absolut 
niciun efort când e vorba de petrecerile sale. Toţi cei care 
ocupă o anumită poziţie vor fi prezenţi. 

— Minunat. Şi toţi cei care au o anumită poziţie vor vorbi 
despre noi. Doamne, cât de mult detest bârfa! 

— Şi presupun că există o singură cale prin care se poate 
pune capăt bârfelor. În plus, de ce să amânăm inevitabilul? 
Cu cât ne vede lumea mai repede împreună, descoperind că 
avem un mariaj fericit, cu atât vom reuşi să reducem la 
tăcere acele limbi neobosite. 

Oare el îşi bătea joc de ea? Ea îi aruncă o privire 
ascuţită, dar arboră un calm desăvârşit. 

— Dacă vor exista întrebări? 

El chicoti. 

— Sunt convins că vor exista, având în vedere graba cu 
care ne-am căsătorit. Dar cine spune că suntem obligaţi să 
le răspundem? 

Arabella expiră lung. _ 

— Bănuiesc că ai dreptate. In plus, mai există un lucru 
care ar trebui să-mi provoace o plăcere deosebită. 

— Şi care ar fi acela? 

— Că nu mi se va mai spune niciodată Inaccesibila! 

— Cât se poate de adevărat. 

El se aplecă peste masă şi o sărută pe obraz. 

— Regret că în după-amiaza asta am ceva de rezolvat la 
bancă. Mă tem că nu suferă amânare. E în regulă dacă am 
să te las singură pentru o vreme? 

Ea zâmbi. 

— Nu cred că am nevoie de un paznic, my lord. 


— Perfect. Dacă ai nevoie de ceva, e suficient să-l suni pe 
Arthur. 

Arabella dădu aprobator din cap. Imediat după plecarea 
lui, ea se ridică, hoinărind prin casă fără vreo ţintă anume. 
Se gândi să tragă un pui de somn, însă alungă cât ai clipi 
ideea; în realitate, îi trecuse prin minte acest gând mai 
mult din plictiseală, şi cu siguranţă nu pentru că ar fi fost 
obosită, în secunda aceea, îşi dădu scama că ea şi Justin 
fuseseră aproape constant unul în compania celuilalt 
începând din ziua căsătoriei lor. lar acum, când el era 
plecat, ea se simţea - oh, dar nu o putea nega! — mai 
degrabă singură. li era dor de el, băgă ea de seamă, 
întrebându-se pe dată dacă şi el îi simţea lipsa... 

Oh, dar ce prostie mai era şi asta? Ea se admonesta cu 
toată seriozitatea, îndreptându-şi paşii în josul scării. 
Ajungând în dreptul uşii de la biroul lui Justin, ea se opri. 
Oare el s-ar supăra dacă i-ar folosi biroul? Le datora o 
scrisoare mamei şi tatălui ei, îşi spuse ea vinovată. Nu 
obişnuia să le scrie zilnic atunci când părinţii ei erau 
plecaţi, dar nici ei nu lipsiseră mai mult de o săptămână. 

Simţindu-se aproape ca o intrusă, ea intră în încăpere, 
aşezându-se apoi pe scaunul din piele. Deschizând sertarul, 
găsi câteva foi de pergament. Înmuind o pană într-o 
călimară de mici dimensiuni, ea începu să scrie. 


Dragă mamă şi dragă tată, 

Sper ca această scrisoare să vă găsească sănătoşi. Justin 
şi cu mine tocmai ne-am întors de la Bath. Vremea a fost 
încântătoare. 


Ea se opri. Ce naiba făcea? Mama şi tata nu doreau să 
afle cum era vremea în Bath. 

Trăgând aer în piept, ea rupse pergamentul în două, 
luând-o de la capăt. Se dovedi mult mai dificil decât şi-ar fi 
imaginat, pentru că vorbele potrivite refuzau pur şi simplu 
să vină. Procedura se repetă de trei ori până ce fu 


mulţumită de ceea ce scrisese. Punând pana deoparte, citi 
ultima variantă de scrisoare. 


Dragă mamă şi dragă tată, 

Nădăjduiesc că amândoi sunteţi sănătoşi. Știu că vestea 
căsătoriei mele v-a luat prin surprindere. Probabil că aţi 
auzit fel de fel de poveşti în legătură cu soţul meu, dar eu 
ştiu ceea ce alţii nu au aflat. Justin e un om bun - cel mai 
bun dintre toți oamenii -, cel mai bun bărbat, cel mai 
potrivit soț pentru mine. Aşa că vă rog să nu vă faceți griji 
pentru mine. Vă asigur că sunt cea mai fericită mireasă din 
lume. Aştept cu nerăbdare ziua când vom fi din nou 
împreună şi o veți putea constata singuri. 

Fiica voastră iubitoare, 
Arabella 


Ea reciti de două ori scrisoarea. 

Se opri. Brusc, cuvintele începură să-i joace în faţa 
ochilor. Se luptă să se concentreze asupra lor, dar nu reuşi. 
Le văzu printr-o perdea apoasă. O durere teribilă îi invada 
pieptul, apoi ochii i se umplură de lacrimi. Una dintre ele 
alunecă pe obraz, nimerind direct pe foaia de pergament şi 
mânjind cerneala. Ea scoase un sunet îndurerat, pentru ca 
acum scrisoarea era definitiv distrusă... 

Tot astfel o găsi şi Justin. 

El se holbă, pentru un moment nevenindu-i a-şi crede 
ochilor. Capul ei era aplecat, umerii îi tresăltau, iar 
scâncetul ei îi răscoli sufletul. 

— Arabella? zise el nesigur. Capul ei zvâcni în sus. 

— Justin! strigă ea. Nu te-am auzit intrând. 

O speriase, observă el. Făcu un efort să-şi tempereze 
vocea. El se grăbise să vină acasă, nerăbdător s-o vadă, 
neliniştit chiar şi din pricina acestei scurte absenţe. Tot ce- 
şi dorise era s-o ia în braţe şi să-i sărute buzele. Ultimul 
lucrul la care se aşteptase fusese acesta. 

— Ce s-a întâmplat, Arabella? 

Ea începu să se bâlbâie. 


— Nimic. Chiar nimic. Te rog să mă ierţi. N-am vrut să fiu 
o băgăcioasă. Eu tocmai scriam un bilet pentru... pentru 
mama şi pentru tata. 

Justin fixă cu privirea maldărul de hârtii sfâşiate, apoi 
singura foaie pe care ea o aşezase la mijlocul biroului. 
Apropiindu-se, el o ridică. 

— Justin! strigă ea. Scrisoarea aceea e ceva personal! 
Justin nu răspunse. El o parcurse rapid. O lacrimă mânjise 
cerneala, o lacrimă în formă de inimă. Văzând-o, simţi cum 
propria inimă i se strânge. 

Işi mută încet privirea către chipul Arabellei. Cu degetul 
mare, el îi şterse lacrimile de pe obraz. N-o slăbi din priviri 
nici măcar o secundă. 

— Nu sunt orb, spuse el pe un ton scăzut. Şi chiar dacă 
statutul de soţ e nou pentru mine, sunt absolut convins că 
aceasta nu e imaginea celei mai fericite mirese din lume. 

Ea îi smulse scrisoarea din mână, lipind-o apoi de piept, 
în clipa când intenţiona să-l ocolească, el o apucă de braţ. 
Ea îl privi cu răceală, strângând din buze. Buimăcit şi 
frustrat, el o privi atent. 

— Cum, nu ai nimic de spus? 

— Ce ai vrea să spun? 

— Aş vrea să aflu ce dracu' se petrece! 

— Nu e nevoie să foloseşti un asemenea limbaj, Justin. 

— Nu e pe dracu', explodă el. De ce nu poţi să-mi spui ce 
se petrece? 

Privirea ei alunecă într-o parte. Buzele începură să-i 
tremure. Pentru o clipă îngrozitoare, el fu convins că ea 
avea să izbucnească în plâns. Ea îşi lăsă capul în jos. 

— Nu s-a întâmplat nimic, zise ea, pe un ton scăzut. 

— Nimic, repetă el. Mă întorc acasă şi îmi găsesc soţia 
plângând, iar tu susţii că nu s-a întâmplat nimic. Mi-am 
imaginat că s-a întâmplat un lucru îngrozitor! Am crezut... 
Hristoase, nici nu ştiu ce am crezut! 

Ea se uită într-o parte, evitându-i privirea. 

— Te rog, dă-mi drumul, Justin. Am nevoie de puţină 
intimitate ca să-mi revin, dacă nu te superi. 


Respingerea ei îl jigni profund. Dar Justin îşi dădu scama 
ce se petrece. Fără îndoială, ea era nefericită. De bună 
scamă că ea regreta mariajul lor. Din scrisoarea adresată 
părinţilor ei reieşea că era fericită... numai că atitudinea ei 
demonstra cum stăteau lucrurile în realitate. 

Buzele i se crispară. 

— Foarte bine, atunci. 

Ea se răsuci, evident nerăbdâtoare să-l părăsească. 
Vocea lui o opri chiar înainte să ajungă la uşă. 

— Vom pleca la familia Farthingale la ora şapte şi 
jumătate. 

Observă cum spatele ei deveni rigid înainte ca ea să se 
întoarcă cu faţa la el. 

— Prefer să rămân acasă în seara asta, preciză ea. 

Justin scutură din cap. 

— Din păcate, nu putem face asta, iubito. Vezi tu, când 
am fost plecat, i-am întâlnit pe lordul Farthingale şi pe unii 
dintre prietenii săi. Le-am confirmat că vom veni la 
petrecere în seara asta. Dacă nu o vom face, mai mult ca 
sigur că vom alimenta bârfele. Şi te-am auzit spunând că 
tocmai acesta este lucrul pe care încercăm să-l evităm, nu? 

Evident că ea nu aprecie remarca făcută de el. Işi 
exprimă dezacordul printr-o privire furioasă. 

— Atunci, va fi cum doreşti. 


vyv 

Cu puţin timp înainte de ora opt, trăsura lor opri în faţa 
rezidenţei  Farthingale. Arabella se uita plictisită pe 
fereastră, privind în direcţia opusă. 

— Am ajuns, spuse Justin. _ 

Un lacheu deschise portiera, ajutându-i să coboare. In 
trăsură nu schimbaseră nici măcar un singur cuvânt. Justin 
era rece şi distant; abia dacă rostise o vorbă de la 
incidentul petrecut în birou. 

Ea nu-şi amintea să mai fi fost vreodată atât de 
nefericită. Doar mândria o împiedica să dea frâu liber 


lacrimilor, în timp ce încerca din răsputeri să-şi domolească 
neliniştea. 

Nici nu păşiră bine în sala de bal că fură pe dată 
înconjurați. Urmară felicitările şi urările de bine - însă în 
partea dreaptă, cineva rânji. 

— Nu eşti tu un om norocos, dacă ai avut succes cu 
Inaccesibila acolo unde alţii au dat greş, ce zici, Sterling? 

Oh, şi când te gândeşti că ea era convinsă că n-o să-i mai 
spună nimeni niciodată Inaccesibila! 

Aflat lângă ea, Justin râse uşor. El oferi un spectacol de 
zile mari, prinzându-i posesiv palma de cotul lui, pentru ca 
apoi să i-o acopere cu propria mână. 

— Ah, însă soţia mea nu e o femeie obişnuită. Ştiam că 
trebuie s-o duc la altar cât mai repede - şi aşa am şi făcut. 

— La ce te referi, Meelroy? strigă o voce feminină. Multe 
dintre noi se întreabă cum a reuşit ea să pună mâna pe cel 
mai chipeş bărbat din întreaga Anglie! 

Urmă un răspuns batţjocoritor din partea unei blonde 
splendide îmbrăcată în verde. 

— Poate că cea mai bună întrebare e cum va reuşi să-l 
păstreze. 

Un cap elegant acoperit cu un turban se răsuci în direcţia 
celor două femei. Urmă o lovitură puternică de baston. 

— Ce păcat că v-aţi ratat propriile căsnicii, spuse o voce 
cunoscută. Am auzit că e un adevărat miracol faptul ca voi 
şi adoraţii voştri reuşiţi încă să vă aduceţi aminte numele 
fiecăruia dintre voi. Dacă aţi fi avut privilegiul să fiţi 
martori la primul lor sărut ca soţ şi soţie - aşa cum am avut 
eu - sunt convins că niciunul dintre voi nu ar îndrăzni să 
pună la îndoială devoţiunea pe care o simt ei unul faţă de 
altul. 

Arabella clipi. O parte a fiinţei ei voia să o aplaude pe 
ducesa de Carrington, văduva cea bogată. Cealaltă parte îşi 
dorea să se ducă la blonda aceea micuță şi splendidă şi s-o 
lovească peste nasul acela minuscul şi drăgălaş - o reacţie 
total nepotrivită din partea unei lady. 


Privind chipul lui Justin, descoperi cum o sprânceană 
întunecată se arcuia maliţios în semn de amuzament. El o 
salută scurt pe ducesă, coborându-şi apoi gura în dreptul 
urechii ei. Buzele sale îi atinseră uşor obrazul, în timp ce el 
rosti numai pentru ea: 

— Poate că ar trebui să urmeze încă o demonstraţie, nu 
crezi? În plus, ce apărător mai devotat am putea avea în 
afara ducesei de Carrington, văduva cea bogată, eh, iubito? 
Acum, ce-ai zice dacă ne-am saluta gazdele? 

Arabella îşi muşcă buza în timp ce se îndepărtară. 

— Ea e scandaloasă. 

— Iar chestia asta o şi amuză, admise el. Dacă există o 
femeie care să te concureze, atunci aceea este ducesa. Işi 
mânuieşte bastonul ca pe o armă. E o privelişte unică. Ar 
trebui să vezi cum se ridică, face un salt în spate, iar apoi 
rămâne drept. 

— Bastonul ei? se miră Arabella. Eu credeam că limba 
este principala ei armă. 

— Le foloseşte cu succes pe amândouă, motiv pentru 
care foarte puţini îndrăznesc să provoace un asemenea 
adversar. 

— Ei bine, nu o simpatizez, anunţă Arabella. 

— Da, cred că voi două semănaţi destul de mult, remarcă 
Justin. 

Justin rămase alături de ea aproape toată seara. După 
toate aparențele, el se manifesta ca un soţ nespus de atent, 
ţinându-şi mâna posesiv pe cotul ei, dându-şi capul mai 
aproape ori de câte ori ea rostea vreun cuvânt. 

Dar niciunul nu uitase cearta care precedase sosirea lor 
la petrecere. Ea o resimțea cu toată fiinţa, ceea ce o făcea 
să sufere cumplit. Jinduia după apropierea care marcase 
săptămâna lor petrecută la Bath. Şi pentru a înrăutăţi şi 
mai mult lucrurile, ea nu-şi putea explica propria atitudine. 
Nu-şi dădea seama ce anume o făcuse să plângă, era însă 
conştientă că acel ceva exista. 

Cu toate acestea, reuşi să se stăpânească. Mai mult decât 
orice, nu voia să alimenteze bârfele. 


Lordul Farthingale se apropie. F 

— Pot să-l răpesc o clipă pe soţul tău? Impart cu câțiva 
domni o sticlă din cel mai bun brandy pe care îl am, şi 
vreau să-i închin un toast fericitului mire. 

Ah, dacă el ar şti, îşi spuse Arabella abătută. Rosti pe un 
ton vesel: 

— Cine sunt eu, domnilor, ca să mă opun? 

Farthingale zâmbi larg. 

— N-am să-l rețin multă vreme, promit. 

Arabella discută eu câteva dintre cunoştinţele sale, apoi 
se opri lângă una din coloanele de marmură, la capătul sălii 
de bal. Chiar în secunda aceea apăru pe neaşteptate 
Georgiana, care-i făcea semn cu mâna, ca apoi să se 
apropie de ea. 

— Arabella! Ce mai faci? Georgiana râse. Oh, mi se pare 
atât de ciudat să mă gândesc la tine ca la o doamnă 
căsătorită! 

Arabella simţea că nu mai poate suporta un alt 
comentariu în legătură cu noul său statut marital. Dar nu 
făcu nicio remarcă. Georgiana era singura persoană care 
îşi va da seama că ceva nu e în regulă în cazul în care ea nu 
va fi atentă. 

— Chiar dacă sunt căsătorită, zise ea veselă, nu mă pot 
considera o matroană. 

Georgiana se încruntă. 

— Cum te simţi? 

— Splendid, minţi Arabella cu dezinvoltură, deşi a fost o 
zi cam aglomerată. Ştii, am sosit de la Bath abia astăzi, la 
prânz. 

Au mai sporovăit o vreme, plănuind să meargă la 
cumpărături săptămâna următoare. Trecuse ceva vreme şi 
Justin tot nu se întorsese. Arabella privi atentă prin sala de 
bal. 

Georgiana observă şi pufni în râs. 

— Ce mireasă nerăbdătoare! o tachina ea. Uite-l acolo. 

Arabella se încruntă. 

— Unde? 


— Vine încoace... Oh, dar acum observ că l-a oprit lady 
Dunsbrook. 

Pulsul Arabellei se acceleră. 

— Agatha Dunsbrook? 

— Da. Nu ştiam că voi două vă cunoaşteţi. 

— Nu ne cunoaştem, spuse Arabella repede. Totuşi, cred 
că am auzit de numele ei. 

Dintr-odată, ea îşi reaminti noaptea balului organizat la 
Vauxhall Gardens, conversaţia pe care o surprinsese, legată 
de Justin... şi de numeroasele sale amante. Ce spuneau ele 
atunci? 

N-am greşi dacă am afirma ca el s-a culcat cu jumătate 
dintre doamnele prezente aici în această seară, nu-i 
adevărat? 

lar femeia asta era una dintre ele. Ea nu-şi putu reprima 
durerea care pusese stăpânire pe fiinţa ei. Nici nu fu în 
stare să-şi ia ochii de pe Agatha Dunsbrook. 

Işi imagina cu greu că ar putea exista o femeie cu mult 
mai frumoasă ca ea. Cârlionţii, moi şi blonzi, erau prinşi în 
coroniţă. Mică de statură, Agatha nu ajungea nici măcar 
până la umărul lui Justin. Ea era, hotărî Arabella, un 
exemplu de graţie şi de drăgălăşenie, tot ceea ce ea nu 
putea fi niciodată. 

Ducându-şi paharul la gură, ea dădu pe gât toată 
şampania. 

— Am cunoscut-o săptămâna trecută, continuă 
Georgiana. Nu vreau să fiu rea, dar îţi mărturisesc că eu 
chiar nu mi-aş face griji în privinţa ei. O ţii minte pe 
Henrietta Carison? 

— Bineînţeles, zise Arabella. 

— Ei bine, ea mi-a adus aminte de Henrietta. 

Ceea ce nu reprezenta deloc un lucru bun. Una era să fii 
drăguță. La urma urmelor, şi Georgiana era drăguță şi 
dulce. Dar să fii şi rea pe deasupra... 

— Oh, mi-am auzit numele, spuse Georgiana. Rămâne să 
ne vedem săptămâna viitoare, dacă nu chiar mai devreme, 
draga mea. 


Arabella îşi luă rămas-bun. Atenţia ei se concentra din 
nou asupra lui Justin, care continua să stea de vorbă cu 
Agatha. Chiar în secunda în care ea îi privi, Agatha îi atinse 
cu degetele cotul lui Justin. Păşi mai aproape, întinzându-se 
pentru a-i mângâia obrazul. 

Agatha a pus din nou ochii pe el, aşa spusese una dintre 
femei. 

Ah, dar Arabella putea foarte bine să creadă acest lucru, 
pentru că gestul ei era de o îndrăzneală neruşinată. 

Se simţi ameţită. Slăbită. E din pricina şampaniei, gândi 
ea confuză. Inspirând adânc, se strădui să privească în altă 
parte. 

_ In secunda aceea, Arabella îşi impuse să nu se pripească. 
Insă nici nu îi va permite Agathei Dunsbrook să-şi bată joc 
de ea. 

In următoarele trei secunde, dacă Agatha Dunsbrook va 
fi tot alături de soțul ei - atunci ea se va duce ţintă într- 
acolo şi va smulge degetele micuţe şi rozalii ale Agathei de 
pe braţul soțului ei, apoi şi le va aşeza pe ale sale în jurul 
gâtului micuţ şi drăgălaş al Agathei. 

Unu., 

Doi. 

Trei! 

Ea ridică privirea. Nici Justin şi nici Agatha nu se aflau în 
raza ei vizuală. 

— Nu ne îmbătăm din nou, nu-i aşa? Soţul său stătea 
chiar înaintea ei. Luându-i paharul gol de şampanie, el i-l 
dădu unui lacheu care tocmai trecea pe acolo. 

Arabella îl privi ţintă. Privirea lui se înăspri. 

— Te simţi rău? 

Ea expiră încetişor. 

— Mă simt bine, zise ea scuturând din cap. 

El o studie, ca şi cum ar fi vrut să verifice adevarul 
spuselor ei. 

— Îţi dai scama, zise el cu blândeţe, că ne aflăm chiar în 
locul unde ne-am reîntâlnit cu o lună în urmă? 

Arabella îşi muşcă buza. 


— Nu credeam că-ţi vei aminti. El arcui din sprânceană. 

— Cum aş fi putut să uit? 

— În noaptea aceea mă ascundeam de Walter, se confesa 
ea. Mi-era teamă că mă va cere în căsătorie. 

— In schimb, te-am găsit eu. Apoi te-am cerut de soţie. 
Ochii lor se întâlniră. 

Agatha fu dată uitării. Totul fu dat uitării. Ea voia să se 
arunce la pieptul lui şi apoi să ia ziua aceea de la capăt. Să 
uite cearta aceea stupidă şi prostească... 

El îi prinse mâna într-a lui, ridicând-o. Nu o sărută, dar o 
ţinu atât de sus încât ea putu să-i simtă respiraţia caldă şi 
umedă pe piele. 

Ea surâse uşor. 

— Ce e, sir, ai de gând să mă lingi din nou aşa cum ni 
procedat data trecută? 

— Te înşală memoria, ripostă el prompt. Prima dată te- 
am muşcat. Data trecută te-am lins. Pe buze îi flutura un 
surâs. El îi păstră mâna într-a lui. Ah, văd că mai multe 
capete sunt îndreptate în direcţia noastră. Dacă aş repeta 
gestul, s-ar putea ca acesta să genereze şi mai multe bârfe. 

— Ah, dar acum suntem căsătoriţi. 

El îi sărută încheieturile, strecurându-şi apoi degetele 
printre ale ei. 

— Mă provoci, scumpa mea. Dar te previn, n-am să mă 
mulţumesc cu partea internă a încheieturii tale. Prin 
urmare, jur că te-aş linge toată până sus, la buze, iar acolo 
m-aş ospăta. Cu mâna rămasă liberă, el trasă o linie 
fierbinte în susul şi în josul braţului ei dezgolit, expus 
deasupra mănuşilor din dantelă lungi până la cot. 

— Justin, rosti ea abia auzit, după cum tocmai ai 
observat, nu suntem singuri. 

— Anticipez momentul când vom fi. 

— N-ar trebui să spui asemenea lucruri, zise ea încet. 

— De ce nu? Cum ai subliniat şi tu adineauri, suntem 
căsătoriţi. Pot spune asemenea lucruri ştiind că nu mă vei 
pocni. 

— Da, dar totuşi... Nu te mai uita la mine aşa! 


— Aşa cum? 

— Ca şi cum... Ea simţi că obrajii i se îmbujorează. 

— Ca şi cum aş dori să te devorez centimetru cu 
centimetru? 

— Da! 

— Şi ar trebui. Dar chestia asta va trebui să aibă loc mai 
târziu. 

— Îmi faci avansuri, my lord? 

— Ţi-am promis odată că atunci când voi face aşa ceva ai 
să-ţi dai seama. 

— Da, şi atunci ar trebui să pari de-a dreptul vrăjit de 
soţia ta. 

— Poate pentru că e adevărat. 

Gâtul Arabellei se contractă. Arunci când el o privea ca în 
clipa de faţă, pulsul i se accelera ca şi cum ar fi alergat pe o 
distanţă considerabilă. O făcu să se simtă de parcă ar fi fost 
singura femeie de pe faţa pământului. Acesta era oare 
secretul lui? Aşa cucerise el atât de multe femei? 

— Într-adevăr, şopti el, cred că e timpul să plecăm. 
Arabella nu se împotrivi. Noaptea era aproape pe sfârşite, 
iar ea deveni nerăbdătoare să ajungă acasă - în braţele lui 
Justin. . 

In foaier, aşteptară să le fie adusă trăsura. In spatele 
celor doi, cineva tuşi. Amândoi, atât ea, cât şi Justin se 
întoarseră în acelaşi timp. 

— Walter! gâfâi Arabella. 

— Bună, Arabella. Privirea lui Walter îl cuprinse şi pe 
Justin. Felicitările mele amândurora. Te superi dacă îi dau 
soţiei tale un sărut de felicitare? 

Justin îşi înclină capul. 

— Deloc. 

Arabellei nu i se oferi şansa nici de a accepta, dar nici de 
a refuza. Apropiindu-se, Walter o prinse de umeri, 
sărutând-o uşor pe buze. Retrăgându-se, o studie, iar ea 
simţi că el ar fi vrut să mai adauge ceva. Spera ca el să nu 
facă o scenă. 


Walter aruncă o privire scurtă către Justin, apoi ridică 
mâna. 

— Eşti un om norocos, bătrâne. Vei avea grijă de ea aşa 
cum merita? 

Preţ de câteva clipe, Justin se holbă pur şi simplu la 
mâna întinsă a lui Walter. 

Nesigură, Arabella îşi ţinu respiraţia, pentru că expresia 
lui era mai degrabă stranie. Insă în clipa următoare, el îi 
strânse mâna lui Walter. Înclină scurt din cap. 

— Voi avea, zise el calm. 

— Excelent. Acum, vă rog să mă iertaţi, dar mi-am 
rezervat următorul vals al domnişoarei Larwood. 

Justin nu rosti un cuvânt în timp ce o însoţi pe Arabella în 
trăsură. In drum spre casă, el fu politicos, dar distant; 
inima Arabellei tresări dureros. Apropierea care se născuse 
între ei dispăruse, ca şi cum n-ar fi existat niciodată. Insă 
fiinţa ei fu săgetată de un gând, şi cu toate că se strădui din 
răsputeri să-l alunge, el refuză să dispară. 

Prima lor zi petrecută în Londra ca soţ şi soţie fusese un 
dezastru. 


Capitolul 18 


În pat, în seara aceea, au stat întinşi unul lângă altul, dar 
fără să se atingă. Pentru prima dată de când erau 
căsătoriţi, Justin nu o strânse în braţe, iar Arabella se 
simţea frustrată. 

Minutele se scurgeau unele după altele. Camera era 
învăluită în întuneric. Trecuse cu siguranţă mai bine de o 
jumătate de oră. Işi simţea trupul ţeapăân. Trează de-a 
binelea, nedorind să se mişte de teamă să nu îl trezească pe 
Justin, ea se întoarse de pe o parte pe cealaltă. 

Totuşi, somnul o ocolea. Se ridică doar pe jumătate, 
aruncând o privire scrutătoare spre Justin. El zăcea 
nemişcat, cu unul din braţele sale robuste îndoite sub cap, 
chipul lui fiind întors înspre fereastră, în partea opusă ei. 
Umezindu-şi buzele, ea se întoarse cu spatele la el. 

— Ai de gând să te răsuceşti cât e noaptea de lungă? 

Arabella îngheţă. Ea sesiză tonul înţepător al vocii şi 
simţi săgeata privirii lui înfiptă în spinarea ei. Muşcându-şi 
buza, ea nu rosti un cuvânt. 

— S-a întâmplat ceva? întrebă el pe un ton egal. 

Ea strânse şi desfăcu degetele în jurul cuverturii pe care 
o făcu ghem sub bărbie. 

— Nu, preciză ea în grabă, apoi, gândindu-se mai bine, 
adăugă: Adică da. Sau mai degrabă... habar n-am. 

— Ador femeile care ştiu ce vor. A 

Sarcasm sau glumă? se întrebă ea. Nu era sigură. În 
otice caz, o făcu şi mai nefericită. 

— Îmi pare rău, zise ea pe un ton slab. N-am vrut să 
trezesc. 

El oftă. 

— Nu m-ai trezit. Nici eu nu pot să dorm. 

Ea îl auzi cum bâjbâie în întuneric, apoi lumina lumânării 
îi învălui pe neaşteptate. Arabella se lăsă uşor pe spate, 
uitându-se ţintă la tencuiala tavanului. Justin se ridică uşor 


în şezut, rezemându-și spatele de scândura de la căpătâiul 
patului. 

— De ce nu poţi dormi, Arabella? 

— Mintea mea lucrează cu febrilitate, mărturisi ea. Nu 
pot să nu mă mai gândesc! 

— La ce? 

— La tot, spuse ea vag. 

— Ah, zise el sec, asta clarifică destul de bine lucrurile. 
Acum, te voi întreba din nou. Ce te preocupă? Şi te-aş ruga 
să nu-mi spui că nu are importanţă. 

Ea întoarse capul, pentru a-i vedea chipul şi a încerca să- 
i ghicească starea de spirit. Zărind doar partea dezgolită a 
toracelui lui, ea se opri frustrată, dar reuşi să-şi ascundă 
stânjeneala. 

Arabella strânse din buze. 

— Tu de ce nu poţi dormi? Şi te-aş ruga să nu-mi spui că 
nu are importanţă. 

Urmă o tăcere scurtă. 

— Punct lovit, zise el în cele din urmă. Din moment ce 
insişti, atunci voi... 

Insă Arabella clătină din cap. Cuvintele lui fuseseră doar 
impulsul de care avu nevoie pentru a-şi recâştiga mândria. 

— Aşteaptă. Voi începe eu. Cu curaj, ea îşi apropie încet 
coatele de trunchi. E adevărat că tu şi lady Agatha aţi fost 
amanți? 

Urma o tăcere lungă. Arabella îndrăzni să-l privească, 
fără să-şi mai pună întrebări în legătură cu starea lui de 
spirit. Chipul lui avea o expresie amenințătoare. 

— Unde ai auzit una ca asta? 

— In noaptea balului mascat de la Vauxhall, recunoscu 
ea. Le-am auzit vorbind pe două dintre doamne... 

— Oh, da. Doamnele care pretindeau că eu aş fi un iubit 
extrem de delicat? El îi aruncă o privire. E adevărat, nu? 

Părea cât se poate de enervat. 

— Da. Dar e adevărat? 

— Că sunt un iubit delicat? El îi aruncă o privire. Evident 
că nu, altfel nu ai mai pune întrebarea. 


Obrajii îi fură acoperiţi de o roşeaţă puternică. 

— Nu asta, spuse ea repede. Mă refeream la lady Ag... 

— Da, o întrerupse el. Pe neaşteptate, el păru că ezită. 
Două mâini puternice o apucară de umeri, iar el o răsuci 
pentru a o aduce eu faţa spre el. De ce întrebi, Arabella? 

— Pentru că în seara asta te-am văzut alături de lady 
Agatha şi... în fine, să îndrăznesc s-o spun? Arătaţi foarte 
bine împreună. Brusc, ea începu să se bâlbâie, dominată de 
furie. Şi am detestat faptul că mă aflam în aceeaşi încăpere 
cu ea, ştiind că voi doi aţi fost amanți. Detest să stau faţă în 
faţă cu o femeie ca ea! Imi dau seama că e un lucru greu de 
evitat, având în vedere experienţa ta. Însă aveam chef s-o 
pocnesc în clipa în care a îndrăznit să te atingă. Voiam să 
vin în fugă în colţul opus al sălii de bal şi să-i răsucesc gâtul 
acela micut şi delicat... 

El făcu o grimasă. 

— Oh, măiculiţă. Se pare că m-am pricopsit cu o soţie 
geloasă. 

— Mă bucur că această chestiune ţi se pare atât de 
amuzantă. La dracu’, ceea ce trebuia să reprezinte o 
sfidare se dovedi cu totul altceva. Buzele ei începură să 
tremure, la fel ca şi glasul. Ea încercă să se răsucească 
înainte ca el să-i surprindă slăbiciunea. 

Prea târziu. Cu degetul mare şi cu arătătorul, el o apucă 
de bărbie, determinând-o să-l privească în ochi. 

— Arabella! Imi pare rău, scumpo. N-am vrut să te 
rănesc. Nu vreau să te rănesc. De data aceasta el fu acela 
care se înroşi. Nu sunt un sfânt. Dar nici nu am avut 
legiunile acelea de amante cum se pare că-ţi închipui. 
Povestea cu lady Agatha s-a petrecut cu ani în urmă. Pe 
vremea aceea, n-a însemnat nimic pentru mine. Nici acum 
ea nu contează în ochii mei. Totuşi vei avea ocazia să te 
întâlneşti faţă în faţă cu ea, sau cu oricare altă femeie cu 
care eu am avut o relaţie... 

— A fost gata-gata să se întâmple în seara asta, îl 
întrerupse ea. 


— Iar eu îţi repet, se va mai întâmpla şi altă dată, dar 
vreau să-ţi reamintesc un lucru. 

— Ce anume? spuse ca cu tristeţe. 

— Că indiferent cât de multe femei s-ar afla într-o 
încăpere, tu eşti singura care contează pentru mine. Tu eşti 
singura femeie pe care o văd. Acum, în viaţa mea nu există 
decât o femeie. Femeia aceea eşti tu. Pentru mine, acolo, 
nu există o femeie mai frumoasă ca tine. 

Buzele ei se întredeschiseră. 

— Intr-adevăr? 

— Într-adevăr. Privirea lui întunecată o învălui pe a ei. 
Jurămintele pe care le-am făcut în ziua căsătoriei noastre... 
nu le-am uitat, Arrabella. Nu Je voi uita. Nu ştiu dacă pot fi 
soţul pe care tu ţi-l doreşti, soţul pe care tu l-ai visat. Dar, 
Dumnezeu mi-e martor, am să încerc. 

Arabella îi cercetă trăsăturile, uimită de declaraţia lui. Ea 
se temea să descifreze semnificaţia dezvăluirii lui, neştiind 
dacă va reuşi s-o facă. 

— Deci. Ne-am înţeles? 

_ Ea aprobă, simțindu-se pe neaşteptate absurd de fericită. 
Insă ochii ei se întunecară imediat. Justin se încruntă. 

— Ce e? 

Ea îşi aşeză vârful degetelor pe antebraţele lui. 

— În după-amiaza asta în biroul tău... Mai eşti supărat? 

— Nu am fost deloc supărat, Arabella. 

Dar ea simţi cum muşchii lui se contractă sub degetele 
ei. 

— Aş vrea să-ţi explic. Eu... eu nu ştiu exact ce anume 
simţeam, Justin. Nu ştiu prea bine de ce plângeam... însă 
brusc am izbucnit în plâns şi... şi după aceea ai intrat tu. 
Cuvintele fură rostite pe nerăsuflate. Nu e vorba de tine. 
Totul s-a petrecut foarte repede. Abia dacă am avut timp să 
reflectez. Poate că e pur şi simplu vorba de ceva straniu, 
însă pe neaşteptate m-am trezit că mi-e tare dor de mama 
şi de tata... şi mi-am dat seama cât de mult mi-am dorit ca 
ei să fi fost aici. 

Justin o lipi de el. 


— Ai dreptate. A fost ceva fulgerător, nu-i aşa? Îmi pare 
rău că te-am lăsat singură în după-amiaza asta. Poate că nu 
trebuia să ieşim în seara asta. Arabella se agăţă de el în 
timp ce el o trase mai aproape. Strecurându-se în 
aşternuturi, el o ţinu pur şi simplu în braţe. După o vreme, 
el se retrase. li prinse obrazul în palmă. Eşti bine acum? Ea 
surâse printre lacrimi. 

— Da. A fost o zi ciudată, nu-i aşa? 

— Aşa a fost, admise el. Pe buzele lui înflori un surâs. Dar 
mi-e teamă că am şi eu ceva să-ţi mărturisesc. 

— Ce anume? 

— Şi eu am fost gelos în clipa în care te-a sărutat Walter. 
Nebun de gelozie. 

— Oh, măiculiţă, şopti ea. Se cuibări din nou în braţele 
lui, după care pe neaşteptate răsună un hohot de râs. 

Justin îşi lăsă capul într-o parte. 

— Pentru ce-a fost asta? 

— Mi-e teamă că şi eu trebuie să îţi spun tie ceva, my 
lord, îl tachina ea. Ducesa văduvă şi bogată avea dreptate, 
să ştii. Walter nu m-ar fi făcut niciodată să mă simt la fel de 
bine cum izbuteşti tu, Justin. Ea îşi puse palma pe toracele 
lui, răsfirându-şi degetele. 

— Imi faci avansuri, nevestică? 

— Da, se auzi o replică timidă şi rapidă. 

El se aplecă spre ea. Arabella îl opri, scuturând uşor din 
cap. Venind deasupra lui, ea îl sărută, la început cu 
blândeţe, apoi cu o pasiune crescândă, înclinând capul 
când într-o parte, când în cealaltă. Justin îi acordă 
libertatea de a explora după bunul ei plac, încântat de felul 
pătimaş în care îl săruta. 

Respirația i se opri în secunda în care ea îşi plimbă limba 
pe suprafaţa maxilarului lui. Inchizând ochii, el se delecta 
cu senzaţia provocată de palma ei pe pielea lui, alunecând 
pe latul umerilor lui, pe curba bicepsului său. Il cuprinse un 
sentiment de admiraţie. Aceasta era Arabella, care-l 
atingea. Arabella, care îl dorea... 


Fiecare mângâiere îl făcea să se înfioare de plăcere. 
Palma ei alunecă pe pieptul lui, făcându-se una cu perişorul 
lui des. Justin reuşi să-i sesizeze tremurul, ca şi cum s-ar fi 
temut că el avea s-o oprească. 

El nu putea. Nu avea de gând. 

— Doamne sfinte! Cuvintele aproape că se pierdură într-o 
respiraţie sacadată, fiindcă în secunda aceea degetele ei se 
strânseră pe pântecul lui, pe partea de sus a şoldului, 
pipăind vârful bărbăţiei sale. Pe fruntea lui apărură 
broboane de sudoare. Atingerea ei inocentă îi înfierbântă 
sângele. Fiinţa lui fu străbătută de o furtună de senzaţii, 
concentrându-se în testiculele lui. Mădularul lui se umflă şi 
tresări, iar el simţi cum ea trage brusc aer în piept. Iisuse, 
gândi el vag, dacă ea va continua în acelaşi fel, atunci 
pielea lui va lua foc cu siguranţă. 

Gura ei reveni deasupra buzelor lui, iar el îi prinse capul 
cu ambele mâini, şi o sărută cu lăcomie. Ea se răsuci, 
piciorul ei zvelt înconjurându-l pe al lui. El îi simţi cochilia 
ascunsă, lucioasă, fierbinte şi umedă... 

Era ceva insuportabil. Dorinţa se aprinse înăuntrul lui, 
scăpând de sub control. Cu ambele mâini, el se agăţă de ea, 
aducând-o deasupra lui, aşezând coapsele ei subţiri peste 
ale sale. 

Degetele nerăbdătoare traseră în jos cămaşa ei de 
noapte, dezvelindu-i sânii. Ridicându-se, prinse în gură unul 
dintre sfârcuri şi îl supse, mai întâi pe primul, apoi şi pe 
celălalt. Cu unul dintre braţe, ea se prinse de toracele lui şi 
scoase un strigăt lung de plăcere. Lumina flăcării străluci 
pe sfârcurile ei, umezite de limba lui. Cu cămaşa de noapte 
sprijinită pe talie, cu sânii liberi şi plini, ea oferea o 
privelişte cu mult mai erotică decât dacă ar fi fost goală. 

El o atinse chiar în secunda aceea, acolo unde cochilia 
feminităţii ei prinsese capătul bărbăţiei sale. Atinse carnea 
aceea catifelată şi rozalie ce mustea de dorinţă. Iar în clipa 
în care ea zvâcni deasupra degetelor lui, apăsând, căutând, 
Justin îşi dădu seama că nu mai putea îndura. 

Mâinile lui îi cuprinseră fesele. 


— Ia-mă, îi ordonă el, surescitat. Ţinându-şi palmele pe 
şoldurile ei, el îşi făcu drum în teaca ei de mătase. Arabella 
se uită în jos la ea însăşi, pătrunsă de mădularul lui umflat. 
Justin fu pe punctul să pufnească în râs urmărindu-i 
expresia, însă hohotul lui se transformă într-un geamăt. 

Şi imediat după aceea, năvăli, împingând înainte. Părul ei 
se răspândi deasupra lor, o manta strălucitoare de cârlionţi 
roşcaţi. El făcu dragoste cu ea cu o disperare pe care nu o 
înţelegea, ştiind pur şi simplu că avea nevoie de ea. 

Totuşi, asta nu era suficient. Nici pe departe. El se 
răsuci, aducând-o sub el. Avea nevoie de ea, aşa cum nu 
avusese niciodată nevoie de nimeni şi de nimic, şi preţ de o 
secundă fu pe punctul de a da greş. Se simţi... oarecum 
speriat. Aproape cuprins de panică. 

Dedesubtul lui, Arabella mârâi. Se agăţă de umerii lui. 
Ochii ei se deschiseră larg, cu pupilele dilatate din pricina 
pasiunii. 

— Justin, vreau... 

— Ştiu, scumpo. El îi sărută buzele, împunsăturile lui se 
înteţiră. El îşi dublă eforturile pentru a o satisface. Mâinile 
ei alunecară pentru a ghida plonjarea frenetică a şoldurilor 
lui. 

— Da, şopti ea. Oh, da. 

O satisfacţie pur masculină puse stăpânire pe el. Da, 
repetă mintea lui. Oh, da. El avea nevoie de asta. El avea 
nevoie de ea... 

Şi acesta fu ultimul lui gând înainte ca valuri întunecate 
şi dulci de extaz să se spargă deasupra sa. 


Capitolul 19 


După acea primă zi petrecută la Londra, următoarele 
săptămâni se scurseră fără incidente. Ei aveau o viaţă 
conjugală destul de stabilă, conchise Arabella prevăzătoare. 
Unele seri le petrecură acasă, doar ei doi. În acele câteva 
ocazii în care participaseră la petreceri ca soţ şi soţie, 
Justin aproape că nu se dezlipise de ea, spre satisfacția 
Arabellei. El era atent, prevenitor şi amabil, atât în public, 
cât şi în intimitate. 

Era, îşi spuse Arabella, având impresia că visează, un soţ 
perfect. 

— Trebuie să recunosc, draga mea, comentă mătuşa 
Grace în momentul când Arabella îi făcu o vizită într-una 
din după-amiezi, la ora ceaiului, că eşti de-a dreptul 
strălucitoare. 

Arabella turnă frişca în propria ceaşcă. 

— Mulţumesc, şopti ea. 

— Aş îndrăzni să întreb dacă asta are vreo legătură cu 
proaspătul tău soţ? 

Arabella roşi. Grace zâmbi. 

— Prin urmare, se poartă frumos cu tine. Arabella lăsă 
deoparte linguriţa. 

— Mătuşă Grace, pot să-ţi mărturisesc ceva? 

— Sigur, draga mea. 

— Sunt mai fericită ca oricând. Era exact aşa cum îi 
scrisese şi mamei sale. Mai fericită decât mi-am imaginat 
vreodată că aş putea fi. 

Grace râse încântată. 

— Şi când te gândeşti că în urmă cu şase săptămâni 
încercai să mă convingi că mariajul nu ţi se potriveşte! 

— Diferenţa nu e dată de faptul că m-am căsătorit, ci de 
faptul că m-am măritat cu bărbatul potrivit, zise ea fără să 
stea prea mult pe gânduri. 


— Mă bucur să te aud spunând acest lucru. Nu cred că aş 
suporta să te văd nefericită. Grace strânse uşor din degete. 
Luă o înghiţitură de ceai, aşezându-şi apoi ceaşca pe 
farfurioară. Arabella remarcă expresia întipărită pe chipul 
mătuşii ei. Semăna foarte tare cu pisica ce înghiţise toată 
frişca. 

— Mătuşă, rosti ea sec. Văd că mori de nerăbdare să spui 
ceva anume. Ce este, te rog? 

— Oh, nimic important, spuse mătuşa ei repede. Pur şi 
simplu mă gândeam că ar fi bine dacă aş începe pregătirile 
pentru botez. 

Arabella gâfâi. 

— Mătuşă Grace. 

Grace râse încântată. Ochii ei încă licăreau în clipa când 
cele două o porniră spre uşă, câteva clipe mai târziu. 
Arabella tocmai se pregătea să-şi ia rămas-bun, când se 
opri pe neaşteptate. 

— Era să uit, exclamă ea. A sosit cumva vreo scrisoare de 
la mama şi de la tata? 

Grace scutură din cap. 

— Nu, draga mea. 

Arabella se încruntă. Era curioasă să afle cum vor 
reacţiona părinţii săi la aflarea veştii că ea se căsătorise, în 
plus, mama ei obişnuia să scrie în fiecare săptămână. Ce 
ciudat că nu sosise nicio scrisoare... 

Mătuşa Grace fu cea care sublinie un aspect ce ar fi 
trebuit să fie evident de la bun început. 

— Nu te nelinişti, drăguță. Corespondenţa întârzie, mai 
ales dacă vine tocmai din Africa. 

Arabella se linişti. _ 

— Ai dreptate, murmură ea. Îşi exprimă dezamăgirea şi 
schiţă un zâmbet. 

— Mi-ar face plăcere ca miercurea viitoare tu şi Justin să 
cinaţi cu noi - o cină în familie, doar noi patru. 

Până miercuri mai era aproape o săptămână. 

— Trebuie să-l întreb pe Justin, zise Arabella automat, 
însă îţi voi da de veste cu puţin timp înainte dacă nu vom 


putea veni. 

La întoarcerea spre casă trecu pe lângă reşedinţa din 
oraş a familiei Larwood. Georgiana, care tocmai cobora din 
propria trăsură, îi făcu semne disperate în secunda în care 
dădu cu ochii de ea. Ea se opri, iar Georgiana o invită 
înăuntru şi, fără să bage de seamă, se apropie de ora opt... 

Justin tocmai cobora scara în clipa când ea ajunse acasă. 
Două sprâncene negre şi perfect arcuite se ridicară cât se 
poate de sus în timp ce el privea când la ea, când la 
orologiu, care tocmai bătea ora exactă, şi înapoi. 

— Oh, nu! exclamă ea, ţinând în mână umbrela pe care i- 
o dădu apoi unuia dintre servitorii aflaţi la parter. In seara 
asta el arăta foarte şic, îmbrăcat într-un costum de seară 
splendid, cu o cravată albă ce contrasta cu pielea bronzată 
a gâtului său. Ca de fiecare dată, la vederea lui, pulsul ei se 
acceleră. Suntem aşteptaţi undeva anume în seara asta? Ea 
se grăbi către el. Acordă-mi numai un minut ca să mă 
schimb. Nu va dura mult, promit. 

O parte a gurii lui se arcui în sus. 

— Incepuse să-mi fie teamă că ai uitat drumul spre casă, 

zise el cu blândeţe. Spune-mi, iubito, am motive să fiu 
gelos? 
__— Nicidecum. Arabella râse, grăbindu-se în direcţia lui. 
Imi pare rău că am întârziat, dar mătuşa Grace m-a invitat 
să iau ceaiul eu ea, apoi, la întoarcerea spre casă, m-am 
întâlnit cu Georgiana. 

— Ah, rosti el pe un ton grav. Dacă spuneai că ai fost în 
compania lui Walter, lucrurile s-ar fi schimbat. 

Ea clipi. 

— Să nu-mi spui că eşti încă gelos pe Walter. 

— Şi dacă aş afirma că am fost? Posesivitatea lui o 
încântă peste măsură. 

— Atunci va trebui să văd ce pot face pentru a remedia 
situaţia. 

— Excelentă idee, aprobă el. Ar trebui să începem încă 
de pe acum? Întinse o mână. 


Fără ezitare, Arabella îşi strecură degetele într-ale lui. Ea 
surâse în timp ce el o conduse de-a lungul scării până în 
dreptul dormitorului lor. El deschise larg uşa. 

— După tine, draga mea. 

Arabella păşi înăuntru, doar pentru a se opri brusc, cu 
respiraţia tăiată de uimire. Peste tot erau împrăştiate 
grămezi de trandafiri roşii şi strălucitori. Incăperea era 
luminată de doar câteva duzini de lumânări. Erau 
răspândite peste tot, pe birou, deasupra căminului, pe 
măsuţele de alături. O măsuţă mică aflată în faţa 
şemineului fusese decorată cu vase delicate din cristal şi 
porțelan. 

— Justin. E nemaipomenit de frumos! 

El închise uşa, îşi lipi spatele de ea, urmărind expresia 
întipărită pe chipul ei. 

— Sunt totalmente de acord, spuse el, însă privirea lui 
era a aţintită spre buzele ei, încă întredeschise de atâta 
uimire. El arătă către masă. Să cinăm înainte ca mâncarea 
să se răcească! 

— Desigur. 

Justin o luă de mână şi o aşeză pe scaun. O servi chiar el, 
deşi ea nu-şi dădu seama ce mâncară. Nu ştia cu precizie şi 
nici nu-i păsa. Singurul lucru la care se putea gândi era 
faptul că Justin aranjase această ambianţă romantică, iar 
lucrul acesta o încânta peste măsură. 

În secunda în care terminară de mâncat, ea sorbi o 
înghiţitură de vin. Ochii lor se întâlniră dincolo de 
marginea filigranată în aur. 

— A fost un deliciu. Ea mai roti încă o dată privirea prin 
încăpere. Dar va trebui totuşi să-mi spui cu ce ocazie ai 
făcut aranjamentul acesta. 

El ridică din umeri. 

— M-am gândit că ar fi plăcut să petrec o seară agreabilă 
doar în compania soţiei mele, în dormitorul nostru. 

Pasiunea din ochii lui o făcu să se înfioare. 

— Ciudat, se auzi ea rostind, însă credeam că suntem 
singuri în fiecare noapte. 


— Cum? Deja te plângi? 

— N-am de ce să mă plâng. Cel puţin deocamdată, 
adăugă ea cu un surâs maliţios. 

Fără a o slăbi din priviri, el îi luă paharul cu vin din 
mână, punându-l deoparte. Ridicându-se, dădu ocol mesei, 
şi o trase în picioare lângă el. 

— Asta pare a fi o provocare. 

— Chiar aşa? Arabella era oarecum speriată de propria 
sa îndrăzneală. Eu mă gândesc că e mai degrabă o invitaţie. 
Hohotul lui uşor şi răguşit o înfiora. li plăcea să-l facă să 
râdă, cu atât mai mult cu cât nu se întâmpla prea des. În 
secunda aceea îşi dădu seama că nu-l mai văzuse niciodată 
atât de relaxat. 

Deodată, ea îşi aduse aminte de ceea ce declarase el în 
noaptea nunţii lor, când ea stătuse în faţa lui îmbrăcată în 
cămaşă de noapte. În mod intenţionat îşi strecură două 
degete sub reverul jachetei. 

— Cred într-adevăr că ne putem lipsi de aceste... 
veşminte exterioare. 

Pentru o secundă, ochii lui părură că iau foc. El îşi scoase 
jachetă şi vesta. 

— Fac tot ce-mi ceri. 

Când în sfârşit scăpă şi de pantaloni, gura Arabellei se 
uscă brusc. El avea înfăţişarea şi formele unui zeu. Lumina 
lumânărilor îi învălui trupul într-o aură stelară. El era tot 
numai muşchi, vigoare şi bărbăţie. 

Ca şi cum ar fi vrut să certifice acest lucru, mădularul lui 
se umflă chiar sub ochii ei, ridicându-se îndrăzneţ între 
coapsele lui tari. 

Respirația ei se opri. Faptul că el o dorea într-o asemenea 
măsură încă îi producea o uimire fără margini. 

Văzând unde anume se fixase privirea ei, Justin schiţă un 
surâs. 

— Draga mea Arabella, e cât se poate de tulburător să 
stau în picioare, complet dezbrăcat - surâsul lui se lărgi -, 
în timp ce tu nu eşti astfel. 


Arabella simţi cum obrajii îi iau foc. Prin urmare, şi el se 
gândea tot la noaptea nunţii lor... 

Ea strânse din buze, făcând o mină drăgălaşă. 

— Atunci poate că îmi vei da o mână de ajutor. Se răsuci, 
pentru ca el să-i poată descheia năstureii aflaţi pe partea 
din spate a rochiei. 

— Desigur. El veni mai aproape de ea. Cât ai clipi, 
hainele ei zăceau îngrămădite la picioarele ei. Degetele lui 
erau acum în pârul ei, scoțând agrafele prinse în funda 
coroniţei sale. 

Un braţ de oţel o trase mai aproape, lipind-o cu spatele 
de el. Mădularul lui se sprijini de carnea moale a feselor ei. 
Dându-i părul într-o parte, el îşi lipi buzele de ceafa ei. 

— Doamne, ce gust bun ai, mormăi el. Al naibii de bun. 
Arabella se răsuci în braţele lui, ridicându-şi gura spre a 
lui. Buzele lor se întâlniră iar şi iar; amândoi păreau 
înfometați unul de altul. 

— Atinge-mă, scumpo. Atinge-mă aici. Vocea lui deveni 
joasă şi guturală. Atinge-mă în secunda asta. 

Degetele puternice se strânseră în jurul taliei ei, 
trăgându-i mâna în jos... jos de tot. Vârful mădularului păru 
să tresare în palma ei. 

Mişcarea lui bruscă o făcu să gâfâie, însă nu mai putea fi 
vorba de ezitări. Singura ei dorinţă, singura ei grijă era 
aceea de a-i face lui pe plac. Fără a sta pe gânduri, îşi 
plimbă vârfurile degetelor pe toată lungimea bărbăţiei lui, 
încercuind rădăcina acelei bucăţi de carne umflate, 
mergând până la vârful său arcuit şi înapoi. Dimensiunea 
lui îi făcu inima să tresalte nebuneşte. Era mai fierbinte 
decât focul. Şi tare, atât de tare, precum marmura, cu toate 
că sub rigiditatea pielii lui ea îl simţea pulsând în ritmul 
inimii ei. 

— Aşa? şopti ea. 

Sesiză respiraţia lui sacadată. Impulsionată de privirea 
lui arzătoare care o susţinea pe a ei, cuprinsă de o 
ameţitoare senzaţie de putere, îşi strânse degetele reci în 
jurul acestuia. Ghidată de propriul instinct, ea îl strânse 


mai întâi cu o mână, apoi cu cealaltă. Ochii lui, cu 
pleoapele pe jumătate închise, o devorau. 

— Aşa... şopti el. Exact aşa... 

El îşi schimbă poziţia, precum o felină, alunecând şi mai 
mult în strânsoarea ei. Cu degetul mare al mâinii, ea 
cercetă cârma membrului lui, învelită parcă în mătase, 
incredibil de catifelată. 

— Arabella. li rosti numele râzând şi gemând în acelaşi 
timp. Ai cumva idee ce-mi faci? 

Da, reflectă ea confuză. O picătură strălucitoare de 
culoarea satinului se prelingea în partea de mijloc a 
mădularului lui. Pe neaşteptate, ea îşi cobori privirea, spre 
palmele ei strânse, fascinată de privelişte. Vârful limbii ei 
ieşi în afară pentru a-i umezi buzele. 

— Dumnezeule, nu face asta! 

El sări înapoi. In clipa următoare, două braţe puternice 
se strânseră în jurul taliei sale. Ea fu strivită de trupul lui, 
luată pe sus, apoi simţi moliciunea saltelei sub spinarea ei. 

Trupul lui se lăsă în jos odată cu ea. Dar el nu-i sărută 
buzele, nu-i sărută formele generoase ale sânilor, aşa cum 
se aştepta ea. In schimb, gura lui atinse uşor suprafaţa 
pântecului ei. 

— Cred că meriţi şi tu puţin chin, nu-i aşa, vrăjitoare 
dulce? 

Cu ajutorul umerilor, el îi desfăcu larg coapsele. Explora 
cu limba partea interioară a genunchiului ei. Sus... mereu 
mai sus. 

Mintea Arabellei se înceţoşa. Ca şi cum i-ar fi ghicit 
intenţiile, ea îşi întinse braţele pe lângă cap, lăsându-le să 
se odihnească pe pernă. 

De câte ori făcea dragoste cu ea, lucrul acesta ridica noi 
semne de întrebare. Ea era convinsă că, în ultimele două 
săptămâni, el o învățase o mulţime de lucruri despre 
pasiune. Evident, decise ea confuză, mai avea multe de 
învăţat. 

— Justin. Abia dacă era în stare să respire, darămite să 
vorbească. În noaptea nunţii noastre... când ai declarat că 


sunt multe feluri în care poţi săruta, la asta te-ai referit? 

Ea consideră mârâitul lui slab drept un răspuns afirmativ. 

Imaginea capului lui întunecat vârât pe de-a întregul 
acolo, într-un contrast izbitor cu pielea ei palidă şi albă, o 
făcu să se înfioare. 

— Oh, măiculiţă, zise ea vlăguită. Şi ceea ce faci tu 
acum... are vreo legătură cu lascivitatea? 

Cu cele două degete mari, el desfăcu în două blăniţa 
aceea roşcat-aurie, dând la iveală carnea rozalie şi umedă. 
Capul lui începu să coboare. 

— Tu ce crezi? mormăi el. 

Dar nu-i lăsă timp nici să gândească, nici să vorbească, 
nu-i lăsă timp pentru absolut nimic. Limba lui îi provoca un 
chin erotic de-a dreptul divin. 

Incet, el înălţă capul pentru a o privi cu ochi strălucitori. 

— Spune-mi, scumpo, îţi place chestia asta? Mâinile ei se 
prinseră în părul lui, dar nu pentru a-l îndepărta. 

— Da, gâfâi ea. Oh, da. 

lar când el o atinse iarăşi, trupul ei se înfiora. Ea se 
zvârcoli, îndreptându-se spre punctul culminant al 
extazului. Când acesta veni, ea abia dacă se auzi strigând. 

Justin expiră în grabă, pentru că ajunsese la capătul 
răbdării. El se lungi deasupra ei şi îşi împleti degetele cu 
ale ei. li pecetlui gura cu un sărut răscolitor. 

— Arabella. li rosti numele pe un ton răguşit. Oh, 
Hristoase. El plonja adânc şi puternic, mişcându-se ritmic, 
incapabil să se oprească, apropiindu-se periculos de 
punctul culminant. Trupul ei se strânse în jurul membrului 
fierbinte şi umflat. El îşi încleşta dinţii, încercând să amâne 
momentul decisiv, pentru a o satisface din nou. Dar, 
Dumnezeu să-l aibă în pază, nu se simţise niciodată atât de 
bine. Ea îl făcea să se topească cu fiecare fibră a fiinţei 
sale. 

El îi prinse şoldurile în palme. Fiecare mişcare de 
împingere îl aduse şi mai aproape de extaz. Scâncetul ei de 
plăcere îl făcu să-şi piardă controlul. Dându-şi capul pe 


spate, el gemu zgomotos. Eliberarea lui se produse 
instantaneu. 

Se prăbuşiră îmbrăţişaţi, incapabili să facă vreo mişcare. 
Sătul şi în acelaşi timp vlăguit de puteri, Justin se răsuci 
într-o parte, lipind-o de el. 

Ea surâdea, observă el. li trasă conturul buzelor cu 
vârfurile degetelor. 

— De ce zâmbeşti? murmură el. 

— Tocmai mă gândeam la mătuşa Grace, şopti ea. 

— lar mătuşa Grace. Ce drăguţ! 

— Am fost invitaţi la cină miercurea viitoare. Crezi că 
putem merge? 

El îi răvăşi smocul de păr de pe frunte. 

— Dragostea mea, singura mea dorinţă e să-ţi fac pe 
plac. 

Arabella îşi sprijini capul de umărul lui, ridicând privirea 
către el. 

O sprânceană neagră se arcui întrebător. 

— Din nou mătuşa Grace? ghici el. Arabella dădu 
aprobator din cap. 

— Da, mărturisi ea, aproape cu respiraţia tăiată. Justin, 
mătuşa mea adoră să organizeze petreceri şi alte 
evenimente de genul acesta. Aşa că trebuie să te previn, ca 
să nu cumva să fii surprins de ceea ce ar putea să spună... 

— Cum, o altă doamnă care spune ceea ce gândeşte? 
Cred că în privinţa asta le-ai moştenit pe rudele mamei 
tale. 

Tachinarea lui îi alungă neliniştea. 

— Da, în fine, mă văd nevoită să-ţi spun că dată fiind 
nunta noastră făcută în grabă, în fine, ea e nerăbdătoare să 
înceapă pregătirile pentru botezul primului nostru copil. 

— Da, acum? 

Arabella îşi ţinu respiraţia. El nu părea prea nemulţumit 
de această perspectivă. Il privi circumspect. 

— Ce părere ai în privinţa copiilor, Justin? 

El ridică din umeri. 


— Trebuie să fiu onest, spuse el sec. Cu câteva săptămâni 
în urmă, nu m-aş fi gândit prea mult nici la ideea căsătoriei, 
ca să nu mai vorbim de copii. 

Arabella trase aer în piept. 

— Dacă vom avea copii, spuse ea cu solemnitate, sper că 
vor semăna cu tine. 

Justin înlemni. Oare ea îşi dădea seama ce spune? Un 
copil care să-i semene lui... Pentru o secundă, nu fu în stare 
să respire. Era pe punctul să se sufoce. 

— Am văzut portretul mamei tale de la Thurston Hall. 
Arabella oftă visătoare. Eşti copia ei fidelă, să ştii. 
Mărturisesc că aş vrea să am o fetiţă care să-ţi semene. 
Sau un fiu care să aibă trăsăturile tale fine. Încă surâzând, 
ea îi atinse obrazul. 

Justin nu fu în stare să se abţină. Se dădu în lături. 

— Doamne sfinte. Nu spune aşa ceva. Nici să nu te 
gândeşti la una ca asta. 

Asprimea lui neaşteptată îi îngheţă zâmbetul. Se ridică, 
trăgându-şi aşternutul peste sâni. 

— Ideea de a avea copii ţi se pare chiar atât de greu de 
acceptat? întrebă ea precaut. Sau ţi-e teamă că ei vor arăta 
ca mine? 

El scoase un sunet gutural. 

— Pentru numele lui Dumnezeu, Arabella, refuz să 
comentez o afirmaţie atât de ridicolă. Dacă mi-aş fi făcut 
probleme în privinţa înfăţişării copiilor noştri, atunci nu mă 
mai însuram cu tine, nu? 

Ea întrebă cu timiditate: 

— Deci nu te-ar deranja o fetiţă cu bucle roşcate? 

— Nu, spuse el calm. 

Nu era nici pe departe asigurarea la care se aşteptase ea. 
Tânjind după un gest de încurajare, ea întinse o mână către 
chipul lui. 

El o opri cu răceală, strecurându-şi degetele în jurul 
taliei ei, şi punându-i din nou mâna în poală. 

Putea la fel de bine să o şi pocnească peste faţă. Simţi o 
durere perfidă în inimă, dar găsi curajul de a-şi înălța 


bărbia. 

— Ai făcut gestul ăsta şi în noaptea nunţii noastre. Acum 
e a doua oară, punctă ea cu voce slabă. Justin, de ce nu-mi 
dai voie să-ţi ating faţa? 

El dădu aşternuturile într-o parte, ridicându-se şi 
ignorându-i cuvintele. 

Arabella înţepeni de-a binelea. Se uită lung la liniile 
rigide ale spatelui lui în timp ce el îşi puse halatul. 

— Justin? şopti ea. 

Cu un gest brusc, el strânse cordonul acestuia. 

— Toată această discuţie referitoare la copii e prematură. 
El nu se uită la ea în timp ce vorbea. De fapt, deja o pornise 
în direcţia uşii. _ 

Arabella se dădu jos din pat. Işi luă cămaşa de noapte din 
cârligul agăţat în perete. Incă se mai străduia să-şi 
strecoare braţele pe mânecile acesteia în secunda în care 
uşa se închise cu zgomot. 

Era neînduplecată - şi îl urmă în birou. 

El se duse ţintă la o măsuţă aşezată lângă fereastră, 
apucând o carafă din cristal. Buzele ei se strânseră în clipa 
când el îşi umplu paharul, pentru că îşi dădea seama că el 
era conștient de prezenţa ei. Dar el nu se întoarse spre ea. 
Duse paharul la buze şi privi atent pe fereastră, cu spatele 
la ea. 

Arabella îşi încrucişa braţele peste piept. 

— Ai dreptate, spuse ea pe un ton plat. Subiectul 
referitor la copii mai poate aştepta, cu toate că nu am făcut 
absolut nimic pentru a preveni această eventualitate, nu-i 
aşa? Dar doresc un răspuns la întrebarea pusă de mine, 
Justin. De ce nu îmi dai voie să-ţi ating faţa? 

La început fusese surprinsă, apoi rănită. Acum era 
hotărâtă. 

— Te rog să te uiţi la mine atunci când îţi vorbesc. 

El se întoarse, uitându-se la ea cu o privire pierdută. 

— Chiar trebuie să discutăm acum subiectul acesta? 
Tonul ei era la fel de încordat ca al lui. 

— Şi când ar fi momentul potrivit? Niciodată? 


Ochii lui scânteiară. 

— Dacă nu te superi, Arabella, aş vrea să-mi savurez 
coniacul de unul singur. 

— Ei bine, mă supără, îi replică ea furioasă. Ce-am făcut? 
Cu ce am greşit? Răspunde-mi, fir-ai tu să fii! 

Chipul lui rămase impasibil. 

— Nu e un limbaj potrivit pentru o fiică de vicar, iubito. 

Arabella îl privi lung. Buzele lui erau strânse, iar el o 
privea cu răceală. Era ca şi cum ar fi putut să-l vadă 
retrăgându-se, undeva în adâncul lui... departe de ea. Dar 
de ce? De ce? 

Auzi un ticăit lăuntric. Era precum un orologiu într-o 
încăpere goală, care o îngrozea. Rămase nemişcată, 
conştientă într-un fel straniu, că ea nu înţelegea pe deplin 
faptul că exista un lucru profund greşit. Dincolo de faţa lui 
de bărbat chipeş, se ascundea ceva, ceva ce el refuza să 
împărtăşească. 

Furia ei se risipi la fel de brusc cum izbucnise. Dar 
stăpânirea ei de sine fusese grav afectată. Se simţi uluită, 
rănită, neliniştită, şi avu nevoie de mult curaj pentru a 
rămâne în locul în care se afla. 

— De ce arăţi astfel? Justin, ce se întâmplă cu tine? 

El râse forţat. 

— Dumnezeule, după doar trei săptămâni de mariaj ea îşi 
închipuie că mă cunoaşte de-o veşnicie. 

Arabella încetă să mai respire. Doamne, cât de crud 
putea fi! 

— Tu ai spus că semănăm. Ea clătină din cap. Privirea ei 
deveni rugătoare. De ce faci asta? De ce eşti atât de rece? 

— Ce e, Arabella? El ridică braţele. Nu-ţi place ceea ce 
vezi? Ceea ce sunt? Poate că trebuia să te măriţi cu Walter. 

Cuvintele lui o jigniră profund. 

— Ştiu ce faci, Justin. Incerci să mă alungi, nu-i aşa? 

— Pentru numele lui Dumnezeu! Un bărbat nu se poate 
bucura de o clipă de singurătate? 

Mai mult decât orice, Arabella tânjea să se apropie de el. 
Să-i înlănţuie gâtul cu braţele şi să se lipească de el. Dar îşi 


dădea seama ca el ar respinge-o, ar alunga-o. Cum era 
posibil ca o noapte care debutase atât de bine să se 
transforme într-un coşmar? 

— Ceva nu e în regulă, Justin. O ştiu. O simt. Ceva e 
foarte... 

— Nu s-a întâmplat nimic! 

Tensiunea devenea de nesuportat. Cuprinsă de disperare, 
ea se înconjură cu braţele, ca şi cum ar fi vrut să-şi 
domolească un frison. Într-adevăr, îşi spuse ea, se simţea ca 
şi cum ar fi plonjat într-un cazan cu gheaţă. 

— Aşa va fi mereu? spuse ea cu o voce slabă, încercând 
să şi stăpânească lacrimile. Nu vom împărtăşi nimic altceva 
în afară de pasiune? Nimic în afară de un simplu pat? Nu 
poţi să-mi povesteşti nimic... 

— Arabella, spuse el pe un ton politicos, te rog să pleci. 
Spunând asta, el se răsuci, aţintindu-şi privirea pe 
fereastră. Atitudinea era fermă, chipul lui o mască din 
piatră. 

Se aşternu tăcerea. Era ca şi cum ea nici n-ar fi vorbit, ca 
şi cum nici n-ar fi fost acolo... ca şi cum el ar fi uitat-o. Ca şi 
cum ea nici n-ar fi existat. 

— Justin... 

Injurând, el se răsuci pe călcâie. 

— Chiar trebuie să mă hărțuieşti încontinuu? întrebă el 
pe un ton poruncitor. Oare m-am însurat cu o scorpie? 
Intoarce-te în pat şi lasă-mă dracului în pace! 

Privirea lui era fioroasă. La fel şi tonul lui. Se simţi 
copleşită de o durere ascuţită şi sfâşietoare. 

Arabella nu mai zăbovi. Scoţând un țipăt scurt, părăsi 
încăperea. 


Capitolul 20 


În clipa în care ea plecă, Justin se întoarse cu faţa spre 
uşă. Era copleşit de o durere sfâşietoare. Se comportase ca 
un monstru. 

Inchise ochii. Dar chiar şi atunci, imaginea ei începu să 
danseze, lipită de pleoapele lui. Arabella, holbându-se în 
sus la el, albă ca varul, marcată de o suferinţă profundă 
care îl săgeta în inimă. 

— Iisuse Atotputernic, şopti el. Ce am făcut? 

In jur domnea o tăcere stranie. 

Nemernicule, şopti o voce lăuntrică. Nemernic mizerabil. 

Se simţea dezgustat de propria persoană. Nu se urâse 
niciodată aşa cum se ura în secunda aceea. Întotdeauna 
fusese conştient că înăuntrul lui sălăşluia un demon. Însă 
până acum nu ştiuse că putea fi atât de mârşav. 

Simţindu-se brusc obosit, el se lăsă pe un scaun, 
încremenit, îşi dădu seama că încă mai ţinea paharul în 
mână. Înghiţi dintr-o suflare lichidul înţepător. Îl învălui un 
întuneric ameninţător. 

Ce ciudat că soarta o adusese în viaţa lui, în patul lui... în 
inima lui. Încet, încet, ea îndepărtase barierele aflate în 
jurul inimii lui, aşa cum n-o făcuse nicio altă femeie... aşa 
cum nu avea s-o facă vreodată o altă femeie. 

În secunda aceea deveni conştient de faptul că, în zilele 
scurse de la căsătoria sa, neliniştea ce îl chinuise 
întotdeauna dispăruse. Alături de Arabella, fiecare zi era 
unică şi proaspătă... la fel ca roua dimineţii, iubită de 
natură, strălucind cu putere în lumina soarelui. Era ca şi 
cum te-ai întoarce dintr-o călătorie lungă prin întuneric, 
pentru a redescoperi o lume plină de vibraţie şi culoare. 
Pentru Justin, acesta fusese un sentiment mai mult decât 
necunoscut. 

lar nopţile... Doamne sfinte, nopţile! Ea venise în 
întâmpinarea dorințelor lui, fără a-i refuza absolut nimic. 


Iar el ce făcuse? 

Exact ceea ce spusese ea. O alungase. 

Făcu o grimasă. Acesta era felul în care îl pedepsea 
Dumnezeu? se întrebă el trist. Făcându-l să plătească 
pentru ceea ce era? Nu ştia ce îl apucase. 

Fusese exact aşa cum spusese Arabella. El era... cine era. 

N-avea să se schimbe, reflectă el abătut. Nu putea. Nu 
ştia cum. Noaptea se scurse. 

Peste câteva ceasuri, nişte paşi grei păşeau anevoie pe 
scară. 

In dormitorul său - dormitorul lor - Arabella dormea 
deja. Scoţându-şi halatul, el se strecură în pat lângă ea, 
având grijă să n-o trezească. În somn, ea se întoarse cu faţa 
către el, ca şi cum l-ar fi căutat, cu toate că Dumnezeu era 
martor că acesta era ultimul lucru pe care ea ar fi trebuit 
să-l facă. Cu un gest involuntar, Justin o trase în braţele lui. 

Mâna ei se aşeză chiar la mijlocul toracelui lui. Pentru o 
secundă interminabilă, vârfurile degetelor ei se întinseră 
chiar deasupra inimii lui. Apoi ea se relaxa, cuibărindu-se 
lângă el ca şi cum asta ar fi fost unica ei dorinţă. 

Copleşit de nevoia de a o atinge, el îşi trecu vârfurile 
degetelor peste obrajii ei. Acestea se umeziră de lacrimi. El 
îngheţă. 

Viscerele sale fură cuprinse de o durere sfâşietoare. 
Braţele lui se încordară. g 

— Arabella, rosti el furibund. Oh, Doamne. li fusese atât 
de teamă că îi va face rău... şi exact asta se întâmplase. O 
făcuse să plângă. Să plângă. 

Întunericul dinăuntrul lui deveni şi mai adânc. Era un 
demon. O ştiuse întotdeauna. La fel ca şi tatăl lui. 

Poate că era mai bine aşa, se gândi el amărât. Prefera ca 
ea să-l vadă exact cum era, un nemernic hain şi lipsit de 
inimă. 

Poate că ea venise în viaţa lui, în braţele lui, dar nu va 
rămâne niciodată acolo. Cel mai bine era să ia ceea ce se 
putea, atât cât avea să dureze. 


Pentru că, Dumnezeu îi era martor, nu avea să dureze 
prea mult. 

În adâncul inimii lui, nu avusese niciodată nici cea mai 
mică îndoială. 


vyv 

Era inevitabil, probabil. În noaptea aceea avu un vis. Visă 
că se afla din nou la Thurston Hall. Era o noapte caldă de 
iunie. Işi dădu seama că era din nou beat. Impleticindu-se 
în faţa biroului tatălui său. 

Amintirea se limpezi, extinzându-se precum o pată de 
sânge. 

Tatăl său îi bară drumul. 

— Unde dracu’ ai fost? 

— Cum, my lord, doreşti o dare de seamă asupra 
activităţilor mele nocturne? Poate că ar fi cazul să ne 
aşezăm. O să dureze ceva vreme, pentru că distracţia serii 
a fost interesantă. Te avertizez, totuşi, că s-ar putea să fii 
şocat... 

Auzi iarăşi vocea tatălui său. 

— Taci! N-am nici cea mai mică intenţie să-ţi ascult 
porcăriile... Uită-te la tine, eşti atât de beat că abia te poți 
ține pe picioare! Şi miroşi a parfum ieftin! Doamne, ce mult 
îi semeni maică-tii! M-a făcut de ruşine, vrăjitoarea! Mi-a 
terfelit bunul meu renume, aşa cum mă faci şi tu de râs! 

Justin se încorda în somn. Cu toate astea tot îl mai auzi 
pe tatăl său, zbierând dincolo de pereţii minţii lui, 
zbătându-se între barierele timpului şi ale morţii - până ce 
rămaseră doar ei doi, în picioare în faţa biroului. 

— In toți anii aceştia am fost obligat să te privesc cum te 
holbai la mine cu privirea ei, cu surâsul ei. Aducându-mi 
aminte ce a făcut, şi ce a fost ea - o târfă care şi-ar fi 
desfăcut picioarele în faţa fiecărui bărbat care ar fi dorit-o. 

— Nu, murmură Justin. Nu. 

— Iar tu nu eşti cu nimic mai bun. Sângele tău e stricat, 
aşa cum şi ea era o depravată. 

Simţi nişte palme care îi scuturau umărul. 


— Justin, rosti o voce. Justin, trezeşte-te. 

El era încă prins în capcana imaginii din vis. 

— Nicio femeie decentă nu se va încurca cu tine, băiete. 
Nicio femeie decentă n-are să te dorească vreodată! 

Braţul lui lovi cu putere. 

— Nu, strigă el. Nu! 

Un strigăt ascuţit de femeie străpunse liniştea nopţii. El 
sări în sus. Capul lui se întoarse rapid într-o parte. Arabella 
tocmai se ridica cu greutate de pe podea, lângă pat. Se 
dezmetici cât ai clipi din ochi. 

— Arabella! Hristoase, te-am lovit? El o trase în sus, 
lângă el. 

— Nu, spuse ea în grabă. N-am păţit nimic. 

Ea stătea în genunchi, alături de el, ochii ei cercetându-i 
chipul. 

— Visai, Justin. Strigai. 

— Da. 

Dându-i drumul, el făcu un pas înapoi, lipindu-se de 
perete. Îşi apăsă tâmpla cu degetele, ca şi cum ar fi vrut să 
scape de acea amintire. 

Cu un gest nesigur, ea îi atinse umărul. 

— Te simţi bine? 7 

El nu răspunse. Nu fu în stare. Incă tremura. 

— Părea... atât de real. Ce visai? 

— Pe tatăl meu, şopti el. 

El îşi înălţă capul. Ochii lui o priveau implorator. Semăna 
atât de tare cu un băiețel rănit încât fu gata-gata să strige. 
Avea strania senzaţie că el ezită, nesigur pe sine. Dar de 
ce? De ce? 

— Te rog, Justin... vorbeşte cu mine. Nu pot trăi aşa. Cu 
acest secret între noi. Ea scutură din cap. Nu vreau. 

In secunda aceea el o atinse. Cu dosul degetului mare, el 
şterse umezeala de pe obrazul ei. 

— Te-am rănit şi mai devreme, zise el cu înverşunare, 
iartă-mă, nu vreau să te rănesc din nou. Însă... Umerii lui 
întâi se ridicară, ca apoi să coboare. Nu sunt sigur că îţi pot 
spune. Nu sunt sigur că pot spune... cuiva. 


Ea simţi că el lupta cu un demon fioros din adâncul lui. 

— Încearcă, Justin. Te rog să încerci. 

După câteva clipe de tăcere, el vorbi în cele din urmă: 

— Dacă am să-ţi spun, mă vei uri. 

— Nu. Nu. N-aş putea niciodată să te urăsc, Justin 
Niciodată. 

Pe chipul lui apăru o expresie amenințătoare. 

— Chiar dacă ţi-aş spune că mi-am ucis tatăl? 

— N-ai făcut-o. N-ai fi fost în stare. N-ai face-o, spuse ea 
cu convingere. 

— S-o crezi, Arabella. S-o crezi, fiindcă e adevărat. El 
scutură din cap în clipa în care observă fruntea ei 
încruntată. Oh, nu în maniera în care îţi închipui tu. 

— Atunci cum? îl provocă ea. Cum? 

El îşi desfăcu palmele, privindu-le lung. 

— Din cauza răutăţii mele, zise el într-o şoaptă stranie. 

— Ce s-a întâmplat? îl întrebă ea cu blândețe. 

Işi depănă întreaga poveste. Vocea, trăsăturile chipului 
său erau lipsite de orice expresie. El nu o privi în timp ce 
vorbea. 

Ascultându-l, Arabella se simţi săgetată de o durere 
ascuţită în piept. Incepu să-şi formeze o imagine foarte 
clară a copilăriei lui. Un băieţel care se lupta să-şi 
mulţumească tatăl, fără niciun rezultat. Nu întâmplător el 
declarase că Sebastian le fusese şi mamă şi tată lui şi 
Juliannei, mai mult decât propriul său părinte... şi nici nu 
era atât de straniu faptul că el şi tatăl lui nu se înţeleseseră 
niciodată. Nu o surprindea nici faptul că ajunsese să aibă o 
fire rebelă. 

— La vârsta de şaptesprezece ani, el m-a surprins 
furişându-mă în casă după lăsarea întunericului. Eram 
ameţit. El spumega de furie. Se auzi un hohot de râs 
răguşit. Nicio noutate, desigur. Ne-am certat. El a spus 
despre mama mea că era o târfă. Bineînţeles, ştiam că aşa 
stăteau lucrurile. Toată Anglia ştia că era adevărat. Mama a 
fost o fiinţă încrezută care îşi cunoştea frumuseţea, de care 
se folosea pentru a-i incita pe bărbaţi. Pentru a-i seduce. 


Câteodată înclin să cred că mama mea, cu al său joie de 
vivre şi-ar fi desfăcut coapsele în faţa oricărui bărbat numai 
pentru a-l sfida pe tatăl meu. Şi sângele meu a fost 
pângărit, vezi tu. Sângele meu era al ei. De aceea mă ura 
el, pentru că semănam leit cu mama mea. M-a privit la fel, 
cu acelaşi dispreţ. Mi-a spus-o de atâtea... oh, de atâtea ori! 
Niciodată în prezenţa lui Sebastian, desigur. Dar în noaptea 
aceea... mi-a strigat că sunt un pierde-vară. Că sunt exact 
ca şi mama mea. 

Arabella era şocată. 

— Justin, el a fost un hain, nu tu... tu în niciun caz! 

— Nu. Te înşeli. Am vrut să-l rănesc. Am vrut să-l sfidez. 

— Dar cine te-ar putea învinovăţi? protestă ea. Oare ce 
fel de om ar spune asemenea lucruri despre propriul său 
fiu? 

— Ah, chiar aici e problema. E foarte posibil ca eu să nu 
fiu fiul lui. Ca niciunul dintre noi să nu fim. Nici eu. Nici 
Julianna. Poate nici măcar Sebastian. 

Arabella făcu ochii mari. Buzele i se întredeschiseră. 

— Vrei să spui că el nu este tatăl tău? Câteva clipe, Justin 
nu scoase un cuvânt. 

— Habar nu am. Nu înţelegi? Dată fiind reputaţia mamei, 
e foarte posibil... m-am întrebat adesea dacă mama era 
singura persoană care cunoştea adevărul... Dar în acest 
caz, a luat secretul cu ea în mormânt. 

Ochii lui se întunecară. 

— In noaptea aceea mi-am dat seama... şi l-am insultat 
folosindu-mă de asta. L-am enervat referindu-mă la 
infidelităţile mamei mele, întrebându-l dacă ştia cu 
certitudine că noi eram cu adevărat copiii săi. Era livid. lar 
eu jubilam! Şi am pufnit în râs, Arabella. Am râs. Ela 
început să ţipe la mine... şi chiar în secunda aceea s-a 
prăbuşit pe podea. S-a apucat cu o mână de piept. Iar eu l- 
am lăsat acolo. L-am lăsat acolo. 

El făcu o grimasă. _ 

— Purtarea mea, ca întotdeauna, a fost dezgustătoare. În 
noaptea aceea am plecat la Londra, ca să nu afle nimeni că 


am fost acolo. Servitorii l-au descoperit a doua zi de 
dimineaţă. N-am spus nimănui că eu am fost cel care l-a 
omorât. Nimănui, nici măcar lui Sebastian. 

Ea îl compătimi pentru suferinţa pe care o îndurase în 
toţi aceşti ani, pornind de la premisa greşita că îşi ucisese 
tatăl. 

— Justin... 

— Mai e ceva, zise el pe un ton care o făcu pe Arabella să 
se înfioare. 

El se ridică, îndreptându-se către oglinda de lângă 
şifonier. 

Vocea străpunse cu blândeţe liniştea. 

—  "Ţi-aduci aminte de noaptea aceea petrecută la 
Thurston Hall, cu Meelroy? N-am uitat niciodată ce ai spus. 
Că toată viaţa ta ai vrut să fii la fel ca toţi ceilalţi, să arăţi 
ca toţi ceilalţi. M-ai întrebat dacă ştiu cum este să te uiţi 
atent într-o oglindă şi să urăşti ceea ce vezi, conştient de 
faptul că nu poţi face nimic pentru a schimba acel lucru. 

Vocea lui deveni şi mai profundă. 

— Ştiu cum e, Arabella. Știu. N-am să uit niciodată că, la 
puţină vreme după noaptea aceea cu tatăl meu... mă aflam 
în faţa oglinzii din dormitorul meu, holbându-mă la propria 
mea imagine reflectată acolo. Inainte să-mi dau seama, 
oglinda era deja făcută ţâăndări. N-am să uit niciodată cum 
m-am aplecat deasupra lor. Cum am ridicat un ciob de 
sticlă, ducându-l către faţă... Prin întuneric, el făcu cu 
mâna semne ce imitau o crestătură. 

Simţind o puternică strângere de inimă, Arabella îl privi 
îngrozită, cercetând trăsăturile sale fine şi perfect 
sculptate. 

— Justin, rosti ea cu o voce gâtuită. Justin, nu... 

Braţul lui căzu pe lângă trup. 

— Evident, n-am fost capabil să o fac. Dar acum ai aflat, 
Arabella. Acum cunoşti cea mai urâtă faţetă a celui mai 
chipeş bărbat din Anglia. Acum descoperi şi tu ce laş am 
fost. Dar, la urma urmei, tu m-ai văzut întotdeauna aşa cum 
sunt. 


— Oh, Dumnezeule, Justin. Nu a fost vina ta. Niciodată 
nu a fost vina ta. El te-a înveninat. 

— Da, sunt plin de venin. 

Autodispreţul lui o făcu să se ridice în picioare. O singură 
lacrimă, una usturătoare, se prelinse fără voie pe obrazul 
ei. Înconjurându-i talia cu braţele, ea îl strânse la piept, 
lipindu-şi obrazul de pielea lucioasă şi aurie a umărului lui 

— Incetează. Dacă... dacă tu ţi-ai tăia faţa asta frumoasă, 
nu cred că aş putea suporta. 

El se răsuci. 

— De ce nu mă învinovăţeşti? De ce nu mă urăşti? 

— Nu, zise ea înfuriată, nu spune asta. Nici să nu te 
gândeşti! 

— N-ai auzit ce am spus? N-ai auzit chiar nimic? 

— Am auzit totul. Totul. 

— Atunci de ce mai eşti aici? Cum de poţi suporta să stai 
în preajma mea? Să mă atingi? 

Ea sesiză cum el încearcă să-şi alunge emoția din glas 
fără a fi în stare. li dezvăluise o părticică din sufletul lui, şi 
acum nu mai avea cum să-i întoarcă spatele. El avea nevoie 
de ea. Poate că în momentul acela nu o ştia, dar avea 
nevoie. Ea nu putea să-l abandoneze. Nu ar fi fost capabilă. 

Privirea i se împăienjeni din pricina lacrimilor, iar ea se 
uită la el, fără să-i pese că sufletul i se oglindea în ochi. 

— Eu sunt soţia ta, Justin. Şi ce fel de soţie aş fi eu dacă 
nu m-aş afla aici să împart cu tine suferinţa ta? O soţie 
trebuie să rămână alături de soţul ei... iar locul meu e lângă 
tine. 

— Oh, Hristoase, exclamă el. lar te-am făcut să plângi. 

— E în ordine, zise ea cu curaj. Îmbrăţişează-mă, Justin. 
Ţine-mă în braţe - şi nu-mi mai da drumul. 

Două braţe puternice o lipiră de trupul lui. El îi sărută cu 
fervoare buzele tremurânde pe care ea i le oferi, 
înconjurându-i spatele cu braţele şi ridicându-i picioarele 
de la pământ. 

De data aceasta, când o purtă către pat, n-au mai existat 
vorbe, n-au mai existat lacrimi... nimic în afară de 


certitudinea că îi aparţinea în totalitate. 


Capitolul 21 


Miercurea următoare, Justin, şedea dus pe gânduri, pe 
bancheta  cabrioletei sale. Tocmai îi făcuse o vizită 
avocatului său, şi cu toate că vizita îl costase o sumă 
apreciabilă, aceasta fusese fructuoasă, decise el satisfăcut. 

Colţurile gurii lui se ridicară. Doamne, cât se mai 
schimbaseră lucrurile în acest ultim an. Reşedinţa cochetă 
din Londra fusese prima lui achiziţie. Urmase o soţie. Iar 
acum o reşedinţă de provincie în Kent. El se autopersiflă. 
Pe toţi sfinţii, acum era fără îndoială un bărbat respectabil! 

Era ciudat cum, prin căsătorie, viaţa sa devenise... 
oarecum mai simplă. Ar fi trebuit să fie invers, bănui el. 
Pentru majoritatea bărbaţilor, probabil că aşa era. 

Insă el nu se putea ascunde după deget. Dacă soţia sa ar 
fi fost o cu totul altă persoană decât Arabella, lucrul acesta 
nu ar fi fost posibil. Ar fi încercat probabil să găsească o 
modalitate de a evita capcana căsătoriei, decise el sec, în 
loc să sape şi mai adânc. La naiba, dacă ar fi fost vorba de o 
altă femeie, şi nu de Arabella, el nu s-ar fi însurat! Justin 
nu-şi făcea iluzii. Chiar în cazul unor femei compromise, ar 
fi găsit o cale pentru a evita iminentul mariaj. 

Dar el nu se simţea constrâns. Nu se simţea înlănţuit. Nu 
se simţea prins în capcană. 

Se simţea ciudat de... liber. 

Şi, probabil pentru prima dată în viaţa sa, aştepta 
nerăbdător ceea ce avea să aducă viitorul. In realitate, îl 
aştepta cu plăcere. Inainte, nu-i păsase cu adevărat, pentru 
că zilele lui erau monotone. 

Insă acum fiecare zi era diferită. Ducându-se până la 
Thurston Hall, săptămâna trecută, aflase de la Sebastian că 
tatăl unuia dintre prietenii săi decedase. Prietenul său se 
hotărâse să vândă mica proprietate din provincie a tatălui 
său, inclusiv mobilierul. Aşa prinse contur ideea lui Justin. 
Cu maximă claritate, el îşi reaminti părerea de rău a 


Arabellei exprimată la Thurston Hall, în seara când el o 
sărutase; ea îi mărturisise că atunci când era o copilă nu 
avusese niciodată o casă în adevăratul sens al cuvântului. 
În ceea ce îl priveşte, se bucurase întotdeauna de 
securitatea unui cămin, în realitate, poate că fusese vorba 
de un lucru pe care-l luase de bun, fără a se gândi la 
posibilitatea ca acesta să-i lipsească. 

O făcu însă în clipa de faţă. Poate din pricina discuţiei 
despre copii - o perspectivă care i se părea mai degrabă 
cutezătoare. Ştia care era motivul, desigur. Cum el fusese 
un crai atâţia ani, nu luase niciodată în calcul faptul că în 
viitor va urma şi un mariaj, şi cu atât mai puţin copii. Insă, 
acest lucru era de asemenea inevitabil, din moment ce 
pasiunea manifestată faţă de soţia lui devenea pe zi ce 
trecea mai puternică... 

Copii, reflectă el din nou. Când va sosi timpul, va fi 
pregătit. Mai mult decât pregătit. Viaţa alături de Arabella 
schimbase absolut totul. Având-o în preajma lui, se simţea 
invincibil. 

Mintea lui reveni asupra casei. După plecarea lui 
Sebastian, el începuse imediat cercetările. 

Işi luase o zi liberă pentru a vedea cu ochii lui 
proprietatea. Primul lucru care îl izbi fu acel cireş de mici 
dimensiuni care se afla chiar în faţa ferestrei salonaşului. 
Chicoti, amintindu-şi de mărturisirea Arabellei despre felul 
cum îşi îngrozise mama căţărându-se în copaci în vremea 
copilăriei sale. 

Totul în jur părea perfect. 

Ardea de nerăbdare să vadă expresia întipărită pe chipul 
Arabellei în clipa în care avea să-i povestească. Se va uita 
la el cu ochii aceia larg deschişi, cum făcea întotdeauna, 
repezindu-se apoi în braţele lui, sărutându-l cu frenezie, 
într-un dulce abandon - aşa cum se va întâmpla chiar în 
noaptea aceea, hotări el încântat. 

Surâse larg. 

La revenirea sa în Berkeley Square, se întâmplă ca 
Arabella să fie chiar afară, pregătindu-se să urce treptele 


care duceau către uşă, exact în momentul când el sări din 
vehicul. Zărindu-l, ea îl aşteptă pe ultima treaptă. 

El se aplecă şi o sărută uşor pe buze. 

— Exact fiinţa pe care voiam să o văd, zise el vesel. 

— Iar dumneata, sir, eşti exact persoana pe care voiam 
eu să o văd. Tocmai m-am întors de la Georgiana... 

— In fine, cel puţin nu ai fost la cumpărături, o tachina el. 
Ea se încruntă uşor. 

— Oh, haide. Cred că mai am de cheltuit o bună parte din 
banii tăi. 

— Şi nici n-am fost asediat cu cereri de redecorare. E 
nemaipomenit că mi-am ales o soţie atât de cumpătată, iar 
cu un trebuie să-mi fac griji că voi ajunge un sărăntoc. 

— Şi de ce aş vrea să redecorez? Casa asta e perfectă 
exact aşa cum este. 

Lui Justin îi făcură plăcere cuvintele ei. 

— Oricum, continuă ea, tot am nişte veşti pentru tine 
care s-ar putea să te intereseze. 

— Şi eu am nişte veşti pentru tine. Dar mai întâi 
doamnele. 

— Mulţumesc. Deci, cum spuneam, vizita mea la 
Georgiana s-a dovedit a fi una destul de edificatoare. 

Justin îi oferi mâna pentru a o conduce în sus pe scară. 

— In ce sens? 

— In timp ce eram acolo, Georgiana a primit vizita unui 
oaspete cât se poate de neaşteptat. Şi nu ai să ghiceşti 
nicicând despre cine e vorba. 

Justin îşi cobori privirea spre ea. Arabella era toată 
numai un zâmbet. 

— Ai dreptate, zise el sec. Mi-ar fi imposibil. Ea strâmbă 
cu drăgălăşenie din nas. 

— N-ai pic de haz, protestă ea. 

— Scumpete, văd bine că mori de nerăbdare să-mi spui, 
aşa că de ce n-o faci? 

— Foarte bine, atunci. Era vorba de Walter. Şi când am 
plecat, păreau să se simtă foarte bine împreună. lar mama 


ei mi-a mărturisit că e a treia oară în această săptămână 
când Walter o vizitează. 

Justin se opri brusc. 

— Georgiana şi Walter? 

— Aşa se pare. 

Justin nu intenţiona să arboreze un surâs atât de încântat 
- se întâmplă pur şi simplu. 

Arabella pufni în râs observându-i expresia. 

— Poate că nunta lor va fi următoarea ceremonie ce va 
avea loc la Londra. 

— Asta nu m-ar mira câtuşi de puţin, încuviinţă ea, 
aşezându-şi mâna pe umărul lui. 

Privirile li se întâlniră, susţinându-se pentru o clipă fără 
sfârşit. Justin inspiră adânc. Ochii ei erau de un albastru 
limpede, strălucind precum cerul de deasupra lor. Părea pe 
deplin fericită. Lui aproape că-i fu teamă să exprime cu 
voce tare gândul ce tocmai îi trecu prin minte. Oare chiar 
era posibil? se miră el. Oare era el cel care o făcea fericită? 
Acesta era un gând cât se poate de tulburător. 

Doamne, cât de fermecătoare era! O briză călduţă îi 
răvaşi câţiva cârlionţi rătăciţi pe la tâmple. O tentă rozalie 
îi coloră brusc obrajii. Buzele ei surâdeau uşor. lar 
conştientizarea faptului că era a lui îl făcu să freamăte de 
plăcere. Dorinţa se aprinse în venele lui. El simţea nevoia 
imperioasă de a o duce la etaj, de a închide uşa, şi de a face 
dragoste cu ea până la epuizarea ultimelor resurse. 

Mâna lui se întinse pentru a o strânge pe a ei. În aceeaşi 
clipă, Arthur deschise uşa, iar ei păşiră în interior. Apoi 
Arthur îi întinse corespondenţa şi invitaţiile sosite în ziua 
aceea. Răsucindu-se în partea opusă, el descoperi că ea 
dispăruse sus, pe scară. 

Era perfect, hotărî Justin, din moment ce ea se afla chiar 
acolo unde dorea el. 

In uşa de la intrare se auzi un ciocănit. Arthur o deschise, 
iar Gideon păşi înăuntru. 

Justin îşi arcui sprâncenele. 

— Te-ai întors deja de la Paris, după cum văd. 


— Doamne, băiete, a trecut mai bine de o lună. Şi te rog 
să mă ierţi că am venit aşa, pe neaşteptate, însă mi-am 
imaginat că te voi întâlni la White's. 

— N-am mai trecut pe acolo de câteva săptămâni. 

— Ah, zise Gideon, probabil că eşti ocupat cu alte lucruri, 
cum ar fi de exemplu cu a ta. 

In ochii lui Gideon străluci o curiozitate amuzată, dar 
Justin nu avea de gând să i-o satisfacă. 

— Nu vreau să fiu nepoliticos, însă nu e momentul. 

Gideon ridică ambele mâini. 

— Oh, nu e cazul să te îngrijorezi, nu va dura mult, 
preciza el dintr-o suflare. Voi fi concis. In realitate, am venit 
să perfectăm o afacere. 

Privirea lui Justin se aprinse. 

— Nu e nevoie, zise el înţepat. Dumnezeule, uitase 
complet de blestematul acela de pariu făcut cu Gideon. 

— Ba chiar este, insistă Gideon. Am avut o înţelegere, că 
doamna va fi a ta în decurs de o lună, şi aşa s-a şi 
întâmplat. Pe bune, nu mi-am imaginat că vei fi forţat să te 
însori cu păpuşica. 

— Nu am fost forţat, zise Justin scurt. 

Gideon ridică din umeri. 

— Cred că termenii înţelegerii noastre au fost... 
satisfăcători, fără îndoială. Oricum, adaugă el, cu sunt un 
om care-şi achită întotdeauna datoriile. 

Făcându-i cu ochiul, Gideon depuse o pungă în palma lui 
Justin. 

Inainte ca el să poată rosti un cuvânt, în spatele lui se 
auzi un foşnet de fuste - Arabella! 

— Oh, bună ziua, zise ea dând cu ochii de Gideon. 

Justin se roti pe jumătate. El ştia că în punga aceea se 
găseau banii pentru pariul făcut de ei doi. Rosti o 
înjurătură printre dinţi. La naiba, nu putea să dea înapoi, 
nu fără a provoca o scenă! Rosti apăsat: 

— Gideon tocmai pleca. a 

— Da. Gideon făcu o reverență scurtă. Incă o dată, vă 
felicit din toată inima pe amândoi. 


Aproape imediat după închiderea uşii, Arabella arătă 
către pungă. 

— Ah, glumi ea. Am observat cum îţi făcea cu ochiul. Ce 
ţi-a adus? 

Inima lui Justin tresări. 

— Nimic important, zise el repede. Pe cuvânt. 

— Nimic important, nu? Hmm, asta sună destul de 
misterios. Poate e vorba de vreo comoară. Hai să aruncăm 
o privire, ce spui? Râzând, ea îi smulse punga din mână şi 
aruncă o privire înăuntrul acesteia. 

Făcu ochii mari. _ 

— Aici e aproape o avere. Il privi contrariată. Faceţi 
afaceri împreună? 

Justin ezită. 

— Nu, spuse el. 

— Aşa mi-am închipuit şi eu. Sincer, m-aş fi mirat, fiindcă 
Gideon nu mi-a făcut niciodată impresia că ar fi un om 
deosebit de întreprinzător. Ea strânse din buze. Ştiu că e 
prietenul tău, dar m-a invitat o dată la dans - o experienţă 
nu prea plăcută, din câte îmi amintesc. Nu mi-a vorbit 
decât de norocul pe care-l avusese la masa de joc, ceva mai 
devreme în seara respectivă. Am auzit poveşti despre 
oameni suficient de nebuni ca să parieze o adevărată avere 
la o singură aruncare a zarurilor. Să sperăm că el nu e... 

Ea se opri brusc. Privirea îi alunecă uşor spre punga din 
mâna sa. 

Surâsul său dispăru. 

Ea ridică încetişor mâna. 

— Justin, îngăimă ea. Nu e posibil. Cu siguranţă nu e... 
Se opri. 

Îl privi implorator. 

— Justin? Numele lui fu rostit pe un ton disperat. 

Timp de câteva clipe, Justin nu fu capabil să rostească 
măcar un cuvânt. Ochii ei se afundară în ai lui. Era ca şi 
cum el s-ar fi transformat în stană de piatră... 

Într-un târziu, el vorbi cu glas scăzut: 

— Iţi aminteşti pariul despre care ţi-am povestit? 


Respirația ei se opri. De pe chipul ei dispăruse şi ultima 
picătură de sânge. Ochii ei albaştri exprimau disperarea. 
Iar Justin era conştient de faptul că îi distrusese încrederea 
în el. 

— Oh, Dumnezeule, şopti ea, cu un glas gâtuit. 

Arabella ştia despre ce era vorba. Plata pariului încheiat 
cu bărbatul care îi va revendica virtutea. 

Certitudinea acestui fapt se strecură în inima ei precum 
un cuţit bont şi ruginit. 

Se înroşi brusc, lăsându-se condusă în biroul lui. El 
smulse punga din mâna ei şi o lăsă sa cadă pe unul din 
colţurile biroului. 

Arabella rămase locului. Era ca şi cum inima ei s-ar fi 
transformat într-un sloi de gheaţă. Ea simţi cum tremură, 
ca o flacără în vânt. 

Justin o prinse de cot. 

Ea îl respinse. 

— E în ordine. 

Ea se retrase în colţul cel mai îndepărtat al biroului lui. 
Trebuia să pună o oarecare distanţă între ei. N-ar fi 
suportat sub nicio formă ca el s-o atingă. 

Intr-un târziu, rupse tăcerea: 

— Ai declarat că au fost cinci bărbaţi care au făcut acest 
pariu. Cinci bărbaţi care au pariat pe bărbatul ce îmi va 
revendica virtutea. Imi amintesc foarte bine, Justin, că, 
potrivit spuselor tale nu te-ai numărat printre ei. 

El scutură din cap. 

— Asta e adevarul. 

— N-ai logică! îl acuză ea pe un ton ascuţit. Tocmai ai 
spus... 

— Ştiu ce am spus. Dar nu m-am numărat printre cei care 
au încheiat acel pariu. 

Arabella îşi ieşi din fire: 

— Nu mă minţi! 

— Nu te mint. Nu te voi minţi. El făcu o pauză. Eu şi 
Gideon am încheiat un pariu între noi. Un pariu privat. Am 
dublat miza pariului făcut de ceilalţi. 


— Pariul referitor la virtutea mea. Spune-o, Justin. 

El părea nehotărât. Secundele treceau, una câte una, şi 
cu fiecare dintre ele, Arabella devenea tot mai furioasă şi 
mai tristă. 

— Spune-o! 

— Da. Da. Noi am hotărât să dublăm miza pariului 
referitor la virtutea ta. 

— Atunci înseamnă că voi doi vă aflaţi în competiţie? El 
scutură din cap. 

— Gideon îmi spusese deja că tu i-ai respins avansurile. 
Am pus pariu că eu voi reuşi să-ţi răpesc virtutea. In decurs 
de o tună, adăugă el încet, după o scurtă pauză. 

Şi o făcuse. O făcuse. Oh, Dumnezeule. Dumnezeule. Preţ 
de o miime de secundă, ea retrăi felul dureros de tandru în 
care el o posedase în noaptea nunţii lor... Se cutremură, în 
timp ce amintirea cu pricina se estompă brusc. lar acum el 
stătea nemişcat, rezemat de una din muchiile biroului său, 
cu mâinile încrucişate deasupra pieptului, privind-o. 

Cum putea fi atât de calm? Arabella simţea nevoia să 
strige şi să urle, să-l lovească cu pumnii. Cu toate că în 
adâncul ei fierbea, se strădui să se stăpânească. 

— Cât? întrebă ea. El nu spuse nimic. 

Privirea ei se mută asupra pungii. 

— Mă pot uita în orice clipă, preciza ea. 

— Şase sute de lire. 

Avusese dreptate. Aproape o avere. 

— In fine, spuse ea pe un ton glacial, probabil că ai fost 
extrem de încrezător în puterea ta... de convingere. 

Urmă o tăcere încordată. Ei îi trecu prin minte că el nu 
ştia ce să spună, şi de aceea tăcea. 

— Ah, bineînţeles, raţiona ea cu voce tare, asta nu 
presupunea să te însori cu mine, ci doar să te culci cu mine. 
Ea oscilă între nevoia imperioasă de a pufni într-un râs 
isteric şi aceea de a izbucni în plâns, cuprinsă de o ruşine 
fără margini. In realitate, ea ar fi putut să-i cedeze fără a-şi 
uni soarta cu a lui. Oh, poate că nu chiar în noaptea aceea 


de pomină când Georgiana şi mătuşa Grace i-au surprins, 
chiar la momentul oportun... 

La urma urmelor el era cel mai frumos bărbat din toată 
Anglia, în timp ce ea reprezenta doar o jucărie. lar ea, ca o 
proastă ce era, nimerise chiar în braţele lui! Pentru că 
atunci când se afla în braţele lui, în timp ce gura lui 
experimentată o secătuia de puteri, părea că nimic altceva 
nu mai conta. 

Oh, dar ea uitase ce secătură veritabilă era el. Dumnezeu 
era martor, el nu ascunsese niciodată acest lucru. Faptul că 
fuseseră surprinşi de Georgiana şi de mătuşa Grace îi 
forţase pur şi simplu mâna, îl obligase să se însoare cu ea. 

Se simţea trădată. Fiinţa ei fu străbătută de un val 
copleşitor de ruşine. 

Dar ea nu va permite ca el să bage de scamă. 

Lăsă capul într-o parte. 

— De aceea ai fost de acord să te căsătoreşti cu mine 
într-un timp atât de scurt - ca să poţi câştiga pariul? Nu-i 
acordă răgazul necesar pentru a răspunde. Şi eu care eram 
convinsă că tu te-ai oferit să te însori cu mine pentru a-mi 
salva reputaţia. Ah, bietul Justin, ce ghinion să fie surprins 
asupra faptului în timpul unui biet sărut! Mă întreb dacă ar 
trebui să fii compătimit ori condamnat. Cel puţin acum nu 
va trebui să-ţi faci griji că va bate vântul prin buzunare, nu- 
i aşa? Cu ocazia asta mi-am dat seama care sunt priorităţile 
tale. Banii mai presus decât onoare şi tot tacâmul... 

Chipul lui se crispa. 

— Incetează, te rog, Arabella. 

— Nu vreau, izbucni ea. 

O roşeaţă puternică îi colora obrajii. 

— Pe tot ce am mai sfânt, atunci când am făcut acel pariu 
nu ştiam că tu erai Inaccesibila. 

— Vai, îţi mulţumesc pentru această precizare! Asta face 
ca totul să devină şi mai agreabil, nu? Bineînţeles, un 
bărbat cu înfăţişarea ta nu s-ar fi înjosit lăsându-se văzut în 
compania unei fetişcane lipsite de graţie ca mine. 

— Nu asta voiam să spun, şi tu ştii prea bine acest lucru. 


— Nici nu se putea să-mi oferi un motiv mai potrivit 
pentru a apărea în ochii mei drept un netrebnic. 

El făcu o grimasă. 

— Sunt perfect conştient de lucrul acesta. Totuşi... 

Ignorându-l, Arabella o porni spre uşă. 

Palmele lui se aşezară pe umerii ei chiar în secunda în 
care ea se pregăti să-l ocolească. 

Ea îşi înălţă rapid capul. 

— Dă-mi drumul, rosti în cele din urmă. Trebuie să mă 
îmbrac pentru cină. 

Buzele lui erau la fel de strânse ca şi ale ei. 

— Asta mai poate aştepta. 

— Ba nu! Mătuşa Grace şi unchiul Joseph ne aşteaptă în 
seara asta la cină. 

— La naiba, Arabella, nu plecăm nicăieri până nu 
rezolvăm problema asta. 

— Oh, ba o vom face, îl repezi ea. Refuz să îi dezamăgesc 
sau să manifest lipsă de respect faţă de mătuşa şi de 
unchiul meu neapărând acolo. Şi dacă tu nu mă vei însoţi, 
atunci mă voi duce singură. In orice caz, conversaţia asta 
va trebui să mai aştepte. 

El îşi luă mâinile de pe umerii ei. Conştientă de răceala 
întipărită pe chipul său, ea trecu repede pe lângă el, cu 
bărbia în vânt. 

In trăsură, atmosfera era sufocantă. Arabella stătea 
bosumflată într-unui colţ, iar Justin se afla în partea opusă. 
Privirile lor nu se intersectară nici măcar o dată. Nu 
schimbară niciun cuvânt între ei. 

În timp ce trăsura se pregătea să oprească în faţa 
reşedinţei din oraş a unchiului Joseph, ea îşi dădu seama că 
Justin nu avusese ocazia să îi împărtăşească noutăţile. 
Buzele ei se strânseră. Nu se simţea tentată să întrebe, nu 
tocmai acum. Cu siguranţă nu era vorba de ceva important. 

Ca prin minune, amândoi reuşiră să păstreze un 
minimum de politeţe în timp ce îi salutară pe mătuşa şi pe 
unchiul ei. 

Mătuşa Grace îi prinse palmele într-ale sale. 


— Am o surpriză pentru tine, draga mea, spuse ea veselă. 

Arabella surâse uşor. 

— Da, mătuşă? 

Zâmbind, fără o vorbă, Grace o conduse în salon. Acolo, 
două siluete se ridicară la unison de pe canapea - una 
micuță şi blondă, flancată de un bărbat înalt cu păr roşcat. 

Arabella clipi, scuturând uşor din cap. Buzele i se 
întredeschiseră. 

— Mamă, se auzi ca rostind cu voce scăzută. Iată... Apoi 
izbucni în plâns. 


Capitolul 22 


Justin ştia că lacrimile ei nu erau de fericire. Lacrimi 
imploratoare, probabil. Lacrimi ale neputinței... 

In timpul cinei, atmosfera fu apăsătoare. Părinţii 
Arabellei se arătară politicoşi, dar reţinuţi. Lui Justin nu-i 
scăpă din vedere faptul că cei doi îşi aruncau privirea în 
mod repetat în direcţia Arabellei. Aceasta stătea alături de 
el, palidă, chipul ei fiind încă brăzdat de lacrimi. 

Îşi înfipse dinţii în buza inferioară, ca şi cum s-ar fi 
străduit din răsputeri să nu facă o criză. O vreme, Grace 
încercă să salveze aparențele cu sporovăială ei vivace 
dintotdeauna, dar în cele din urmă amuţi şi ea. 

Toţi cei prezenţi îşi dădeau seama că Arabella era 
nefericită. Justin îşi închipuia că mai rău de atât nu se 
poate. 

Se înşela. 

După cină se adunară în salon. Arabella se aşeză într-un 
loc situat lângă şemineu, în stânga părinţilor ei care 
stăteau pe canapea. 

Justin îşi drese glasul. Abordarea directă e cea mai bună, 
îşi spuse el. 

Se adresă din proprie iniţiativă părinţilor Arabellei: 

— Doamnă şi domnule Templeton, e evident că vă 
frământă ceva, zise el cu un surâs uşor. Bănuiesc că ne-ar fi 
de mare folos dacă am discuta deschis. 


Daniel Templeton răspunse invitaţiei. 

— Foarte bine atunci, zise el, ridicând o sprânceană 
deasă şi roşcată. Voi începe prin a spune că mariajul 
Arabellei reprezentat o surpriză pentru noi. Dacă am fi fost 
aici, mă îndoiesc că eu şi mama ei am fi fost de acord cu el. 

Acum şi Grace părea gata să izbucnească în plâns. 
Doamne  Atotputernic, seara asta ameninţa să se 
transforme într-un dezastru. 

Joseph se ridică, acoperind mâna soţiei sale. 

— Uite cum stau lucrurile, Daniel. Având în vedere 
circumstanţele, eu şi Grace am considerat că aşa era 
corect, declară Joseph cu un ton defensiv. Voi aţi lăsat-o de 
nenumărate ori pe Arabella în grija noastră, şi până acum 
nu aţi pus niciodată la îndoială discernământul nostru. 

— Şi nici nu am avut vreodată vreun motiv să o facem. 
Dar, pe cuvânt, Joseph, îţi poţi imagina neliniştea noastră în 
secunda în care am aflat că Arabella s-a căsătorit cu un 
asemenea... El se opri. Privirea lui reveni asupra lui Justin, 
care scrâşnea din dinţi. 

— Haide, spuneţi, îl invită Justin. Cu siguranţă nu mă veţi 
răni. 

— Perfect, atunci. Noi am fost îngroziţi când am aflat că 
fiica noastră s-a măritat cu un bărbat de teapa lui. Nu mai e 
nevoie să spun că noi îţi cunoşteam reputaţia. 

— De aceea am pornit-o îndată către casă, interveni şi 
Catherine. 

— Şi ce am descoperit? continuă Daniel. Eu îmi cunosc 
fiica, sir. Şi în ciuda asigurărilor pe care ni le-a dat în scris, 
acesta nu e chipul unei femei care are un mariaj fericit. 

Privirile tuturor alunecară către Arabella. 

Inima lui Justin tresări. Ea era trasă la faţă, iar buzele îi 
tremurau. 

Simţi o durere în piept, astfel că pentru un moment nu 
mai fu capabil să respire. Văzând-o în starea asta, îşi simţea 
sufletul sfâşiat. Dumnezeu îi era martor, nu se aştepta ca ea 
să-l apere. Dar dacă cel puţin ar spune ceva... 


— Presupun, sir, că dumneata ai profitat de o femeie 
tânără şi impresionabilă. Eu şi mama ei am vorbit despre 
asta. Arabella nu a ajuns încă la vârsta majoratului. Noi nu 
ne vom da consimţământul în privinţa acestei căsătorii. De 
aceea sunt încredinţat că aceasta va putea fi anulată. 

Justin sări în picioare, rostind o înjurătură. 

Grace gâfâi. Catherine era evident îngrozită. 

Joseph o avertiză din priviri. 

— Vă rog. Glasul Arabellei era scăzut. Vreţi să încetaţi cu 
toţii să mai discutaţi despre mine ca şi cum nu aş fi 
prezentă? Nu mai sunt un copil. Ea îşi fixă privirea asupra 
tatălui ei. Tată, nu-l mai învinovăţi pe Justin, sau pe unchiul 
Joseph, ori pe mătuşa Grace. Adevărul este că în cazul în 
care cineva ar fi aflat că noi ne... sărutam... reputaţia mea 
ar fi fost distrusă. 

Chipul lui Daniel se îmblânzi în timp ce o privi fix pe fiica 
sa. 

— Toţi facem greşeli, Arabella. Dar aceasta este una ce 
poate fi îndreptată. Sunt sigur că se poate obţine o anulare. 

Justin clocotea de furie. Numai printr-un uriaş efort de 
voinţă el reuşi să se stăpânească. 

— Sir, trebuie să vă reamintesc că asta este o chestiune 
care îi priveşte doar pe soţ şi pe soţie, iar eu nu voi accepta 
amestecul dumneavoastră. lar acum, dacă sunteţi cu toţii 
atât de amabili, aş dori să am o discuţie între patru ochi cu 
soţia mea. 

Privirea lui se intersecta cu aceea a reverendului. 
Sprâncenele lui Daniel se împreunară deasupra nasului. 

— Acum, uite ce e, băiete, eu încă sunt tatăl ei... 

— Şi oricât aţi regreta asta, eu sunt încă soţul ei. Tonul 
lui Justin era tăâios şi abrupt. Şi aş vrea să fim singuri. 

Daniel nu dădea semne că ar fi dispus să cedeze; Justin 
nu avea de gând s-o facă. Catherine, Joseph şi Grace 
ajunseseră deja la uşă, stând în aşteptare. Justin şi Daniel 
rămăseseră ţintuiţi locului, fără să-i bage în seamă pe 
ceilalţi. 

În cele din urmă, Justin îşi mută privirea către Arabella. 


— Arabella? rosti el cu blândeţe. Tensiunea din jur 
devenise insuportabilă. 

Privirea ei rămase aţintită în propria poală. Ea păstră 
tăcerea pentru o clipă atât de lungă încât el se întrebă dacă 
îl auzise. Chiar în secunda în care el era pe punctul să 
explodeze, ea îşi înălţă capul. 

— Eu... te rog, papa. E în regulă. 

Buzele lui Daniel se strânseră, însă se ridică în picioare, 
îndreptându-se către locul unde stătea ea, el depuse un 
sărut pe buclele ce erau la fel de roşcate ca ale sale. 

— Strigă-ne dacă ai nevoie de noi, fură singurele lui 
vorbe. 

Uşa se închise cu zgomot în urma lui. Justin şi Arabella 
erau acum singuri. 

Justin nu se mişcă. Privirea Arabellei reveni asupra 
mâinilor ei, ce stăteau şi acum împreunate în poală. Ea era 
palidă şi tăcută, aşa cum el nu o mai văzuse niciodată. 

— În fine, rosti el, arborând un surâs sardonic. Sunt 
conştient că am fost un nemernic, dar nu ştiam că trebuie 
să cer voie ca să rămân singur cu soţia mea. 

La auzul cuvintelor lui, îşi înălţă capul. Ochii ei scăpărau. 

— Să nu îndrăzneşti să rosteşti vreun cuvânt împotriva 
tatei! îl repezi ea. Tatăl meu este cel mai bun şi generos om 
de pe faţa pământului. 

Justin inspiră adânc, încercând să adopte un ton 
prevenitor. 

— Da. Părinţii tăi sunt persoane decente şi respectabile. 
E clar că îţi sunt foarte devotați, aşa că eu înţeleg perfect 
loialitatea lor faţă de tine. Şi cu siguranţă că situaţia asta 
este... ieşită din comun. 

Arabella nici nu aprobă, nici nu dezaprobă. Privirea ei o 
evită pe a lui. Încă o dată, ea îşi lăsă capul în jos. Chipul ei 
exprima disperarea. 

Traversând încăperea, Justin se lăsă pe vine înaintea ei. 

— Arabella, rosti el încet, nu vrei să te uiţi la mine? Gura 
ei tremura. Genele ei se lăsară, iar capul îi cobori şi mai 
mult. 


El se simţea sfâşiat de durere. Fără să stea pe gânduri, 
întinse mâna pentru a o acoperi pe a ei. Greşise făcând 
acest gest. 

— Nu, şopti ea. Te rog să nu mă atingi. 

Mazxilarul lui se încorda. El încercă să-şi domolească furia 
care îi dădea târcoale. Rosti cu glas scăzut: 

— Te rog, Arabella. Hai să mergem acasă şi să discutăm 
despre asta. 

— Nu. 

— Cum? 

Ea scutură din cap. 

— Nu, eu... eu nu cred că vreau să merg acasă împreună 
cu tine. 

Ochii lui se îngustară. 

— Şi ce ai de gând să faci? Să rămâi aici? 

Ea dădu aprobator din cap. Justin inspiră adânc. 

— Scumpo... 

— Nu! Să nu-mi spui astfel. Şi nu te mai uita la mine cu 
privirea acesta! Vocea ei era subţire şi stridentă. Poate că 
tatăl meu avea dreptate când spunea că mariajul nostru ar 
trebui să fie anulat. 

— Nu-mi doresc asta, declară el. 

Ochii ei se ridicară uşor câtre ai lui. 

— Şi cum rămâne cu ceea ce vreau eu? El îşi înclină 
capul, ca şi cum ar fi vrut să desluşească ce se afla în inima 
ei. 

— Şi ce îţi doreşti? întrebă el cu blândeţe. 

Respirația ei deveni agitată. 

— Nu ştiu, spuse ea scuturând din cap. Dar nu sunt în 
stare să raţionez dacă tu eşti aici. Nu pot gândi dacă tu eşti 
lângă mine. Trebuie să fiu singură, Justin. 

— Nu. Tu ai nevoie de mine. De soţul tău. 

— Soţul meu. Soţul meu! râbufni ea. Soţul meu, care s-a 
însurat cu mine ca să câştige un pariu! 

— Nu e adevărat. 

— Atunci de ce nu ai spus adevărul? Mi-ai vorbit de 
pariul de la White's, îl acuză ea. De ce n-ai pomenit şi de 


pariul pe care l-ai făcut cu Gideon? 

— Poate că ar fi trebuit s-o fac. l-am spus lui Gideon 
înainte de plecarea lui la Paris că pariul este anulat. El nu a 
dorit să mă asculte. Arabella, pariul acela nu a avut nicio 
importanţă pentru mine. i 

Făcuse o afirmaţie greşită. Işi dădu seama de greşeală 
imediat ce cuvintele fuseseră rostite. 

— Arabella, îmi pare rău. 

— Oh, eu sunt sigură că îţi pare rău - îţi pare rău că ai 
fost prins! 

— Îmi pare rău că am fost atât de prost, atât de nebun şi 
să fac pariul acela! Şi da, poate că din egoism, dar mi-aş fi 
dorit ca tu să nu fi aflat. Făcu un gest nerăbdător. Doamne, 
cum să-ţi spun? N-am vrut să te fac să suferi. 

Arabella nu rosti niciun cuvânt, mărginindu-se doar să-l 
privească acuzator. 

— Arabella, bărbatul care a făcut pariul acela... nu mai 
există. Fiindcă cu tine... totul e altfel. Eu sunt altfel. Pentru 
a oară în viaţă am simţit că sunt... fericit. Mulţumit. Eu... El 
căuta cuvintele potrivite, sperând să le poată găsi. 

— Nu m-am simţit niciodată aşa, iubire. Niciodată. Şi 
asta ţi se datorează ţie, Arabella. O ştiu. O pot simți. 
Noaptea nunţii noastre e o amintire extrem de prețioasă 
pentru mine, scumpo. Ceea ce am avut... nu, ceea ce 
avem... eu nu vreau să pierd. Nu vreau să te pierd pe tine. 

Insă ea scutura din cap, de parcă ar fi negat tot ce avea 
vreo legătură cu el. 

— Te rog să pleci, zise ea pe un ton inexpresiv. 

— Arabella! Nu face asta. Nu e posibil să se sfârşească 
aşa. 

— Nu trebuia să fi început niciodată! strigă ea. 

Justin se holbă la ea. Ei alcătuiau un cuplu. Dumnezeule, 
erau căsătoriţi. Aparţineau unul altuia, din toate punctele 
de vedere. Oare ea nu ştia lucrul acesta? 

— Nu spune aşa ceva. În ciuda dorinţei ei, sfidând 
raţiunea, el îi prinse mâinile într-ale sale. Ai afirmat că o 


soţie trebuie să stea alături de soţul ei, Arabella. În seara 
când ţi-am povestit despre tatăl meu, tu ai spus... 

— Ştiu ce am spus. Dar... s-a schimbat totul. El simţi 
disperarea din cuvintele ei. 

Ar fi vrut s-o zgâlţâie, să-i ceară să-l asculte. Voia să o 
strângă în braţe şi să nu-i mai dea drumul niciodată. 
Dumnezeule, gândi el neajutorat, parcă şi vedea cum ea îi 
scapă, îndreptându-se într-o direcţie unde el nu o putea 
ajunge. 

— Te înşeli, şopti el. Nu s-a schimbat nimic. Doar eu. 
Doar eu. Il usturau ochii. Percepu lumea printr-o imagine 
înceţoşată. Şi pe ea o văzu tot ca prin ceaţă. Nu-i păsa de 
asta, şi nici de faptul că ea vedea lucrul acesta. Se gândea 
doar că trebuia s-o recâştige. Măcar să încerce. Te rog, 
scumpo. Vom rezolva problema asta, îţi promit. Doar... 
Vocea lui vibra. Vino acasă cu mine. Te implor. Vino cu mine 
acasă. 

Ea scoase un sunet strident, care lui îi sfâşie inima. 

— Nu mai spune nimic. Şi nu te mai uita aşa la mine! Ea 
se trase într-o parte şi apoi porni în fugă către uşă. 

In clipa aceea, Justin pricepu. Nu avea rost. Renunţă s-o 
mai implore. 

Iar când el plecă... plecă singur. 


vyv 

În după-amiaza următoare, Sebastian fluiera o melodie 
veselă în timp ce urca treptele din fața casei fratelui său de 
pe Brooke Street. El şi Justin aveau acelaşi avocat, şi 
pentru că tocmai venea de la biroul acelui om cumsecade, 
el era nerăbdător să-şi felicite fratele pentru recenta sa 
achiziție. Arthur îl pofti înăuntru. 

— My lord, murmură el, luându-i pălăria şi umbrela, 
sosirea dumneavoastră e cât se poate de bine-venită. 

Arthur îl conduse către biroul lui Justin. El nu dădu mare 
atenţie declaraţiei lui Arthur până ce nu-l văzu pe Justin. 

Acesta zăcea pe un scaun aflat lângă şemineu, în timp ce 
picioarele lui încălţate în cizme erau întinse. Nicio urmă din 


obişnuita lui înfăţişare. Cravata lui era neînnodată, avea 
cămaşa şifonată, iar falca îi era înnegrită din pricina bărbii. 

— Dumnezeule mare, omule! exclamă Sebastian. Araţi 
îngrozitor! 

In faţa lui Justin se afla o sticlă de vin pe jumătate goală. 

— Mulţumesc. Pot să-ţi întorc complimentul? Sebastian 
se uită în ochii aceia tulburi şi injectaţi, înjurând. 

— Te-ai îmbătat? 

Gura lui Justin se strâmbă. 

— Nu încă. Dar mă străduiesc. Dădu să ridice sticla. Ah, 
dar unde au dispărut bunele mele maniere? Te rog, bea cu 
mine. E un an bun, îţi promit. 

Sebastian smulse sticla şi o puse deoparte. 

— Unde naiba e Arabella? Ochii lui Justin scânteiară. 

— Frumoasa mea soţie şi-a petrecut noaptea în casa 
mătuşii şi a unchiului ei, în dimineaţa asta, un lacheu a 
trecut pe aici pentru a-i lua o parte din lucruri. Cred că ea, 
chiar în secunda asta, se gândeşte la posibilitatea anulării 
mariajului nostru la sfatul părinţilor ei, aş putea adăuga. 

Buzele lui Sebastian se strânseră. 

— Scuteşte-mă de sarcasmul tău. Atunci, ce naiba cauţi 
aici? Acesta este ultimul loc unde ar trebui să te afli. 

— Ea nu vrea să mă vadă. 

— Oh, e absurd. 

— Ea mi-a spus, Sebastian. Ea mi-o spus. Ea... m-a 
părăsit, mormăi el. Nu, nu e adevărat. Eu am alungat-o. Eu 
am alungat-o din pricina... mârşăviei mele. Doamne, 
Sebastian, ar fi trebuit să o vezi. 

Sebastian oftă. 

— Poate că o să beau un pahar cu vin. 

Işi turnă o porţie zdravănă, apoi se aşeză din nou pe 
scaunul care se afla vizavi de Justin. 

— Spune-mi ce s-a întâmplat, îi ceru el. 

Pe nerăsuflate, fără exces de vorbe, Justin începu să 
povestească. Incepu cu seara petrecută la balul Farthingale 
şi încheie cu vizita lui Gideon urmată de evenimentele 
survenite în seara precedentă. 


Sebastian ascultă totul în tăcere. Unul din colţurile gurii 
lui se ridică în secunda în care Justin termina de vorbit. 

— In fine, murmură el, cu siguranţă nu te invidiez. 

Justin îl fixă cu privirea pe fratele său. 

— Mila ta mă copleşeşte. Sebastian se aplecă. 

— Asta nu vă face bine niciunuia dintre voi. Dar mă 
îndoiesc că o anulare va putea fi obţinută atât de uşor cum 
îşi închipuie Daniel. În primul rând, Arabella a beneficiat de 
consimţământul mătuşii şi al unchiului ei. În al doilea rând, 
mariajul s-a consumat, nu-i aşa? 

Justin îi aruncă o privire dezgustată. 

In loc de răspuns, Sebastian făcu o grimasă. 

— Sunt de acord, o întrebare stupidă. 

— Probabil că e mult mai bine aşa. Justin privi într-un 
colţ cu un aer sumbru. 

— Ea e cel mai bun lucru, care a existat vreodată în viaţa 
ta, spuse Sebastian. 

— Iar eu sunt cel mai îngrozitor lucru care a existat 
vreodată în a ei. 

— Acesta este genul de raţionament care nu te ajută cu 
nimic. Justin, adesea lucrurile se petrec exact aşa cum nu 
ne aşteptăm noi, fără să le putem ţine sub control. Poate că 
e aşa cum a spus ea. Poate că Arabella are nevoie de puţin 
timp. Se va întoarce. 

Justin tăcea de o bună bucată de vreme. 

— Şi dacă nu o face? 

— Atunci fă-o tu. 

Mintea lui Justin zbură la Arabella. El o revăzu exact aşa 
cum o lăsase, cu ochii mari şi îndureraţi, reprezentând doar 
umbra femeii pe care o ştia el. 

— Nu pot. Nu o voi face. El şovăi. Sebastian, am rănit-o 
suficient. 

— Şi te mulţumeşti să laşi lucrurile în voia lor? 

— Ce dracu' ar trebui să fac? Să o răpesc de lângă 
părinţii ei? Asta ar fi şi mai bine. Probabil că tatăl ei m-ar 
urmări pentru răpire! 


— Nu prea cred. Daniel e un om rezonabil. Când va 
vedea cât de nefericită e Arabella, o să se răzgândească. La 
fel va proceda şi Catherine. 

— Sebastian, tu nu m-ai auzit. Ea nu mă vrea. Cred că o 
să fie încântată să nu mai dea în veci cu ochii de mine. 
Hristoase, abia dacă suportă să stea în aceeaşi încăpere cu 
mine. 

— E furioasă şi rănită, îi aminti Sebastian cu blândeţe. 
Iar tu uiţi că eu am văzut-o alături de tine. Abia dacă e în 
stare să-şi ia ochii de la tine - iar tu de la ea. 

Justin îşi lăsă capul în mâini. Într-un fel, el ştiuse că nou- 
descoperita lui fericire nu avea să dureze - că era prea 
frumos ca să fie adevărat. La urma urmei, ea era prea bună 
pentru el. Toată viaţa lui rătăcise de colo-colo; în Arabella 
găsise ceea ce căuta. Se simţise întreg. Însă acum o 
pierduse, şi el nu putea învinovăţi pe nimeni altcineva 
pentru asta. 

— Asta era înainte, zise cu anevoie. lar acum e altceva, şi 
este exact aşa cum a spus ea. S-a schimbat totul. 

— Nu, Justin. Nu s-a schimbat nimic. Nu chiar. 

Justin îşi înălţă capul. 

— Îţi jur că nu vreau să fiu nepoliticos, însă ce dracu’ ştii 
tu despre asta? 

Sebastian surâse uşor. 

— In realitate, destul de multe. 

— Ce naiba vrea să însemne asta? Şi de ce dracu’ 
zâmbeşti? 

— Dacă asta îţi poate servi drept consolare, eu mi-aduc 
aminte că, acum câţiva ani, am avut cu tine o discuţie 
asemănătoare, numai că rolurile erau inversate. Aşa cum îţi 
aminteşti, a existat o vreme când Devon refuza la rândul ei 
să mă vadă. 

Justin îl privi ameninţător. 

— Da, şi a cui a fost vina? A mea. Aproape că v-am anulat 
şansa de a vă căsători. 

— Oh, nu. Nu a fost vina ta, Justin. Eu am greşit. 
Sebastian se opri. Se pare că amândoi avem un fel aparte 


de-a ne face de râs în faţa femeilor pe care le iubim. 

Justin rămase complet nemişcat. Se uită lung la 
Sebastian, până ce ochii i se uscară, iar el nu mai fu în 
stare să vadă. Respirând greu, se simţi năpădit de o 
transpiraţie rece. Era oare dragoste ceea ce simţea el? 
Semăna cu un cuţit înroşit în foc care sfâşia pe dinăuntru, 
iar şi iar. O rană în adâncul sufletului... 

Dragostea nu putea să provoace o asemenea durere. 
Iubirea ar trebui să fie bună, dulce şi pură... 

Asemenea Arabellei. 

Şi să fie îndrăgostit de Arabella... în fine, nu era un lucru 
pe care Justin să-l recunoască cu uşurinţă. 

Luptase pentru multe scopuri în viaţa lui. 

Dar acum nu mai era capabil să lupte. 

Totuşi, această ultimă constatare nu îl ajuta să suporte 
mai uşor durerea sufletească. 

În realitate, nu făcea altceva decât să îngreuneze 
lucrurile. 


Capitolul 23 


— Doamnă, o anunţă Ames, aveţi un musafir. 

De la locul ei, de pe canapea, Arabella sări în picioare. 

— Pentru mine? 

Pulsul ei se acceleră brusc. Era Justin? O cuprinse o 
avalanşă de sentimente. Speranţă... teamă... şi multe altele. 
Inima ei tresări puternic în timp ce o persoană înaltă păşi 
în salon. 

Nu era Justin, ci Sebastian. 

Ea abia se stăpânea să nu izbucnească în lacrimi. 
Trecuseră două zile de la scena aceea îngrozitoare, 
petrecută în aceeaşi încăpere. Imediat după plecarea lui 
Justin în seara respectivă, Arabella îşi ceruse scuze, apoi 
urcase la etaj. Era prea amorţită ea să poată simţi şi 
altceva în afară de propria ei durere. Cu siguranţă nu pe a 
lui. 

Insă sus, în patul în care îşi petrecuse înainte atâtea 
nopţi, somnul o ocolise. Era o senzaţie stranie. Patul 
părea... gol. A doua zi dimineaţă, ea oscila între indignare 
şi nefericire, suferinţă şi dor. 

Dar în clipa asta... Privirea ei alunecă spre serviciul 
pentru ceai, aşezat pe o tavă, în dreptul genunchilor ei. 

— Doreşti puţin ceai? 

Sebastian refuză. 

Arabella îşi muşcă buza. 

— L-ai văzut pe Justin, nu-i aşa? întrebarea ţâşni de pe 
buze înainte ca ea să o poată opri. 

— Ieri, confirmă el. 

Mâinile ei alunecară din nou în poală. 

— "Ţi-a cerut să vii aici? înainte ca el să poată rosti o 
vorbă, ea formulă propria concluzie. Nu, bineînţeles că nu. 
El e prea încăpățânat, prea mândru. 

Sebastian surâse uşor. 

— Văd că îl cunoşti foarte bine. 


— Cum se simte? întrebarea aproape că îi arse limba. Ea 
nu voia să afle, îşi zise Arabella. Dar era necesar. 

Sebastian ridică o sprânceană. 

— Mai e nevoie să întrebi? 

— Oh, zise ea pe un ton slab. Mai mult ca sigur că e beat. 

— Dacă asta poate servi drept consolare, eu nu cred că 
foloseşte la ceva. El o privi cu luare-aminte. Justin nu ştie 
că mă aflu aici, Arabella. Şi nici nu am venit ca să-i pledez 
cauza, dacă asta e ceea ce îţi imaginezi. Nu mă aflu aici 
pentru a te convinge să te întorci la el. 

— Atunci de ce ai venit? : 

— Nu ştiu prea bine, răspunse el cu sinceritate. Insă dacă 
tot sunt aici, aş vrea să-ţi spun ceva. Aşa că, te rog, 
Arabella, ascultă-mă, dacă vrei. El făcu o pauză. E ciudat, 
zise gânditor, dar toată dimineaţa m-a obsedat un incident 
care s-a petrecut acum mult, mult timp. Nu sunt capabil să 
mi-l scot din minte şi... în fine, sincer vorbind, cred că de 
aceea mă aflu aici. 

Arabella îl privi cu curiozitate. 

— Despre ce este vorba? 

— Ne aflam la Thurston Hall, vorbi el mai departe. Justin 
avea probabil opt sau nouă ani, nu mai mult, dacă nu mă 
înşeală memoria. Intr-o după-amiază, Justin nu s-a mai 
întors de la şcoală. Toată lumea îl căuta disperată în timp 
ce orele treceau. Însă nimeni nu l-a putut găsi, până în 
clipa când tata l-a zărit stând cocoţat între crengile unui 
pom din livadă, privind la cei care-l căutau înnebuniţi de 
ceasuri întregi. A strigat la el să coboare. Şi nu sunt 
convins că Justin avea de gând s-o facă, însă în cele din 
urmă a căzut. Incheietura mâinii avea o poziţie tare ciudată 
- iar eu mi-am dat seama că şi-o fracturase. Am fugit într- 
acolo, fiindcă tatăl meu era furios, aşa cum nu-l mai 
văzusem niciodată. 

Arabella îl ascultase în tăcere. Brusc, îşi aminti cum 
Justin îi arătase chiar pomul acela... 

— Tatăl meu... nu era un om blând, Arabella. Nu simţea 
nicio fărâmă de compasiune pentru durerea lui Justin. A 


fost chemat medicul. Probabil că durerea era cumplită - iar 
Justin nu era decât un băieţel! Dar el nu a scos un sunet în 
momentul în care medicul a încercat să-i pună oasele la loc. 
Mi-aduc aminte că i-am spus că poate să plângă. Dar Justin 
abia dacă s-a uitat spre tata şi apoi a jurat că nu are să 
plângă, că nu are să plângă niciodată. Oh, iar tata îşi dorea 
acest lucru, am văzut-o în privirea lui! Dar Justin n-a făcut-o 
niciodată, încheie Sebastian. Nici atunci. Nici altă dată. 

După aceea se uită la ea. 

— E ciudat, nu crezi? Pentru un copil, să nu plângă 
niciodată? k 

Gâtul Arabellei se contractă. In mintea ei era gravată 
imaginea lui Justin - copil, zăcând neajutorat şi rănit în 
timp ce tatăl lui urla la el furios... Şi când te gândeşti că ea 
îl certase râzând pentru neîndemânarea de care dăduse 
dovadă în ziua aceea! 

Gândurile i se învălmăşiră, iar ea simţi că înţepeneşte. 
Pentru că îşi reaminti încă ceva. Tresări, amintindu-şi cum, 
cu doar două zile în urmă, Justin stătuse chiar în această 
încăpere şi-i vorbise pe un ton oarecum dogit, privind-o cu 
ochi strălucitori... Ea se făcu mică. Ce îi ripostase ea 
atunci? 

Nu mai spune nimic. Şi nu te mai uita aşa la mine! 

Scutură uşor din cap, privindu-l pe Sebastian. 

— Cum poţi fi sigur că nu a făcut-o? 

— Fiindcă îmi cunosc fratele, replică Sebastian. Păru să 
ezite. Arabella, noi nu am avut o copilărie fericită... 

— Ştiu, spuse ea repede. Justin mi-a povestit. Ea nu-i 
spuse nimic despre noaptea în care tatăl lor murise din 
cauza lui Justin, aşa cum se autoacuza el. Justin îi 
mărturisise asta în mod confidenţial, iar ea nu voia să-i 
trădeze secretul. 

Insă Sebastian vorbi din nou: 

— Julianna nu-şi aminteşte de mama. Era mult prea mică 
atunci când ea a plecat. Cred că asta e o binecuvântare, 
după părerea mea. Dar Justin... El scutură din cap. 
Intotdeauna am crezut că lui Justin i-a fost mult mai greu. 


El avea nevoie de o mamă, iar ea nu era acolo. Asta s-ar 
putea să-l fi schimbat. Şi tot restul vieţii a luat de bun ceea 
ce-şi imagina că toată lumea crede, că el era un sălbatic, 
rebel şi dispreţuitor. Toţi ceilalţi îl consideră un om lipsit de 
scrupule, un amoral. Dar eu şi Julianna am ştiut 
întotdeauna că el nu este aşa, nu cu adevărat. Cred că şi tu 
ţi-ai dat seama că el nu e ceea ce pretinde a fi. 

Arabella ştia acest lucru! 

— A bâjbâit toată viaţa în întuneric, rătăcind, căutând 
ceva ce nici măcar nu era conştient că îşi doreşte. Însă eu 
cred că a găsit acel ceva în tine, Arabella. Cu tine e alt om. 
E ca şi cum ar fi păşit sub lumina unei raze de soare. El 
clătină uşor din cap. Nu-l trimite înapoi în întuneric, 
Arabella. Te rog să nu faci asta. Ştiu că am declarat că nu 
mă voi amesteca. Dar tu şi Justin aparţineţi unul altuia. 
Devon şi-a dat seama de asta înaintea mea. Însă ruptura 
asta dintre voi doi... nu-mi stă îmi putere s-o repar, fiindcă 
altfel n-aş sta o clipă pe gânduri. 

Făcu o pauză. : 

— Te rog, zise el blând, du-te măcar să-l vezi. Inainte de a 
lua o decizie, măcar... măcar du-te să-l vezi. Cred că îl vei 
găsi în Kent. Mi-a spus că are de rezolvat nişte probleme la 
reşedinţa de acolo. 

Ea îl privi pierdută. 

— Care reşedinţă? 

— Reşedinţa de provincie din Kent. A cumpărat-o acum 
câteva zile. 

Inlemnită, Arabella abia dacă reuşi să-l privească. 

— Nu ştiai, nu-i aşa? 

Arabella trase aer în piept. 

— N-a suflat o vorbă... Tăcu brusc. Să fi fost aceasta 
vestea pe care el voia să i-o dea? Se simţi copleşită de 
sentimentul de vinovăţie. Oh, Dumnezeule milostiv! Sosise 
Gideon, iar după aceea ea nu îi mai dăduse nicio şansă. 

Ca prin ceaţă, ea îl observă pe Sebastian că se ridică în 
picioare. 

— Trebuie să plec. Mă aşteaptă Devon. 


Arabella îl conduse până la uşă, apoi reveni în salon. 
Ceaiul era aşezat lângă ea, rece şi neatins. 

Simţi o strângere de inimă. Vizita lui Sebastian îi 
amintise de tot ce îndurase Justin în vremea copilăriei sale 
- abandonul mamei lui, restricţiile impuse de tatăl său. 
Arabella avu oribila senzaţie că existaseră cu siguranţă 
lucruri cu mult mai groaznice decât cele dezvăluite de 
Justin, pe care Sebastian nici măcar nu le cunoştea. In 
noaptea în care Justin îi povestise coşmarul său, ea ghicise 
că Justin îşi iubea tatăl, că îl iubise în ciuda suferințelor pe 
care acesta i le provocase, Ea şi-l imagină cu uşurinţă pe 
băieţaşul acela mândru şi încăpățânat de care îi vorbise 
Sebastian, pentru că el rămăsese neschimbat. Dacă era 
rănit, cu siguranţă nu ar fi arătat-o. 

Cu toate că o implorase să se întoarcă acasă împreună cu 
el. O implorase, cu lacrimi în ochi... 

Lacrimi ale băieţelului care nu plângea niciodată. 

Iar ea îi întorsese spatele. 

Pe neaşteptate, începu să plângă. Lacrimile tăcute i se 
prelingeau pe obraji. 

Abia în clipa aceea deveni conştientă de zidurile pe care 
el le construise în jurul său, ele neavând ca scop 
respingerea celorlalţi - respingerea ei - ci apărarea inimii 
lui, pentru a se proteja împotriva unei dureri viitoare. 

Ea îl lăsase baltă, îl părăsise cu cruzime! 

De ce se însurase cu ea? se întrebă copleşită de durere. 
Dacă voia să o seducă cu sânge rece, putea s-o facă. Dacă 
el ar fi insistat, ea nu i-ar fi opus rezistenţă. 

In schimb, acest bărbat care sfida datoria se căsătorise 
cu ea. lar ea voia cu disperare să creadă că cele câteva 
nepreţuite săptămâni ale căsniciei lor nu însemnaseră doar 
pasiune. Nu numai dorinţă... 

Tocmai se gândea la asta în secunda în care, ridicând 
privirea, descoperi că părinţii ei, unchiul şi mătuşa 
intraseră deja în încăpere. In grabă, ea îşi şterse lacrimile 
de pe obraji cu dosul palmei. 

Mama sa îşi manifestă îngrijorarea: 


— L-am văzut plecând pe marchizul de Thurston. Sper că 
vizita lui nu te-a necăjit, Arabella. Te simţi bine? 

— Da, zise ea, surâzând. 

— Oh, Arabella, e mare lucru să te vedem din nou 
zâmbind. Voiam cu toţii să te binedispunem, aşa că Grace şi 
cu mine am rugat-o pe bucătăreasă să-ţi pregătească 
mâncarea preferată. 

— Nu voi rămâne la cină, mamă. Ea se ridică în picioare 
şi descoperi că schimbarea poziţiei îi provoacă o durere de 
cap. Tatăl său se apropie de ea şi o susţinu. 

Ea clipi. 

— Oh, Doamne, zise ea. Ce ciudat. E a doua oară când mi 
se întâmplă în decurs de numai câteva zile. 

Mama ei şi mătuşa Grace schimbară între ele o privire 
ciudată. Arabella se uită când la una, când la cealaltă. 

— Ce s-a întâmplat? întrebă ea. 

In clipa următoare deveni conştientă de semnificaţia 
acelei stări. 

— Oh. Oh! Ultima exclamaţie fu aproape un țipăt. 

— E tensiunea, desigur, zise mama sa repede. Arabella îşi 
aşeză o mână pe pântec. 

— Poate că nu e, zise ca cu blândeţe. 

— Arabella, nu. Nu. Să nu-mi spui că îi dăruieşti un 
moştenitor acelui bărbat... 

— Mamă! Vocea Arabellei deveni ascuţită. Ai grijă cum 
vorbeşti! Bărbatul acela e soţul meu. Ai auzit? Soțul meu. 
lar numele lui e Justin. Mi-ar face mare plăcere dacă te-ai 
obişnui să-l foloseşti. 

Mama ei o privi uluită. 

— Arabella, şopti ea, ce tot spui? 

Arabella făcu un pas înainte, prinzând-o pe mama ei de 
mână. 

— Mamă, nu mai sunt un copil. De multă vreme nu mai 
sunt. Tu şi tata aţi fost plecaţi atâta amar de vreme încât eu 
am impresia că mă consideraţi încă un copil. Dar acum sunt 
o femeie, o femeie care ştie ce vrea. Ea surâse vag. Când tu 
şi tata aţi plecat în Africa, nu ştiam. Prin urmare, nici când 


am debutat în societate nu ştiam. Într-un fel, eram 
nesigură. Dar acum ştiu care e greşeala, sau mai degrabă 
ce e coreci. _ 

— Sunt de acord că nu mai eşti un copil. Insă... 

— Mamă, îi aminti Arabella, atunci când te-ai căsătorit cu 
tata, ai nesocotit orice convenţie. 

— Da, dar... 

Ducându-şi un deget în dreptul buzelor, ea o reduse la 
tăcere pe mama sa. 

— Tu şi tata v-aţi urmat îndemnul inimii. Aşa au procedat 
şi mătuşa Grace şi unchiul Joseph. Asta fac şi eu. Privirea ei 
alunecă spre tatăl său. Tată, nu vom anula căsătoria. 

Trăsăturile mamei sale începură să se relaxeze. Tatăl său 
o privi lung. 

— Arabella, eşti convinsă că asta e ceea ce îţi doreşti? 

— Da, tată. Ochii ei erau limpezi şi strălucitori. Mă duc 
acasă, la soţul meu. Nu trebuia să-l las să plece fără mine. 
Şi m-aş bucura mult dacă voi l-aţi primi în familie cu 
braţele deschise. 

Daniel surâse uşor. Puse un braţ în jurul taliei soţiei sale. 

— E greu să-ţi vezi copilul suferind, Arabella. Tot ce ne 
dorim e ca tu să fii fericită. 

Mama ei o privi surâzătoare. 

— Desigur, draga mea. Asta este ceea ce contează cu 
adevărat. 

Arabella simţea că nu îi iubise niciodată mai mult decât îi 
iubea în momentul acesta. li sărută pe fiecare în parte. 

Unchiul Joseph părăsise deja încăperea, ducându-se să 
cheme trăsura, iar mătuşa Grace se afla deja la uşă şi-i 
dădea dispoziție servitoarei să împacheteze lucrurile 
Arabellei. 

— Ei bine, mătuşă Grace, văd că eşti nerâbdătoare să 
scapi de mine pentru a doua oară. 

Grace chicoti, însă în clipa următoare duse mâna la gură 
pentru a nu fi văzută de Catherine. 

— Draga mea, şopti ea, pur şi simplu mă mir că ai avut 
nevoie de atâta vreme pentru a descoperi ceea ce eu am 


văzut cu multă vreme în urmă. 

— Şi când s-a întâmplat asta? 

— Păi, chiar în prima seară, cu ocazia balului 
Farthingale, când tu ai valsat cu cel care avea să-ţi devină 
soţ. Amândoi eraţi transfiguraţi de bucurie. Oh, ce speranţe 
mi-am tăcut în seara aceea! 

— Mătuşă Grace! Arabella gâfâi uimită. Chiar de atunci? 

— Chiar de atunci. 

Arabella o îmbrăţişa strâns. 

— Tu ştii că ai fost întotdeauna mătuşa mea favorită. 

— Copilă, eu sunt singura ta mătuşă! Ochii lui Grace o 
priveau surâzători. Ea îşi lovi palmele una de alta. Oh, ce zi 
binecuvântată! ciripi ea. Trebuie să încep pregătirile pentru 
botez chiar din seara asta! 

Arabella izbucni în râs. 

— Ar fi cam devreme, o avertiză ea, dar era de aşteptat 
că nu va dura mult. 


vyv 

Douăzeci şi patru de ore mai târziu, Arabella se afla în 
trăsura ce se îndrepta spre provincia Kent. Ora era târzie în 
secunda în care ea părăsise în cele din urma Londra, iar la 
scurtă vreme de la plecare, drumul fusese blocat de o 
trăsură ce se răsturnase. Ea fu nevoită să-şi petreacă 
noaptea la un han întâlnit pe drum. 

Cu toate că nu era situat la mare distanţă faţă de Londra, 
orăşelul părea a reprezenta o lume cu totul aparte. Pe 
fiecare parte a drumului, creştea o iarbă luxuriantă şi 
verde, urcând apoi către câmpurile în pantă, de o parte şi 
de cealaltă. Fa stătea pe capătul banchetei, privind în jurul 
său. 

Sebastian îi pomenise de câteva puncte de reper, cum ar 
fi un sătuc care avea ridicată în centrul său o cruce celtică. 
Ea le căută nerăbdătoare cu privirea. Nu mai aveau mult de 
mers. Doar câteva mile. 

În secunda în care trăsura luă una din curbe, la orizont 
se ivi un conac de mici dimensiuni. Arabella se aplecă şi 


mai mult, în timp ce clădirea deveni din ce în ce mai mare. 
Ea îşi ţinu respiraţia, fascinată de turnurile din piatră care 
se ridicau la colţurile acesteia. Frumuseţea conacului 
întrecea orice închipuire. Era exact genul de casă în care 
ea visase întotdeauna să locuiască... 

În secunda când trăsura se opri, vizitiul sări jos, 
grăbindu-se apoi să o ajute şi pe ea să coboare. Arabella 
păşi pe alee. Parfumul unei flori dulci şi necunoscute 
persista în bătaia vântului. Privirea ei se opri asupra unui 
cireş cu crengi joase postat chiar în faţa intrării. Işi imagină 
că avea să se plimbe pe aici, tot restul vieţii sale. Urcând 
treptele largi din piatră, ea întinse mâna spre ciocănelul 
din alamă. Uşa fu deschisă larg înainte ca degetele ei să-l 
atingă. A 

Ea ridică imediat privirea. In cadrul uşii se afla Justin. El 
purta cizme, o pereche de pantaloni trei-sferturi din piele 
de cerb şi o cămaşă albă care dădea la iveală o parte din 
toracele acoperit cu perişor negru şi aspru. 

Inima ei tresări. 

— Bună, Justin, rosti ea cu respiraţia tăiată. Oare 
trecuseră doar câteva zile de când el n-o mai atinsese? Nu 
o mai sărutase? 

Ea tânjea să se lipească de el, dând uitării absolut totul în 
afara braţelor lui petrecute în jurul umerilor ci. _ 

Dar el nu ar fi privit cu ochi buni un asemenea gest. In 
timp ce sufletul ei se bucura văzându-l, el se uita la ea cu o 
figură împietrită. Buzele lui deveniseră o linie subţire şi 
dreaptă. 

— Bănuiesc că fratelui meu trebuie să-i mulţumesc 
pentru prezenţa ta aici, nu-i aşa? _ 

Nu se aşteptase la o primire atât de glacială. Işi adună 
tot curajul pentru a-i înfrunta privirea. 

— Sebastian mi-a spus unde te afli, zise ca încet, dar am 
venit aici din proprie iniţiativă. Iar el îţi vrea doar binele, 
ştii asta. 

Arabella aştepta riposta lui, dar el nu scoase o vorbă. 


— Crezi ca aş putea intra? Ea pusese întrebarea pe un 
ton şovăitor, şi preţ de câteva clipe avu îngrozitoarea 
senzaţie că el ar fi în stare s-o refuze. 

În cele din urmă, el se dădu într-o parte. Arabella îşi lasă 
gentuţa pe o măsuţă aflată în holul de la intrare, urmându-l 
apoi într-un salon spaţios situat pe partea stângă. 

— De ce nu mi-ai spus că ai cumpărat această casă? Pe 
buzele ei apăru un surâs timid. Justin, e minunată! N-am 
mai văzut niciodată ceva atât de frumos. 

— Am de gând s-o vând, o întrerupse el. 

Ea îl privi intens. Inima începu să-i bată atât de tare încât 
simţi cum o doare pieptul. 

— De ce? 

— Pentru că nu trebuia să o cumpăr, de aceea. Am venit 
doar să lămuresc câteva chestiuni cu administratorul. 

Arabella clătină din cap. 

— Te rog să nu te pripeşti. Despre cumpărarea acestei 
proprietăţi... voiai să-mi vorbeşti zilele trecute, nu-i aşa? 

Ochii lui scânteiară. 

— Nu contează. 

Arabella simţi o împunsătură în inimă. El era atât de 
distant. 

— Ba contează. Te rog, Justin. Putem sta de vorbă? 

— Ce mai e de spus? 

— O mulţime de lucruri. 

— N-aş crede. 

El îi întoarse spatele, îndreptându-se către fereastră. 

— Nu te supăra dacă nu te conduc, îi spuse el pe un ton 
glacial. 

Arabella îl privi lung, copleşită de o durere ascuţită. Era 
atât de încăpățânat. Atât de arogant şi semet! Doamne, el 
voia ca ea să plece! Se simţea cuprinsă de disperare, dar 
nu-şi exterioriza starea. 

— Nu încerca să mă alungi, zise ea, pe un ton scăzut. 
Pentru că nu voi pleca. Nu până nu-mi spui foarte clar... că 
nu doreşti să fiu soţia ta. 


Cu doar o secundă înainte ca vocea ei să tremure, 
privirea ei se agăţă de a lui. 

Timpul părea să se fi oprit în loc. El ridică ochii în tavan, 
apoi, fără să scoată o vorbă, se întoarse cu spatele la ea. O 
porni de-a curmezişul podelei spre fereastră şi rămase 
acolo privind afară, cu mâinile încrucişate peste piept. 

Dar în miimea de secundă care precedă răsucirea lui, ea 
zări în ochii lui ceva care o făcu să-şi înăbuşe un strigăt. 

— Pleacă, Arabella. Pleacă pur şi simplu, şi lasă-mă! 
spuse el cu o voce gâtuită. N 

Inima i se strânse. Ea rămase țintuită locului. Işi aminti 
imediat de povestea lui. Il văzu parcă aievea pe băieţelul 
care nu voia să plângă. Indiferent cât de mult ar fi suferit. 
Şi datorită acelei imagini apărute instantaneu în mintea ei, 
reuşi să-l vadă aşa cum era el în clipa de faţă, atât de 
vulnerabil în pofida orgoliului pe care îl afişa. 

lar în secunda aceea conştientiza motivul pentru care o 
vizitase Sebastian. Nu-l] trimite înapoi în întuneric, o 
implorase acesta. _ 

lar ea nu era în stare să o facă. Nu avea să o facă. În 
clipa aceea simţi nevoia de a-l salva pe el de sine însuşi. 
Era în stare s-o facă - era în stare! 

Strecurându-şi braţele în jurul taliei lui, ea îşi lipi obrazul 
de cămaşa lui. Trupul lui se încorda, dar el nu se smulse din 
îmbrăţişarea ei, aşa cum se temea ea că o va face. 

— Nu poţi să o spui, nu-i aşa? şopti ea. Dacă ai fi în stare, 
ai face-o. 

Mâinile lui îi prinseră încheieturile. 

— Arabella.. 

Lacrimi fierbinţi alunecau de-a lungul obrajilor lui. 

— Îmi pare rău că te-am făcut să suferi, Justin. Îmi pare 
nespus de rău. 

Justin se răsuci cu faţa spre ea şi îşi cobori privirea către 
ochii ei îndureraţi. 

— Amândoi ne-am purtat ca nişte nebuni! Nu am făcut 
bine că te-am respins. Ar fi trebuit să te ascult! Ai spus că 
te-ai schimbat, că nu mai eşti acelaşi bărbat care a făcut 


acel pariu nechibzuit cu Gideon. Şi acum mi-am dat seama. 
Nu e prea târziu pentru noi! Nu vei scăpa de mine atât de 
uşor! N-am să te părăsesc din nou, Justin, indiferent ce ai 
spune tu. Indiferent ce ai face tu. Şi n-am să te las nici pe 
tine să mă părăseşti. 

— Arabella, tu îţi dai seama ce spui? 

Arabella se lipi de el, cu ochii înotând în lacrimi. 

— Da! Da! 

Braţele lui îi înconjurară corpul cuprins de tremur. 

— Nu plânge, te rog. El îi netezi claia de păr. Te iubesc, 
scumpa mea. Te iubesc. 

— Şi eu te iubesc, strigă ea. 

El mormăi. 

— Nu artrebui... 

— Nu spune asta! Nici să nu te gândeşti! Ea îl ţintui cu 
privirea. Tu îţi închipui că nu eşti demn de iubire, însă nu e 
adevărat. Oh, tu nu-ţi dai scama? Eu te iubesc pentru ceea 
ce eşti, nu în ciuda a ceea ce eşti. Te iubesc de-a dreptul 
nebuneşte. Şi te voi iubi mereu. 

Se holbă la ea ca şi cum nici acum nu-i venea a crede. 

— Eşti absolut sigură? 

Ochii ei se întunecară. 

— Da. Oh, da. Ţinându-şi răsuflarea, ea îşi lipi degetele 
de chipul lui. 

El nu se retrase, dând voie degetelor ei să hoinărească 
pe unde pofteau - peste aripile nasului, peste conturul 
pomeţilor, peste buzele lui frumos conturate. 

Prinzându-i degetele într-ale sale, el îi întoarse palma şi o 
sărută. 

Arabella plânse din nou, dar de data asta surâdea printre 
lacrimi. Mormăind, el o strânse în braţe. El îi şterse fiecare 
lacrimă cu un sărut plin de tandreţe. 

In cele din urmă el se retrase, lipindu-şi fruntea de a ei. 

— Poţi să-ţi arăt noul nostru cămin? 

El o conduse prin întreaga casă. În final, ajunseră din nou 
în salon. Cu un surâs îngăduitor înflorit pe buze, Justin 


urmări cum ea privea dincolo de ferestre, exclamând plină 
de încântare: 

— Mi-aş dori tare mult să pot amenaja o grădiniţă 
țărănească, chiar acolo, sub copăcelul acela minunat. 

Pe buzele lui se ivi un surâs. 

— In realitate, copacul acela m-a determinat să cumpăr 
locul acesta. Am continuat să mi te imaginez ca fetiţă - o 
maimuţică ce se caţără printre crengi. 

— În fine, murmură ea, aş îndrăzni să spun că acesta va fi 
locul perfect unde să ne creştem copiii. 

— Sunt totalmente de acord. El o trase din nou în braţele 
sale. 

Ea îşi plimbă alene degetele pe pieptul lui, ridică 
privirea, devenind brusc serioasă. 

— Justin, tu auzi ce spun eu? Este un loc perfect pentru a 
ne creşte copiii. Familia noastră. 

Pentru o secundă fruntea lui se încruntă. Privirea lui 
alunecă de-a lungul formelor ei. 

— Cum, rosti el pierdut, vrei să spui că tu... că noi... 

— E prea curând ca să fiu sigură, zise ea repede, roşind 
puternic. Dar mie nu-mi întârzie ciclul niciodată, niciodată, 
se fâstăci ea. lar acum a depăşit deja o săptămână. Ea 
inspiră adânc. Te deranjează să devii tată atât de repede 
după ce ne-am căsătorit? 

Replica lui veni fără întârziere: 

— Deloc, zise el calm. De fapt, chiar dacă nu e cazul, eu 
cred că ar trebui să ne punem serios pe treabă. 

Ochii ei albaştri asemenea cerului se măriră. Justin pufni 
în râs, pecetluindu-i buzele cu un sărut. 

— Am o singură întrebare. 

— Şi care ar fi aceasta? 

El arătă către stejarul din faţa ferestrei. 

— Nu o vei învăţa pe fiica noastră să stea atârnată cu 
capul în jos în copacul acela, nu-i aşa? 

Apoi el îi adresă surâsul acela care le făcea pe toate 
femeile să leşine... şi mai ales pe ea. Arabella râse, 
înlănţuindu-i gâtul cu braţele. Oh, cât de mult îl iubea! 


EPILOG 


Sapte ani mai târziu... 


În vârstă de patru anişori, Grayson Sebastian Sterling se 
prinse de fustele mamei lui. Arabella se uită zâmbind în 
ochii aceia albaştri, care aveau culoarea cerului văratic. 

Ochii aceia sclipiră ştrengăreşte. 

— Mamă, rosti el chicotind, îi văd chiloţii lui Lizzie. Un 
degeţel dolofan arătă către fereastra. 

Cocoţată pe creanga cea mai de jos, fiica ei Lizzie rânji 
către mama sa, scoțând apoi limba la fratele ei. 

Ţipătul Arabellei îl trezi pe bebeluşul ce dormea fericii 
rezemat de umărul ei. 

— Justin, a făcut-o din nou! Oh, e incorigibilă! Cum naiba 
reuşeşte să se caţăre pe creanga aceea? 

Justin îşi ridică privirea din ziar şi lămuri lucrurile: 

— Cred că are legătură cu poneiul său care a plecat la 
drum fără călăreț. 

Peste numai un minut, ea îl urmări pe Justin ieşind în 
fugă afară. Lizzie se prinse bine de cracă, trăgându-se în 
sus. Ea încercă să se caţăre mai departe, dar tatăl său se 
dovedi cu mult mai rapid decât ea. Două braţe puternice se 
întinseră, culegând astfel primul lor copil de pe creanga 
aceea periculoasă. 

Cinci minute mai târziu, cei trei micuţi fură daţi în grija 
bonei lor, în timp ce Arabella se prăbuşi pe sofa. 

— Oh, Doamne, se văicări Arabella. Ştiu că ea va face la 
fel şi după ce vor sosi oaspeţii noştri de la Londra! Ducesa 
de Carrington, văduva cea bogată, va fi îngrozită! Oh, 
maimuţărelile scandaloase ale fetiţei vor face ca inima mea 
să cedeze până la urmă! 

Justin ridică o sprânceană. 

— Scumpo, zise el fără ocolişuri, ducesei nu-i va păsa 
câtuşi de puţin. In afară de asta, ar trebui să te obişnuieşti 


- Lizzie a noastră e destinată să fie revelaţia orașului 
asemeni ţie. 

— Nu-mi eşti de niciun ajutor, bombăni Arabella. Nu mai 
vorbesc de faptul că mama şi tata pufnesc în râs în faţa 
năzdrăvăniilor ei. Toate astea o impulsionează şi mai tare. 

Justin chicoti trăgând-o în braţele sale. Îşi lăsă capul în 
jos, şi o sărută îndelung. Viaţa era perfectă, hotări el. Nu se 
mai considera pe sine ca fiind lipsit de valoare. Nu mai 
existau coşmaruri care să-i bântuie visele. Acum visurile 
sale se îndreptau spre viitor, un viitor care îi era drag, aşa 
cum îi era şi fiecare moment petrecut alături de Arabella. 
Pentru că ea fusese aceea care-l ajutase să scape de 
sentimentul de vinovăţie, care făcuse ca fiecare zi să fie 
mai luminoasă decât cea precedentă. 

Peste doar câteva ceasuri, cei doi începură să facă 
rondurile prin dormitor, sărutând de noapte bună pe fiecare 
dintre copiii lor, un ritual ce se repeta noapte de noapte, 
fără excepţie. 

Elise - sau Lizzie, cum era ea alintată cu dragoste - încă 
mai sărea în propriul pătuţ în secunda în care ei păşiră în 
încăpere. În vârstă de şase ani, ea moştenise buclele de foc 
ale mamei şi ale bunicului său, însă ochii săi străluceau 
precum două smaralde; aveau acelaşi verde-cristalin ca al 
tatălui său. 

Gray dormea pe spate. Arabella se aplecă, sărutându-l pe 
obraz, în timp ce degetele lui Justin îi ciufuliră părul negru 
şi mătăsos, semănând cu al său. 

Cuibărită în leagănul ei stătea Tessa, cea care semăna 
mai degrabă cu mătuşa Julianna, având nişte trăsături 
perfecte şi delicate şi un pâr de culoarea castanei. Ambii 
părinţi pufniră în râs văzând cum ea îşi bagă un degeţel în 
guriţă, pupându-l, azvârlindu-şi apoi în sus funduleţul, 
înainte de a se aşeza la locul ei. 

Pe coridor, Arabella îşi strecură braţul sub cel al soţului 
său, lăsându-şi apoi capul pe umărul acestuia. 

— Am conceput cei mai frumoşi copii, nu? 

— Într-adevăr, încuviinţă el. 


Avându-i pe cei trei copii cuibăriţi în propriile lor 
pătuţuri, ei se îndreptară acum spre al lor. Arabella se 
ghemui la pieptul lui. 

Cu vârful degetelor el îi trasă uşor conturul buzelor. 

— De ce râzi? 

— Ce e rău în asta? 

El arcui o sprânceană. 

— Nimic. Numai că ai un aer mai degrabă secretos. 

Arabella îşi înălţă vârfurile degetelor pe pieptul lui gol. 

— Ah, dar tu îmi cunoşti toate secretele, nu îţi aminteşti? 

— Chiar aşa? 

— Da, în fine, în afară de unul, îl tachină ea. 

— Şi care ar fi acesta? 

— În fine, tocmai mă gândeam că s-ar putea să angajăm o 
altă bonă. 

— Arabella, o ameninţă el în glumă, nu schimba 
subiectul. 

Tonul ei era cât se poate de inocent. 

— Oh, dar nici nu o fac. 

Justin oftă. 

— Recunosc, Lizzie este o... 

— Nu din pricina lui Lizzie. 

Justin se sprijini într-unul din coate pentru a o privi cu 
atenţie. 

— Atunci, de ce? 

Surâsul Arabellei se lărgi uşor. El făcu ochii mari. 

— Cum, zise el slab, vrei să spui că... El înghiţi cu greu, 
ochii lui plini de uimire întâlnindu-i pe ai ei. Nişte degete 
lungi ieşiră la iveală pentru a se aşeza posesiv deasupra 
pântecului ei. El clătină din cap, încă puţin buimac. Când te 
gândeşti că Tess nu are decât patru luni. Îţi vine să crezi? 

— Ei bine, ţi-am spus eu odată că vei fi un tată excelent. 
Ceea ce şi eşti, sublinie ca. La fel cum eşti şi un soţ perfect. 

— Şi? zise el prompt, în timp ce ochii îi străluciră 
ştrengăreşte. 

— Şi un iubit focos şi satisfăcător. 


Şi într-adevăr, el se puse pe treabă pentru a i-o dovedi, 
spre mare ei încântare. 

Era târziu, chiar în momentul în care Arabella era pe 
punctul să aţipească, când izbucni un hohot de râs 
neaşteptat. 

Arabella îşi înălţă capul de pe pieptul lui, privindu-l 
nedumerită. 

— Ce e? 

Fu rândul lui să o necăjească. 

— Tocmai mă gândeam. 

— La ce? 

— La mătuşa Grace. 

El râse iarăşi. Arabella simţi cum îi tresaltă inima. 

— Ce e cu mătuşa Grace? 

— Ce altceva? Vom avea veşti pentru mătuşa Grace 
atunci când ea va sosi mâine, nu-i aşa? Va fi în culmea 
fericirii, ştii bine. 

Hohotul Arabellei îl acompanie pe al său. 

— Va fi, într-adevăr. Pregătirea unui alt botez... 


Sfârşit 


